
कलकत्ता निवासी
साधुचरित-श्रेष्ठिवर्य श्रीमद् डालचन्दजी सिंघी पुण्यस्मृतिनिमित्त
प्रतिष्ठापित एवं प्रकाशित
सिंघी जैन ग्रन्थ मा ला
[जैन आगमिक, दार्शनिक, साहित्यिक, ऐतिहासिक, वैज्ञानिक, कथात्मक- इत्यादि विविधविषयगुम्फित
प्राकृत, संस्कृत, अपभ्रंश, प्राचीनगूर्जर - राजस्थानी आदि नानाभाषानिबद्ध सार्वजनीन पुरातन
वाङ्मय तथा नूतन संशोधनात्मक साहित्य प्रकाशिनी सर्वश्रेष्ठ जैन ग्रन्थावलि]
प्रतिष्ठाता
श्रीमद्-डालचन्दजी-सिंधीसत्पुत्र
ख• दानशील-साहित्यरसिक-संस्कृतिप्रिय
श्रीमद् बहादुर सिंहजी सिंघी
COS SRI BAHADUR SINGKAJ SINGH
RA
UAL
COताजी बहादुर सिंहजी शिधी
)
प्रधान सम्पादक तथा संचालक
आचार्य, जिन विजय मुनि
अधिष्ठाता, सिंघी जैन शास्त्र शिक्षापीठ
संरक्षक
श्री राजेन्द्र सिंह सिंघी तथा श्री नरेन्द्र सिंह सिंघी,
...... प्रकाशनकर्ता-
अधिष्ठाता, सिंघी जैन शास्त्र शिक्षा पीठ
भारतीय विद्या भवन, बम्बई
ANHA
TANA
प्रकाशक-जयन्तकृष्ण, ह. दवे, ऑनररी डायरेक्टर, भारतीय विद्या भवन, चौपाटी रोड, बम्बई, न. ७ ।
मुद्रक-लक्ष्मीबाई नारायण चौधरी, निर्णयसागर प्रेस, २६-२८ कोलभाट स्ट्रीट, बम्बई, नं.२..

Page 10****************************************************************************************
मुणिवर-गुणपाल-विरइयं
जंबु चरियं
(प्राकृतभाषानिबद्ध -जम्बूमुनि - चरित)
राजस्थानराज्यान्तर्गत -जेसलमेरुदुर्गस्थ -प्राचीनजैनग्रन्थभाण्डागारोपलब्ध
___ एकमात्र- ताडपत्रीय - पुस्तकाधारण
संपादनकर्ता
आचार्य, जि न वि जय मुनि
अधिष्ठाता, सिंघी जैनशास्त्र शिक्षापीठ
" मॉनररी मेंबर - जर्मन ओरिएण्टल सोसाईटी, जर्मनी; भाण्डारकर ओरिएण्टल रिसर्च इन्स्टीट्यूट
पूना, (दक्षिण); गुजरात साहित्यसभा, अहमदाबाद (गुजरात); विश्वेश्वरानन्द वैदिक
शोध प्रतिष्ठान, होसियारपुर (पञ्जाब)
ऑनररी डायरेक्टर
राजस्थान ओरिएण्टल रिसर्च इन्स्टीट्यूट, जोधपुर (राजस्थान)
निवृत्त सम्मान्य नियामक-भारतीय विद्या भवन, बम्बई
दिया
निय
O
... प्रकाशनकर्ता
अधिष्ठाता, सिंघी जैन शास्त्र शिक्षा पीठ
__ भारतीय विद्या भवन, बम्बई

॥ सिंघीजैनग्रन्थमालासंस्थापकप्रशस्तिः ॥
ه
ه س
ه م
م
ه
م م
ة
م
م
अस्ति बङ्गाभिधे देशे सुप्रसिद्धा मनोरमा । मुर्शिदाबाद इत्याख्या पुरी वैभवशालिनी ॥
बहवो निवसन्त्यन्त्र जैना ऊकेशवंशजाः । धनाढ्या नृपसम्मान्या धर्मकर्मपरायणाः ॥
श्रीडालचन्द इत्यासीत् तेष्वेको बहुभाग्यवान् । साधुवत् सञ्चरित्रो यः सिंघीकुलप्रभाकरः ॥
बाल्य एवं गतो यश्च कर्तुं व्यापारविस्तृतिम् । कलिकातामहापुर्या धृतधर्मार्थनिश्चयः॥
कुशाग्रीयया सद्बुद्ध्या सद्वृत्त्या च सनिष्ठया । उपायं विपुलां लक्ष्मी कोट्यधिपोऽजनिष्ट सः॥
तस्य मन्नुकुमारीति सन्नारीकुलमण्डना । जाता पतिव्रता पत्नी शीलसौभाग्यभूषणा ॥
श्रीबहादुरसिंहाख्यो गुणवास्तनयस्तयोः । सञ्जातः सुकृती दानी धर्मप्रियश्च धीनिधिः ॥
प्राप्ता पुण्यवता तेन पत्नी तिलकसुन्दरी । यस्याः सौभाग्यचन्द्रेण भासितं तत्कुलाम्बरम् ॥
श्रीमान् राजेन्द्रसिंहोऽस्य ज्येष्ठपुत्रः सुशिक्षितः । यः सर्वकार्यदक्षत्वात् दक्षिणबाहुवत् पितुः ॥
नरेन्द्रसिंह इत्याख्यस्तेजस्वी मध्यमः सुतः । सूनुर्वीरेन्द्रसिंहच कनिष्ठः सौम्यदर्शनः ॥
सन्ति त्रयोऽपि सत्पुत्रा आतभक्तिपरायणाः । विनीताः सरला भव्याः पितुर्मार्गानुगामिनः ॥
अन्येऽपि बहवस्तस्याभवन् स्वस्त्रादिबान्धवाः । धनैर्जनैः समृद्धः सन् स राजेव व्यराजत ॥
अन्यच्च-
सरस्वत्यां सदासको भूत्वा लक्ष्मीप्रियोऽप्ययम् । तत्राप्यासीत् सदाचारी तच्चित्रं विदुषां खलु ॥ १३
नाहंकारो न दुर्भावो न विलासो न दुर्व्ययः । दृष्टः कदापि यद्गेहे सतां तद् विस्मयास्पदम् ।।
भको गुरुजनानां स विनीतः सजनान् प्रति । बन्धुजनेऽनुरक्तोऽभूत् प्रीतः पोष्यगणेष्वपि ॥
देश-कालस्थितिज्ञोऽसौ विद्या-विज्ञानपूजकः । इतिहासादि-साहित्य-संस्कृति-सस्कलाप्रियः ॥
समुन्नत्यै समाजस्य धर्मस्योत्कर्षहेतवे । प्रचाराय च शिक्षाया दत्तं तेन धनं धनम् ॥
गत्वा सभा-समित्यादौ भूत्वाऽध्यक्षपदान्वितः । दत्वा दानं यथायोग्यं प्रोत्साहिताश्च कर्मठाः ॥
एवं धनेन देहेन ज्ञानेन शुभनिष्ठया । अकरोत् स यथाशक्ति सत्कर्माणि सदाशयः ॥
अथान्यदा प्रसङ्गेन स्वपितुः स्मृतिहेतवे । कर्तुं किञ्चिद् विशिष्टे स कार्य मनस्यचिन्तयत् ॥
पूज्यः पिता सदैवासीत् सम्यग्-ज्ञानरुचिः स्वयम् । तस्मात् तज्ज्ञानवृद्ध्यर्थ यतनीयं मयाऽप्यरम् ॥
विचार्यैवं स्वयं चित्ते पुनः प्राप्य सुसम्मतिम् । श्रद्धेयानां स्वमित्राणां विदुषां चापि तादृशाम् ॥
जैनज्ञानप्रसारार्थ स्थाने शान्ति नि के तने । सिंघीपदाङ्कितं जैन ज्ञानपीठ मतिष्ठिपत् ॥
श्रीजिनविजयः प्राज्ञो मुनिनाम्ना च विश्रुतः । स्वीकर्तुं प्रार्थितस्तेन तस्याधिष्ठायकं पदम् ॥
तस्य सौजन्य-सौहार्द-स्थयौदार्यादिसद्गुणैः । वशीभूय मुदा येन स्वीकृतं तत्पदं वरम् ॥
कवीन्द्रेण रवीन्द्रेण स्वीयपावनपाणिना । रस-नागाङ्के-चन्द्राब्दे तत्प्रतिष्ठा व्यधीयत ॥
प्रारब्धं मुनिना चापि कार्य तदुपयोगिकम् । पाठनं ज्ञानलिप्सूनां ग्रन्थानां ग्रथनं तथा ॥
तस्यैव प्रेरणां प्राप्य श्रीसिंघीकुलकेतुना । स्वपितृश्रेयसे चैषा प्रारब्धा ग्रन्थमालिका ॥
उदारचेतसा तेन धर्मशीलेन दानिना । व्ययितं पुष्कलं द्रव्यं तत्तत्कार्यसुसिद्धये ॥
छात्राणां वृत्तिदानेन नैकेषां विदुषां तथा । ज्ञानाभ्यासाय निष्कामसाहाय्यं स प्रदत्तवान् ।
जलवाय्वादिकानां तु प्रातिकूल्यादसौ मुनिः । कार्य त्रिवार्षिकं तत्र समाप्यान्यत्रावासितः ॥
तत्रापि सततं सर्व साहाय्यं तेन यच्छता । ग्रन्थमालाप्रकाशाय महोत्साहः प्रदर्शितः ॥
नन्द-निध्यङ्क-चन्द्राब्दे कृता पुनः सुयोजना । ग्रन्थावल्याः स्थिरत्वाय विस्तराय च नूतना ॥
ततो सुने वसमत सिंघीर्वशनभस्वता । भा विद्याभव ना येयं ग्रन्थमाला समर्पिता ॥
आसीतस्य मनोवाञ्छाऽपूर्वग्रन्थप्रकाशने । तदर्थ व्ययितं तेन लक्षावधि हि सप्यकम् ॥
दुर्विलासाद् विधेर्हन्त ! दौर्भाग्याश्चात्मबन्धूनाम् । स्वल्पेनैवाथ कालेन स्वर्ग स सुकृती ययौ ॥
विधु-शून्य-खें नेत्रा-ब्दे मासे भाषाढसजके । कलिकादानगी स पासवान् परम गतिम् ॥
पितृभक्कैश्च तत्पुत्रैः प्रेयसे पितुरात्मनः । तथैव प्रपितुः स्मृत्यै प्रकाश्यतेऽधुना स्वियम् ॥
सैषा ग्रन्थावलिः श्रेहा प्रेष्ठा प्रज्ञावतां प्रथा । भूयाद् भूत्यै सता सिंघीकुलकीर्तिप्रकाशिका ।। ३ ।।
विद्वजनकृताहादा सच्चिदानन्ददा सदा । चिरं नन्दत्वियं लोके श्रीसैंघी ग्रन्थमालिका ॥

॥ सिंघीजैनग्रन्थमालासम्पादकप्रशस्तिः ॥
A
१४
स्वस्ति श्रीमेदपाटाख्यो देशो भारतविश्रुतः । रूपाहेलीति सन्नानी पुरिका यत्र सुस्थिता ॥
सदाचार-विचाराभ्यां प्राचीननृपतेः समः । श्रीमञ्चतुरसिंहोऽन्न राठोडान्वयभूमिपः ॥
तत्र श्रीवृद्धिसिंहोऽभूद् राजपुत्रः प्रसिद्धिभाक् । क्षात्रधर्मधनो यश्च परमारकुलाग्रणीः ॥
मुज-भोजमुखा भूपा जाता यस्मिन् महाकुले । किं वय॑ते कुलीनत्वं तत्कुलजातजन्मनः ॥
पत्नी राजकुमारीति तस्याभूद् गुणसंहिता । चातुर्य-रूप-लावण्य-सुवाक् सौजन्यभूषिता ॥
क्षत्रियाणी प्रभापूर्णा शौर्योद्दीप्तमुखाकृतिम् । यां दृष्ट्वैव जनो मेने राजन्यकुलजा त्वियम् ॥
पुत्रः किसनसिंहाख्यो जातस्तयोरतिप्रियः । रणमल्ल इति चान्यद् यन्नाम जननीकृतम् ॥ .
श्रीदेवीहंसनामाऽत्र राजपूज्यो यतीश्वरः । ज्योतिभैषज्यविद्यानां पारगामी जनप्रियः ॥
आगतो मरुदेशाद् यो भ्रमन् जनपदान् बहून् । जातः श्रीवृद्धिसिंहस्य प्रीति-श्रद्धास्पदं परम् ॥
तेनाथाप्रतिमप्रेम्णा स तत्सूनुः स्वसन्निधौ । रक्षितः शिक्षितः सम्यक्, कृतो जैनमतानुगः॥
दौर्भाग्यात् तच्छिशोर्खाल्ये गुरु-तातौ दिवंगतौ । विमूढः स्वगृहात् सोऽथ यदृच्छया विनिर्गतः ॥
तथा च-
भ्रान्त्वा नैकेषु देशेषु संसेव्य च बहून् नरान् । दीक्षितो मुण्डितो भूत्वा जातो जैनमुनिस्ततः ॥
ज्ञातान्यनेकशास्त्राणि नानाधर्ममतानि च । मध्यस्थवृत्तिना तेन तत्त्वातत्त्वगवेषिणा ॥
भधीता विविधा भाषा भारतीया युरोपजाः । अनेका लिपयोऽप्येवं प्रन-नूतनकालिकाः ॥
येन प्रकाशिता नैके ग्रन्था विद्वत्प्रशंसिताः । लिखिता बहवो लेखा ऐतिह्यतथ्यगुम्फिताः ॥
बहुभिः सुविद्वद्भिस्तन्मण्डलैश्च स सत्कृतः । जिनविजयनान्नाऽयं विख्यातः सर्वत्राभवद् ॥ .
तस्य तां विश्रुति ज्ञात्वा श्रीमद्गान्धीमहात्मना । आहूतः सादरं पुण्यपत्तनात् स्वयमन्यदा ॥
पुरे चाहम्मदाबादे राष्ट्रीयः शिक्षणालयः । विद्यापीठ इति ख्यात्या प्रतिष्ठितो यदाऽभवत् ॥ :
भाचार्यत्वेन तत्रोच्चैनियुक्तः स महात्मना । रस-मुनि-निधीन्द्वन्दे पुरा त त्वा ख्य मन्दि रे ॥
वर्षाणामष्टकं यावत् सम्भूष्य तत् पदं ततः। गत्वा जर्मनराष्ट्रे स तत्संस्कृतिमधीतवान् ।
तत आगत्य सल्लग्नो राष्ट्रकायै च सक्रियम् । कारावासोऽपि सम्प्राप्तो येन स्वातन्त्र्यसगरे॥ .
क्रमात् ततो विनिर्मुक्तः स्थितः शान्ति नि के त ने । विश्ववन्धकवीन्द्रश्रीरवीन्द्रनाथभूषिते ॥ .
सिंघीपदयुतं जैन ज्ञानपीठं तदाश्रितम् । स्थापितं तत्र सिंघीश्रीडालचन्दस्य सूनुना ॥
श्रीबहादुरसिंहेन दानवीरेण धीमता । स्मृत्यर्थं निजतातस्य जैनज्ञानप्रसारकम् ॥
प्रतिष्ठितश्च तस्यासौ पदेऽधिष्ठातृसम्झके । अध्यापयन् वरान् शिष्यान् ग्रन्थयन् जैनवाङ्मयम् ॥
तस्यैव प्रेरणां प्राप्य श्रीसिंघीकुलकेतुना । स्वपितृश्रेयसे ह्येषा प्रारब्धा ग्रन्थमालिका ॥
अथैवं विगतं तस्य वर्षाणामष्टकं पुनः । ग्रन्थमालाविकासादिप्रवृत्तिषु प्रयस्यतः ॥
बाणे-रत्ने-नेवेन्द्वन्दे मुंबाईनगरीस्थितः । मुंशीति बिरुदख्यातः कन्हैयालाल-धीसखः ॥
प्रवृत्तो भारतीयानां विद्यानां पीठनिर्मिती । कर्मनिष्ठस्य तस्याभूत् प्रयत्नः सफलोऽचिरात् ॥ "
विदुषां श्रीमतां योगात् पीठो जातः प्रतिष्ठितः । भारतीय पदोपेत विद्या भवन सज्ञया ॥
माहूतः सहकार्यार्थ स मुनिस्तेन सुहृदा । ततःप्रभृति तत्रापि तत्कार्ये सुप्रवृत्तवान् ।
तद्भवनेऽन्यदा तस्य सेवाऽधिका ह्यपेक्षिता । स्वीकृता च सद्भावेन साऽप्याचार्यपदाश्रिता ॥
नन्द-निध्य-चन्द्राब्दे वैक्रमे विहिता पुनः । एतद्ग्रन्थावलीस्थैर्यकृते नूतनयोजना ॥
परामर्शात् ततस्तस्य श्रीसिंघीकुलभास्वता । भावि या भ व ना येयं ग्रन्थमाला समर्पिता ॥
प्रदत्ता दशसाहस्त्री पुनस्तस्योपदेशतः । स्वपितृस्मृतिमन्दिरकरणाय सुकीर्तिना ॥
दैवादल्पे गते काले सिंघीवर्यो दिवंगतः । यस्तस्य ज्ञानसेवायो साहाय्यमकरोत् महत् ॥ ..
पितृकार्यप्रगत्यर्थ यत्नशीलैस्तदात्मजैः । राजेन्द्रसिंहमुख्यैश्च सत्कृतं तद्वचस्ततः ॥
पुण्यश्लोकपितुर्नाम्ना ग्रन्थागारकृते पुनः । बन्धुज्येष्ठो गुणश्रेष्ठो ह्य लक्षं धनं ददौ ॥
ग्रन्थमालाप्रसिख्यर्थ पितृवत् तस्य कांक्षितम् । श्रीसिंधीसत्पुत्रैः सर्व तगिराऽनुविधीयते ॥
विद्वजनकृताहादा संच्चिदानन्ददा सदा । चिरं नन्दत्वियं लोके जिन विजय भारती ॥'
२०
०
०
"
२
० - Y 05 49
३

गुणपालमुनि - विरचित-जम्बूमुनि- चरितगत-
विषयानुक्रमसूचिः।
क्रमाङ्क
विषयनिर्देश
पृष्ठाक
मङ्गलम् ।
२ सज्जन-दुर्जनप्रकृतिवर्णनम् ।
३ चतुःप्रकारा कथा ।
४ कथापीठनामप्रथमोद्देशसमाप्तिः ।
५ मनुष्यभव-सम्यक्त्वदौर्लभ्यनिर्देशः ।
६ मनुष्यभवसार्थक्योपदेशः।
७ त्रिप्रकारपर्षन्निरूपणम् ।
८ कथानिबन्धनामद्वितीयोदेशसमाप्तिः ।
९ महावीरस्वामिनो राजगृहे धर्मोपदेशः, श्रेणिकराजकृता प्रसन्नचन्द्र-
राजर्षिसम्बन्धिनी पृच्छा तस्या उत्तरश्च । ८
१० तृतीयोदेशसमाप्तिः।
११ जम्बूस्वामिनः प्रथम-भवदेव-भववर्णना।
१२ भवदत्त-भवदेवयोः प्रव्रज्या ।
१३ भवदत्तसाधुखर्गमनादनन्तरं खपत्नीनागिलानुरक्तस्य भवदेवसाधोः
स्वग्रामागमनम् । १९
१४ भवदेवं प्रति नागिलाकृता विस्तरतो धर्मानुशास्तिः ।
१५ नागिलयोदाहृतं रेवादित्यविप्र-तत्पुत्रोदाहरणम् ।
१६ भवदेवस्य खर्गमनम् , चतुर्थोद्देशसमाप्तिश्च । ।
१७ भवदत्तजीवस्य देवभवानन्तरं विदेहे वज्रदत्तचक्रवर्तिनः
___सागरदत्तनामधेयपुत्रत्वेन जन्म ।
१८ प्रथमघनागमदर्शनवर्णनम् ।
सागरदत्तस्य अनित्यभावना।
२० अभयसागराचार्यस्य धर्मदेशना, सकलत्रस्य सागरदत्तस्य
प्रव्रज्याग्रहणम् ।
२१ भवदेवजीवस्य देवभवानन्तरं विदेहे पत्ररथराज्ञः शिवकुमारा-
__ भिधपुत्रत्वेन जन्म।
२२ शिवकुमार-कनकवत्योः प्रथमदर्शनवर्णना, उद्वाहश्च । ....
२३ सागरदत्ताचार्यस्य धर्मदेशना, पित्रननुज्ञातस्य शिवकुमारस्य
.: भावश्रामण्यम् , अनशनम् , स्वर्गमनं च ।। ५५
२४ भवदेवजीवस्य द्वितीयवारस्वर्गगमनानन्तरं ऋषभदत्तश्रेष्ठिपुत्र-
त्वेनान्तिमकेवलित्वमधिगम्य भगवतः पुरतोऽनादृतयक्षनतनम्, :
तद्विषया श्रेणिकपृच्छा, भगवदुत्तरं च । ५६
१९

७४
२५ विद्युन्मालिदेव-देवीपृष्ट-प्रसन्नचन्द्रर्षिकेवलिनस्तासां जम्बूकुमार-
भार्याभवनख्यापनम् ।
२६ पञ्चमोद्देशसमाप्तिः।
२७ राजगृहनगरवर्णनं यावत् स्खमादिनिरूपणपूर्वकं जम्बूकुमारस्य
जन्म, यौवनवर्णनं च।
२८ सुधर्मस्वामिनो राजगृहागमनं तत्कृता धर्मदेशना च ।
२९ जम्बूकुमारस्य गृहिव्रतग्रहणम् ।
, आजन्मब्रह्मचर्यस्वीकरणम् ।
सर्वविरतिविलम्बकारिणोर्मातापित्रोः पुरो जम्बूकुमारेणाख्यातो
लावण्यवतीगणिकानुरागिपुरुषदृष्टान्तः।
४० सर्वविरत्यनुमतिमददतोर्मातापित्रोः पुरो जम्बूकुमारेणाख्यातं
कञ्चनपुरवास्तव्य-पञ्चसुहृदुदाहरणम् । अन्तरा कुन्थुजिनसम-
वसरणवर्णना, धर्मदेशना, विस्तरतः कालखरूपनिरूपणं च । ६९
४१ पुनरपि जम्बूकुमारस्य संसारासारताप्रतिपादनम् ।
४२ षष्ठोद्देशसमाप्तिः।
७६
४३ सर्वत्यागाभिमुखस्य जम्बूकुमारस्य मातृमनस्तोषार्थ परिणयन-
स्वीकरणम्, पूर्वनिवेदिततद्ब्रह्मचर्यपालनपूर्वकं कन्याष्टकेन
सार्धमुद्हनं च।
४४ प्रभवराजकुमारवर्णनम् । जम्बूकुमारावासे प्रभवस्य प्रवेशः,
जम्बूकुमारस्य प्रभावनिरूपणं च ।
४५ विवाहपरिमङ्गलनामसप्तमोद्देशसमाप्तिः ।
४६ सांसारिकसुखभोगोपदेष्टारं प्रभवं प्रति जम्बूकुमारेणोदाहृतो
मधुबिन्दुदृष्टान्तः ।
४७ प्रभवं प्रति संसारासारतां समालपता जम्बूकुमारेण क्रमेणाख्यातः
कुबेरदत्तादृष्टान्तः ।
४८ प्रभवप्रतिपादितपितृतर्पणकर्म निराकुर्वता जम्बूकुमारेणोपाख्यातः
समुद्रसार्थवाहपुत्रमहेश्वरदत्तदृष्टान्तः।
४९ प्रभवोत्तराभिधानाष्टमोद्देशसमाप्तिः। .
५० अविद्यमानवस्तुप्रात्यर्थविद्यमानविजहितुकामकर्षककौटुम्बिकोदा-
हरणप्रतिपादिकां सिन्धुमती प्रति जम्बूकुमारेणोक्तो
वारण-वायसदृष्टान्तः।
५१ [प्रथमपत्नी] सिन्धुमतीदत्तोत्तराभिधाननवमोद्देशसमाप्तिः। ९९
५२ भागीरथीजलपतनजातमानुष्य-देवत्वप्राप्तुकामवानरा-
हरणोपदेष्ट्री दत्तश्रियं प्रति जम्बुकुमारेण समुपदिष्ट
इङ्गालदाहकदृष्टान्तः।
९९-१०३

११९
५३. [द्वितीयपत्नी ] दत्तश्रीदत्तोत्तराभिधानदशमोद्देशसमाप्तिः। १०३
५४ इभ्यस्नुषाविलासवती (नूपुरपण्डिता) वर्णनयुक्ता-प्राप्तेच्छुप्राप्त-
- परिहारक-शृगालकथां कथितवतीं पद्मश्रियं प्रति जम्बूकुमारे-
णोक्तश्चाण्डालकन्यासक्त-मेघरथविद्याधरदृष्टान्तः। १०३-११८
५५ [तृतीयपनी] पद्मश्रीदत्तोत्तराभिधानकादशोदेशसमाप्तिः। ११८
. ५६ शङ्खस्त्रनाकर्णनभीतचौरत्यक्तद्रव्यग्रहणलोभात् पुनस्तथैवाकर्णित-
शङ्खवरचौरहत-शङ्खधमकदृष्टान्तमुपदिशन्तीं पद्मसेनां प्रति.
जम्बूकुमारेण समुपदिष्टः शिलाजतुक्षुप्तवानरदृष्टान्तः। .
५७ [चतुर्थपत्नी] पद्मसेनादत्तोत्तराभिधानद्वादशोदेशसमाप्तिः। । १२३
:- ५८ माकन्दीनगरीवास्तव्यातिवैभवप्रार्थनालुब्धवृद्धाद्विकदृष्टान्त-
वक्त्री नागसेनां प्रति जम्बूकुमारेणोक्तो जात्यश्वदृष्टान्तः । १२४
५९ [पञ्चमपत्नी ] नागसेनादत्तोत्तराभिधानत्रयोदशोद्देशसमाप्तिः। १२९
६० : खरपुच्छग्राहकग्रामीणतरुणोदाहरणमुद्रिन्ती कनकश्रियं
प्रत्युत्तरयता जम्बूकुमारेणोदाहृतो वडवापालकसोमालदृष्टान्तः। ... १३३
६१ [षष्ठपत्नी] कनकश्रीदत्तोत्तराभिधानचतुर्दशोदेशसमाप्तिः। । १३३
६२ प्रसुप्तसिंहवक्त्रान्तर्गतमांसास्वादकपक्षिदृष्टान्तं कथयन्ती
___ कमलवतीं प्रति जम्बूकुमारेणोदाहृतं त्रिमित्रमन्त्र्युदाहरणम् ।।
...६३ [सप्तमपत्नी] कमलवतीदत्तोत्तराभिधानपञ्चदशोद्देशसमाप्तिः। १३९
६४ कल्पितकथाप्रतिपादितद्विजकन्यादृष्टान्तं प्रतिपादयन्ती
१. [अष्टमपत्नीं] विजयश्रियं प्रति जम्बूकुमारेणोक्तो वासनाविडंबित-
ललिताङ्गदृष्टान्तः ।।
१४८
६५ जम्बूकुमारोपदिष्टविस्तृतधर्मोपदेशेन प्रबुद्धानां भार्याष्टक-
प्रभवादीनां प्रव्रज्याभिलाषः। १४८-१६९
६६ जम्बूकुमारकुता जिनवरेन्द्रवीरवर्द्धमानस्तवना अनादृतदेवकारित-
जम्बूकुमारमजनविधिवर्णना। १७०-१७३
६५ गुणशिलकचैत्यगमनवर्णना।।
१७४-१७८
६८ श्रमणस्य भगवतो वीरवर्द्धमानस्य धर्मदेशना। . १८०-१८३
६९ आर्यसुधर्मस्वामिनो निर्वाणम् । जम्बूस्वामिनः
केवलज्ञानप्राप्तिवर्णना ।
१८३-१८४
७० जम्बूस्वाभ्युपदिष्टा धर्मदेशना ।
१८५-१८९
७१ जम्बूस्वामिनो निर्वाणम् , चरित्रसमाप्तिः, ग्रन्थकारप्रशस्तिश्च । १९८
७२ ग्रन्थकारस्य वन्द्यवन्दना, आशीर्वादश्च ।
१९९-२००
-शुद्धिपत्रकम् ।
२०१-२१४
-विशेषनामानुक्रम
२१५-२१८
-
HASANNA
--

गुणपाल मुनि रचित प्राकृत भाषामय इस 'जंबुचरियं' की एकमात्र प्राचीन प्रति हमको जेसलमे-
रके एक ज्ञानभंडारमें उपलब्ध हुई जो ताडपत्रों पर लिखी हुई है। सन् १९४२ के डीसेंबर माससे
१९४३ के अप्रेल तक, हमने जेसलमेरके ज्ञानभंडारोंका निरीक्षण किया और वहां पर उपलब्ध सैंकडों ही
ग्रन्थोंकी प्रतिलिपियां आदि करवाई एवं उनमेंसे अनेक अप्रकाशित और अन्यत्र अप्राप्य ग्रन्थोंको प्रकाशमें
लानेका भी यथाशक्य और यथासाधन प्रयत्न प्रारंभ किया । इनमेंसे कुछ ग्रन्थ इसी 'सिंघी जैनग्रन्थ-
माला में प्रथित हो कर प्रकट होने जा रहे हैं और कुछ ग्रन्थ, हमारे निर्देशकत्वमें प्रस्थापित और प्रचालित
जोधपुरावस्थित 'राजस्थान प्राच्यतत्त्वान्वेषण मन्दिर ( राजस्थान ओरिएण्टल रीसर्च इन्स्टीट्यूट ) द्वारा
प्रकाश्यमान 'राजस्थान पुरातन ग्रन्थमाला' में गुम्फित हो कर प्रकट हो रहे हैं।
जिन जंबू महामुनिके जीवनको उद्दिष्ट कर इस चरितकी रचना हुई है उनकी यह जीवन कथा जैन-
साहित्यमें बहुत प्रसिद्ध है। इस कथाका वर्णन करने वाली सैंकडों ही ग्रन्थ-रचनाएं जैन साहित्यके विपुल
'भंडारमें उपलब्ध होती हैं । प्राकृत, संस्कृत, अपभ्रंश, प्राचीन हिन्दी, गुजराती, राजस्थानी आदि भारतकी
आर्यकुलकी कई प्राचीन-अर्वाचीन भाषाओंमें इस कथा विषयक छोटी-बडी अनेकानेक रचनाएं मिलती ही
हैं पर कनड और तामिळ जैसी द्राविड भाषाओंकी साहित्य निधिमें भी जंबू मुनिकी अनेक कथाएं
उपलब्ध होती हैं।
___ जैन इतिहासके अवलोकनसे निश्चित होता है कि ये जंबू मुनि एक ऐतिहासिक व्यक्ति हो गए हैं
और वे श्रमण भगवान् श्रीमहावीर देवके विशिष्ट शिष्य एवं उत्तराधिकारी गणधर सुधर्मके मुख्य शिष्य थे । ज्ञात-
पुत्र श्रमण तीर्थकर वर्द्धमान महावीरके निर्वाणके बाद, उनके अनुगामी निर्ग्रन्थ श्रमणसमूहके नेताके रूपमें,
जंब मुनिका सर्वप्रधान स्थान रहा है। महावीर देवके हजारों ही श्रमणशिष्योंमें, जंबू मुनि अन्तिम केवली माने
जाते हैं और इनके बाद किसी श्रमणको निर्वाणपदकी प्राप्ति नहीं हुई ऐसा विधान मिलता है । तीर्थकर
महावीरके निर्वाणके बाद, ६४ वर्ष अनन्तर, जंबू मुनि निर्वाणपदको प्राप्त हुए । उस समयसे ले कर, आज
तक जो जैन धर्म प्रवर्तमान रहा वह जंबू मुनि ही के शिष्यसमुदायके उपदेश और आदेशका परिणाम है ।
भगवान् महावीरके निर्वाण बाद, बहुत ही अल्प समयमें जैन धर्म दो मुख्य संप्रदायोंमें विभक्त
हो गया-जिनमें एक श्वेतांबर संप्रदायके नामसे प्रसिद्ध हुआ और दूसरा दिगम्बर संप्रदायके नामसे।
पर इन दोनों संप्रदायोंमें जंबू मुनिका स्थान एकसा ही मान्य और वन्द्य है । दोनों ही संप्रदायोंके पूर्वा-
चार्योंने जंबू मुनिकी कथाको नाना रूपोंमें ग्रथित किया है । श्वेताम्बर संप्रदायके मान्य प्राचीनतम आगम
ग्रन्थोंमें जंबू मुनिका सर्वत्र निर्देश मिलता है। भगवान् महावीर जब विद्यमान थे तब जंबू मुनि दीक्षित नहीं
हुए थे । महावीरके निर्वाणके बाद उनने सुधर्म स्वामीके पास श्रमणधर्मकी दीक्षा ली थी । गणधर सुधर्मने
भगवान् महावीरके उपदेशों और सिद्धान्तोंका सर्वसार, जंबू मुनिको सुनाया एवं समझाया और इसलिये
प्राचीनतम जैन आगमोंमें सर्वत्र सुधर्म और जंबू मुनिके नाम निर्देशके साथ ही सब विचार और सिद्धान्त
उल्लिखित किये गये हैं।
१६. भगवान् महावीरके मुख्य ११ शिष्य थे जो गणधर कहलाते थे। इनमेंसे ९ तो भगवानके जीवित-
काल ही में निर्वाण प्राप्त हो गये थे। सबसे बडे, शिष्य इन्द्रभूति मौतम और ५ के शिष्य सुधर्म भावान के
टाल

निर्वाण समयमें विद्यमान थे । इन्द्रभूति गौतम भगवान् के निर्वाणगमन के बाद तुरन्त कैवल्य दशामें लीन
हो गये; अतः सब श्रमण समुदायकी रक्षा, शिक्षा और दीक्षा का समग्र भार सुधर्म गणधरको वहन करना
पडा । इन्हीं सुधर्मके पास राजगृहके निवासी अत्यन्त समृद्धिशाली ऋषभदत्त सेठके एकमात्र पुत्र जंबू कुमारने
अपने जीवनके यौवनारंभमें ही श्रमण धर्मकी कठिनतम दीक्षा ले ली । जंबू कुमारका यह दीक्षाग्रहण बडे
अद्भुत और रोमाञ्चक प्रसंग द्वारा घटित हुआ इसलिये गणधर सुधर्मके' आज्ञावर्ती समग्र निर्ग्रन्थ श्रमण
समूहका नेतृत्व जंबू मुनिको प्राप्त हुआ।
. .. . भगवान् महावीरके निर्वाण बाद, १२ वर्ष पर्यन्त, सुधर्म गणधरने श्रमणसमूहका नेतृत्व किया । इसी
बीचमें जंबू दीक्षित हुए और अपने विशिष्ट चारित्र्यबल और ज्ञानबलसे थोडे ही समयमें वे सुधर्म गणधरके
अनुगामी श्रमणगणके विशिष्ट नायकके रूपमें प्रतिष्ठित होने लगे । भ० महावीरके निर्वाणके १२ वर्ष बाद,
सुधर्म गणधर भी कैवल्य दशामें लीन हो गये और उनने अपने समग्र श्रमण गणके नेतृत्वका भार जंबू मुनिको
सौंप दिया । ८ वर्ष कैवल्य अवस्थामें लीन रह कर सुधर्म स्वामिने निर्वाणपद प्राप्त किया । निर्वाणके
समय सुधर्म खामि की आयु पूरे १०० वर्ष की थी ! उनने अपनी आयुके ५० वें वर्ष में भगवान् महावीर
के पास श्रमणधमकी दीक्षा ली थी। ३० वर्ष तक वे भ० महावीरकी सेवा उपासना करते रहे। भगवानके
निर्वाणके बाद, ८० वर्ष की आयु में निर्ग्रन्थ श्रमणोंके संघकी संपूर्ण सुव्यवस्था का भार उनको उठाता
पड़ा । १२ वर्ष बाद, अपनी आयुके ९२ वें वर्षमें, वे कैवल्य दशामें लीन हो गये । और फिर ८ वर्ष
उस दशामें व्यतीत कर, १०० वर्षकी पूर्णायुमें निर्वाण पदको प्राप्त हुए।
ii : भ० महावीरके निर्वाणके २० वर्ष बाद, सुधर्म गणधर का निर्वाण हुआ और उसके बाद ४४
वर्ष अनन्तरराअर्थात् महावीर निर्वाण बाद ६४ पीछे, जंबू खामिका निर्वाण हुआ। इस हिसाबसे जंबू स्वामी
१५२ वर्ष तक निम्रन्थ श्रमणसंघका नेतृत्व करते रहे । उनकी पूर्णायु कितनी थी इसका कोई स्पष्ट उल्लेख
देखनेमें नहीं आया। पर कल्पनासे अनुमान किया जाय तो कम से कम ८२-८४ वर्ष जितनी आय तो
उनकी होनी ही चाहिये । भगवान् के निर्वाण बाद, १२ वर्ष अनन्तर, सुधर्मः गणधर कैवल्य दशामें लीन हो
गये तब उनने अपने श्रमणसंघका गणभार जंबू मुनिको सौंप दिया। उस समय कम से कम १० वर्ष जितना
दीक्षापर्याय उनका मान लिया जाय तो, दीक्षा लेनेक पहले उनकी आयु कम से कम १८-२० वर्षकी तो
होनी ही चाहिये। जिस अवस्थामें उनने गृहजीवनका त्यास किया, और जिन संयोगोंका अनुभव किया
वह १८-२० वर्षकी कम आयुवाले जीवन में संभव नहीं होता। अतः हमारी कल्पनासे जंबू, मुनिका आयुष्य
-कम से कम ८२-८४ वर्ष जितना अवश्य होना चाहिये ।::..
: . '
IMUKजबू मुनिके कथानक विषयक प्राचीनतम कुछ उल्लेख श्वेताम्बर संप्रदायमान्य व सुदे व हि डी' नामक
बृहत् प्राकृत कथाप्रन्थमें उपलब्ध होते हैं । 'जंबूअज्झयण' 'जंबूपइन्नय आदि कुछ स्वतंत्र प्राकृत रचनाएं
भी मिलती है; पर उनके रचना समय आदिके बारेमें विशेष निश्चायक प्रमाण अभी तक संगृहीत नहीं
हुए। प्रस्तुत 'जंबूचरिय' इस विषयकी एक विशिष्टं और विस्तृत रचना है। इसके कती गुणपाल नामक मुनि हैं
जो श्वेताम्बर सप्रदायक नाइलगच्छीर्य वीरभद्र सूरिक शिष्य या प्रशिष्य थे । प्रस्तुत " चरिय' की रचना कब
हुई इसका सूचक कोई उल्लेख इसमें नहीं किया गया है। पर ग्रन्थकी रचना-शैली आदिस अनुमान होता है
किविक्रमकी सर वीं शताब्दीमें या उससे कुछ पूर्व में इसकी रचना हुई होगी। जेसलमेस्में ब्राहाताडपत्रकी
प्रनिके दिखनेसे ज्ञाताहोता है कि वहरि ४ वीं शताब्दीके पूर्व ही लिखी होनी चाहिये FT AT लाक

चरितकी ग्रथनशैली उद्योतन सूरिकी प्रसिद्ध 'कु व ल य मा ला क हा' के साथ बहुत मिलती-जुलती है।
वर्णनपद्धति भी प्रायः वैसी ही है । संभव है कि गुणपाल मुनिके सम्मुख, प्रस्तुत 'चरियं' की रचना के
समय, कुवलयमाला की प्रसिद्धि बहुत कुछ रही हो । उद्योतन सूरिने सिद्धान्तोंका अध्ययन वीरभद्र नामके
आचार्यके पास किया था। इन वीरभद्र आचार्यके लिये उनने 'दिनजहिच्छियफलओ अथावरो कप्परुक्खो व्व'
ऐसा वाक्य प्रयोग किया है । जंबूचरियं के कर्ता गुणपालने अपने गुरु प्रद्युम्न सूरिको वीरभद्रका शिष्य बत-
लाया है। इनने इन वीरभद्रके लिये भी 'परिचितियदिनफलो आसी सो कप्परुक्खो त्ति' ऐसा वाक्यप्रयोग
किया है जो उद्योतन सूरिके वाक्य प्रयोगके साथ सर्वथा तादात्म्य रखता है। क्या इससे यह अनुमान किया
जा सकता है कि उद्योतन सूरिके सिद्धान्तगुरु वीरभद्राचार्य और गुणपाल मुनिके प्रगुरु वीरभद्रसूरि दोनों
एक ही व्यक्ति हो । यदि ऐसा हो तो 'जंबूचरियं' के कर्ता गुणपाल मुनिका अस्तित्व विक्रमकी ९ वीं
शताब्दीके अन्तमें माना जा सकता है। और इस संबन्धसे कुवलयमाला कहा का सविशेष परिचय गुणपाल
मुनिको होनेसे उनकी इस रचनाशैलीमें उक्त कथाका विशेष अनुकरण खाभाविक हो सकता है। पर यह
विचार कुछ विशेष अनुसन्धानकी अपेक्षा रखता हैं जिसके लिये हमें अभी वैसा अवसर प्राप्त नहीं है ।
ऊपर हमने इन गुणपाल मुनिको नाइलगच्छीय लिखा है और यह गच्छ बहुत प्राचीन गच्छोंमें से
है जिसके उल्लेख पुरातन स्थविरावलियोंमें मिलते हैं। यद्यपि गुणपालने प्रस्तुत चरियं में अपने
गच्छका निर्देश नहीं किया है पर इनकी एक दूसरी रचना हमें प्राप्त हुई है जिसमें इसका उल्लखे किया
गया है । चरियं की तरह वह भी प्राकृतभाषा का एक सुन्दर कथाग्रन्थ है।
पूना के 'भांडारकर प्राच्य विद्या संशोधन मन्दिर' संस्थित राजकीय ग्रन्थ संग्रहमें 'रिसिदत्ताचरिय' की
ताडपत्रीय पोथी सुरक्षित है जो पाटण या जेसलमेरके किसी जैन भंडारमें से प्राप्त हुई होनी चाहिए। इस
कथाकी एक त्रुटित पोथी जेसलमेरमें भी हमारे देखनमें आई । पूनामें सुरक्षित ताडपत्रीय पुस्तक परसे
'रिसिदत्ताचरियं' का आद्यन्त भाग हमने नकल कर लिया था जिसको यहां उद्धृत कर देना उपयुक्त
होगा । पूनावाली पोथी के कुल मिला कर १५६-५७ ताडपत्र हैं जिनमें से पिछले ३ पत्र त्रुटित दशामें
हैं; अतः ग्रन्थका अन्तिम भाग खण्डित रूपमें मिलता है। :-
ग्रन्थका प्रारंभ इस प्रकार है-
नमिऊण चलणजुयलं पढमजिणिदस्स भुवननाहस्स
अवसप्पिणीए धम्मो पयासिओ जेण इह पढमं ॥
बालत्तणमि जेणं सुमेरुसिहरे भिसेयकालंमि ।
वामचलणंगुलीए लीलाए डोलिया पुहई ॥
तं वरकमलदलच्छं जिणचंदं मत्तपीलुगइगमणं ।
नमिऊण महावीरं सुरगणसयसैथुयं बीरं ।।
सेसे विय वावीसे नमिऊणं नट्ठरागमयमोहे ।।
सुरमणुयासुरमहिए जीवाइपयस्थओब्भासे ।।
नमिउं अणाइनिहणे सिद्धिगए अट्टकममलमुक्के ।
सिद्धे सासयनाणे अव्वापाहं सुहं [ पत्र १, B] पत्तो ॥...
-MMNAI
A
y
.
.....

वरकमलसरिसवयणा कमलदलच्छी य चारुकमलकरा ।
वियसियकमलनिसण्णा सुयमयदेवी नमेऊणं ॥
आयरिय उवज्झाए साहुजणं गुरुजणं च नमिऊणं ।
जइ वि हु एवं बहुसो अणेयसाहुहिं आगमे भणियं ।
तहवि य फुडवियडत्थं संवेणं अहं भणिमो॥
सुयणो सोऊण इमं गुणगहणं कुणइ जइवि ते नत्थि ।
गुणभूसिए वि कव्वे दोसे गिण्हइ खलो चेव ॥
सुयणाण किं न नमिहह जे वि य दोसे वि [प. २, A ] पेच्छहिं गुणोहे ।
पियजणविरहे जह कोइ पिअयणं पेच्छइ वणं पि ।
न हु निम्मला वि किरणा रविणो पेच्छेइ कोसिओ तमसे ।
तह चेव गुणा इह दुञ्जणो वि पेच्छेइ विवरीए ॥
जइ वि हु वीहामि अहं खलाण एमेव तह वि कुवियाण ।
तहवि महंतं वसणं नो तीरइ छड्डिउं एयं ॥
अह वा-
जो चिय एकस्स खलो सो चिय अण्णस्स सजणो होइ ।
कह सुयण-दुजणाणं पसंस-निंदा अहं करिमो॥
... जेण भणियं-:
रत्ता पेच्छंति गुणा दोसा पेच्छंति जे विरचंति ।
मज्झत्था पुण पुरिसा [प० २, B] दोसे य गुणे य पेच्छंति ॥
ता मझज्त्था तुम्हे दोसे परिहरह तहवि दवण ।
गिण्हह विरले वि गुणे सुयणसहावं पि मा मुयह ॥
एत्थ य चारि कहाओ पण्णत्ताओ जिणेहिं सव्वेहि ।
अत्थकहा कामकहा धम्मकहा मीसगकहा य ॥
अत्थकहाए अत्थो कामो तह चेव कामुयकहाए ।
भण्णइ धम्मकहाए चउविहो होइ जह धम्मो ॥
सो पुण एसो भणिओ जिणेहिं जियराग-दोस[५० ३, A ] मोहेहिं ॥
तव-सील-दाण-भावणमेएणं होइ चउहाओ॥
अणसणमाईय तवो सीलं पुण होइ चरण-करणं तु ।
जीवदयाई दाणं अधुयाई भावणा इंति ॥..
धम्मो अत्थो कामो भण्णइ मोक्खो वि मीसगकहाए । ...
एसा सा मीसकहा भणामि हं जिणवरे नमिउं ॥ २०
___-
''
।
.
ENA
S.
.

ग्रन्थका अन्त भाग-
इय रिसिदत्ताचरिए पवरक्खरविरइ [ ५० १५४, A ] ए वरे रमे ।
गुणपालविरइयमिमं पंचमपव्वं समत्तं ति ॥
जह सेणिय पुढेणं जगगुरुणा साहियं ति वीरेणं ।
तह किंपि समासेणं मए वि किल साहियं एयं ॥
सोऊण तुमे एवं पालह जिणवीरभासियं वयणं ।
पावेह जेण अइरा कंमं डहिऊण मोक्खं ति ॥
इय कुणमाणेण इमं पत्तं जं किंचि एत्थ मे पुण्णं ।
पुण्णेण तेण पावह तुम्हे अयरामरं ठाणं ॥
इय वीरभद्दसरी नाइलवंसं [प० १५४, B]......
इसके आगेका क्रमांक १५५ वाला ताडपत्र आधा तूट गया है । वाम भागका आधा टुकडा
उपलब्ध है जिसमें [ A पार्श्वमें ] निम्न क्रमसे आधी आधी पंक्तियां उपलब्ध होती हैं।
पंक्ति १. ............[गुणपा] लेणं विरइयं ति ॥
संसारि भमंतेणं जिणवयणं पाविऊण एयं नु ।
दुक्खहुएण रइ..........
". २. ...... वहीणेण तह य लंकारवजिएण मए ।
किल किं पि मए रइयं जिणपवयणभ........
" ३. .......................णेण किं पि विवरीयं ।
तं खमियव्वं मह सुयहरेहिं सुथरयणकलिएहि ॥
.................................जिणपवयणं ताव ।
___ वरपउमपत्चयणा पड....
इसी पत्रके B पार्श्वके भाग पर निम्न प्रकारकी पंक्तियाँ पढी जाती है-
......मम नाणं ॥
____ हाइयउरंमि नयरे वासारत्तंमि विर [ इयं एयं ?।]
२. .....तीसाए अहियाई गाहग्गेणं तु बारस सवाई।
एयाइं जो निसुणइ सो पावइ......................... ॥ ..
... ... ...
" ३. संवत् १२८८ वर्षे अद्येह श्रीमदणहिलपाटके श्रीभीमदेवराज्ये प्रवर्तमाने......
+ १ रिसिदत्ताचरिय की इस ताडपत्रीय पुस्तिका को जिसने अपने नन्यसे लिखवाया था उस गृहस्थ के कुटुंब
मादि का परिचय कराने वाली एक १० पद्योंकी संस्कृत प्रशस्ति भी इस पोथी के अन्त के ताडपत्र पर लिखी गई है।
इस अन्तिम ताडपत्र का भी दक्षिण पार्थका माधा हिस्सा तूट गया है जिससे प्रशस्ति का भी खण्डित भाधा भाग ही
उपलब्ध होता है। जो भाग उपलब्ध है वह इस प्रकार है-
1पंक्ति A ... प्रभोः पान्तु नखेन्दुपुतयोऽमलाः । प्रणमज्जन्तुसंधात कर्मतापभयाद् भृशम् ॥ १॥
प्राग्वाटवंशमाणिक्य
" १. ....
..
.

Page 21****************************************************************************************
444
.
।
जंबुचरियं-प्रस्तावना
इस त्रुटित ताडपत्रगत जो खण्डित पंक्तियां उद्धृत की गई हैं उनके पाठसे 'रिसिदत्ताचरियं' के
कर्ता गुणपाल मुनिका नाम मिल रहा है । इसमें वीरभद्र सूरिका तथा 'नाइलवंश' का भी उल्लेख मिलता
है। साथमें 'हाइयपुर' नामक नगर का भी उल्लेख मिलता है जहां वर्षावास रहते हुए उनने इस
ग्रन्थकी रचना पूर्ण की।
___ संभव है कि उनने अपनी रचनाके समयका भी इसमें निर्देश किया हो जो खण्डित भागमें रह
गया हो । क्यों कि उस कालके कई जैन ग्रन्थकार अपना समयज्ञापक उल्लेख भी प्रायः करते रहे हैं । उद्योतन
सूरिने कुवलयमाला कथामें, सिद्धर्षिने उपभितिभवप्रपंचा कथामें, जयसिंह सूरिने धर्मोपदेशमाला कथा
संग्रहमें ऐसे समयज्ञापक निर्देश स्पष्ट रूपसे किये हैं। 'रिसिदत्ताचरियं' की कोई पूर्ण प्रति किसी
जैन भंडार में मिल जाय तो इसका निर्णय हो सकेगा।
इस 'जंबूचरियं' की जो ताडपत्रीय प्रति जेसलमेरके बडे ज्ञानभंडारमें उपलब्ध है उसका क्रमांक,
[मुनिवर श्रीपुण्यविजयजीद्वारा संकलित 'जेसलमेरुदुर्गस्थ जैन ताडपत्रीय ग्रन्थभंडार सूचिपत्र' पुस्तकानु-
सौर २४५ है। इस पुस्तकके कुल ३२६ ताडपत्र हैं। ताडपत्र की लंबाई १३ इंच और चौडाई
२ इंच है। बीच बीच में कहीं कहीं ताडपत्रों की स्याही खराब हो जानेसे कुछ पंक्तियां अपाठ्यसी भी हो
गई हैं। इनका कुछ सूचन हमने तत्तत् स्थानमें - जैसे पृष्ठ ९८ तथा १८० आदि. पर. कर दिया है।
___इस ग्रन्थकी प्रतिलिपि हमने जेसलमेरके अपने भण्डार-निरीक्षणके समय (सन् १९४३ के प्रारं-
भमें ) करवा ली थी पर प्रेस कॉपीका मिलान मूलके साथ ठीक ढंगसे नहीं किया गया था। इससे कॉपीमें
कुछ अशुद्धियां रह गई। फिर उसी प्रेस कॉपीको प्रेसमें जब छपने दिया तब मूल ताडपत्रके साथ मिलान
करनेका अवसर नहीं मिला । अतः ग्रन्थमें जो कुछ अशुद्धियाँ रह गई हैं उनका शुद्धिपत्र अन्तमें दिया गया
है। पाठक गण इस शुद्धिपत्रका उपयोग करें
.......
... . ...
........ - ---
,, २ A ...वणिक् । सीलुका नामतस्तस्य पत्नी शीलगुणावृता ॥ २ ॥ तत्पुत्री वस्तिणि म रावणप्रियपत्यभूत्
दंप......
,, ३ A. ...जज्ञेऽपत्ययुग्मं मनोहरम् ॥ ३॥ चाचाभिधः सुतः श्रेयान् विद्यते विपुलाशयः।
देहच्छायेव वशंगों प्रिया ते....... ..... :: :: ... ..
, ४ A ...लक्ष्मणी ॥ ४ ॥ पुत्रिका मोहिणिर्नामः तपोऽनुष्ठानतत्परा । ............ .
दियांदाक्षिण्यदानादिगुणराईकृता ॥ ५ ॥
, : B अन्येधुश्चिन्तयामास धीमती साऽप्यनित्थता । संसारे शाश्वतं नास्ति विना धर्म जिनोदितम् ॥ ६ ॥
, २ B...समाख्यातः श्रुतचारित्रभेदतः । श्रुतं. हि दीपकमायो वस्तुतत्वावलोकने ॥ ७ ॥
बिंब श्रीपार्श्वनाथस्य स्व... -
, ३-B...विवेकलोचना[दज्ञात्वा जीर्णोद्धारे महत्फलम् ॥ ८॥ अस्य च लेखयामास मोहिणिः श्राविकोत्तमा ।
चरितं रिषिदत्तायाः पुस्तक सु मनोहरम् ॥ ९ ॥
TAIT BIश्रीनेमिचन्द्रसूरेविनेय...................... .... surt
* Pइस प्रशस्तिका भावार्थ यह है कि किसी नेमिचन्द्रसूरिक शिष्यका उपदेश प्राप्त कर प्राग्वाट जाति के रोवणि नामक
गृहस्थकी पत्नी वस्तिणि की पुत्री मोहिणि नामक श्राविकाने अपने व्यका सदुपयोग करने की दृष्टि से रिषिक्षा चरित'
की यह पुस्तिका लिखवाई। इत्यादि यह पुस्तिका किया १२६८में जब आणहिल पुर पाटणमें भीमदेव राज्य कर रहा
था तब लिखी गई थी।
A
.
.
. . .. ........
..........
+Aaka.upakbengigentert.nibai

।
"

इस शुद्धिपत्रके बनानेमें प्राकृत भाषाके विशेषज्ञ पण्डित और प्राचीन ग्रन्थोंकी प्रतिलिपि करनेमें
बहुकुशल प्रतिलेखक, पाटण निवासी पंडित श्री अमृतलाल मोहनलालने यथेष्ट श्रम किया है. अतः हम
उनके प्रति अपना कृतज्ञभाव प्रकट करना चाहते हैं।
..... ..।
..', ग्रन्थगत कथावर्णन जैन साहित्यमें सुप्रसिद्ध और सुपरिचित है। जम्बूचरित विषयक अनेक प्राकृत,
संस्कृत, अपभ्रंश, राजस्थानी, हिन्दी एवं गुजराती रचनाएं उपलब्ध होती हैं। इनमेंसे अनेक रचनाएं
खतंत्र रूपसे प्रसिद्ध भी हो चुकी हैं। .... ..
सुप्रसिद्ध महान् विद्वान् आचार्य हेमचन्द्र सूरिने भी अपने त्रिषष्ठि शला का पुरुष चरित्र नामक
पौराणिक पद्धतिके विशाल संस्कृत ग्रन्थके 'परिशिष्ट' पर्व के रूपमें 'स्थविरावलि चरित' की सुन्दर रचना
की है जिसमें प्रारंभ के ४ स!में जम्बू मुनि का भी सविस्तर चरित वर्णन किया है । हेमचन्द्राचार्यका
यह चरितवर्णन प्रायः प्रस्तुत 'जंबूचरियं' के समान ही है । जर्मनीके संस्कृत-प्राकृत वामय के सुप्रसिद्ध
महाविद्वान् स्वर्गवासी डॉ. हेर्मान याकोबीने हेमचन्द्राचार्यके इस स्थिविरावलिचरित' का सुसंपादन कर
कलकत्ता की एसियाटिक सोसाइटी द्वारा प्रकाशित कराया था। प्रो० याकोबीने अपने उक्त संपादनमें
जंबू चरित का इंग्रेजी भाषामें विस्तृत सार भी सम्मिलित कर दिया है । स्थान स्थानमें उनने यह भी
बताने का प्रयत्न किया है कि, जो कथाएं जंबू 'चरितमें आई हैं वे अन्यान्य किन ग्रन्थों में और किस
रूपमें मिलती हैं । इन कथाओंका तुलनात्मक अध्ययन की दृष्टि से प्रो० याकोबीका उक्त संपादन एक
खास अध्ययनकी वस्तु है।।
प्रो० याकोबीके उक्त संपादनके तुलनात्मक अध्ययनकी विशेषताको लक्ष्य कर, जर्मनीके एक ऐसे
ही अन्यं प्रख्यात विद्वान् प्रो० योहन्नेस हेर्टेलने जर्मन भाषामें इन कथाओंका सुन्दर अनुवाद किया और
उनके विषयमें प्रो० याकोबीसे भी अधिक तुलनात्मक उल्लेखोंका समवलोकन कर, एक विशिष्ट अध्ययन
की उपयुक्त सामग्री उपस्थित की ।
+ हेर्टेलकी इस पुस्तकका नाम है-
Ausgewählte Erzählungen
ous
HĒMACANDRAS
PARIŚISTAPARVAN
Deutsch
mit Einlaitung und Anmerkungen
von
Johnnes Hertel
Leipzig, 1908.
इस पुस्तकके प्रास्ताविक रूपमें प्रथम तीन प्रकरण लिखे गये हैं जिनका विषय इस
प्रकार है- हेमचन्द्रका जीवनचरित, २ हेमचन्द्रका परिशिष्ट पर्व, ३ जैन संप्रदाय ।
इसके बाद परिशिष्ट पर्वका सारा कथाभाग, प्रकरण वार, आलेखित किया है और अन्तमें उन उन
कथाओं के तुलनात्मक अध्ययन के सूचक अन्यान्य साहित्यिक उल्लेखों का भी संकलन किया है।
इन उल्लेखों में, भारत के ब्राह्मण, बौद्ध एवं जैन ग्रन्थों के उल्लेखों के साथ युरोपके भिन्न भिन्न
साहित्यगत उल्लेखोंका भी समावेश किया गया है।

जंबुचरियं-प्रस्तावना
जंबू खामिके.चरितके साथ इन कथाओं का संकलन कबसे हुआ है यह एक शोधका विषय है।
जंबू स्वामिकी प्राचीनतम कथा कितनी है और उसमें फिर कालान्तरमें किन किन कथाओंका समावेश
होता गया-इसका ठीक अध्ययन तो तब ही हो सकता है जब जैन साहित्यमें उपलब्ध जंबू स्वामी विषयक
सभी कथाओंका तुलनात्मक एवं ऐतिहासिक क्रमसे पर्यालोचन किया जाय ।
प्रो० याकोबीने उक्त परिशिष्ट पर्व'का संपादन किया तब उनको शायद अन्य जंबू चरितोंका
परिचय नहीं हुआ था। इस लिये हेमचन्द्राचार्य रचित जंबू चरित को ही मुख्य मान कर उनने इसकी
अवान्तर कथाओंका ऊहापोह किया है। हमारा अनुमान है कि हेमचन्द्राचार्य का जंबू चरित प्रायः प्रस्तुत
गुणपाल मुनिके 'जंबूचरियं' के आधार पर रचित है।
___इस चरियं की भाषा बहुत सरल और सुबोध है । ग्रन्थकारकी रचना शैली प्रौढ हो कर भी बहुत
ही सुगम भाषासे अलंकृत है । सारा ग्रन्थ गद्य-पद्य मिश्रित है। कथावर्णन प्रवाहबद्ध है। बीच बीचमें
जहां कहीं कथाकारको उपदेशात्मक कथन करनेका प्रसंग प्राप्त हो जाता है वहां वह विस्तारके साथ उन
उन उपदेशोंका कथन करता रहता है । इन उपदेशात्मक कथनोंमें जैनधर्मके आदर्शभूत सिद्धान्तों और
विचारोंका यथेष्ट समावेश किया गया है। खास करके मनुष्य जीवनकी क्षणभंगुरता, संसारकी असारता,
एवं धार्मिक जीवनकी महत्ताका वर्णन सर्वत्र बतानेका प्रयास किया गया है।
का प्रस्तुत ग्रन्थके प्रकाशनद्वारा जैन कथा साहित्य एवं प्राकृत भाषाकी एक विशिष्ट रचना विद्वानोंके
कर कमलोंमें उपस्थित हो रही है जो समादरणीय होगी।
हरिभद्र कुटीर
साधना आश्रम, चन्दे रि या (चित्तौड)।
वैशाख शुक्ला ३, संवत् २०१५
ख्रिस्त दि. ११-५-५९
-मुनि जिन विजय

१५
११०
१०८
१६४
१८०
१९०
१९४
--
M
११३
११९
अच्चणमवि बहुभेयं ।
अच्छउ ता अपुणागम ।
अणसणमूणोयरिया ।
अणुपुंखमावहता।
अणुरायनेहभरिए।
अणुसोयइ अन्नजणं ।
अन्नह परिचिंतिज्जइ ।
अन्नह परिचिंतिज्जइ ।
अन्नाणंधो जीवो।
अवि उट्टे चिय फुट्ठति ।
असढहियओ सलज्जो।
असढहिययं सलजं ।
इय जीवियधणजोव्वण ।
उक्कत्तिऊण कवयं ।
उवयारसहस्सेहिं वि ।
एक्को वि नमोकारो।
एयाइं असिक्खियपंडियाइं ।
एयाण कमलदलए।
एवं अवसट्टो।
कडुयं पि भन्नमाणो।
कहइल्लु जइ पउमनाल।
कालं वु...ओ विणीओ।
किं एत्तो पावयरं ।
किं कर्ट अन्नाणं ।
किं न करेज अकजं ।
कुसकोडिबिंदुसंठिय ।
को जाणइ हिययगयं ।
खंती य मद्दवज्जवमुत्ती।
खइयं वरं विसं पि हु।
खरपवणविड्डयतामरसचंचलं ।
गंट्ठि त्ति सुदुब्भेओ।
गइयह मुइयह ।
गलइ बलं उच्छाहो।
गुणसुट्टियस्स वयणं ।
१८९ गुरुसिणेहबद्धबंधुयण ।
७५ घणविवरंतरखणदिट्ट।
घेप्पइ जलंमि मच्छो ।
| चच्चरनिरंतरुब्भड ।
चत्तारि परमंगाणि ।
चेइयसाहुसमीवे ।
[चेईय ] कुलगणसंघआयरियाणं ।
चोप्पडयं ( ? ) मसिमंडियं ।
चोल्लगपासगधन्ने ।
जं कल्ले कायव्वं ।
१३६ | जं जेण जत्थ जइया ।
१४३ जइ जाणउं रइसुहं ।
३५ जइ वि धमिज्जइ कज्जे ।
१३७ | जलनिवहुल्लसंतडंडीरया ।
१३६ जललवतरले विजुलयचंचले ।
१९० | जस्स किर नत्थि पुत्तो ।
१४१ | जह तिमिररुद्धदिट्ठी ।
| जह नाम कोइ मेच्छो।
जह समिला पब्भट्ठा ।
| जह सयलजलियकाणण-।
जाव य न दिति हिययं ।
जिणवंदणं कुणंतो।
जीयं जलबिंदुसमं ।
| जुत्तीखमं च वयणं ।
| जोणीसहस्साणि बहूणि गंतुं ।
जोव्वणयं पि रूवलायन्न ।
२५ जो समो सव्वभूएसु ।
| डहणसीलु जइ तत्थ पर ।
तिणमेत्तं पि हु कजं ।
३५ तुरमाणेहिं न सका ।
६३ | द₹णं च सहीए।
१४१ दिट्ठो वि अदिट्ठसमो।
१३४ दुक्खं नज्जइ नाणं ।
६ . दूरयरदेसपरिसंठियस्स।
१८०
१५
१९०
३
१२५
७४
८९, १६९

ن
م
س
ة
م
م
م
م
س
ع
धणिय कुलीणी घरि सरइ ।
धम्मो च्चिय चारभडो।
न य नाणदीवरहिओ।
नवि अस्थि माणुसाणं।
न शक्यं त्वरमाणेन ।
नाणं च चरणसहियं ।
नाणं पगासगं ।
निद्दाविगहापरिवज्जिएहिं।
निन्नेहो जइ खलो।
पंचासवा विरमणं ।
पंथसमा नत्थि जरा।
परिरंभइ सोत्तपहे।
पवणाहयजलकल्लोलसच्छह ।
पवणुद्धयजलहितरंगभंगुरं ।
पडुमित्थत्थे (?) जीयं ।
पायच्छित्तं विणओ।
पिंडविसोही समिई।
पुवकयकमकंडुल्लएण।
पुव्वभवकम्मकंदुल्लएण।
बाला किड्डा मंदा।
मणपरमोहिपुलाए।
मन्नइ च तणसमाणं ।
महरिहभवणरयण।
मांसाई सत्ता।
माणुसत्ताओ पब्मट्टो।
मिच्छादसणमहणी।
रमसु जहिच्छं सुपुरिस !।
रयणायरं पि पत्तो।
रागाओ दोसाओ।
रूवेण किं गुणपरक्कमवज्जिएण ।
रोयाविंति रुयंति य ।
रोविंति रुयावंति य ।
१३५ / वंदणमरिहताणं ।
१३८ । वंसि चडंति धुणंति कर ।
५ वच्चइ जत्थ अउन्नो।
१६६ | वयसमणधम्मसंजम ।
१२७ वसणविओओ इयरो।
| वसहिकहनिसेजिं ( जिं)।
५ विसमसहावो मयणो।
६ विसयविसं हालहलं ।
५८ संमत्तं उवसममाइएहिं ।
९ संसारम्मि असारे ।
१३६ | सइ सासयंमि थामे ।
१४१ सका सीहस्स वणे।
३५ सज्झायझाणविणया।
३५ सम्मत्तंमि उ लद्धे ।
१५७
सम्मत्तदायगाणं ।
सम्मत्तम्मि उ लद्धे।
सयलावायविमुक्त्तणओ।
सव्वे वि वंदणीया।
| सा मुद्धा तहिं देसडइ।
१६४ सा सामग्गी कत्थ व ।
१९७ | सुणणं दंसणं चेव ।
सुण्हायं ते पुच्छसु।
सुयणस्स विहलियस्स वि ।
सुयणस्स विहलियस्स वि।
१६१ सुयणो न याणइ चिय।
१८९ सुयणो न रूसइ चिय ।
२७ सुयणो सुद्धसहावो।
१६२ सुसहावं सुविणोयं ।
१६० सुहया इंतु नईओ।
१५७ सो अत्थो जो अ (ह) त्थे ।
१४१ सो च्चिय कीरइ मित्तो।
१०७ | सो य तवो कायव्वो।
م
१५३
م
२५
ة
م
१०५
१३७
१२८
२
१४३
१०५
१३६
१३७
१९२
oppopowroce-

सिं घी जैन ग्रन्थ मा ला
*****[ ग्रन्थांक ४४]
मुनिवर-गुणपाल -विरइयं
-
-
S
जंबु च रियं
[गुणपालमुनिविरचित -प्राकृतभाषानिबद्ध -जम्बूमुनि चरित]

सिरिमुणिवइ-गुणवाल-विरइयं
जंबु चरियं।
10
॥ कहावीढो नाम पढमुद्देसो॥
॥ ॐ नमो वीतरागाय ॥
नमिउं दुक्खत्तसमत्थसत्तभवजलहितारणसमत्थे।
पाए चकंकुसकुलिसलंछिए जिणवरिंदाणं ॥
नमिउं पणयामरमउडकोडिसंघट्टथट्टकमकमलं ।
मिच्छत्तविसविणासं, भत्तीए जु या इ तित्थयरं ॥
संगमयामरवहुजणियबहुविहउवसग्गकरणअक्खुहियं ।
नमिउं भवभयमहणं, जएकबंधू(धुं) म हा वी रं॥
मिच्छत्तामयसंघत्थजंतुसिवदाणअगयदुल्ललिए।
सेसे वि य जिणवज्जे(?), बावीसं भावओ नमिउं ।।
जरमरणरोगरयमलकिलेसजवालसोगभयरहिए।
नमिऊणऽक्खयकेवलनाणसमिद्धे सया सिद्धे ॥
अन्नाणमोहसम्मोहियाण जा देइ उत्तमं नाणं ।
भष्वाण जंतूणं, तं सु य दे विं नमेऊणं ॥
खन्ताइधम्मजुत्ते पंचिंदियसंवुडे तिगुत्ते य।
पंचसमिए पसत्ते साहू सव्वे नमेऊणं ॥
दोजीहं वकगई परछिद्दालोयणम्मि तल्लिच्छं ।
बहुकोहं भयजणणं पिसुणभुयंगं व संठविउ ॥
जेण- संते नासेइ गुणे, आरोवइ अवगुणे असंते वि।
विहिविलसियस्स व खलस्स पुण किल को न बीहेइ ॥
-
-

जंबु च रि यं ।
• खणरत्त-खणविरत्तं खणेण मम्माणि तह य मग्गंतं ।
दुट्ठकलत्तं व खलं विवजणीयं सयाकालं ।।
सुग्गेज्झा मत्तगया भुयगा सीहा य तह य वग्या य ।
मम्मानेसणपउणं दुग्गेज्झं चेव खलहिययं ।।
सायरजलपरिमाणं सुरगिरिमाणं च भुयणसब्भावं ।
जाणंति बुद्धिमंता खलस्स हिययं न याणंति ।।
पुरओ जंपइ अन्नं अन्नं पट्ठीए हिययए अन्नं ।
वेसायणो व पिसुणो न सव्वहा जाइ सब्भावं ।।
पाणाणंतकराणं जमपुरिसाणं वऽकजकुवियाणं ।
पिसुणाणुप्पित्थ(च्छ)मणो पारेमि न किंचि काऊणं ॥
तह वि अइधिट्टयाए भव्वाण हियद्यमिच्छमाणेण ।
अवहीरिऊण पिसुणे किल किं पि मए वि आरडियं ॥
अहवा जइ मम दोसे गहिऊणं निव्वुइं लहइ कोइ ।
ता किं न कव्वकरणे एत्थ मया जं न पञ्जत्तं ॥
अहवा किं मम तेणं सुणएण व भसणकञ्जनिरएणं ।
कीरउ जं कायव्वं पसंसयिस्संति तं सुयणा ॥
चइडं दोससमूहं विरलं पि य गुणलवं पि गिण्हंति।
सुयणा सहावउ चिय परदोसपरम्मुहा जेण ॥
सुयणो न रूसइ चिय, अह रूसइ मंगुलं न चिंतेइ ।
अह चिंतेइ न जंपइ, अह जंपइ लजिओ होइ ॥
अलमेत्थ वित्थरेणं पजत्तं सजणेहिं सव्वं पि ।
जेण गुणगिण्हणरया वेरीण वि नियसहावाउ ।।
पणमियजिणाइचलणो संतोसियखलयणो समासेण ।
धम्मकहापडिबद्धं वोच्छमहं जं बु णो च रि यं ॥
तत्थ य सामन्नणं कहाउ मन्नति ताव चत्तारि ।
अत्थकहा, कामकहा, धम्मकहा तह य संकिन्ना ।।
अत्थो अत्थकहाए भन्नइ, कामो वि कामुयकहाए ।
धम्मो धम्मकहाए, पुरिसत्था चारि चरिमाए॥
धम्माए एत्थ पगयं अहवा मीसाए होइ नायव्वं ।
उवयारो पुरिसाणं जेण य एयाहिं कायव्यो ।।
. 'हिययह' प्रतौ।

Page 30****************************************************************************************
२५-३९]
पढ मो उद्देशो।
३
ते पुण पंचविहा इह पुरिसा तित्थयर गणहरिंदेहिं ।
संखवेणं भणिया जिणसहिया छव्विहा होति ।।
अहमऽहमा तह अहमा विमज्झिमा मज्झित्तमा चेव ।
उत्तमगा पंचमगा छट्ठा पुण उत्तमोत्तमया ॥
धम्मत्थ-कामरहिया कूडज्झवसायवट्टिणो पावा ।
महुमजमंसनिरया भिल्लाई हुंति अहमहमा ।
इहलोयमेत्ततुट्ठा धम्मियजणमोक्खनिंदणपसत्ता।
जूयकरनडाईया एए अहमा वियाणाहि ॥
धम्म अत्थं कामं सेवंति वि मज्झिमा अबाहाए ।
ते पुण उज्जयभावा बंभण-कोडुंबियाईया ॥
धम्माईसु पसत्ता जहसत्तीए विचित्तवयजुत्ता ।
घरपुत्तदारनिरया सुसावगा मज्झिमुत्तमया ॥
मोक्खेगदिनचित्ता उम्मूलियमोहवल्लिणो असढा ।
घरपुत्तदारविरया उत्तमगा साहुणो हुंति ॥
चउतीसअइसयनिही सुरनरमहिया अणतनाणी य।
वरपाडिहेरजुत्ता तित्थयरा उत्तमोत्तमया ।
एएसिं पुण मज्झे उवयारो होइ तिण्ह पुरिसाणं ।
कायव्यो नऽन्नेसिं असंभवाओ जिणाईणं ।।
जेण जिणा कयकिच्चा, भिल्ल-नडाई य न उ भवे जोग्गा ।
अत्थापत्तीए भवे, जोग्गा इह तिन्नि धम्मस्य ।।
उवयाराण वि परमो उवयारो धम्मबोहणं होइ ।
साहूहिं जेण भणियं फुडवियडत्थं निसामेह ।।
सम्मत्तदायगाणं, दुप्पडियारं भवेसु बहुएसु ।
सव्वगुणमेलियाहि वि उवयारसहस्स कोडीहिं ।।
सम्मत्तम्मि उ लद्धे ठहयाई नरय-तिरियदाराई ।
दिव्वाणि माणुसाणि य मोक्खसुहाई सहीणाई ॥
एसो वि य नियमेणं कायव्दो होइ जिणमयं लहिउँ ।
धम्मुवयारो जेणं जिणवयणमिमं निसामेह ।।
सयलम्मि वि जीवलोएँ, तेण इहं घोसिओ अमाधाओ।
एकं पि जो दुहत्तं सत्तं बोहेइ जिणवयणे ॥
ता एसो परमगुणो दिवो परमत्थनिट्ठियदेहिं ।
OG
_
.

तेण ससत्तीए सया परोवयारम्मि जइयव्वं ॥
एयं पि सवित्थरओ अणेयसाहूहिं पुव्बमक्खायं ।
तेसिं तु मग्गलग्गो अहं पि संखेवओ नवरं ॥ .
अहवा विहु कह तीरइ तेसिं मग्गं तु गंतुमम्हेहिं ।
तह वि किल किं पि भणिमो तेसिं कमकमलभत्तीए ।।
अनं च- जाणामि न उण अन्न तेसिं कव्वाण मज्झिमं भणियं ।
तह वि अड्वसणघत्थत्तणेण मूणं न पारेमि ॥
अन्नं च- वियरंति जत्थ गुणिणो पसरं न लहंति निग्गुणा तत्थ ।
सुरंसूणं पुरओ खजोओ कुणउ किं वरओ ।।
अहवा गुणवंताणं मग्गच्चारण होइ गुणनियरो।
रविसंगेण पजायइ कसिणं पि हु निम्मलं गयणं ।।
अह वा- कुडिलसहावे लोए कह व गुणा होति तं न याणामो ।
चंदस्स अमयसरिसे किरणे नलिणी न इच्छेइ ।।
काययो ववसाओ परोवयारम्मि तह वि सुयणेण ।
हवउ गुणो दोसो वा जाणइ किं को वि परचित्तं ।।
सो वि य परोवयारो सत्थपबंधेण होइ विक्खाओ।
ता तं चिय पारंभइ निसुणंतु जणा पयत्तेणं ॥
विमल गुण गणाणं 'पाल'णे भत्तिजुत्ता, तवचरणसमग्गा जे भवंतीह भन्या ।
हरिसवसभरा ते 'पीढबंध' मुणित्ता, धुयमरणकिलेसा सिद्धिसोक्ख लहंति ॥
इय जंबुणामचरिए, पयवनपसत्थविविहनिम्मविए ।
मामेण कहावीढो, पढमुद्देसो समत्तो त्ति ॥
॥ कहानिबंधो नाम बिइओ उद्देसो ॥
१. इह हि जंतुणा सुरमणुयतिरियनारयगईसु भममाणेणं कह कह वि भवियध्वयानिओएण
किंचूणाए सत्तण्हं कम्माणं कोडाकोडीए सागरोवमाणं संचिटुंतीए, सुरतरुसुरहिकुसुमपवरमं-
जरिपरिमिलाणत्तऽणुकंपाणाकरणारइविमणपरिचवणविलवणदीणपरिमलणपरपेसणपररिद्धिपलो-
यणाइअभिदुयसुरा, जरमरणरोगरयमलकिलेसजवालजरखाससासदाहाऽइसारभगंदरइडवियोगा-
णिसंपओगादिपीडियनरा, नेलंछणडहणंकणंकुसारकसनासिगवेहणभारारोवणबंधणादिउव.

वोवदुयतिरिएसु, ताडणफाडणमोडणुकत्तणाभेयणच्छेयणमुसुमूरणतवियतडयतंवायपेच्छ.
नारएसु, चउगईदुक्खं पाणादिविईतरंगभममाणसयसंकुले तहा कोहमयमाणलोहमोहमायाइ-
विसायगारवाइमयरमच्छकच्छनकतंतुयसुंसुमारादिपुच्छच्छडोच्छलियदुग्गमदुरंतदुहसयाउलक-
राले जलहिं वाणोरपारे महासंसारे लहिऊणं पवरतरंडयं व सम्मत्तं, अचिंतचिंतामणि व्य
अणग्धेयमहारयणं जिणगणहरसिद्धसाहुगुणकित्तणकहासु आयरो कायव्वो अप्पमादो य
त्ति । अन्नं च-
जाव परदोसगहणं कीरइ बंधस्स कारणं परमं ।
ताव वरं विमलगुणं सुपुरिसचरियं ति सोयव्वं ॥
कम्माण खओ पुन्नाण संभवो पाववजणं तह य ।
होइ पमायाण जओ, सवणे तह धम्मपडिवत्ती ॥
जओ भणियं-
न य नाणदीवरहिओ कजाकजाई जाणई पुरिसो ।
तो तस्स जाणणत्थं पढमं नाणं वियाणेजा ।।
नाणं च चरणसहिय, सणसहियं च साहणं भणिय ।
एत्थ य पंग(गुं)धाणं, दिलुतो होइ नायव्यो ।।
जओ भणियमागमे--
नाणं पगासगं सोहओ तवो संजमो य गुत्तिकरो।
तिण्हं पि समाओगे मोक्खो जिणसासणे भणिओ ॥
सब्वेण य सत्तेणं संसारत्येण चउगइनिबंधे।
जरमरणरोगसोगाउलेण सययं भमंतेण ॥
नारयतिरियनरामरसंसारनिबंधणाई दुक्खाई ।
सारीरमाणसाई बहुप्पयाराइं दट्ट्ण ।
तहा य छिंदणभिंदणताडणसोसणमोडणभयाइणा गसिए ।
नरए तमंधयारे नेरइए दुक्खसंसत्ते ।।
सीउण्हवासपहए मारणसूडणवहाइणा पत्थे ।
आरंकुंससंतत्ते तिरिए बहुदुक्खपरिकलिए ।
जाइजरामरणभवोहुवहुए सोगरोगपरिपत्थे ।
इट्टाणिट्टविओगा जुजणजुत्ते तहा मणुए।
सारीरमाणसोवद्दवाईणा उवदुए तहा देवे ।
ईसाविसायगसिए चवणाईदुक्खसंतते॥
वोहउवदुए' प्रतौ । २ “इणो उ* प्रतौ ।

%
EN-
घेत्तव्वं पच्छयणं नाऊण(ण) दुक्खसंजुए एए।
भव्वेण जंतूणं असेसदुक्वाण निबहणं ।।
सव्यो य जणो नेच्छइ दुहाई इच्छइ य परमसोक्खाई।
न य जाणइ मुद्धमणो कह सोक्खाई समुवयंति ॥
जेण विसयासामूढमणो सद्दफ(प्फ)रिसेहिं रूवगंधेहिं ।
एगंतवासियमणो कज्जाकजं न याणाइ ॥
पायं च एस जीवो विभाविओऽणेगसो कुभावणया ।
न चएइ विसयसंगं परिचइउं भवसमुद्दम्मि ।
न य जाणए वराओ जहावसाणे असुंदरविवागा।
सुहरसियमेत्तसारा किंपागफलोमा विसया ॥
ता एयं नाऊणं गुरुणो पासम्मि विगहरहिएहिं ।
उवएसो घेत्तव्वो असेसदुक्खक्खयनिमित्तं ॥
भणियं च-निद्दाविगहापरिवजिएहिं गुत्तेहिं पंजलिउडेहिं ।
भत्तिबहुमाणपुव्वं, उवउत्तेहिं मुणेय व्वं ।।
अभिकखतेहिं सुहासियाई वयणाई अत्थसाराई।
विम्हियमुहेहिं हरिसागएहिं हरिसं जणंतेहिं ।
गुरुपरिओसगएणं गुरुभत्तीए तहेव विणएणं ।
इच्छियसुत्तत्थाणं, खिप्पं पारं समुवएंति ॥
सो वि गुरू सुविसुद्धो धम्माधम्मेसु गहियपरमत्थो ।
जिणवयणामयकुसलो नायवो होइ निउणेहिं ॥
भणियं च-गुणसुट्ठियस्स वयणं महुघयसित्तो व पाप(य)सो भाइ।
गुणहीणस्स न सोहइ नेहविहूणो जह पईवो ।।
तेण य सुहामुहाई गम्मागम्माइं जाणिउं तरइ ।
वच्चावच्चाई चिय पेयापेयाई अबुहो वि ॥
तेहिं चिय नाएहिं परिहरियवाई परिहरइ पुरिसो ।
गिण्हइ गहियवाई उवेक्षणीए उवेक्खेइ ।
परिसा य होइ तिविहा अयाणिया तह य जाणिया बीया।
तइया य दुवियड्डा अहवा पन्नाइया बहुहा ॥
संविग्गा य कयन्न थिरा य गुणगाहिणी य तह परिसा।
कजाकजविवेयणसमाउला होइ धन्ना उ॥

ता एसा एयगुणोववेइया जेण जिणमयपवन्ना ।
एत्थ य होइ पयासो सहलो गुरुणो भणंतस्स ।।
गुण पाल ण खतिपरा य नरा, निसुगंति इमं विगहारहिया ।
तवसंजमनाणससीसुरया, अह हुंति य ते अपवग्गगया ॥
इय जंवुणामचरिए, पयवन्नपसत्थविविहनिम्मविए ।
नामेण कहनिबंधो, बीओदेसो समत्तो त्ति॥
-
-
-
-
-
॥ अह तइयो उद्देसो॥
सुरसेलकंदनालं पुहईधरपवरकेसरभिरामं ।
भरहाइदलं विउलं दिव्योसहिसुरहिमयरंदं ॥
लवणोव(द)हिपरिखित्तं जणमहुयरसेवियं सयाकालं ।
कुमुयं व जंबु दी वं, मज्झे लोयस्स अत्थि वरं ॥
तस्स य दाहिणभाए अवसप्पिणि-इयरपयडदोपक्ख ।
उदुवइदलं व भ र हं, वेयड्ससंकियं अस्थि ।
तस्सत्थि दाहिणद्धे मज्झिमखंडम्मि जणवओ म ग हा ।
सुरलोयसमो रम्मो जो उववणदेवभवणेहिं ।
जहिं च-गामा सरेहिं नलिणीहिं सरवरा पउमिणी उ पउमेहिं ।
भमरेहिं पउमसंडा अली विरुइएण रेहंति ॥
तियमेहलसुविहत्तं चउक्कवत्तादिवरसिलसमेयं ।
तुंगट्टालयसिहरं परिखित्तं नंदणवणेण ॥
वरकणयमयं तुंगं अणेयसुरभवणचूलियसमेयं ।
तत्थाथि पुरं पयर्ड, रा य गि हं मेरुबिंब व ।।
तं च केरिसं ?-आरामवाविदीहियगोउरपायारतोरणसणाहं ।
बहुवण्णजाइसिप्पियजणनिवहुद्दामरमणिजं ॥ .
वेला इव जलनिहिणो मुत्ताहलरयणसंखसिप्पीहिं ।
रेहति विद्दुमेहि य आवणमग्गा जहिं नयरे ॥
तंबोलकुसुमकुंकुंमसनिहियविडंगदीहनेत्ताओ।
जत्थ य पयडनहाओ विवणीओ वेसिणीउ व्व ॥
तत्थ य राया दरियारिमत्तमायंगकुंभनिद्द[ल]णो
सीहो इव पञ्चक्खो नामेणं से णि ओ अत्थि ॥
. .
.

घणथणनियंबपिहुला मंथरगइसरलकोमलसरीरा ।
अवरोहणप्पहाणा अह देवी चे ल्ल णा तस्स ।।
तीए संमं पंचविहे भोए सग्गे व्व देवरायस्स ।
भुंजंतस्स सुहेणं वच्चइ कालो नरिंदस्स ॥
अहमन्नया कयाई केवलवरनाणदंसणपईवे ।
सुरमणुयासुरमहिओ भयवं वी रो समोसरिओ ॥
देवेहिं तओ रइयं चेइयदुमछत्तचामरसणाहं ।
धयतोरणसीहासणपायारजुयं समोसरणं ।।
नमिऊण तओ तित्थं काऊण पयाहिणं सुहनिसन्नो।
पुत्वाभिमुहो भयवं धम्म कहिउँ अह पवत्तो॥
कह- नारयतिरियनरामरगईसु परिभमइ कम्मसंतत्तो।
जीवो धम्मविहीणो पुणो पुणो भवसमुद्दम्मि ॥
मिच्छत्तमोहियमणो निंदिय अहमाई पावकम्माई ।
काऊण नयरकूवे पडइ य जीवो तमंधम्मि॥
तत्थ य छिंदणभिंदणफाडणउक्त्तणाई बहुयाई।
पावेइ णेगकालं दुक्खाई पावजणियाई॥
वहणंकणनत्थणताडणाई तिरियत्तणे वि पावेइ ।
मणुयत्तणे वि पत्ते, दुक्खाई अणेगरूवाई ॥
देवत्तणे वि जाए किविसिओ होइ मंदरिद्धिल्लो।
रिद्धिं पत्तो वि पुणो, चवणाईयं लहइ दुक्ख ॥
धम्मेणं पुण एसो सुदेवमणुयत्तणं लहइ जीवो।
तम्हा करेह धम्म संसारविमोयणसमत्थं ॥
रु दि द ख द गोविंद भासिओ सो वि णेगहा धम्मो।
चिंतामणि व रेहइ तेसिं मज्झे जिणक्खाओ॥ .
सो य- विरई पाणवहालियअदत्तमेहुणपरिग्गहाणं तु ।
एसो भणिओ धम्मो होइ अहम्मो य विवरीओ ॥
__ अहवा खमाइगो-
खंती य मद्दवजवमुत्ती तवसंजमे य बोधव्वे ।
सचं सोयं आकिंचणं च बंभं च जइधम्मो ॥
तत्थ- खंती य इमा भणिया सम्म नाणेण जाणिउं वत्थु । .
कोहस्स अणुदओ जं उदयस्स व विफ(प्फ)लीकरणं ॥
महवयाईणेवं मुत्तीपजंतगाइ जाणाहि ।
माणाईण अणुदओ उदयस्स व विफ(फ)लीकरणं ।।

तवो उण दुविहो-
अणमणमूणोयरिया, वित्तीसंखेवणं रसचाओ।
कायकिलेसो संलीनया य बज्झो तवो होइ॥
पायच्छित्तं विणओ, वेयावच्चं तहेव सज्झाओ।
झाणं उस्सग्गो वि य, अभितरओ तवो होइ॥
संजमो उण सत्तरसविहो । भणियं च-
पंचासवा विरमणं, पचिंदियनिग्गहो कसायजओ।
दंडतिग(गा)विरई संजमो उ इइ सत्तरसभेओ॥
सच्चमणवजवयणं, सोउं जं संजमे निरवलेवो ।
आगिचणं अमुच्छा, नव गुत्तीओ भवे बंभं ।
भणियं च-वसहिकहनिसेजिं(जिं)दियकुद्दुतरपुव्वकीलियपणीए ।
अइमायाहारविहसणा य नव बंभगुत्तीओ॥
एसो संखेवेणं जइधम्मो वन्निओ दसविहो वि ।
वित्थरओ णेगविहो नायवो आगमन्नूहि ॥
एवं च भुयणमंदिरएकल्लपईवलोयनाहस्स ।
धम्म साहेमाणस्स से णि ओ वंदओ चलिओ॥
तओ- हयगयरहजोहेहि य बहुजाणसहस्सवाहणाइन्नं ।
चलियं सयलं पि बलं तुरमाणं अह समं तेण ।।
तं च केरिसं दीसिउ पयत्तं ? । अवि य-
उदंडपुंडरीयं चलचामररायहंससोहिल्लं ।
माणससरं व चलियं हयथट्टचलंतकल्लोलं ॥
तओ पयट्टे नरिंदे लोए वि किं जायं ?-
इह आगओ जिणिंदो जो जत्तो मुणइ केवलं वयणं ।
सो तत्तो य पयट्टइ, वंदगभत्तीए नयरिजणो ॥
अइनिब्भरभत्तिभरतहिययरोमंचकंचुओ तुरियं ।
अह चलइ वंदणमणो नायरकुलबालियासत्थो ।
तओ सोऊण समूहो नीहरमाणो केरिसो दीसिउं पयत्तो ? । अवि य-
जणसयसहस्सपसरंतपूरपडिपुनसयलदिसियको।
मत्तो इव रयणनिही मुत्ताहलरयणचिंचइओ।
तओ महासमुद्दवेलाजलेण विय जमूसणहेण पडिपुनासु रच्छानईसु किं सोच्चि पयत्तं ?-

अवि य- जा जाहि देहि मग्गं खामो पंथो त्ति रे करी पत्तो।
पुरओ वि तुरयथट्ट न पेच्छसे किं तुम एयं ॥
तओ एयं च सयलजणसमूहेण संप(व)तं रायसेन्नं केरिसं पयत्तं ? । अवि य--
मयगलझरन्तमेहं निसियासिफरन्तपयडविज्जुलयं ।
गयघडरवगजंतं वासारत्तो व्व विहियदिसं ॥
नीहरमाणेण तओ दिट्ठो झाणन्तरम्मि वढेंतो ।
नयरस्स बाहिरीए, प स न्न चं दो नरिंदेण ।।
सो य केरिसो दिट्ठो ? । अवि य-
बीयाससि व तणुओ तवसंजमचरणकरणनियमेहिं ।
उवसंतसोममुत्ती पडिमत्थो किं पि झायंतो ।।
गंतूण तं मुर्णिदं काऊण पयाहिणं च तिक्खुत्तो।
भत्तिभरनिब्भरंगो एवं थोउं समाढत्तो॥
जय ! नेहनियलमू(चू)रण, जय ! तवखग्गग्गनिहयकम्मरिऊ ।
जय ! नीसंग महाजस, जय ! लोइयमुकवावार ! ।।
थोऊणेवं राया नमिऊणं पायपंकयं सिरसा ।
मुणिणा अदिन्नवयणो, चिंतेउं एवमाढत्तो ॥
एसो महाणुभावो महइमहन्तम्मि वट्टए झाणे ।
मोक्खेकदिन्नचित्तो तडट्ठिओ लोयजत्ताए ।
एसोऽवस्सं साहइ मोक्खं अचिरेण नत्थि संदेहो ।
अहवेस पढमपुच्छा अजं मम जिणसयासम्मि ।
जं एसो परममुणी वर्सेतो दुकरम्मि झाणम्मि ।
एत्थ समयम्मि वी रो किल साहइ कं गई अमलो ॥
एवं विचिंतिऊणं नरनाहं(हो) तं मुणिं पसंसंतो।
पत्तो य समोसरणं बहुदेवसहस्सपडिपुग्नं ।।
तं च केरिसं दिढं नरवइणा ? । अवि य-
दुंदुहिरवगजंतं सुरमउडफुरंतपयडविज्जुलयं ।
जणमणपूरियआसं बहुजंतुसहस्सपडिपुन्नं ॥
पायारयणविष्फुरियकिरणआबद्धपयडसुरचावं ।
पाउससमउ व सुहं गंधोदयसुरहिपवणिल्लं ।
अह तम्मि पविसिऊणं काऊण पयाहिण जिणिंदस्स ।
भत्तिभरनिम्भरंगो एवं थुणिउं समाढत्तो॥

पणयसुरीसरसुंदरिनहमणिसंकेतविमलमुहयंद।
जयगुरु ! तुह पयकमलं, नमामि हं पावनिट्ठवणं ।।
संसारकूवनिवडंतजंतुआलंबलद्धमाहप्पं ।
भुयणेसर ! पयकमलं, नमामि हं लक्खणपसत्थं ॥
सुरविरइयकणयसहस्सपत्तमिउयरफंसदुल्ललियं ।।
भवभयमहणं जिणवर !, नमामि तुह पायवरकमलं ॥
असुरनरीसरकिन्नरसुरिंदनायंदवंदियं तुम्ह ।
कम्मट्ठगंठिनिट्ठवणपञ्चलं जयउ पयकमलं ॥
इथ भणमाणो राया हरिसवसुभिन्नबहलरोमंचो।
तिहुयणगुरुणो य तओ पणिवइओ चरणजुवलम्मि ॥
निव्वजियकरणिजो इंदाईणं च विहियसम्माणो ।
अवणमियउत्तमंगो उवविठ्ठो निययठाणम्मि ॥
पत्थावं लहिऊणं करयलआबद्धमउलपणएणं ।
अह पुच्छिओ जिणिंदो नरनाहेणं इमं तत्थ ॥
तवरवितेयविणिग्गयसोसियकम्मट्ठगंठिजलनियरो ।
भयवं प स न्न चं दो कि जोगे वट्टए झाणे ।।
भुवणगुरुणा वि भणिय, जलहरगंभीरमहुरसदेण ।
एसो नरिंद ! चट्टइ सत्तमपुढवीए जोगम्मि ॥
तओ नरिंदो चिंतिउं पयत्तो कह ?-
तवजलणदड्डकम्मिधणस्स समसत्तुमित्तबंधुस्स ।
कह सत्तमपुढवीए जोग्ग झाणं मुणिंदस्स ।।
किं वा मे विवरीयं निसुयं सम्मं पि भासियं गुरुणा ।
अह वा न चलइ एयं सचं भणियं जिणिंदेण ।।
एवं च बहुविहं चिय जाव वियप्पेइ नवर नरनाहो।
ताव य गयणं जायं बहुजाणविमाणपडिपुग्नं ।
एत्थंतरम्मि सुरसंघमउडकिरणुच्छलंततेएणं ।
जायं गयणं सहसा संझारुणकुंकुमच्छायं ॥
जत्थ य प स न्न चं दो गच्छंति सुरा तहिं सपरितोसा ।
उक्कुटिजयजयरवं कुणमाणा गयणमग्गम्मि ॥
वजंतसंखकाहलवप्पीसयवंसवीणमुरवेहिं ।
फुट्ट व अंबरतलं, सुरहिट्टपणचिरसएहि ॥

सोऊण नरिंदेणं सुरगणउक्कुठि(ट्ठि)कलयलनिनायं ।
अह पुच्छिओ जिणिंदो-भयवं ! किं एत्थ संजायं ॥
भणियं तिहुयणगुरुणा-- प स न्न च द स्स केवलं नाणं ।
उप्पन्नं तत्थ सुरा केवलिमहिमं अह करिंति ॥
भणिय च नरिंदेणं - सत्तमपुढवीए जोग्गए झाणे ।
वट्टइ किल एस मुणी मिच्छानिसुयं मए एयं ? ॥
भणियं पुणो वि गुरुणा- नरवइ ! मिच्छा न होइ एयं तु ।
तम्मि समयम्मि रुद्दे वटुंतो एस झाणम्मि ॥
भणियं नराहिवेणं- भयवं ! कहसु त्ति कोउयं मज्झ ।
कह उप्पन्नं नाणं, कह वा तं तारिसं झाणं ? ॥
भणियं च जिणिंदेणं- तम्मि मुहुत्तम्मि सु मु ह-दु मु हे हिं ।
दट्टुं प स न च दं, भणियं ता सु म्मु हे णे वं ॥
जह निकटं रज्जं आसि पुरा पालियं नरिंदत्ते ।
संपइ प स न चं दो तह उग्गं कुणइ तवचरणं ॥
ता एसो कयउन्नो सहलं एयस्स जीवियं लोए ।
गंतूणं पणमेमो जा भणियं सुम्मु हे णे वं ॥
मा मा गिण्हह नाम इमस्स परिसाहमस्स दु मुहे णं ।
भणिय, अह पुणं पणमइ को एवं कम्मचंडालं ॥
जो नियपुत्तं बालं चइऊणं वेरियाण मज्झम्मिः ।
अचयंतो पब्वइओ रजभरं उयरपूरपरो ॥
संपइ सो पुण बालो रजं गहिऊण तेहिं निच्छूढो ।
एवं पजपमाणा वोलीणा तप्पएसाओ ।
सोउं दु म्मु ह वयणं प स न्न चं दे ण चिंतियं एयं ।
को मम सुयस्स रजं गिण्हइ मम जीवमाणस्स ? ॥
उच्छलिओ कोहग्गी पम्हुट्ठो तस्स तक्खणेणऽप्पा ।
मोत्तूण धम्मझाणं रुद्दज्झाणम्मि संकेतो॥
जेण- धम्माधम्म न याणइ कज्जाकजं च सुकयदुकयं वा ।
कोहघ(ग्घ)त्थो पुरिसो, भक्खाभक्खं च कुसलो वि ॥
अवि य- कुविओ पुरिसे(सो) न गणेइ अत्थं, नाणत्थं, न धम्मं नाधम्मं, न कामं
नाकामं, न जसं नाजसं, न कित्ती नाकित्ती, न कज्ज नाकज्ज, न भक्खं नाभक्खं, न गम्म
Phota

Page 40****************************************************************************************
३, ८३-९६]
त इ ओ उद्दे शो।
नागम्म, न वच्चं नावच्चं, न पेयं नापेयं, न बलं नाबलं, न दोगई न सोगई, न सुंदरं नासुंदर,
स पंथं नापंथं ति।
अवि य- पयईए अकज्जसमुज्जयस्स परनिंदियस्स सुयणेहिं ।
कोहस्स तेण भणियं परिहरणं जिणवरिंदेहि ॥
कोहाइकसायाणं नरिंद ! भणियं च एत्थ सामत्थं ।
सत्थंतरम्मि जह तह एकमणो तह निसामेह ॥
कोहानलपञ्जलिओ खणेण चरणिंधणं डहइ जीवो।
कालेण सुबहुएण वि जमज्जियं संजमगुणेहिं ।।
मोणं समुत्वहंता नाणं नासेंति विणयपरिहीणा ।
हिंडंति नाणरहिया उड्डमुहाऽरन्नपसव व्व ।।
जइ वि न वंचेइ परं मायाविजणम्मि तह वऽविस्सासो ।
सप्पो जइ वि न खायइ तहा वि दिह्रो भयं कुणइ ।।
न मुणइ कजाकजं लोभाओ मुक्कनिययमज्जाओ।
जीयं तणं व मन्नइ न गणेइ समं व विसमं वा ।
कोहाइकलुसियमई पुणो पुणो तासु तासु जोणीसु ।
उप्पजति [य] सारीरमाणुसे पावए दुक्खं ॥
कम्मतरुमूलभूया, चउगइसंसारहेयवो हंति ।
कोहो माणो माया लोभो य पवड्डमाणो उ ।।
उवसामिया वि एए पुणो वि वडति जइ पमाएणं ।
ता मोक्खत्थं सव्वायरेण चरणे पयइयचं ॥
कज्जाकज्जहियाहियधम्माधम्माणं वि मुहेणेव ।
पारद्धं निययमणे जइजणपरनिंदियं तेण ।।
अवियारिऊण अप्पा सत्तुसमूहेण अह समं जुझं ।
रुद्दज्झाणगएणं विउव्वियं नियमणेणेवं ।।
सुहडा सुहडे हिं समं, संमिट्टा रहवरा सह रहेहिं।
तुरया तुरंगमेहि, मत्तगया सह गईदेहिं ।।
तओ एवं च संपलग्गे किल जुझे एवं चिंतिउं पयत्तो; अवि य-
करवालपहरनिद्दयविणिहयनररुंडमुंडसंकेता।
घसुहा रुहिरचिलविल(ला) नचंतकबंधबीभत्था ।
खग्गग्गसंगसंभग्गमत्तमायंगकुंभभिडिएहिं ।
मुत्ताहलतारेहिं नजइ रयणि ब रणभूमी ॥

Page 41****************************************************************************************
१००
१०३
जं वु च रि यं ।
[३, ९७-१११
वेकंसुधरियबहुभडकरिनिहियकरंकसिरकवालेहिं ।
जाया दुस्संचारा किल वसुहा तक्खणेणेव ॥
हण हणह छिंद भिंदह, मारे मारेह सुहडसंघायं ।
एवं सो हियएणं संगामं दारुणं कुणइ ॥
एवं च जुज्झमाणे आभिट्ट नायगाण किल जुझं ।
तत्थाउहक्खएणं सिरताडणवाहिओ हत्थो ।
जा सो मुंडे लग्गो नाओ अह तेण तक्खणेणऽप्पा।
वलिओ पडिवहहुत्तं, मिच्छामिह दुक्कडं भणियं ।।
तओ एवं च चिंतिउं पयत्तो; अवि य-
हा रे जीव अलजिर ! जिणवयणं पाविऊण भवमहणं ।
तत्थ वि जिणमयदिक्खं, तह वि तुमं कह पमाइल्लो ।
हा पापजीव ! भमिहिसि, अज वि रोदम्मि भवसमुद्दम्मि ।
लहिऊण विरइरयणं जं मूढ ! तुमं पमाइल्लो ॥
हा हा लहिऊण इमं जिणक्यणं मूढ रजसे तह वि ।
संसारसायरे भमणकारए कह णु रजम्मि ॥
चइऊण इमं मूढय ! तह वि य जुज्झम्मि वट्टसे कह णु ।
हायहसि घडसएणं छिप्पिहसि न बिंदुणा तह वि ॥
१०४
इच्छिहसि तुमं सोक्खं, रमिहसि पावम्मि निग्धिणो होउं ।
दुन्नि न हुंति हु मुद्धय !, इंदियसोक्खं च मोक्खं च ।।
अन्नं च- को कस्स एत्थ पुत्तो, को व पिया को व सत्तु-मित्तो वा।
नारयतिरियनरामरगईसु अह हिंडमाणस्स ॥
जेण- सव्वे जीवा पुत्ता, सव्वाण वि पुत्तओ अहं जाओ।
सव्वे वि आसि वेरी सव्वे वि य बंधवा आसि ।।
१०७
जेण पुत्तो वि होइ वेरी, सत्तू वि य पुत्तओ पुणो होइ।
माया वि होइ जाया, जाया वि य से भवे माया ॥
१०८
भइणी वि होइ जाया, सा वि य मरिऊण अह भवे माया।
धूया वि पुणो जायइ, जणयत्तं सा वि पावेइ ॥
मरिऊण पुणो भायत्तणं पि पावेइ तह य पुत्तत्तं ।
तम्हा न को वि सत्तू, पुत्तो वा एत्थ संसारे॥
अन्नं च- सवं इमं अणिचं धणधणियापुत्तबंधवं सयणं ।
देहो वि निओ एसो, मोत्तूणं सिद्धिसोक्खं तु ॥

त इ ओ उ हे शो।
अन्नं पि आउमाई सवं पि अणिच्छयं समक्खायं ।
जयजीवबंधुजिणवरमयाणुसारेण, भणियं च-॥
जलनिवहुल्लसंतडंडीरयविज्जुलयासरिन्छयं,
तरुसिहरग्गलग्गपवणाहयपरिणयफलसमाणयं ।
सरलतणुद्धभायपरिसंठियसिण्हासलिलचंचलं,
आउयं जणस्स न विज्जइ कम्मि खणम्मि वच्चए ।
जंपि य जियंति लोयया दुसहदारिद्दरोयसोएहिं ।
परिमिएए जियलोए सुहरहियं तं पि बहुकिलेसेहिं ॥
जोव्वणयं पि रूवलायन्नसमुब्भडजणियसोहयं,
बहुविहरइविलाससंभोयसहं धम्मत्थजोग्गयं ।
तरुणिसमूहस्स मणमोहणयं जणलोयणूसवं,
तं पि दिणावसाणं संझारुणरायसमाणभंगुरं ।।
जोव्वणसमयाणंतरं कुणइ जरा सुंदरं पि पुरिसाण ।
रूवं ववगयसोहयं बलिपलियसमाउलं चलंतदिट्ठीयं ॥
महरिहभवणरयणचामीयरसहस्ससंजुया,
सुरवेसिणिसरिच्छमुद्धायणअंतेउरसणाहिया ।
पवरतुरंगवग्गिरोवग्गिरवरकुंजरसमग्गया,
हत्थच्छाहिय व्य पल्लट्टइ एरिसया वररिद्धिया ।।
करिकन्नकलहचवलिया न देइ तं मणसुहं पशुंजमाणिया वि ।
जं देइ दुहं घोरयं खलरिद्धी थिरा मए मणुययाणं ॥
गुरुसिणेहबद्धबंधुयणजणणिकलत्तसत्थओ,
एक्कोयरनिउत्थभाइयणपरियणजणसमूहओ ।
समसुहदुक्खसोक्खवसणूसवओ तह मित्तवग्गओ,
सो वि तरुट्ठिउ व्व पक्खिगणओ गोसे पलायओ।
इय नाउणं सारयसंसारमणिचयासमोत्थयं ।
जे न कुणति तवोहयं गुरुविणया ते लहंति दुक्खाई॥
एवं चिंततस्स अपुचकरणेण केवलं नाणं ।
जायं सुक्कज्झाणे सहसा अह वट्टमाणस्स ॥
नरनाह ! तेण भणियं आसि मया सत्तमीए पुढवीए ।
जोग्गे वट्टइ झाणे जेणेयं चिंतियं तइया ।
११५
।

खवंति कम्माई पुरेकडाई, इहेब पत्ताई सुदारुणाई।
नराण जेसिं जिणसासणम्मी, सुभावियं भावणा(णया)ए चित्तं ॥
इथ जंबुणामचरिए तहउद्देसो इमो समत्तो त्ति ।
पालियगुणाणुराया भविया निसुणंतु सेसं पि ॥
११९
॥ अथ चउत्थो उद्देसो॥
भणियं च पत्थिवेणं पुणो वि- अह कम्मि केवलं नाणं ।
वोच्छिज्जिही महप्पं, एयं भयवं ! जगुज्जोयं ।।
तम्मि समयम्मि देवो चउहिं देवीहिं संजुओ पत्तो।
नामेण वि ज्जु मा ली, वंदणभत्तीए जयगुरुणो ॥
जो य सो केरिसो? । अवि य-
मयरद्धउ व्व रूबी इंदो इव सयलसंपयाकलिओ।
चंदाइरेयसोमो कंतिल्लो दिवसनाहो व्य ।।
तओ तेण आगंतूण भणिय; अवि य-
जय ! जय ! जीवाइपयत्थपयडदिप्पंतकेवलपईव ! ।
जह (य) मोहतिमिरनासण !, उज्जोइयसयलजयभवण ! ॥
भणिऊण इमं अह सो पडिओ गुरुपायपंकए विमले ।
भणियं च तत्थ गुरुणा- एएणं किज्जिही एयं ॥
भणियं च नरिंदेणं- भयवं ! मणुयम्मि साहियं एयं ।
तुम्हेहिं आसि पुट्विं कह देवो केवली होइ ।
भणियं च तओ गुरुणा-सत्तमदिवसम्मि एस चविऊण।
पावेही मणुयत्तं, तेणेसो केवली चरिमो॥
भणियं च नरिंदेणं - भयवं ! किर हुंति चवणसमयम्मि।
परिहीणजुई देवो एसो उण तेयरासि व्व ॥
भणियं च लोयगुरुणा- संपइ जाओ य हीणतेयस्सी ।
एसो देविंदसमो आसि पुराऽणेयगुणतेओ ॥
अह भणियं नरवडणा-किं पुण एएण अन्नजम्मम्मि ।
वयमणुचिन्नं भयवं ! जेणेसो एरिसो जाओ १ ।।
. 'लयरजय' प्रतौ।

च उत्थो उ हे सो।
___तओ जयजीवबंधुणा भणियं भगवया व द्ध मा ण सामिणा जिणवरिंदेण- अस्थि इहेव
मग हा विसए सु गा मो नाम एक्को गामो । जो य सो केरिसो ? -
अवि य- उद्दामवसहगोमहिसिसंकुलो पवरजुवइरमणिज्जो ।
धणधन्नहिरन्नजुओ अत्थि सुगा मो इहं गामो॥
तत्थ य आसि अज वर टु उ डो नाम एको कुलपुत्तगो। तस्स य रे व इ नाम भारिया
अहेसि । तीए य दुवे पुत्ता आसि पढमो भ व दत्त नामो, बीओ भ व दे वा भिहाणो । ते य पत्ता
जोव्वणं । वच्चए कालो । अन्नया य कयाई तत्थ विहरमाणो भयवं सुट्टि ओ नाम आयरिओ
समागओ, वंदणनिमित्तं च गओ सु गा म जणो आयरियाणं सयासे, ते य भ व दत्त भ व दे वा
वि दुवे वि भायरो। वंदिओ णेहिं गुरू । आणदिया य गुरुणा असेसकम्मक्खयकारिणा
धम्मलाहेणं ति । उवविट्ठा य सव्वे गुरुचलणंतिए । कहिओ य तेण भगवया जिणयंदपणीओ
जीवदयाईओ धम्मो।
सो य इमं नायबो, जीवदयाई जिणेहिं पन्नत्तो।
धम्मो संखेवेणं, भणियं च जओ निसामेह ॥
जीवाणमहिंसाए, अलियनियत्तीए परधणे विरई।
परदारवजणं पि य, तह अप्पपरिग्गहो चेव ॥
राईभोयणविरई महमजविवजणं अमंसं च।
एसो भणिओ धम्मो, होइ अहम्मो य विवरीओ।
अन्नं च- तो धम्मो जइ य दया, जइ य तवो जइ य होइ संतोसो ।
जइ सच जइ बंभं, जइ मद्दवया अमाइत्तं ॥
जइ खंती जइ मुत्ती, जइ मणगुत्ती जई य वयगुत्ती।
जइ रागाउ नियत्ती, जइ मेत्ती सव्वभूएसु ।।
जइ परदव्वनियत्ती, न य परतत्ती सरीरगुत्ती य ।
जइ सुद्धभिक्खवित्ती, न पवित्ती संचए जइ य ॥
जइ सदेसु न रज्जइ, रसेसु गंधेसु तह य फासेसु ।
विसएसु न वि य रजइ, न वि मजइ कुलबलाईसु ॥
जइ उवसमो जइ दमो, जइ नियमो जइ य होइ वेरग्गं ।
जइ साहुपूयणरओ, जइ निरओ होइ सज्झाए ।
एमाई धम्मगुणा, जस्सत्थि जयम्मि तस्स धम्मो हि ।
एयगुणविप्पहीणो न होइ धम्मो अहम्मो सो॥
एवं च गुरुणा कहिए तओ धम्मं सोऊण पडिबुद्धो भवद तो पव्वइओ य । विहरिओ
य गुरुणा सद्धिं । अन्नया य कयाई आयरिया विन्नत्ता एक्केण साहुणा, जहा-'इच्छामि तुम्मेहि
अणुन्नाओ सयणाणं सयासं गंतुं । तत्थ य ममं दट्टण कणिट्ठो भाया अईवसिणेहसंबद्धो सो

य कइया पब्बियइ ति। तओ विसजिओ बहुसुयसाहुसमेओ सो गुरुणा । तओ दट्टण य
नायए समागओ थोवदियहेहिं । तओ तेण गुरूणं समालोइयं, जहा तस्स अम्मपियरेहिं
वरिया दारिया अओ सो न पव्वउ त्ति । एयं च सोऊण [भणिय--] भ व दा साहुणा-'एसो वि
नाम किल सिणेहो जं तुमं पि भाउयं धम्मसारहिं चिरस्स दणं पि न सो पव्वइओ' ति ।
इमं च सोऊण भणिय तेण साहुणा - 'तुम्ह वि अस्थि कणिट्ठो भाया, तुमं पि तत्थ गए
पेच्छिस्सामो तं पव्वइय'ति । तओ भणियं भ व दत्ते ण-'जइ भयवओ आयरिया तमुद्देसं गमि-
स्संति, तओ सो ममं दट्टण कयाइ जइ पव्वइय' त्ति । गुरुणा य सद्धि विहरमाणस्य व दत्त
साहुस्स बच्चइ कालो । अण्णया य कयाई विहरमाणा आयरिया गया ग ग हा ज ण व यं । तत्थ
वि सु गा मा सन्नगामं । तओ विनविया आयरिया भ व द त साहुणा, जहा-'भयवं ! तुभेहिं
अणुण्णाओ इच्छामि दटुं सयणे' त्ति । तओ गुरुणा वि सुलाहुसमेओ विसजिओ सो,
पत्तो य सुगा में । इओ य तम्मि समए सो भ व दे वो तस्स भाया ना ग द न स कुलउत्तस्स
लच्छि म ई ए भारियाए धूया नाम ना इला, तीए सह विवाहमंगलनिभितं आरूढो बेईमंडवे
पगहियकरो करेण भमइ मंडलाई त्ति । एयम्मि य समए पविट्ठो भव द न साहू तेसिं गेहे।
तओ तं दट्टण परितुट्ठा सव्वे सयणवंधवा । तओ कयमुचियकरणीयं, वंदिया य भगवंतो
साहवो तेहिं, निसुयं च एवं भव दे वेणं जहा-समागओ भ व दत्त साहू मे जेट्ठसहोयरभाया ।
तओ मोत्तूण विवाहमंगलसेसकरणीय, निवारिज्जमाणो वि ससुरकुलेडि, धरिज माणो वि सम-
वयवयंसएहिं, वारिज्जमाणो वि लडहतरुणीयणविलयासमूहेण 'आग'त्ति भणिउं भत्तिने-
हाणुक्कंठियमाणसो गओ भाउणो सयासं । वंदिया य णेण साहुणो। कया धम्मदेसणा साहू-
हिं । भणियं च णेहिं जहा-'तुब्भेत्थ वावडमणा ता वचिमो अम्हे, पुणो नि आगमिस्सामो'
त्ति भणिऊण पयट्टा साहवो । तओ निब्बंधेणावि जाहे न ठिया तओ पांडलाहिया विउलेणं
आहारपयाणेणं, समप्पियं च भक्खभायणं भ व दे व स्स करे साहूहि, पबढः । सो तओ
वंदिऊण थेवभूमिभाओ नियत्तो सेसबंधुयणो, न पुण भव दे वो । चिंता य अविजिओ
कहमहं नियत्तेमि । तओ नियत्तणनिमित्तं च दंसेइ वप्पपुक्खरणिवणसंडउजाणे, मथ की-
लिया हिंडिया पमज्जिया य । सो य सुन्नहुंकारो 'सुमरामि' त्ति भणमाणो नचए भ व दत्त
साहू । गच्छमाणा य पत्ता गुरुणो समीवं । तओ तं दतॄण भ व दे व जुवाणं अहिणचुव्वाहिय-
वरनेवच्छं चवलत्तणेण भणिय चेल्लएहिं जहा-'भणियमासि जेट्टजेहिं जहा 'गम भाया
अविवाहिओ वि जइ अहं भणामि तो पव्वयईत्ति ता सच्चमिण कयमिमिणा । तओवदंसिओ
आयरियाणं । भणियं गुरुणा-'किं निमित्त एम समागओ सावगो ?' । भ व दत्त साहुणा
भणिय-'पञ्चज्जागहणनिमित्तं ।' पुच्छिओ गुरुणा जहा-'एवं ते अभिप्पाओ ?' तओ भ व दे वो
चिंतिउं पयत्तो । कह?
. अवि य- एकत्तो पाणपिया, दइया नवजोव्वणम्मि वटुंती ।
अन्नत्तो य सहोयरवायाभंगो कओ होइ॥
एकत्तो अहिणवपरिणियाए मुद्धाए सह गुरुविओओ ।
. अन्नत्तो उण भाया, कि सेयं ज पवजामि ॥

___ तहा वि परयाल ताव इमं चेवेत्थ जं एसो मम भाया भणइ ति । 'मा भाउणो साहूणं
पुरओ अनहावाइन भविस्ताई' ति चिंतिऊण भणियं एवं ति । तओ तेणेव मुहुत्तेण पव्वा-
विओशो शुरुणा । विहरिओ य सह गुरूहिं, जाणाविओ य सयलं सामायारिं । भाउणोवरोहेण
य कुणइ पच्चज, न उण परमत्थबुद्धीए । वहइ य हियएण तं अत्तणो जायं अहिणवपरिणीयं ।
एवं च बच्चए कालो, गच्छंति दियहा । पढमाणस्स य समागयं इमं सुत्तं-'न सा म ह नो वि -
अहं पि ती से' । लओ विचिन्तियमणेण-'न एयं सुंदरं । अवि य ‘सा महं अहं पि तीसे' एवं
पयं घोसिउ पयतो। तओ वारिजमाणो वि साहूहिं न ठाइ । सो वि बहुणा कालेण कयसंले-
हणो आउक्खएण मरिऊण भ व दत्त साहू तस्स भाया उववन्नो सोहम्मे कप्पे देवो देवत्ताए
त्ति । इयरो वि भव दे दो तम्मि समए तमुव्वहमाणो हियएण निययभजं केरिसो जाओ-
अवि य- मुक्कगुरुसाहुविणओ, अवहत्थियनिययजोग्गवावारो।
दइयाए दंसणमणो, विवाहिओ कामबाणेहिं ॥
२३
तओ एवं च तस्स सव्वहा वीसरिओ धम्मोवएसो, परिमुसियं विवेगरयणं, गलिओ गुरु-
जणविणओ, अवहरियं विन्नाणं, अवहत्थियं कुलाहिमाणं, उक्खडिया लञ्जा, अवगयं दक्खिन्नं,
पणहूँ सीलं. ववगयं पोरुसं, वीसरिया दया, गलिओ वयधारणाहिप्पाओ, सव्वहा अणेयन-
रिंदसुरिंदसुंदरीपिहुपीणनियंबबिंबयडनिवाससुहदुल्ललिओ भयवं कुसुमाउहो विवाहिउँ पयत्तो।
तेण य बाहिजमाणो कह चिंतिउं पयत्तो ?-
अवि य- रोगजरमरणरयमलकिलेससंतावियाण संसारे ।
कत्तो अन्नं सोक्खं, मोत्तुं पियसंगम एकं ॥
एवं ति(वि)चिंतियंतो सो केरिसो जाओ ?
अवि य- ता खलइ वलइ झूरइ, सूसइ अह पुलयपरिगओ होइ।
जं किंपि नवर पेच्छइ, दइयं दइयं ति वाहरइ ॥
ता हसइ रुयइ झिज्झइ, झायइ दइयं पढेइ गाहद्धं ।
उम्मत्तउ व्ब नज्जइ, हुं हुं महुरक्खरं भणइ ॥
तओ एयावत्थस्स गओ सो दियहो, समागया य रयणी । कयमावस्सयं साहूहिं भावओ,
तेण उण दव्यओ। कयसज्झाया ठिया सयणीए साहवो । सो वि देहेण न उण चित्तण त्ति
ठिओ य तं मुणतो दइयं हियएण । पच्छिमजामे जामिणीए केणइ पहिएण इमं दू ह यं गीय-
मा मुद्धा तहिं देसडइ, दुक्खें दियह गमेह।
जइ न पहुप्पह सुयण तुहूं, अवसिं पाण चएइ ॥
एवं च सुणिऊण सुमरिया इमा कस्स वि पुवकविणो गा हु ल्लि या पुब्बपढिया तेण-
दूरयरदेसपरिसंठियस्स पियसंगम महंतस्स ।
आसाबंधो चिय माणुसस्स परिरक्खए जीयं ॥
तओ एयं च सुमरिऊण परिचितियमणेण-
Mewa
wwwape

अवि य- दइएण विप्पमुक्का, मुद्धा जइ कहवि धरइ सा जीयं ।
आसासेमो गंतूण तत्थ ता थेवदियहेहिं ॥
२९
तओ केवलं तीए ना इ ला ए उवरिं बद्धाणुरायचित्तो मयगहिओ इव गयवरो पयट्टो
उप्पहं । तओ वारिज्जमाणो वि गुरुजणेणं, पन्नविज्जमाणो वि उवज्झाएणं, अणुसासिज्ज-
माणो वि थविरेहिं, सिक्खविज्जमाणो वि साहूहिं, परिज्जमाणो वि चेल्लएहि; केवलं अगणि-
ऊण कज्जाकजं, अयाणिऊण हियाहियं, अबुझिऊण करणीयं, अमुणिऊण परमत्थत्तं सव्वहा
जं होउ तं होउ ति चिंतिऊण संचलिओ नियगामाहुत्तं । तहा वि केइ मंदसत्ता एवंविहा
भवन्तेव ।
अवि य- इहलोयमेततुट्ठा, धणधणिया पुत्तसयणसंबद्धा ।
अमयसरिसं पि नूण, जिणवयणं ते पमायति ।।
ते य अपरमत्थावलोइणो एवं असंतगुणारोयणेण विनडिज्जति ।
अवि य- इंदीवरचंदसुवन्नकलससुरसरिपुलीणसरिसाई ।
मयणमुहथणयजहणत्थलाई दइयाए मन्नंता ॥
में उण एवं परमत्थावलोयणेण पेच्छंति-
जओ य- जलबुञ्जयलालाविलपिसियासुइअन्तमुत्तठाणाणि ।
फसफोफसहड्डुकरंकचम्मरुहिराचिलमिलाई ।।
तओ सो भ व दे वो थोवदियहेहिं पत्तो सु गा मं । ठिओ उज्जाणजिणाययणे । इओ य
सा तस्स जाया ना इ ला तम्मि समए तस्स तत्थ ट्ठियस्स समागया धूयगंधकुसुमे गहाय
तम्मि उज्जाणजिणाययणे । तीए य समं एगा माहणी सह दारगेण समागया । तओ ताहिं
'साहुत्ति भणिऊण वंदिओ भ य दे वो । भणियमणेण-'तुम्भे जाणह एत्थ माणसामाणुसं ?'
ना इ ला ए भणियमामं । तेण भणियं-'कुसलं अज्ज व र ? उ ड गेहे ?' तीए भणियं-'तस्स
दुवे पुत्ता आसि, ते य पवइया । सेसाणं मायाविताणं बहुकालं कालगयाणं' । इमं च
सोऊण मणायं विमणो जाओ सो। तओ तीए भणियं-'किं पओयणं भयवओ तेहिं ?' तेण
मणियं--'ताणि मम जणणि-जणयाणि, अहं तेसिं पुत्तो भ व दे वो नाम, भाउणो उवरो-
हेण आसि पव्वइओ । संपयं सो मम भाया उवरओ, अहं पि मायावित्ता(ता)णं जायाए
य संभरिऊण सिणेहसारयाए समागओ' । एयं च निसामिऊण चिंतियं ना इ ला ए-'एस
सो मम भत्ता, एसो य पव्वज्जाभारं विमोत्तुकामो इव नज्जइ । ता किमेत्थ करणीयं ? मए
पुरिसस्स निवित्ती गहिया, पव्वइउकामा चिट्ठामित्ति चिंतयंतीए भणियं-'कस्स पुण गेहे
तए परिणीयं १ तेण भणियं-'ना ग दत्त स्स धुया ना इ ला नाम सा मए परिणीया ।
ता ताण पुण गेहे किं कुसलं ?' तीए भणियमामं । तेण भणियं-'किं पडसरीरा नाइला ?'
तीए भणियं-'पडुसरीरा' । तेण भणिय-'किं सा मम समागमसमुच्छुगा पुच्छइ कयाइ
पउति ति। नाइला ए भणियं-'जओ चेव तुमं पव्वइओ तओ चेव तीए साहुणीणं सयासे

धम्मो निसुओ, साविगा य जाया, कुलवहु त्ति काऊण पुरिसस्स निवित्ती गहिया। संपय पि
पव्वइउकामा चिद्रह त्ति । ता तुमे वि बहकालं तवो चिन्नो पव्यज्जा य पालिया. संपयं पि
इमस्स असारस्स एगंताधुयस्स जीवलोयस्स कारणेणं इमाणं च मुहरसियकिंपागफलरसविवा-
याणं इयरजणबहुमयाण बुहयणपरिनिंदियाणं पामाकंडयणमेत्तसुहरसणं विडंबणामेत्तदिनपर-
मत्थदुक्खसंघायाणं जिणमयपरिनिंदियाणं सिवपहपरम्मुहाणं एगंतओ असारसंसारकारयाणं
विसयाणं कारणेणं, इमं च भवसयसहस्सदुल्लहं एगंतेणेव सययसुहदाययं संसारसमुदुत्तरण-
पच्चलं जिणवयणमहारयणमणग्धेयमवमन्निऊण मोहतरुनियरसयलदिसिवहपिहिय समुद्दविवेय-
नयणचक्खुपसरे दालिद्ददोगचतुच्छासारविविहामणोजावलोयणामेत्तजणियदुक्खकडुयफले जर-
मरणरोगरयमलकिलेसाययणे दप्पियकूरसावयपउरे कोहमयमाणमायासगससयसंकुले दुस्सं-
चारे खलपिसुणसत्तुसमूहनाणाविहतिक्खकंटयाउले भवसयसहस्सगुविलसंचारे संसारमहा-
कंतारे मा अप्पाणं पाडेसु त्ति।
अवि य- सयलसुहनिहाण, जिणवयणं दुल्लहं पमोत्तूणं ।
मा भमसु भवं भीमं, तुच्छाण करण विसयाणं ॥
पत्ता य इमे बहुसो, परिभममाणेण एत्थ संसारे।
कंतारखंभणो वि य, तह वि न तित्तिं तुमं पत्तो॥
जह सरिसमुदगाणं, केविह सुविणम्मि घोट्टिओ नीरं ।
कुसकोडिबिंदुरोहिं, पियइ अतित्तो जलं अयडे ।
तह जो तियसविलासिणिसुरालए विविहजणियभोएहिं ।
पत्तो तुम न तित्ति, संपइ कह निव्वुओ होसि ।।
अन्नं च- तिरियमणुयाण एए, सामन्ना नवर एत्थ लोयम्मि।
इयरो व्व अओ तम्हा, मा रज्जसु मूढ विसएसु ।।
पावन्ति नरयवडणं, विसयामिसमूढमोहिया जीवा ।
चिंतियमेत्तेहिं चिय, तम्हा विरएसु पाएणं ॥
इय एवं नाऊणं, विवायकड्डयत्तणं ति विसयाणं ।
गंतूण गुरूणते, कुणसु पुणो संजमं तत्थ ।।
सत्थंतरम्मि जन्हा, भणियं केणावि साहुणा एयं ।
तं सुण जेणुप्पज्जइ, वेरग्गं तुज्झ हिययम्मि।
जा एसा उप्पजइ, हियए जीवाण भोगतण्ह त्ति ।
सा भवसहस्सजणणी, संसारनिबंधणकरी य॥
गयकन्नतालसरिसं, विज्जुलयाचंचलं हवइ जीयं ।
सुविणसमा रिद्धीओ, बंधवभोगा धनेभा य ॥
खणभंगुरे सरीरे, का एत्थ रयी सभावदुग्गंधे ।

नरयस रिच्छे धोरे, ढुगंछिए किमिकुलावासे ॥
वसकललसिंबलोनियमुत्तासुलाहिरकद्दमसहावे ।
वसिऊण गमवाले, पुणरवि तं चेष अहिलससि ।।
एवं विहम्मि देहे, जे पुरिला विसयरागमणुरत्ता ।
ते दुहसहस्तपउरे, घोरे हिंडति संसारे ॥
एयं चिय मणहत्थी, बच्चंत चिसयसंकडपहेसु ।
वेरगामग्गलग्यो, घरेह नाणसेण तुमं ।।
पणमसु जिगिंदयंदे, भत्ति काऊण वञ्जिय कुदिट्ठी ।
संसारसलिलनाहं, जेण अविग्ण तं तरसि ।।
मोहारिमहासिन, हंतून संजमासिणा सिग्ध ।
अद्धासिय सिद्धिपुरिं, करेह रज भयविमुकं ॥
अन्नं च इमं सई, भोगाईयं जमिच्छसे किंचि ।
तं सर्व चिय पावसि, धम्माओ जेण भणिय च ॥
दीसंति मणहिरामा, जे नयणाणंदणा य नरवइणो ।
आहरणालंकिय विविहवस्थ तं धम्मलाहेण ।।
पडपडहवीणमद्दल नचिजइ मुंदरीहि सयकालं ।
सूसरकन्नुवलग्गं, तं सद्धं थम्मलाहेण ॥
धवलहरतुंगतोरण गयणवलग्ग(ग) [च] बहुसुहावासं ।
चित्तंमकम्मकलियं, तं सत्वं धम्मलाहेण ।।
जं गयवरकंठगजियाई हिंसंति तुरयथट्टाई ।
दीसंति सीहवारे, तं सवं धम्मलाहेण ॥
जं नेउररसणखलन्तहारवेल्लहलमत्तदइयाई ।
जोइजइ मत्तविलासिणीहिं तं सवं धम्मलाहेण ॥
कामिणिबंधविलग्गो, विझिज्जइ चामरेहिं सयकालं ।
पियइ जलं सुसुयंध, तं सवं धम्मलाहेण ॥
जइ इच्छसि नेव्वाणं, तियसिंदनरिंदसतियं सिद्धिं ।
ता पडिवज्जसु धम्म, गंतु गुरूणतिए तुरियं ॥
तओ इमं च निसामिऊण चिंतियं भ व दे वे ण-
अवि य- एक्कस्स ताव चुको, कहवि तुलग्गेण गुरुजणगहाओ।
अन्नं कह आवडियं, अदिट्ठकंडं व मम एयं ॥
५७
ता किं पुण मए एत्थ काय ? अहवा किमेत्थ चिंतियव्वं ? सव्वहा गंतूण निययगेहं
सह तीए पियपणइणीए विसयसुहं अणुहवियव्यं, जणयपयं पालणीयं ति । एयं च चिंतिऊण

च उ त्यो उहे सो।
भणिया सा तेण ना इ ला--'जइ एवं तो वि ताव पारोमि तं ना इलं निययदइयं, पुणो जहाजोग-
मणुचिट्ठिस्सामो ति । अन्नं च मम ताव विहेसु तीए लड़ दक्षपुणो जहा सा भणिही तहा
करीहामो' त्ति एथं च निसामिऊण चिंतियं ना इलाए---
अवि य- मूढो एस वराओ, गहिओ पेम्पग्गहे दुद्वेण ।।
न यणइ हियमहिय वा, एवं पि हु भनगाणो वि ॥
ता किं पुण मए एत्थ करणीयं ? किं उझिाऊण वजामि ? अहवा न हीनेहि एयं, मा
एसो एवं संसारं पडिही बराओ। विसीयमाणोच पाणी सुबहा थिरीकरणीयो इइ जिणवयणं,
ता अत्ताणं पयडिऊण सव्वहा संबोहेमि तान एवं, पुणो गुरूणं सथासे वयगहणं कारिस्सामि
त्ति । इमं च चिंतिऊण भणियमणाए-'जइ कि पि तुह तीए दंसणेण पओयणं तओ अहं सा
ना इ ला, जा तुह भज्जा आसि, संघयं पुण मग तुमं गुरू बंदणीउति । इमं च सहसा निसा-
मिऊण लज्जाससज्झसो इव मणागं आसंकिओ जाओ, मृणं च अवलंबिऊण ठिओ भव दे वो ।
भणियं च तीए-'संपयं जइ मह दसणेण सिद्धपओयणो जाओ ता वच्च तुमं गुरूणतिए ।
बहुकालं तए 'तवो अणुचिन्नो ता मा तं निरत्ययं थोवदियहकारणेण नेहि त्ति ।
अन्नं च- भीमभवे मा दुक्ख, पावसु जह पावियं पुरा तेण ।
सामन्नं चइऊण (M), तिरियत्ते माहणसुएण ॥
इमं च निसामिऊण भ व दे वे ण भणियं-कह तेण सामन्नं परिचइयं ? कहं वा दुक्खं
पावियं ? कहसु' त्ति । तओ तीए भणियं-
अवि य- अत्थि इह भ र ह वा से, वेल्लहलुल्लावमणहगे निच्च ।
लडहविलासिणिमुइओ, विक्खाओ ला ड दे सो त्ति ॥
तत्थ पुरं भ रु अ च्छं, दइया इव न म्म या इ संजुत्तं ।
अहवा नम्मयजुलं, दइयाओ कह विमुच्चंति ।।
वेलाछलेण जस्स य, रयणनिही संपयं पलोएइ ।
किं मम गुणेहिं अहियं, सासंको नियमणेणेवं ।।
एलालवंगपिप्पलिमि(मी)रियखज्जूरनालिएरेहिं ।
जलनिहिवेलावणराइय व्ध जत्थ य विवणिमग्गो ।
रुक्खो पंडरदेहो, पिंगलनयणो जलंतरोमचओ।
तम्मि य रे वा इ चो, नामेणं माहणो आसि ।।
तम्मि धणकणयजुत्ते, नियविहवोहसियधणयरिद्धिजणे ।
दालिद्दकंदली जम्मदुक्खिओ सो परं एक्को ॥
तस्स य आ व या नाम गुरुबंभणविदिन्ना जन्मपत्ती भट्टिणी अहेसि । सा य केरिसा ?
अवि य- उट्ठविणिग्गयदसणा, पिंगलनयणा लडंतगुरुथणया ।
लंबोयरवंकमुहा, मडहा किण्हा य वनेण ।

सा य तस्स अईव दुविणीया भसणसीला वंचणपरा कलहपिया झंखणसहावा उव्वेवज-
णमा अवनवायपरायणे ति । एवंविहाए य तीए भट्टिणीए तेण माहणेण जायाओ पनरस
दारियाओ, ताणं च एक्को कणिट्ठो दारओ। तओ सो तेण कुटुंबेण राई दियहं च भक्खणपरेणं
ओभरभविस्समेत्तविज्जो जायणामेत्तलद्धेण अनित्थारयंतो अत्ताणयं सह तीए माहणीए
विक्किणेइ दारयं हारए, वहेइ उदयं, कुणइ खंडणं, समायरइ पीसणं, छड्डेइ छाणगं, भमेइ
भिक्खंति । भणियं च-
वंसि चडंति धुणंति कर, धूलीधोया हुंति ।
पोट्टह कारणि कापुरिस, के कंजं न कुर्णति ॥ ६७
एवं च सह तीए एरिसं विसयसुहमणुभवंतस्स बच्चए कालो, गच्छंति दियहा । अन्नया
य मरणतयाए जीवलोगस्स उवरया सा आ व या भिहाणा तस्स भट्विणी घरिणी । तीए य
मयाए सो सुन्नो इव चुन्नो इव हयहिययो इव गहगहिओ इव परायत्तचित्तो इव मूढो इव
सव्वहा किंकायव्यदिनवाबारहियओ जाओ। तओ चिंतिउं पयत्तो।।
अवि य- अत्थो कामो धम्मो, पुरिसत्था तिन्नि हुंति लोयस्मि ।
एएहिं विरहियस्स य, होइ निरत्थो नवर जम्मो ।।
एयाणं पुण मज्झे, नत्थि अउम्मस्स मज्झ एक्को वि।
ता पयपूरणमेत्तण किं मम एएण जम्मेण ॥
ता सध्वजंतुपरिनिंदियस्स मम संपयं अउन्नस्स ।
पियपणइणिरहियस्स य, मरणं सेयं परं एक्कं ॥
अहवा नहि नहि एवं, मयस्स गुरुपावपुंजमलिणस्स ।
होही पुणो वि जम्मो, एयाओ चेव पावयरो॥
ता देवं देवेणं, तित्थं तित्थेण व्हायमाणो हं।
पक्खालितो पावं, भमामि दइयाए परिहीणो ।
धणमाणविप्पमुक्का, धणियपहीणा जणम्मि जे पुरिसा ।
ताण सरणं वि एसो, वणं व लोए न संदेहो ॥
तओ एवं च चिंतिऊणं ताओ धूयाओ दाऊण माहणदारगाणं किल गहियकम्नाहलो संच-
लिओ सुएण सह तेण तित्थयत्ताए त्ति । तओ एवं च सह तेण डहरगदारएणं परिभममाणेण
तित्थं तित्थेण रे वा इच्च माहणेणं लहुयत्तणेण कम्मस्स, थोयत्तणेणं संसारस्स, भव्वत्तणेण
तस्स जीवस्स, अणुदएण मिच्छत्तस्स, भवियवाए सम्मत्तस्स पत्ता साहवो, निसुओ धम्मो,
गहियं सम्मत्तं, उवसामिया कसाया, गहियं वयं सह तेण दारगेणं ति । एवं च कुणइ तवं
पालेइ संजमं, चरह चारित्तं, वच्चंति दियहा, गच्छति कालो । सो वि दारगो संपत्तजोव्वणो
वाहिज्जमाणो इंदिएहिं, अचयंतो सोढुं परीसहे, संतो महव्वयगुरुभरभारजावजीववहणेणं,
बाहिज्जमाणो निययसंकप्पसमुब्भवणं कामदेवेणं, अचयंतो वोढुं संजमतवनियमकिरियाक-
लावं संजमं पइसिउं पयत्तो त्ति । पत्थइ य जइयणविरुद्धाई, कुणइ य उम्मग्गं । तओ पालि.
ज्जतो वि पयत्तस्यणाए साहूहिं विसए पत्थिउं पयत्तो, भणइ य-'खंत ! अविरइयाए विणा न

च उत्थो उहे लो।
पारेमि अच्छिउं । तओ निद्धम्मो त्ति काउं 'अजोग्गो एस जिणपवयणपव्वजाकिरियाए' त्ति
परिचत्तो साहहिं । तओ पञ्चलयार अजसो बस्स, बाहुल्लेणं अघिईए, उदएणं रागदोसाणं,
पभूययाए असायोययस्स परिच विश्रयणं ति। पत्तो गिहत्थकरणीए । तओ विसयनि-
मित्तं किं काउमाढत्तो ? अवि य--
उदयं कटुं च तिणं, वहेइ सीसेण भोयतण्हालू ।
अजगोवसहमहीलीण पालणं तह समायरइ ।।
एवं सियवायधुओ, गिम्हायवताविओ छहाकतो।
जं जं कुणइ वराओ, तं तं चिय निष्फलं तस्स ॥
भणियं च- बच्चइ जत्थ अउन्नो, अडवि व दरिं गुहं समुदं वा ।
पावइ तहिं तहिं सो, पुनेहिं विणा परिकिलेसं ॥
अन्ने िवि भणियं-
पुन्वभवकम्मकंदुल्लएण जं तस्स किं पि निम्मवियं ।
निययनिडाले टुक्खं, सुई व तं को समुप्फुसइ ।
एवं च भोयतण्हालयस्स परपेसणं कुणतस्स ।
अट्टज्झाणोवगयस्स तस्स जम्मो दुहं जाइ ॥
अच्छउ ताव विलासो, भोगाईओ उ तस्स दूरेण ।
पूरिजइ उयरं पि हु, दुक्खेणं मंदभायस्स ॥
उयरभरणे असमत्थो, इच्छइ एसो विलासिणीसंग।
तं एयं संजायं, जं भणियं केहिं वि कबीहिं ।।
अवि य- जइ जाणउं रइरहं माणउं रोहणहो माणिकई आणउं।
भवणु करावई सुंदरउं अंतेउर परिणउं लट्ठउं ।
अंगु न पेच्छइ अप्पणउं विणु खट्टए भूमिहि घट्ठउं ॥
एवं अवसट्टो, राई दियहं च पेसणपसत्तो।
दुक्खसयभरियदेहो, अच्छइ लोए विचितंतो॥
तओ एवं च भाराइयं बहतो, परपेसणं कुणंनो, भोगाहिलासी अट्टज्झाणोवगओ गमेइ
दियहे। तओ कइवयदियहेहिं तहाविहभावियव्ययानिओएण य दट्ठो सो अहिणा । तओ थोवयाए
आउयस्स, उकडयाए विसदसस्म, अणाहत्तणयाए तस्स(?), पंचत्तमुवगओ सो । मरिऊण य
अदृज्झाणोवगओ उववन्नो तिरिएसु महिसत्ताए त्ति । तओ बडिओ देहोवचएणं, वहेइ पुणो
वि वोज्झाई पदीए खंघेण य । अवि य-
महिसत्तणेण जाओ, वहइ य बोज्झाइ खंथपट्ठीए ।
तोत्तयपहरपरद्धो, गिम्हत्तो दुब्बलसरीरो ॥

___ इओ य सो तस्स जणओ काऊण तवं, पालिऊण संजमं, विहरिऊण सामन्नपरियारण
अंतयाले अणसणविहिणा पंचनमोक्कारपरायणो य कालं काऊण उववन्नो देवलोए देवत्ताप
त्ति । तओ ओहिनाणेणं तु परिनाओ तेण पुब्वभवो, दिट्ठो य सो सुओ महिमत्तणेण उववन्नो
भारं वहमाणो । तओ करुणाए सुयसिणेहेण य पडिबोहत्थं समागओ सो देवो। कओ तेण
दिसावाणियगवेसो, विउविओ सयडसत्थो। अत्थं दाऊण तस्म सामिणो गहिओ सो तेण
महिसो, जुत्तो य गुरुभारमयडे । देवसत्तीए विउविओ महाभारो । तओ जाहे न सकेइ परि-
बोढुं ताहे सो तोत्तयलउडप्पहारं दाऊण अन्नत्तो जणगरूवं विउव्वित्ता एवं भणइ, जहा-'खंत !
न सकेमि पढमालियाए विणा विरसं उवभुजिउं, जाव अगारीए विणा न तरामि अच्छिउंति
एवं भणमाणो य पुव्ववुत्तंतं साहिउँ पयत्तो सो देवो । एयं च सुणमाणस्स तं च जणयरूवं
देवं पलोएमाणे समुप्पन्नो तस्स महिसगस्स चित्ते वियप्पो 'कत्थ मन्नेइ एवं दिट्ठपुवं मया,
अणुहूयं च इमं जं एसो साहेई । एवं च ईहापोहमग्गणगवेसणं कुणंतस्स तस्स तयावरणिज
कम्मखओवसमेण जायं जाइस्सरणं । तेण जाणिओ पुव्वभवो, नाओ वुत्तंतो, संविग्गो चि-
त्तेण विरत्तो संसारस्स, अवगओ तिव्वमोहो । तओ एवं चिंतिउ पयत्तो-'अहो दुरन्तो एस
संसारो, चलाई चित्ताई, चंचला इंदियतुरंगमा, विसमा कम्मगई, न सुंदरं मए अणुट्ठियं,
अहमा तिरियजोणी, दुल्लहो जिणवरमग्गो ता सव्वहा जं एस जणगो भणइ तं मए कायवं'
ति। एवं चिंतिऊण भणियं तेण हियएण निययभासाए जहा-'भयवं ! किं मए संपयं समा-
यरियवं? । तओ देवेण जाणिऊण तस्स भावं जहा-'एस संपयं पडिवजइ जिणवरमग्गं'ति
तओ पयडियं अत्ताणं देवेण, कया य धम्मदेसणा, कहियं च जहा--'गओ अहं देवलोयं' महि-
सगस्स। तओ सो महिसो गहियअणुव्वओ कयभत्तपञ्चक्खाणो सुहज्झाणोवगओ य अणसण-
नमोकारेण य तइयदियहे मरिऊण उववन्नो सोहम्मे कप्पे देवत्ताए त्ति । देवो वि गओ
नियहाणं ति।
ता एवं विहा इमे दुरन्तलक्खणा विसया विसजणीया जिणमयकुसलेण जंतुणा ।
अवि य- ता मा तुमं पि जह सो, तिरियत्ते पाविओ महादुक्खं ।
भोगपिवासानडिओ, पाविहिसि अणेयसो दुक्खं ।।
विसयासत्ता य नरा, पडंति बीभत्स(च्छ)भीसणे नरए ।
साहूहि जेण भणियं, फुडवियडत्थं निसामेह ।।
अच्छड्डियविसयसुहो, पडइ अविज्झायसिहिसिहानिवहे ।
संसारोवहिवलयासुहम्मि दुक्खागरे घोरे ।
पय[कर] कन्नोरत्थलमुहकुहरुच्छलियरुहिरगडूसो ।
करवत्तूकत्तदुहाविरिकवीवनदेहद्धे ॥
जन्तन्तरभिज्जंतुच्छलंतगुरुसद्दभरियदिसिविवरे ।
डझंतुफि(पिफ)डियसमुच्छलन्तसीसद्विसंघाए ।

च उ त्यो उ हे सो।
मुक्ककंदकराहु(?)कयंतदुक्कयकयतकम्मेहि ।
मूलविभिदुक्खित्तुद्धदेहिणिनत्तपब्भारे॥
बद्धंधयारदुग्गंधबंधणायारदुद्धरकिलेसे ।
छिन्नकरचरणसंकररुहिरवसादुग्गमपव(वा)हे ॥
गंधमुहणिंदगुक्खित्तवद्धणोमुद्धकंदिरकबंधे।
दढगहियतत्तसंडासयग्गविसमुक्खुडियजीहे ॥
तिक्खकुसग्गकट्टियकंटयरुक्खग्गजजरसरीरे ।
निवसन्तरं पि दुल्लहसोक्खे वक्खेवदुक्खम्मि॥
अच्छिनिमीलियमेत्तं, नत्थि सुहं दुक्खमेव पडिबद्धं ।
नरए नेरइयाणं, अहोनिसिं पञ्चमाणाणं ॥
इय भीसणम्मि नरए, पडंति जे विविहसत्तवहनिरया ।
सच्चभट्ठा य नरा, जयम्मि कयपावसंघाया ।
अन्नं च- लभंति गुरुपयोहरनियंवपन्भारवहणसुढियाओ।
आयंवदीहपम्हललोयणजुयलाओ विलयाओ॥
न उण जरमरणरयमलकिलेसजंबालवाहिनिट्ठवणा ।
संसारसायरुच्छंगभमणखिन्नेहिं जिणचलणा ॥
सियचमरपवरबहुयणतोरणधवलायवत्तपरिकलियं ।
लब्भइ हयगयदसणनरवइसयसंकुलं रजं ॥
नारयतिरियनरामरभवसयपरिभव(म)णखेयविज्झवणा ।
न उणं भवसयदुलहा, जयगुरुणो पायसंपत्ती ॥
उन्नयगरुयपओहरसुरसुंदरिफंसजणियगुरुतोसं ।
लगभइ सग्गम्मि धुयं, सुरसंघपहुत्तणं तह य ॥
पणमन्तसुरीसरमउडकोडिसंघट्टतेयविच्छुरियं ।
संसारसमुहुत्तरणकारणं न जिणपयकमलं ॥
१००
ता सव्वहा दुल्लहं रुबिंदखंदनायंदवंदियजिणयंदपायकमलं ति । विसमो य एस संसारो.
बहुदुक्खाओ नरयवेयणाओ, दुल्हो जिणवरमग्गो, बंधणयारो घरवासो, नियलाई दाराई,
महाभयमत्ताणं, दुक्खिया जीवा, सुंदरो धम्मोवएसो, न सुलहा धम्मायरिया, तुलग्गलग्गं
माणुसत्तणं ति । अवि य-
भणियं च एत्थ पयडं, कविणा केणावि तं निसामेह ।
जेणुप्पजइ निययं, वेरग्गं तुज्झ हिययम्मि॥
'रमसु जहिच्छं सुपुरिस !, को नेच्छइ तुज्झ भोगसंपत्ती।
किंतु विवत्ती वि धुवं, चिन्तिजउ सा पयत्त्रेण ॥

को नेच्छइ संजोगो, गल्यनिय बाहिं सुयणुविलयाहि ।
किंतु विओगोऽवस्सं, होही एयाहि चिंतेसु ॥
सच्चं हीरइ हिययं, जुईयणनयणवाणपहरेहिं ।
किंतु अणंतो कामो, पावार मेसु उज्जमई ।।
सचं हो हरइ मणं, लीलावासमंथरं गईपवरं ।
किंतु न नजइ एसो, अप्पा मह कत्थ बचिहिइ॥
सचं हरति हिययं, महिलाणं पेमरायवयणाई।
किंतु दुरंतं पेम्मं, किंपागफलं व कडुयं ति ॥'
इय जाणिऊण एयं, मा मुज्झसु एत्थ भोगगहणम्मि ।
संबुज्झनु धीर ! तुमं, विरई ता कुणसु हियाम्मि ॥
१०७
ता इमं च जाणिऊण तुमं पि कुणसु समभाव, बिरज विसयाणं, विरमसु अंसारस्स,
पालेसु वयं, कुणसु संजमं, धरसु वयं, कुणसुतवचरणं, गच्छ सु गुरुसयासंति । एवं व निसा-
मिऊण भ व दे व साहू मणायं भीओ संसाराओ, उविग्गो गिहासमाओ, बीहिओ दुरंतविसयाणं ।
चिंतिउं च पयत्तो 'धिरत्थु संसारवासस्स । कुच्छिओ एस जीवो जं महादुक्खपरंपरेण कह-
कह वि पाविऊण दुल्लहं जिणवयणं पमाओ कीरइ ति। एयश्मि अवसरे भणिया तेण माहणी.
सुएण ना इ ला ए सह समागएण सा माहणी, जहा-'अम्मो ! आणेह मल्लयं, मम छड्डी भविउ
कामा, जेण जं पायसं भुत्तं तं तत्थ वभिऊण पुणो अइमिट्ठ झुंजीहामो' ति । तीए वाहणीए
भणियं-'पुत्त ! अइमिह पि जं वन्तं तं न परिझुंजीयइ, जओ असुइकप्पं तं' । इमं च निसामि-
ऊण भ व दे वे ण चिंतियं सुट्ठ भणिय लाहणीए, बंतं से दुरांणीयं असुइसमाणं भाइ । वंता
य मए इमे विसया, ता दुट्ठु मए बनायरियं इमे पत्थमाण, निवाडिओ अप्पा बिसनुद्दे,
पवंचिओ उत्तमसोक्खाणं, संजणिओ वाणिजभायणं; तहा कि इमं एत्थ पत्तकालं, वामि गुरु-
सयासं, गिण्हामि भाववयं, करेमि तवं, पालेमि संजर्म, उद्धरामि पायच्छित्तं ति ।
अनि भणियं चिय पयर्ड, तं चिंतसु जीव तं पयत्तेण ।
जेएप्पजइ हियए, बेरम्गं तुज्झ रे मूढ ! ।।
संसारस्त्रि असारे, नथि सुहं वाहिवेयण पाउरे।
जाणतो वि हु जीयो, तह बिय धम्म न प करेइ ॥
अथिरं जीयं रिद्धी य चंचला जोय(ब)णं छणसरिच्छं ।
पेक्वंतो पञ्चक्ख, तहवि य वंचिजए जीवो ।
घरवासे वामूढो, अच्छइ आसासयाई चिंतंतो।
न कुणइ पारत्तहियं, जानिहओ मच्चुसीहेण ॥
वाही इट्टविओगं, दारिदं तह जरा महादुक्ख ।
एएहिं परिग्गहिओ, तह वि य धम्मं न य करेइ ।।

च उत्थो उदे सो।
लहिऊण दुल्लहं चिय, एयं मणुयत्तणं तुम जीव ।
लग्गसु जिणवरधम्मे, अधिचितामणिसमाणे ॥
जं वुत्थो नवमासे, असुईभरियाटि गम्भवासामि ।
संकोडियंगमगो, विसहतो नारयं दुक्ख ॥
रे जीव ! संपयं चिय, वीसरियं तुज्झ तं महादुक्खं ॥
थेवं पि जेण न कुणसि, जिणिंदवरभासियं धम्मं ॥
जं मारेसि रसंते, जीवे निदय ! निरावराहे वि ।
उवभुंजसु तं दुक्खं, पत्तो अइदारुणे नरए ॥
जं हरसि परधणाई, विरयासे जं च परकलत्ताई ।
तं जिय ! पावेसि तुमं, नरए अघोरदुक्खाई ॥
अथिराण चंचलाण य, खणमेत्तसुहंकराण पावाण ।
दुग्गइनिबंधणाई, विरमसु एयाण भोयाणं ॥
कोहो माणो माया, लोभो तह चेव पंचमो मोहो।
निजिणिऊण य एए, बच्चसु अयरामरं ठाणं ।।
इय नाऊण असारं, एयं अइदारुणं पि संसारं ।
तह कुण जिणवरधम्मं, जह सिद्धिं पावसे विरलं ॥
१२०
इमं चिंतिऊण भणिया तेण ना इ ला--'इच्छामो अणुसदि, सुठ्ठ पडिबोहिओ अहं ते जिण-
वरमग्गो, संजणियं भावओ विरइरमणं । ता वच्चामि गुरुसयासं, गिण्हामि पायच्छित्तं, करेमि
तवं, चरिऊण बहुकालं, अणसणनमोक्कारेण य कालं काऊण सोहम्मे देवलोए सक्कस्स सामा-
णिओ देवो देवत्ताए उववन्नो त्ति । देसूणदोसागरोवमाऊ तत्थ य अच्छइ भोए भुजंतो ति।
सहंति जे घोरपरीसहाई, धरति नाणं चरणं च संजमं ।
गुणा य पालिंति इमं सुणित्ता, हवंति देवा सुमहिड्डिया ते ॥ १२१
इय जंबुणामचरिए, पयरूवयगाहविरइए रम्मे।
एस चउत्थोदेसो, पढनो य भयो समतो ति ॥
१२२

Page 57****************************************************************************************
. ॥ अह पंचमो उद्देसो॥

ه
ع
س
ہو
تم
इओ य सो तस्स भाया भ व दत्त जीवदेवो ठिक्खएणं चुओ समाणो, इहेव जं बुद्दी वे
पु क्ख ला व इ विजए अत्थि पुंड रि गिणी जयरी । जा य सा केरिसा ? अवि य-
जणनिवहपूरपसरियजलोहदिप्पन्तरयणबिच्छड्डा ।
मयरहरो छ विसाला, पुहई इव सासया निचं ॥
जत्थ य नयरीए-
पञ्च[य]लोवो जइ लक्खणम्मि सूएसु पंजरनिरोहो।
कुसुमेसु बंधणं जइ, कंटो जइ कमलनालेसु ।।
सिसिरविरमम्मि महुमाससेवणं पीलणं जइ तिलेसु ।
जीवेसु विग्गहो जइ, कलहो जइ मंडलग्गेसु ॥
तत्थऽथि निययखग्गप्यहारनिजियपयंडरिसमामहे ।
पणमियनरीसरकमो, चक्कहरो व इ र द नो त्ति ॥
तस्सासि सीलजोव्वणमणहरलायन्नरूवगुणकलिया।
नियपाणाण वि दइया, नामेण ज सो हरा देवी ॥
सा य अपुत्ता, तओ विश्नत्तो सुयनिमित्तं तीए राया, जहा-'मम तणयणिमित्तं कुणसु
देवयाईण समाराहणं ति । अन्नं च नत्थि देवस्स किं पि असज्झं । जओ भणियं च-
जाव य न दिति हिययं, गरुया विहडंति ताव कजाई ।
अवदिन्नं चिय हिययं, गुरुं पि कज परिसमत्तं ॥
तिणमेत्तं पि हु कर्ज, गिरिवरसरिसं असत्तिमताणं ।
होइ गिरी वि तिणसमो, अहिओगसकक्कसे पुरिसो।।
तओ राइणा चिंतिय 'एवमेयं, सोहणं देवीए भणिय' । जेण भणिय च-
जस्स किर नत्थि पुत्तो विजाविक्कमधणस्स पुरिसस्स ।
सो तह कुसुमसमिद्धो फलरहिओ पायवो चेव ।।
तओ 'सवं सोहणं भविस्सइति भणिऊण विसज्जिया देवी । तओ तं दियहं पभिइ सुय-
निमित्तं कीरंति देवयाराहणाई। विहिजंति मंततंतवाइयपूयाओ। निव्वत्तिजंति उवाइसयाई,
कीरति वलीओ, बझंति रक्खाई, पिजंति ओसहाई, दिजंति मूलियाओ, उवणिज्जति तंताई।
एवं च कीरमाणेसु बहुएसु तंतमंतोवाइएसु, उववन्नो सो तस्स उयरे । तओ गच्छतेसु दियहेसु
पवडिए गम्भे, जाओ सो जणणीए दोहलो 'जाणामि जइ समुद्दे मज्जामि' । इमं च नाऊण
बड्यरं वइ र दत्तो राया समुद्दभूय(य) सी यं नाम महानई गओ। तत्थ य ज सो हरा दे वी
मज्जिया। अवगओय दोहलो, निव्वुया य जाया। पसूयाय निययसमयेणं सुकुमालपाणिपायं

Page 58****************************************************************************************
५, ९-१८]

दारगं । निवेइयं च राइणो वद्धावगेणं, दिमं च अंगच्छित्तं निवेयगस्स रन्ना। तयणंतरं च
आणत्तं वद्धावणयं, वित्त च महावद्धावणयं । पडिले माले, कम तस्म दोहलगुणसंसूइयं नाम
सा य र द तो ति। तओ पंचधाईपरियरिशो पवडिओ देहोजचएण कलाकलावेण य । संपत्तो
य जोव्वणं । जणणि-जणयकुसलत्तणेण जिणमयधम्मस पुव्वभवमासेण य जाओ सो जिण-
सासणभावियमई । तओ परिणाविओ पिउणा महामासनाणं रूबजोमणविनाणकलाकलावक-
लियाओ दारियाओ। तओ ताहिं समं अभिरममाणमा सुहसुहेणं गच्छइ कालो, वच्चंति दियहा।
कयाइ जिष्णवंदणगीयवीणावायणेणं, कयाइ साहुपज्जुबालगं, कयाइ पहेलियाहिं, कयाइ
अंतिमक्खराहिं, कयाइ वुड्ढाहिं, कयाइ वि दुवईहिं, हवाइ इन्होनरेडिं, कयाइ अक्खरमत्ता-
बिंदुचुएहिं, कयाइ गूढचउत्थपाएहिं; एवं च सा र दत्त रूप विसयसुहमणुहवंतस्स बोलीणा
अणेयदिवसकोडिलक्खा । अण्णया सबसत्तागंद्रयारओ समागओ पढमघणसमओ ।
जो य केरिसो ? अवि य-
धारावडणनिरंतरसमंतओ भरियसलिलनिवहेण ।
निन्नुन्नया महीए, नज्जति नो जत्थ पहिएहिं ।।
अलिगवल[व] कुलअंजणतमालदलनीलिसरिसमेहेहिं ।
उच्छइयं गयणयलं, समंतओ गहिरसद्देहिं ।।
विज्जुलयाओ खणमेत्तउव्वओ( ?) विट्ठनहरायाओ।
न तहा थिरं पयासं, जति जह सेव उव्वेवं ।।
सिहुलाकेयाररवो, नवधणसञ्छनए गयणमग्गे।
सुव्वन्तो संतावइ, पउत्थंवश्याण हिययाई ।।
पहियाण बरहिणरवो, पियाइ सह जंपियाइ सारेइ ।
विहडियसंकेयदिणा, जाया हिययं डहन्तीओ ।।
अवमन्नियतणतण्हं, निब्भरसीएण वेविरसरीरं ।
वंछइ वासापहयं, निलयं कड्कह वि मयजूहं ।।
गिम्हायवसंतत्तं, कहवि हु संपाविऊण नवजलयं ।
निच्चमवमन्नियछुह, सेवइ नीरं महिसवंद्रं ।।
छज्जति धरा घेप्पंति इंधणा अंकुरा वि लूहति ।
पयरिज्जति य सासा, घणसमए अह कुडुंबीहिं ॥
इय घणसमए जणमणहरम्मि मेहाउलम्मि वोलीणे ।
वियसंतकमलसंडो, संपत्तो तक्खणं सरओ।
उप्फुल्लकुवलयच्छी, विवसियसयवत्तपहसिरी सहइ ।
दट्टण सरयदइयं, पुहइबहू गरुयराएण ॥
पंडुरपओहराओ, वियसियसियकासकुसुमवत्थाओ।

घणसमयदइयविरहे, जायाओ दिसाओ तणुयाओ॥
सियकार कुसुमदसणुच्छलन्तकिरणाए सरयलच्छीए ।
सरयागजे पहसिय, तह जह जायं नहं विमलं ।।
इय एरिसम्मि साए, पियपणइणिवंद्रपरिगओ ललइ ।
सा य र द तो पवरम्मि मंदिरे अह समारूढो ।
नाणाविहकीलाहिं, तस्स ललन्तस्स उवरिमतलम्मि ।
सरए जायं सहसा, दसद्धवन्नं जलयवंद्रं ।।
विदुमसिहिकठपहाकणयंजणरयणिनाहसमयाभा।
मेहगणा गयणयले, पियाहिं सह तेण ते दिट्ठा ।
दद्रुण मेहवंद्र, सायरदत्तेण चिंतियं एयं ।
मेरुतडा इव रम्मा, मेहा कह सोहणे गयणे ।।
साहूहिं जहा सणिया, मेरुतडा पंचवन्निया समए ।
गयणम्मि तहा एए, मेहा छज्जति पंचविहा ।।
एवं चिन्तंतस्स य, ते मेहा तकवणेण पवणहया ।
जलबुब्बुउ व्ब सहसा, निजति तरु व्य अल्लीणा॥
दह्रण अभावं से, गयणे मेहाण राहुणा पत्थो।
कमलको विय नजइ चिंताभरदूमिओ जाओ ॥
एवं च चिंतिउं पयत्तो।
अवि य- सरयघणा इव चवला, सव्वे वि य अत्थसयणसंजोया।
पेमं सुमिणसमाणं, तडि व्व खणभंगुरं रूवं ॥
गिरिनइवेयसरिच्छे च जोवणं चंचला इमा लच्छी।
सुरवइचावसमाण, चवलं मणुयत्तणं एयं ।।
किंपागफलसरिच्छा, मुहरसिया कडुविवागिणो भोगा ।
गोत्तीओ इव दारा, नियला इव पुत्तभंडाई ॥
दृढबंधणं व सयणा, चोरा इव होति तह य मित्ताई ।
होति जमो व नरिंदा, भिचा पेय व्व गसणपरा ॥
सहं व होइ बहरं, न मुएइ मवंतरे वि संकंते ।
सुणय ब होंति पिसुणा, पढीमंसंसिणो निचं ॥
देहं रोगावासं, जीयं मरणाउयं सयाकालं ।
दुलहा माणुसजाई, नरए दुक्खं महाभीमं ॥
वित्थिन्नो संसारो, दुरुत्तरो होइ सायरो व्व सया ।
जिणसासणम्मि बोही, लब्भइ विउलेहिं पुन्नेहिं ॥

विरईरयणं चिंतामणि व्व न हु होइ थोवपुन्नाणं ।
तीऍ फलं नेव्वाणं, तस्म य सोक्ख अणाबाहं ॥
ता एवं नाऊण, मा मुझसु जीव ! रे तुमं मूढ ! ।
नरयवडियस्स सरणं, होहिंति न इदझ्याओ।
अन्नं च- पीमाइभाइभइणीण पुत्तदाराण बंधुमित्ताण ।
नरए निवडताणं, ताणं नेक्कं पि एयाणं ।।
गयसंदणतुरयाणं, नरिंदसंघा य तह य सुहडाणं ।
नरए निवडताणं, ताणं नेक पि एयाणं ।।
धणकणयरयणमणिमोत्तियाण तह पवरकोसपुहईण ।
नरए निवडंताणं, ताणं नेक्कं पि एयाणं ।
वत्थालंकारविभूसणाण तह हाणपाणभक्खाणं ।
नरए निवडताणं, ताणं नेक पि एयाणं ॥
इय नरयकूवनिवडन्तयाण नेक पि होइ एयाणं ।
ताणं इह सत्ताण, मोत्तणाणं जिणिंदाणं ॥
ता जीव ! किं न चिन्तसि, जेण इहं अत्थि किं पि अन्न पि ।
सरणं जयम्मि पयडं, भणियं च जओ सुसाहूहि ॥
हा हा जीव ! अलजिर !, निंदाविरमे वि किं न चिंतेसि ।
अन्न पि किं पि मरणं, जह होही एत्थ संसारे ॥
अन्नाणंधेण तए, नारयनरतिरियदेवगइगहणे ।
भमियं पुणो वि मा भम, भवकन्तारे दुरुत्तारे ॥
मा मूढ ! मोहमइरामयविभलविसमविसविवाएसु ।
जाणतो वि भवगई, विसयसुहेसु मणं कुणसु ।
पियजणविरहे अप्पियसमागमे किं न तिबदुक्खाई ।
न य लक्खेसि अलक्षण !, जेण न चिंतेसि अप्पहियं ।
किं मायापणइणिसु य, परियणधणनेहलोहनियलेहिं ।
दढबंधणेहिं बंधसि, बंधवबुद्धीए अत्ताणं ॥
अव्वो अलज्ज ! निच्चेयणो सि जं गब्भवसहिदुक्खा ।
भमिऊण अप्पमाणं, जं न चरसि निच्छिओ धम्मं ।।
तो पाविऊण दुलहं, मणुयभवं पाव ! परिहर ममत्तं ।
दुग्गइगममल्लंघ, सिग्घमविग्घेण लंघेसि ॥
इय नाऊणमणत्थं, विसयसुहं कुणसु जीव ! जिणवयणं ।

वेरग्गमब्भुवगओ, होऊण अणुब्भवो धणियं ॥
तहा- हा जीव ! जाणसि चिय, जह तुरियं जीवियं अइक्कमइ ।
तह वि तुह खद्धलज्जय!, न होइ तणुओ वि संवेगो ॥
किं तुज्झ ते लहुं चिय, पम्हुट्ठा दुक्खनिब्भरा निरया ।
जेणेवं नीसंकं, करेसि भोएसु अहिलासं ॥
जीव ! मणंत कालं, भुत्तेसुं देवमणुयभोएसु ।
कंतारबंभणस्स व, पुणो वि तुह भुंजिउं सद्धा ।
न य पावसि भोगसुह, न य धम्म भोगकंखओ कुणसि ।
पत्तिय रे निब्बुद्धिय !, दुण्ह वि लोयाण चुक्किहिसि ॥
पुव्वकयपावकम्मय !, दुल्लहलंभाई सुटु पत्थितो ।
हा जीव ! मरिहसि तुमं, अप(प्प)त्तमणोरहो चेव ॥
दतॄण परसिरीओ, विलयासत्थं तहेव धणकणयं ।
पत्थंतेण अयाणुय !, अइरा कालेण किं पत्तं ॥
इय जाणिऊण निउण, जिणधम्म जे कुणंति सइ निरया ।
जम्मंतरेसु वि [ हु] ते, दुहस्स नाम पि न सुणिति ।।
ताजा मच्चुमइंदो, जंतुगइंदाण दप्पनिद्दलणो ।
निवडइ न मज्झ तुरियं, आयकललन्तजीहालो ॥
ताव सुरीसरकिन्नरनरिंदमहियाण जिणवरिंदाणं ।
चलणनिसेवणपउणो, करेमि उग्गं तवच्चरणं ।।
तओ एवं च संसारनिव्वहणचिंतामरेण सिसिरसमागमतुसारावडणनिदड्डकमलिणीसंडं
पिव विच्छायं तस्स मुहकमलं दट्ठण भणियं सप्पणयं पियपणइणीहिं-'पिययम! कीस तुम
मुहत्तमेत्तेणेव उचिग्गो इव चित्तेण, पराइतो इव देहेण, विसन्नो इव हियएण, विरत्तो इव
नयणेहिं, निम्विन्नो इव संपयाए, मुणी इव भूणव्वएणं, चित्तपुत्तलयं पिव निच्चलत्तणेणं,
दारिदकुडुंब इव चिंतासयसंकुलत्तणेणं, जई इव मज्झत्थयाए, वीयरागो इव गयरागदोसो,
समतिणले?कंचणो सव्वजंतुहिओ जओ लक्खिज्जसि त्ति । सव्वहा न पढसि गाहं, न
भिंदसि पण्होत्तरं, न जंपसि सललियं, न कुणसि परिहासं, न पियसि पाणं, न समाणेसि
त्ति तंबोलं'।
अवि य- जाओ सि कहणु पिययम ! मुहुत्तमेत्तेण विगलियप्पणओ।
सीसउ अम्हाणेयं, असीसणिज्जं जइ न होइ ।
तओ ईसि वियसंतवयणकमलेण भणियं सा य र दत्ते ण । अवि य-
तं नत्थि नूण किंपि वि, जयम्मि जं तुम्ह साहिमो नेय ।
जं पुण विचिंतियं मे, तं निसुणह एत्थ मुद्धाओ! ॥

तओ ताहि भणियं-'महापसाओ, कहसु' त्ति । तओ भणियं सा य र दत्ते ण ।
अवि य-- जाणामि जइ इमेणं, कहवि हु चवलेण नृण देहेण ।
जिणदिक्खदिक्खिएण, कीरइ तुंगं तवचरणं ॥
तओ ताहिं ईसिवियसिय[मुह] पंकयाहिं भणियं । अवि य-
जावेवं चिंतिजइ, पिययम ! ता कीस कीरइ न तुरियं ।
लोए वि जेण सुव्वइ, 'तुरिया धम्मस्स होइ गई।
अन्नं च देव !-ववसाउ च्चिय धन्नाण होइ एसो न चेवऽहव्वाणं ।
ता धीर ! उजमिजउ, इमेण चवलेण देहेणं ॥
सुम्मइ य इमं पयर्ड, धीर चिर(य) केइ विरइवररयणं ।
गिण्हंति जेण भणिय, साहूहिं इमं निसामेह ॥
पवणाहयजलकल्लोलसच्छहं विहवसंपयं दटुं ।
धीर च्चिय केइ कुणंति पच्छा(एत्थ ?)पुन्नञ्जणं पुरिसा ॥ ..
खरपवणविहुयतामरसचंचलं जीवियं कलेऊण ।
धीर चिय सुहविमुहं, करेंति तवसंजमुजोयं ।
पवणुद्धयजलहितरंगभंगुरं जोव्वर्ण पि नाऊणं ।
न हु धीरयरहिया उच्छहंति तवभरधुरुव्वहणे ॥
घणविवरंतरखणदिवनविज्जूसमम्मि सयणम्मि।
रजति न सप्पुरिसा, परलोयकएण जे धीरा ॥
कुसकोडिबिंदुसंठियसुचंचलं रूवसंपयं नाउं ।
धीरा गिण्हंति जए, विरईरयणं अणग्धेयं ॥
इय जीवियधणजोव्वणसयणसमागमकयाइं सोक्खाई।
मन्नति असाराई, धीर चिय संजमाभिमुहा ।।
एकं पुण विन्नमिमो, देवं इह एत्थ पायवडियाओ।
संसारसायरं भो! अम्हे वि हु तरिउमिच्छामो॥
तओ भणियं सा य र दत्ते ण-
जुजइ भवियाणेयं, जिणिंदवयणम्मि निच्छियमईण ।
जरमरणरोगपउरं, संसारमहोयही तरि ॥
सव्वेण वि सत्तेणं, संसारत्थेण जिणमयं लहिउँ ।
उज्जमिउं इह जुञ्जइ, सपञ्चवायम्मि जियलोए ।
___अन्नं च- एयस्स इमं सारं, माणुसजम्मस्स नवर लोयम्मि ।
काऊण जेण धम्मं, साहिजइ जेण अपवग्गो॥

इमं च अइदुल्लहं माणुसत्तणं । जओ-
जह रयणं पन्भहूँ, समुद्दमझम्मि दुल्लहं होइ ।
तह पन्भर्ट्स इह माणुसं पि कह कहवि जइ लहड् ॥
ता एयं नाउणं, इमेण चवलेण मणुयजम्मेणं ।
जिणदिक्खागहणेणं, घेप्पउ परलोयपच्छयणं ।।
৩৩
तओ ताहिं भणियमेवमेयं न अन्नहा भवइ ति । एवं च चरणकयववसायस्स जिणसिट्ठ-
साहुकहाकरणुज्जुयस्स पियपणइणीवंद्रमझगयस्स, तहाविहगुरुआगमणं पलोयमाणस्स जिण-
साहुपूयापणामकरणुजयस्स सुहंसुहेण वच्चइ कालो । अन्नया य विहरमाणो समागओ तीए
पुंड रि गि णी ए नयरीए अभ य सा ग रा य रि ओ नाम आयरिओ सगच्छपरिवारिउत्ति । समोसढो
य नयरीए बाहिरुजाणे । तं च समोसरियं नाऊण सपरियणो विनिग्गओ वंदणवत्तियाए व इ-
र दत्त चकवट्टी, सा य र दत्त कुमारो वयंसय परिवारिओ सह महिलावंद्रेण । पत्ता य सवे गुरुस-
मीवं । वंदिओ भयवं अणेहिं । धम्मलाहिया गुरुणा, पुच्छिया य सरीरपउत्ती। विणयपणयोत्त-
मंगेहिं 'भयवं ! अज कुसलं तुम्ह चलणदंसणेणं' ति भणमाणा उवविट्ठा गुरुचरणंतिए ।
पत्थुया भगवया धम्मदेसणा-
एत्थ नरनाह ! नवरं, चउगइसंसारसागरे घोरे ।
धम्मो जइ बरसरणं, जिणभणिओ होइ जंतूणं ।।
७८
सो य धम्मो इमेण कम्मे(मे)ण अइदुल्लहो हवइ । जो भणियमागमे भगवया -
माणुस्सखेत्तजाईकुलरूवारोग्गमाउयं बुद्धी।
समणोग्गहसद्धा संजमो य लोगम्मि दुलहाई ।।
किमिकीडकुंथुकीलियअणेयभेएसु तिरियनरएसु ।
उप्पजंति मरंति य, जंतू न य जंति मणुयत्तं ॥
अह कहवि होइ तं पि हु, नवरं मेच्छेसु पुनरहियाण ।
धम्मरहियाण जम्मो, तिरियाण व जत्थ अहमयरो ॥
पावइ जइ वि हु खेत्तं, निंदियअहमासु तिरियजाईसु ।
उप्पजइ कयपावो, मरिउं नरए जहिं जाइ ।
जाइविसुद्धो वि पुणो, उप्पजइ तुच्छपक्कणकुलेसु ।
अहमाण वि अहमयरो, पावपसत्तो सयाकालं ॥
पत्ते वि कुले जायइ, अंधो बहिरो य पंगुलो लल्लो।
कुंटो मंटो मडहो, धम्मस्स न होइ जह जोग्गो ।
रूवकलिओ वि जायइ, रोगावासं पुणो वि अह नवरं ।
बाहिसयदुक्खतविओ, वीरियहीणो सयाकालं ।।

पं च मो उद्दे सो। .
आमयरहिओ वि पुणो, जायइ बत्तीललक्षणो जइ वि।
आउक्खएण नवरे, विहडइ बालो कुमारी वा ।।
उकिटआउयस्स य, नरस मिच्छत्तमोहियमइस्स।
जइ जंतु वच्छलम्मी, जिणधश्मे जायइ न बुद्धी ।
कम्मोवसमेण जई, जायइ बुद्धी जिणिंदवयणम्मि ।
धम्माधम्मविहन्नू , होइ गुरू दुल्लहो तह वि ॥
पत्ते वि पुणो तम्मि वि, साहंते जिणमयं वरं धम्म ।
नाणंतरायनिहओ, धम्मम्मि न उग्गहं कुणइ ।।
पत्ते वि पुणो धम्मे, दंसणमोहेण मोहिओ नवरं ।
जाणतो वि न जाणइ, सद्धारहिओ सया होइ ।
सद्धा वि जइ वि जायइ, संजमजोएण निच्छिओ होइ ।
अह कुणइ संजमं जइ, अइरा मोक्ख पि साहेइ ।।
इय पत्तं सवं मे, संपइ पावेह संजमं तुमे ।
पावेह जेण अइरा, मोक्खे सोक्ख अणाबाहं ।
इमम्मि भणिये गुरुणा, वर दत्त रायपमुहेहिं सव्वेहिं पि नरीसरनायरएहिं भणिय-'भयवं!
एवं इमं न अन्नहा भवइति । तओ सा वर दत्त कुमारेण चिंतियं-अहो भयवया साहियं दुल्ल-
हत्तणं माणुसजाईए. दुल्लहत्तगं खेत्तजाइकुलरूवारोग्गाउयबुद्धिपभिईणं अंते य संजमस्स, तस्स
फलं नेव्वाणं ति, ता करेमि इमं संजमं, एवं तं जं मए परिचिंतियं सत्वं संपत्तं ति-चिंतिऊण
विन्नत्तं भगवओ पायवडणुट्टिएण सा वर दत्त कुमारेण-'भयवं ! न कज्जं मह इमिणा भवसा-
यररहदृघडिसरिसेणं जम्मजरामरणनिरन्तरेण संसारवासेणं ति । ता देसु मे सिवसुहसुहयं
सव्वदुल्लहाणमवि दुल्लहं इमं संजमरयणं' ति । इमम्मि य भणिए, भणियं गुरुणा-'अविग्धं
देवाणुप्पिया, मा पडिबंधं कुणसु' त्ति । तओ सा य र दत्त कुमारेण पायवडणुट्ठिएणं विनत्तो
जणओ जणणी य । अवि य-
तुम्हायत्तो य अहं, जाण पसाएण पाविओ एसो।
नरवर ! जिणवरधम्मो, माणुमजम्मे विबोहो य ।
संपइ पावेमि जई, तुम्ह पसाएण संजमं कह वि ।
ता सहल मह एयं, जम्म जाई य गोत्तं च ॥
इमं च निसामिऊण राइणा वज्जप्पहारदलियउत्तमंगेणेव अच्छिऊण मुहुत्तमेक्कं चिंता-
भराउलेणं जंपियं । अवि य-
अच्छिन्नथोरमुत्ताहलावलीयाहबिंदुपसरेण ।
कहर सगग्गरकंठं, अह भणियं नरवरिंदेणं ॥
९५

तुह विरहानलतविया, जइ इह सफरिय व्य मुसिऊण ।
न मरइ जणणि रुयंती, ता कुण एवं अविग्धेण ॥
तओ तेण अवलोइयं जणणीए मुहकमलं । तीए भणियं सगग्गयक्खरं । अवि य-
तुह विरहासणिजालोलिजलियदेहस्स वच्छ ! कह कहवि ।
पु(फु)दृइ न तक्खणं जइ, हिययं तुह चेव जणयस्स ॥
तओ भणिए सा य र दत्ते ण जणणि-जणए । अवि य-
न मरइ कोइ विओए, न य कस्स वि फुट्टए फुडं हिययं ।
जइ पुण एवं होतं, न को वि लोए जणो हुँतो ॥
सव्वेहिं सह विओओ, सव्वे वि मरंति जंतुणो णिययं ।
न य कस्स वि अणुमरण, दीसइ अह एत्थ लोयम्मि ।।
अन्नं च- जायंति ते वि सत्तू, हवंति ते चेव बंधवा जंतू ।
कस्स कए अणुमरणं, कीरइ इह बुद्धिमंतेहिं ॥
एवं बहुप्पयारं, भणिए कहकह वि तेहिं सो मुक्को।
पवयणविहिणा सह पणइणीहिं पव्वाविओ गुरुणा ॥
गहियकिरियाकलावो, पत्तो य सुओयहिस्स सो पारं।
सुविसुद्धचरणकरणो, जाओ अह ओहिनाणी य ।।
ठविओ य पुणो गुरुणा, पयम्मि निययम्मि सो महासत्तो।
विहरइ गणपरियरिओ, बोहतो भवियकुमुयाई ।।
१०३
इओ य सो भ व दे व साहुजीवदेवो भुंजिऊण सोहम्मे कप्पे नियमाउयं ठिइक्खएण
चुओ समाणो तत्थेव पुक्खलावइविजए अत्थि वीयसोया नाम महानयरी, जा य सा केरिसा ?,
अवि य-
अच्चुन्नयाई जत्थ जिणभवणाई न उण गुरुपणामाई ।
दीहरवच्चई पेमई न चेव परिसंगइ खलेहिं ।।
कुटिलाई केसटमराई जत्थ जुवईण न उण चरियाई ।
पीइपसाओ य थिरो, न माणबंधो जहिं अत्थि ॥
निजियपयंडरिवुदंडचंडकोदंडलद्धमाहप्पो।
परिभुंजइ तं राया, प उ म र हो नाम नामेणं ॥
व ण मा ला नामेणं, गुणगणमालाए निच्चसन्निहिया ।
तस्सत्थि अग्गमहिसी, तीए गन्भे समुप्पन्नो॥
अह देवी तं दियहं, घेत्तुं लायन्नजलपविट्ठ व ।
सरयम्मि पउमिणी विय, अहिययरं रेहिरा जाया ॥

पंच मो उद्दे सो।
तओ केरिसा य सा आया ? अवि य-
दाणपरा सत्ताणं, सुपसाया परियणे गुरुविणीया ।
अणुकूला साहूणं, अणुकंपपरा य जीवाणं ॥
१०९
तओ एवं च नवण्हं मासाणं अट्ठमाणं च राइंदियाणं पडिपुन्नाणं सुहंसुहेण पस्या देवी
सोहणतिहिकरणमुहुत्ते सुकुमालपाणि[पायं]दारयं ति । निवेइयं च राइणो वद्धावियाए । तओ
परितोसवसरोमंचकंचुउवहणगाढइए वि समोयारिऊण कडयकंठनेउराईए आहरणविसेसे पणा-
मिए तीए । तयणंतरं च समाइटुं वद्धावणयं । समागओ य पुरजणो, हरिसनिन्भरो बिला-
सिणीयणो, णचंति विलयाओ, गिजंति मंगलाई, दिति दाणाई, विखिप्पंति थोरमुत्ताहले,
पसाहिति कडयकुंडनिहाए (१), पणामिति मायंगमंडलीओ महासामंताण, उवणिजति
तुरयवंदुरमालाओ सेवयाणं । अवि य-
उद्दामताललयगीयमणहरं तूरघोसपडिपुन्नं ।
पहरिसनच्चियविलयं, बद्धावणयं अह य जायं ॥
११०
एवं च विविहखजपेजदाणविन्नाणपरियणालावहासतोसनिब्भरस्स राइणो अइकंतो सो
दियहो । एएण य कमेणं सेसदिणा वि ताव, जाव समागओ बारसमो दिणो। कयं बालगस्स
नामं गब्भट्ठिएण सिवं जायं तओ सि व कु मारो त्ति । एवं च कयनामो पंचधावीपरिवुडो
वद्धिउं पयत्तो । अवि य-
जुवईयणलोवणकुमुयसंडनवसरयबालचंदो छ ।
संवड्डिङ पयत्तो, कलंकहीणो सह कलाहिं ॥
१११
तओ एवं च संपत्तो सो थोवदियहेहिं जोवणं । केरिसो य जाओ ? अवि य-
वंकत्तणदोसकलंकवजिओ जडपसंगपरिहीणो।
निच्चं चिय कलपुन्नो, अउच्चचंदो व निम्माओ ।
११२
तओ सो एवं जोवणभरं संपत्तो। सह वयंसरहिं अभिरममाणो नियपुरवरे अच्छइ
सुहंसुहेणं ति।
ताव य सयलसुरासुरकिन्नरगंधवजणमणाणंदो ।
पत्तो वसंतसमओ, उग्गिज्जतो महुयरेहिं ।।
सहयारमंजरीकुसुमरेणुसंचलियसयलदिसियका ।
जणमणनयणाणंदा, वसंतलच्छी समोत्थरिया ॥
तओ किं जायं ?-
नवकुसुमरेणुमयरंदबहलनीसंदबिंदुसंदोहे ।
पत्ते वसंतसमए, को न वि मयणग्गिणा तविओ ॥
११५
तओ एवं च पयत्ते वसंतसमए महुमासकीलणनिमित्तं चं द किरण नाम उज्जाणं, तत्थ
कीलणनिमित्तं विणिग्गओ बहुओ नायरजणो, कीलिउं च पयत्तो नाणाविहकीलाहिं । सो
सि व कु मारो वयंसयसत्थपरिगओ [गओ] तमुज्जाणं । तत्थ य अवयत्तयकयलीहरनायवल्ली-

चंदणलयागुमं(म्म)तरेसु परिभमिउं पयत्तो, वियरंतो य संपत्तो अणेयनायवल्लीलयासंछन्नं
एक गुम्मवणगहणं । जाव तस्स बहुमज्झपएसे माहवीलयामंडवपरिगया कणयकेउणो राइणो
पि यं गुसा मा ए. महादेवीए धूया कण य ब ई नाम नियवयंसियवंद्रपरिगया कलहंसीण व
रायहंसिया, कुमुडणीण व नलिणिया, वणलयाण व कप्पतरुलया, तारयाण व रोहिणी, मंज-
रीण व पारियायमंजरी, अच्छराण व तिलोत्तमा जुवईण व मयरद्धयहिययदइया रेहइ त्ति ।
अवि य- दिट्ठा य जलहरोयरविवरविणिक्वन्तचंदरेह छ ।
सहितारयमझगया, कवोलकिरणाउला सुयणु ॥
तओ विसेसओ निज्झाउं पयत्तो जाब मिउसण्हकसिणकुडिलेणं केसकलावेणं, अट्ठमीचंद-
पमाणेणं भालबद्वेणं, दिव्यालंकारविहासिएहिं पमाणाजुत्तेहिं कन्नएहिं, बंगकुसुमदलसच्छमेणं
अहरएणं, समसियमियककरसमतेयाए दसणकंतीए, रिउउन्नयाए नासिगाए, मिउकसिणसण्ह-
रोमसंगयाहिं सुरिंदचाववंकाहिं च भमुहाहि, णीलुप्पलदलसरिसेहिं पेरंततणुयतंवएहिं कसिण-
एहिं [नयणेहिं], संपुन्नमियंकसरिसेणं वयणकमलेणं, कंबुग्गीवसच्छभाए तिमेहलासंकिए
निययचउरंगुलपमाणाए गीवाए, असोयपल्लवसरिसेहिं सुपसत्थरेहालंकिएहिं व करेहि, तिणि-
सलयासच्छमाहिं सुपइट्ठियाहिं वसुजायकोमलतणुयंताहिं बाहलियाहिं, आवट्टपीणुम्नयकल-
होयकलससमाणेणं निरंतरेणं पओहरजुयलेणं, वित्थिन्नणं वच्छत्थलेणं, लायन्नारुहणसोवाण-
भूयतिवलीसणाहेण तणुयमज्झणं, सण्हमिउकसिणरोमाए जहणपेसियाए व पोहरभारं, पवद्ध-
णणिवारणगयाए विहूसिया रोमराईए, सयलतेलोकलाइन्नाइसयनिम्माणेण नाहिमंडलेणं,
वित्थिन्नएणं नियंबएणं, कयलीगब्भसुकुमालेणं निरंतरेण च उरूजुयलेणं, पसंतसुकुमालाहिं
अकयकुंकुमरायपिंजराहिं जंघाहिं, जलहरद्धथमियदिणयरबिंबसन्निभसणाहेहिं कुम्मुन्नएहिं च-
लणेहिं, रत्तुप्पलसन्निहेहिं पायतलेहिं ति । किं बहुणा ?--
अंगोवंगपइडियलक्खणपडिपुनसुंदरसरीरा ।
अंडोला इव हिययं, दिट्ठा नूणं मुणीणं पि ।।
११७
तओ चिंतिउं पयत्तो। अवि य-
किं एसा वणलच्छी, किं वा रइ मयणविरहिया होज्जा ।
जुबईनिम्मवणकए, पडिछंदो होज किं विहिणो ॥
किं देवलोयभट्ठा, सावेण इमा तिलोत्तमा होज्जा ।
किं वा सुयणस्स सिरी, किं वा लच्छी वसंतस्स ।।
अहवा जा होउ सा होउ । अहं पुण ताव, अवि य-
दंसणमेत्तणं चिय, विद्धो मयबाणतिक्खसल्लेहिं ।
जाव न वच्चइ जीयं, तावुप्पायं विचिंतेमो ॥
ता पुण को एत्थ उवाओ ? अहवा जाणियं । अवि य-
समुहं चिय गंतूणं, उभयकरालिंगियं इमं काउं ।
देहं मयणविदड्, विज्झमिमो फंससलिलेणं ॥

पंच मोसो।
अहवा न एवं । जओ--
नियमिता पुरओ, इमीप सहियाण पायडं तह य ।
आलिंगणं कुणतो, कह नाम न लजिओ होज्जा ।
१२२
ता किं पुण करणीयं ? अहवा जागिय--
पुरऑ चिय बच्छेमो, जइ कह बिइमा फ्लोयए बाला ।
ता नयणामयसितं, मयणविसं निविसं होज ।।
१२४
अहवा नहि नहि एवं । जओ -
भमुहाचावविणिग्गयलोयणबाणेहिं कह णु परिविद्धं ।
धरिमो इमीए पुरओ, नियदेहं मयणजजरियं ॥
१२५
ता किं पुण संपयं मए करणीयं ? अहवा हुं नायं-
घोडेमि ताव एयं, नियनयणानालकट्टियं नाउं ।
पत्थेव ठिओ दूरं, ठियं पि जा निव्वुओ जाओ ॥
अहवा एयं पि न सुंदरं । जओ-
जह जह निज्झाइजइ, तह तह हिययम्मि विसइ मह मुद्धा ।
जह जह पविसइ हियए, तह तह अंग डहइ गंगो॥
ता किं अन्नत्थ वच्चामि ? तं पिन । जओ-
जा डहइ दंसणे वि हु, अंगोवंगाइ निरवसेसाई ।
ती' विओओ नूणं, सहसा पंचत्तणमुवेइ ॥
ता एवं नो सेयं, इमीए नियमावदसणं कह वि ।
मम उवरि अणुराओ, किं चावि न विजए जेण ।।
अणुराओ बालाए, ममोवरिं अत्थि कह व जइ सच्चं ।
ता सञ्चमिण सेयं, विवरीए किमिह सोसेण ॥
भणियं च- अणुरायनेहभरिए, रत्ते रचिजइ ति रमणीयं ।
अन्नहिए उण हिययं, जं दिज्जड़ तं जणो हसइ ।
जावेत्तियं च इमं चिंतेइ ताव सा सहियणसमेया उजाणन्तदंसणमणा महुमावसबहियहि-
यया तं रायसुयं गुविललयासमन्तरियं अपेच्छंती अन्न पएसंतरं संकेता।
अवि य- अणुरायअप्पियं गिहिऊण अह तक्खणं समुच्चमि(लि)या।
हिययं नजइ बाला, पुणरुत्तं गिण्हणरुएण ॥
१३२
तओ सो तिस्से अदंसणेण सव्वंगोवंगपहारपरद्धो कुसुमकेउणा निययवाणेहिं । न सा
का वि अवस्था संपावइ जीए अच्छिउं तीरइ त्ति । लक्खिओ य इमो सयलो भावो तस्स
बीयहिययभूएणं पहा करा भिहाणेणं वयंसएणं । चिंतियं च णेण--अइगरुओ वयंसयस्स उवेवओ
य तीए अदंसणेणं; ता विणोएण चिवावेम्ह। कथाइ तेणेव अनं पि किं पि संपजिही पियपओ-
१२९
१३१

यण वयंसस्स । इइ विचिंतिऊण भणियं(ओ) सि व कु मा रो-चयंस ! एत्थ ताव वीणाविणो-
एणं गमेमो कं पि वेलं ति । तओ तस्सावरोहेण हियहियएणावि पडिवनं सिवकुमारेण । तओ
निसन्ना सव्वे असोगपायवधवलदलघणसीयलच्छायालंकिए कुट्टिमतलसणाहे सुपसत्थे भूमि-
भाए । सजिया य वीणा, पवत्तो वाइउं । अइकुसलत्तणेण वावडियहियओ न चुक्कए लयाईणं ।
चिंतियं च प हा क रेणं-अहो कुसलत्तणं कुमारस्स जेणऽन्नगयचित्तो न चुक्कइ ठाणस्स । इओ य
तीए वियरमाणाए उजाणतराई निसुओ अव्वत्तो वीणासद्दो । तओ विसेसओ दिन्नो कन्नो जाव
अउवो तंतीरवो त्ति । तओ चिंतिउं पवत्ता-कस्स पुण एरिसो विन्नाणाइसओ भविस्सइ ? हूं,
पच्छन्नवेसधारी मयरकेऊ कहिं पि एत्थ कलं अणुसीलतो चिट्ठिस्सइ, जओ न अन्नस्स एवं-
विहो एत्थ विन्नाणाइसओ त्ति । तओ वीणारवाणुसारेण पयट्टा सहियणसमेया। पत्ता य आस-
नमुद्देसं दिट्ठो य चंदणलयाहरअंतरियाए कुमारो । अवि य-
अंगोवंगपइडियलक्खणसुपसत्थसुंदरसरीरो ।
दिट्ठो अणंगमुत्ती, विधंतो मयणबाणेहिं ॥
१३३
तओ अणाइयाइक्खणा अवलोयणासुहाणंतरमेव दिट्ठा(विद्वा ?) कुसुमकेउणा निययबाणेहिं
हियए । तओ किं जाय ? अवि य-
गाढपहाराणंतरमुच्छावसनीसहा निमीलच्छी ।
झाणगया इव एकं ठिया मुहुत्तं तु निचेट्ठा ॥
१३४
तओ कह कह वि अन्नाओ सेसवयंसियाहिं संठविओ तीए अप्पा । तओ मणायं मत्था-
वत्था चिंतिउं पयत्ता । अवि य-
एसो भगवं होजा, सिलीमुहो तत्थ आगओ नूणं ।
नं सो रइसंजुत्तो, एसो उण विरहिओ तीए ।
ता होज सुरवरिंदो, नं सो वि सहस्सलोयणो जेण ।
एयस्स दोनि नयणा, लक्खेमो ते वि अन्नमणा ॥
हुं, महुमहणो किं एसो, नं सो वि तमालपत्तसंकासो ।
एसो वि लच्छिनिलओ, विहडइ कणगप्पभो जेण ॥
ता केण पुण होयव्यं इमिणा ? हु-
__ पयवइणा भवियव्यं, न हु न हु सो तिव्ववावडो जेण।
____उप्पायविहडणेहिं, विहडइ सुन्नत्तणेणेसो॥
१३८
तओ एवं च नाणाविहवियप्पंतरे वियप्पमाणीए लक्खिओ भावो बीयहिययभूयाए
म य ण मं जू सा भिहाणाए तीए वयंसियाए भणियं च-'ता सहि ! किमेइणा अमाणुसेणं ?' तओ
लजोणयवयणाए भ(स)णिय मंदपयासं महुरवं च भणियं क ण ग व ई ए-'न एस अमाणुसो,
जओ विमले कुट्टिमतले निरन्तरं निसन्नो, मेइणीसंबंधं च गया पउमदलकोमलतला इमस्स
चलणा,उम्मेस-निमेसजुत्ते य अच्छिवत्ते'। एत्थंतरम्मि जंपियं सि व कु मा रेण । भणिय च कण-

पंच मो उहे सो।
गवई ए-'दे ! निहुया चिट्ठम्ह, निसुणेमो एस किं पि समुल्लवइ' ठियाओ य । जाव मग्गिया
चित्तफलहिया वत्तियाओ य कुमारेण । समप्पिया य से प हा कर ण । तओ तेण कहं कहं पि
सेउल्लवेविरकरयलेण [आलिहिया ?] वसंतलच्छी । तओ प हा कर ण पलोएमाणो य अच्छिउं
पयत्तो। दिट्ठा य पहाकरेण सा, जाव पुच्छिओ-'का एस ?' ति । भणियं सि व कु मा रे ण
'वसंतलच्छी । तओ पहाकरेण चिंतियं अक्खित्तं हिययं कुमारस्स तीए कुलबालियाए । तओ
घेत्तूण पट्टियं लिहिओ सि व कु गा रो इमा य गा हु लिल या पहाकरेण । अवि य-
जुण्हापहावनिव्ववियतिहुयणो सयलजणमणाणंदो।
अवमनिजइ तह वि हु, नलणीए पेच्छ कह चंदो॥
१३९
दिटुं च इमं सि व कु मारे ण । वाइया य गाहुल्लिया। जाणियं च जह-नाओ अहमणेणं ।
तओ भणियं-'वयंस! को एस तए लिहिओ?' ईसि पहसियवयणेण भणियमियरेण-'वसंतो।
कुमारेण भणियं-'ता किं पुण एसा गाहुल्लिया?' । भणियं इयरेण-'कुमार! जहा उ एसा अणु-
रत्ते वि वसंते कुसुमाडोयदंसणपरा न उण फलबंधं पयंसइ । अओ एसा गाहुल्लिय'त्ति । तओ
सि व कु मा रेण भणियं-'वयंस ! जइ एवं ता जहा कुसुमाडोवो सफलो हवइ तहा अभिउत्तण
होयवं। नासो हरो य संपयं सयलो तुज्झ एसोति । इयरेण भणियं-'वीसत्थो चिट्ठ अवस्स वसं-
तस्स लच्छीए दंसणं सफलं करेमि । अहवा देवो चेव एत्थ अभिउत्तो-'भवियम्वेसु घडइ नियमेण
अन्नदीवगयं पि पाणिणं' । ता एत्थ तुम्हेहि खेओ न कायवोत्ति । अन्नं च वच्च तुमंताच सभ-
वणं । अहं पुण तीए पउत्तिं गवेसामिति । इमम्मि य भणिए चलिओ कुमारो सह सेसवयंस-
एहिं । पत्तो य प हा क रो लयाहरेसु गवेसिउं तं रायदुहियं । निसुयं च इमं सत्वं क ण ग व ई-
म यण मं जू सा हिं लयाहरंतरियाहिं । तओ भणियं कणगवईए-'हला प्रयणमंजूसे ! का पुण
धन्ना इमेण कुमारेण लिहिया चित्तफलहियाए ?, अहवा न सा धना जा कमलनि व्य
चंदे इमम्मि न अभिरमेइ' । भणियमियरोए-'एवमहं लक्खेमि, जहा तुमं एत्थ महमासूसवे
अभिरममाणा दिट्ठा कहिं पि कुमारेण । ता तुमं चेवेत्थ लिहिय'त्ति । तीए भणियं--'कओ एत्ति-
याणि अम्ह भायधेयाणि ?, तहावि जाव एयाओ सेसवयंसियाओ महुमासूसवआखित्तमाणसाओ
अन्नत्थ चिट्ठति ताव तुमं गंतूण तीए नलणीए व नियरूयमयणमरट्टियाए विवरीयइत्थियाए
गवेसणत्थवलियं कुमारवयंसयं प हा क रं निरूविऊण, तीए धन्नाए कुमारलिहियविलयाए उहं-
(द)तं च लहिऊण सिग्घमागच्छसु त्ति । ममं पुण परायत्ता देहजट्ठी, थरहरइ हिययं, वेवन्ति
ऊरुयाणि, उकंपणपरं नियंबयर्ड, परायत्ता य गमणया, अहिओ उवरिहुत्तो सीसो । अवि य-
अइ दहइ चंदणरसो, हारो पन्जलइ अनिलउण्हाइ(ए)।
दीवेइ कामजलणो, धूमाइ कुसुमरउकेरो ॥
१४०
ता सबहा न समत्था अहं गंतुं, इमं च निसामिऊण पयट्टा तुरियपयनिक्खेवं म य ण-
मंजू सि या । समागया य थोववेलाए, पहलुवयणपंकया । वयणवियारेण य लक्खियं क ण गवई
[ए] जहा लद्धा तीए धनाए जुवईए भविस्सइ पउत्ती इमीए । भणियं च तीए-'पियवयं-
सिए! परिच(च)य विसायं, अंगीकरेसु पमोयं, संपत्तं ते समीहियं सव्वं तं तहा, जहा मए भणि.

यमासित्ति । इयरीए भणियं-'सच्च सव्वं ?' तीए भणिय-'आम' । क ण ग व ई ए भणियं-'कह
चिय?' तीए भणियं-'गया अहमिओ ठाणाओ,दिवो य सोभए,परियाणिया य अहं तेण तहा
'तीए कुमारहिययावहारिणीए एमा वयंसिय' ति । तओ समागयवयणेशमाणंदिया अहं तेण ।
भणिया य-'सुंदरि! उवविससु' त्ति । उवविठ्ठा य अहं । पबत्तो आलाव-संलावो ताव जाव तेण
भणियं-'कहसु, किं पुण ते निययचलणफंसेण एत्तियं दूरं पवित्तीकया वसुह ?'त्ति । तओ मए
चिंतियं-'सोहणं जायं, पायसे चेव धयं पलोट्टं ति, जमम्ह मणट्ठियं इमिणा तं चेव निम्मवियं,
ता साहेमि एयस्स निरवसेसं पयोयणं । साहियं च सवं दंगण-मयणवियाराइ य ताव जाव
पियवयंसियाए अहं पेसिया कुमारपउत्तिनिमित्तं तुह सयासे ति । अन्नं च कन्नगा एसा दव्य-
ओ, भावओ उण अज ते वयंसओ गयणेहिं परिणीउ त्ति । तओ विहसिऊण भणियं प भा क-
रेण-'धन्ना सा जीए कुमारो वरो त्ति,किंतु तु(त)ह उज्जमसु जहा दबओ परिणेइ'त्ति । साहियं
च तेण सवं-जहा कुमारेण दिट्ठा तुह वयंसिया, जहा जायअहिलासो, जहइ अहं एत्थडिओ
पउत्तिनिमित्तं तुह वयंसियाए त्ति। समप्पिया य मम सा तेण चित्तफलहिया, जीए कुमारेण
लिहिया सविलया सा विलया। इई भणिऊण समप्पिया म य ण मंजू साग, कण ग व ई ए वत्थब्भ-
तरं गोविया एसा सा चित्तफलहिय'त्ति भणिऊण । तओ तं आलेक्खलिहियं कुमारं अप्पाणं च
चित्तफलहियाए दट्टण क ण ग व ई लजिया इव भीया इव कंपिया इव विलक्खा इव जीविया इव
सव्वहा अणाचिक्षणीयं किं पि अवत्थंतरं पाव(वि)य त्ति । तओ हरिसवसुप्फुल्ललोयणाए लज्जावण-
यवयणकमलाए भणिय कणगवईए-'पियसहि! सोहणं तए उवलक्खियं जहा-कुमारेण दिट्ठा तुमं
वसंतूसवे अभिरममाणी तुमं चैव विलिहिय त्ति । पेच्छसु दोण्ह वि अइसोहणो संजोओ । अह वा
जत्थ तुमं अभिउत्ता तत्थ सवं चेय सोहणं भवईत्ति भणिऊण सयं चेव आइटुं कडयकमढयं
कंटाइयं सयलं आहरणमविसेसं म य ण मंजसा ए त्ति । तओ भणिय मयणमंजसाए--'पियसहि !
तओ सो मए भणिओ-कहं पुण कुमारो पियसहीए दव्यओ परिणयवो' ? तेण भणियं-"एयं
ताव एत्थ पत्तयालं, कहेह तुमं पियसहीए जहा जाओ तुम्हाणं दोण्ह वि भावओ संजोगो ।
अभिमया य तुम कुमारस्स । दव्यओ वुण एस एत्थुवाओ, अच्छउ तुह वयंसिया सयलवावा-
ररहिया सयणीयगया । तुमं पुण ओसरेजसु तीए सयासाओ । आवस्सयनिमित्त च जणणीए
समागयाए न तीए दुक्खवियारो कहणीओ। किंतु न किंचि न किंचि बाहइ ति भाणियत्वं ।
तओ तुमं समाहुइजसि । पुच्छिया य विवित्तमाइसिय सवं साहेजमु त्ति । दंसेजसु य तीए
इमं पयत्तगोवियं पि चित्तफलहियं । ताहे सा तं पेच्छिय सोहणो अणुराओ संजोयणपरा य
भविस्सइ ति । ता गच्छ तुम साहसु नियसहीए इमं सवं ति । अहं पि गंतूण तुह पियवयंसि-
याहिलासनिवेयणसलिलेण कुमारं मयणग्गिणा डज्झमाणं निव्ववेमि"त्ति भणिऊण सो गओ।
अहं पि एत्थ समागया। संपयं तुमं पमाणं'ति । तओ क ण ग व ई ए भणियं-'जइ एवं ता समा-
इससु सहीओ जहा भवणं वच्चामो' त्ति । समाइट्ठाओ य तीए । तओ सहीयणसमेया समागया
निययमंदिरम्म । 'मम सीसं बाहइ त्ति भणिऊण विसज्जियाओ वयंसियाओ कणगवईए । कयं
च तं सर्व तहा जहा समाइट प हा करे ण । इओ य तेण साहियं सव्वं सि व कु मा र स्स ताव जाव

गं च मो उहै सो।
समप्पिया चित्तफलहिया मया तीए सहीए त्ति । इमो इमो य समाइट्ठो उवाओ दव्वओ परि-
णयणनिमित्तं ति । तओ हसिओ कुमारो, समप्पियं देहच्छित्तं कुमारेण तस्से त्ति । तं च हियए
उबहमाणो अच्छिउं पयत्तो कुमारो । इओ य जाणियं क ण ग व ई ए जणणीए जहा अपडुसरीरा-
वत्था। गया उवरिमतलं, दिट्ठा य तत्थ सयणीयपसुत्ता, पुच्छिया य सरीरपउत्ति, न जंपिय.
मिमीए । तओ परामुसिया करयलेण, न लक्खिओ वियारो। पुणो पुच्छिया य । तओ भणिय.
मवत्तव्यं 'न किंचि' । तओ नीइकुसलाए जगणीए गहिओ भावो-माणसं से दुक्ख, इमीए
आरुहइ य जोव्वणं, अंगेसु ता कयाइ तज्जणिओ वियारो हविज त्ति । ता किं इमाए खेइ.
याए, पुच्छामि से बीयहिययं म य ण मं जूसं ति । तओ समाहूया मयणमंजूसा विवित्तमाइसिय
पुच्छिया य--'हला ! जाणसि, किं वच्छाए बाहइ ? त्ति । तीए भणियं-'न सुछ जाणामि, दिट्ठो
य मए उजाणकीलणगयाए ईइसो वुत्ततो, साहिओ य सयलो ताव जाव दंसियं तं चित्तफल.
हियालिहियं जुवलयं ति । परितुहा य हियएण । उचिए चेवाणुराओ वच्छाए । अह वा-
माणससरदुल्लालिए, हंसे मोत्तूण सरलगइगमणे ।
जम्मंतरे वि बंधइ, पयम्मि किं हंसिया रायं ॥
१४१
ता सोहणो से अणुबंधो, संपाडेमि समीहियं इमीए । तओ समासासिया सा, भणिया य-
'वच्छे ! उचिओ सो तुज्झ, ता मा विसायं करेह । अवस्स संपजंति मणोरहा बच्छाए'। एवं
भणिऊण गया जणणी । तीए वि य कयमावस्सयं । भणिओ पि यंगु सा मा ए क ण ग के ऊराया
जहा-कणगवईए वरस्स कालो वट्टइ, ता गवेसह उचियवरं ति । साहिओ य इमो सयलो वुत्तो।
तओ कणयकेउणा गंतूण महाराइणो प उ म र ह स्स गेहं दिन्ना कणगवई सिवकुमारस्स । तओ
दुण्ह वि गरुयाणुरायहिययाणं अवरोप्परदसणमणुच्छयाणं निरंतरपीईनिब्भरमाणु(ण)साणं
सुपसत्थे तिहि-करण-लग्ग-मुहुत्त वित्तं वीवाहमंगलं ति । तप्पभिई च वीवाहियाओ अन्नाओ वि
कुमारेण महासामंताणं धूयाओ । जाओ य केरिसाओ ? अवि य-
मुहयंदकंतिपसरियपहसियसंपुन्नचंदसोहाओ ।
पम्हलतारसमुजललोलविरायंतनयणाओ॥
पीणुन्नयकलपीवरथणकलसविरायमाणवलयाओ ।
वेल्लहलभुयलयाओ, ललणविरायंतमझाओ।
१४३
पिहुलनियंबयडट्ठियरसणाकलघोसमुहलियदिसाओ।
करिकरसरिसोरगनेउररायंतचलणाओ ति ।।
१४४
इमाहिं एरिसरूवकलियाहिं सह पियपणइणीहिं गच्छइ विसयसुहमणुभवंतस्स देवराइणो
इव देवलोए सुहंसुहेण वच्चइ कालो त्ति ।
अह अन्नया कयाई, विहरतो समणसंघपरियरिओ।
सा य र दत्ता यरिओ, समागओ तत्थ नयरीए ॥
१४२

जं बु च रियं ।
॥५, १४६-१६०
१४७
१४८
आवासिओ अ अह सो, उजाणे लच्छिनंदणे भयवं ।
मासस्स य पारणए, गोयरचरियं अह पविट्ठो॥
विहरंतो संपत्तो, कामसमिद्धस्स सेविगेहम्मि ।
दिट्ठो य तेण भयवं, दद्दूण य चिंतियं एवं ।।
धन्नो हं जस्स घरे, समागओ एस कह वि विहरतो ।
भयवं तवसुसियतणू , पारणगकए मुणिवरिंदो ।
किं तेण सुबहुएण वि, अत्थेण म्ह व्व किवणपत्तेणं ।
जो न मुणीणं जायइ, उवओगं तवकिलंताणं ॥
अत्थावजणलुद्धाण जाइ जम्मं पि मूढहिययाणं ।
उप्पजइ न कयाइ वि, बुद्धी अम्हाण दाणम्मि ।।
दाणं बुद्धी पत्तं, तिन्नि वि एयाई होति धन्नाणं ।
ता सकयत्थो अहयं, तिन्नि वि जायाई एयाई ॥
भणियं च-
एयाई ताई चिरचिंतियाई तिन्नि वि कमेण पत्ताई ।
साहूण य आगमणं, संतं च मणप्पसाओ य ॥
एवं च चिंतिऊणं, हरिसवसुप्फुल्लरोमनिचएणं ।
पडिलाहिओ महप्पा, विउलेणं भत्तपाणेणं ।।
दव्वाइविसुद्धाण य, गाहग-दायाण अह पभावेण ।
पडिया फुरंतरयणा, वसुहारा तस्स गेहम्मि ।।
सुरही पवणो मेहेहिँ गज्जियं दिव्वकुसुमवरिसणयं ।
गयणंगणम्मि घुटुं, दाणं दाणं ति देवेहिं ।।
अह एयं वुत्तंतं, लोयाओ जाणिउं सि व कु मा रो।
विम्हियहियओ चलिओ, सा य र द त स्स गुरुमूले ।।
गंतूण तस्स मूले, तिउणं च पयाहिणं पकाऊण ।
भत्तिभरनिब्भरंगो, पण(णि)वइओ पायकमलम्मि ॥
उवविट्ठो गुरुमूले, गुरुणा वि य सजलजलहररवेण ।
पारद्धा धम्मकहा, कुमारपमुहाण सन्वेसिं ॥
जीवा पंचपयारा, पन्नत्ता जिणवरेहि सव्वेहि।
एगिदियमाईया, नेया पंचिंदिया जाव ।
पुढविजलानलमारुयवणस्सई चेव हुंति एगिंदी ।
पज्जत्तापजत्ता बायर-सुहुमाइभेएण॥
१५३
१५४
१५५
१५७

पंच मो उहे लो।
किमिकीडगभमराई, कमसो बेइंदियाइणो नेया।
पजत्ताई तिरिया, सवे विगलिंदिया एए ।
पंचिंदियाण भेया, चउरो इह हुंति जिणसमुट्ठिा ।
नारयतिरियनरामरगईसु पुण मुणह अह कमसो॥
सत्तपयारा नेया, नेरइया नवर एत्थ नरएसु ।
रयणपहाइसु कमसो, बहुबहुदुक्खाउरा नवरं ॥
मूसाईया तिरिया, सव्वे वि हवंति तिरियलोयम्मि ।
जलथलखहयरभेया, दीवसमुद्देसु णेगविहा॥
मणुया वि बहुपयारा, अड्डाइज्जेसु नवर दीवेसु ।
के वि अवट्ठियआऊ, अन्ने अणवद्विणो नेया॥
देवा वि चउवियप्पा, वंतर तह भवणवासिणो हुँति ।
जोइसिया वेमाणिय, एत्तो निसुणेह जह कमसो ॥
भूय-पिसाया जक्खा, य रक्खसा किन्नरा य किंपुरिसा ।
गंधव्या य महोरग, अट्ठ अहो वंतरनिकाया ।
असुरा नागा विज्जू, सुवन अग्गी य वायु-थणिया य ।
उयही दीव दिसा वि य, दसहा अहो(ऽहो) भवणवासीया।।
चंदा रविणो य गहा, नक्खत्ता तारया मुणेयव्वा ।
जोइसिया पंचविहा, नायव्वा तिरियलोयम्मि ॥
वेमाणिया य दुविहा, कप्पाईया य कप्पजाया य ।।
दुविहा कप्पाईया, बारसहा कप्पसंभूया।
एए पंचपयारा, जीवा अह इंदियाणि आसज्ज ।
संखेवेणं भणिया, अन्नहु(ह) उण हुंति णेगविहा ॥ १७१
यत उक्तम्-'द्विविधाः सुरावराल्या' इत्याद्यात्रियेणेति । एवं गुरुणा भणिए,भणिय पणि-
वइयउत्तमंगेण सि व कु मा रेणं-'भयवं ! जीवा किं नत्थि केवन्न(?) । तओ गुरुणा भणियं-
एएसिं वइरित्ता, इंदिय-नोइंदिएहिं परिमुक्का ।
सिद्धा हवंति मोक्खे, निच चिय सासया नवरं ॥
१७२
तओ सि व कु मारे ण भणियं-भयवं !
किं जे पंचपयारा भणिया तुम्हेहिं तत्थ ते जति ।
किं वा ते तत्थेव[य] उववन्नाऽणाइकालेण ? ॥
१७३
तओ गुरुणा भणियं-

जे ते पंचपयारा, सिट्टा तुह कुमर ! आसि मे पुव्वं ।
ते मणुयगईपत्ता, केविह बच्चंति कयपुन्ना ।।
१७४
तओ सिवकुमारेण भणियं-अवि य-
कह ते वचंति तहिं, भणियं गुरुणा वि चरण करणेहिं ।
सि व कु मरे णं भणिय-भयवं ! ता कहसु ताणेवं ॥
१७५
तओ गुरुणा भणियं-'सुणसु कुमार ! चरण-करणाणि जाई मोक्खगमणकारणाणि
भणियाणि जयगुरूहिं जिणयंदेहि-
वयसमणधम्मसंजमवेयावच्चं च बंभगुत्तीओ।
नाणाइतियं तव कोहनिगहो इइ चरणभेयं ॥
पिंडविसोही समिई, भावण पडिमा य इंदियनिरोहो।
पडिलेहण गुत्तीओ, अभिग्गहा चेव करणं तु ।। १७७
एएसिं पुण गाहाणं इमो अवयवभावत्थो । तत्थ ताव 'वयं'-
पाणाइवायविरमण, मण-बड़-काएहिं पढमवयमेयं ।
इंदिय-बल ऊसासा, आउं च इमे य ते पाणा ॥
१७८
अलियस्स य जा विरई, मण-वइ-काएहिं अह भवे बीयं ।
अलियं असच्चवयणं, सव्वं चिय सत्तपीडयरं ।।
अवि]दिन्नस्स य विरई, मण-वय-काएहि तइयवयमेयं ।
अवि]दिन्नमणुनाय, तु सामिणा जं भवे दव्यं ॥
१८०
एवं मेहुणविरई, मण-वइ-काएहिं वयमिह चउत्थं ।
मेहुणबंभच(च)रियं, इत्थीउवसेवणं तं तु ॥
एवं परिग्गहस्स य, विरई मण-वयण कायजोएहिं ।
अजोगदव्यच(च)रणं, मुच्छाजोगे य सा एसा ।।
१८२
वयमिह भन्नइ नियमो, पंचविहं तं पि वणियं एत्थ ।
मूलपमेएणेवं, अणेगहा होइ वित्थरओ॥
संपयं 'समणधम्मो'-
खंती गुत्ती य मद्दवज्जव, मुत्ती तवसंजमे तहा ।
सच्चं सोयं आकिंचणं च बंभं च जइधम्मो ॥
१८४
पंचासवाणि विरई, पंचिंदियनिग्गहो कसायजओ ।
दंडतिगस्स य विरई, अह एसो संजमो भणिओ ॥
पंचासवाण विरई, आसवदाराई जेहिं आसवइ ।
कम्मं अदृपयारं, पाणाईवाय.........माईणि ॥
१८३

१८९
१९२

पंचयो है सो।
पंचाहमिंदियाणमिह सदरसरूयगंधफासेसु ।
विसएसु पवत्ताणं, निरंभणा निग्गहो भणिओ।
कोहस्स य माणस्म य, माया-लोभस्स भेयभिन्नस्स ।
सम्मं विफलीकरणं, एमो विजओ कसायाणं ।।
मण वाया-काएहिं, परस्स पीडा उ अह इसे दंडा।
एएसिं जमकरणं, विरई एसा उदंडाणं ॥
जं संजमिओ अप्पा, एएहिं कीरइ सयाकालं ।
तेणेस संजमो इह, अप्पागुत्तत्तणं सो य ।।
आयरियाईर्ण जं, कीरइ आहारपाणमाईयं ।
अक्खूणं अह एयं, वेयावच्चं जिणाभिहियं ।।
वंभस्स य गुत्तीओ, नव हुंति इमाओं ताओं निसुणेह ।
इत्थिपसुपंडरहिया, वसही पढमा इमा गुत्ती ।।
नेवच्छरूवउल्लावत्थी(त्थि)कहपवजणं भवे बीया ।
थीआसणपरिहरणं, जाव मुहुतं भवे तइया ।
इत्थीथणनयणाइएसु, दिट्ठी न य बंधए अह चउत्थी।
पंचमिया कुटुंतरमेहुणसंसत्तपरिहरणं ॥
जं पुचि अभिरमियं, इत्थीहिं समं न सुमरए छट्ठा ।
सत्तमिया अइपणियं, विवजए जमिह आहारं ।।
अइमायाहारविवजणा य अह अट्ठमा इमा भणिया।
नवमा य ज विहूसा, न कीरए निच्चकालं पि ।।
एवं होइ चरित्तं, गुत्तीओ तस्स रक्खणवईओ।
भणियाओ अह इमाओं, एत्तो नाणाइयं वोच्छं ।
नाणं पंचपयारं, पन्नत्तं जिणवरेहिँ सव्वेहिं ।
मइ-सुय-ओही-मणपजवं च तह केवलं होइ॥
उग्गह ईह अवाओ, य धारणा होइ एत्थ मइनाणं ।
सुयनाणं अंगाई, जिणपन्नत्तं मुणेया॥
खयउवसमियं भवपञ्चयं च अह होइ ओहिनाणं तु ।
जणमणचिंतियमुणणं, नाणं मणपज्जवं होई॥
जं सव्वदव्वपरिणामभावविन्नत्तिकारणं परमं ।
तं सासयं अबाहं, केवलनाणं जिणाभिहियं ॥
नाणं वत्थुअवगमो, दिट्ठीए जहपवत्तदवाणं ।
अवबोहो इह हियए, जायइ केसि चि वत्थूणं ।।
१९४
१९७
१९८
१९९
२०१
२०२

५, २०३-२१८
२०३
२०४
२०६
सो य-
२०७
२०८
२१०
नाणुवलद्धपयत्थाण होइ वत्थाण जा रुई परमा।
तं दंसणं ति भणिय, सम्मत्तं तस्स पन्जाओ ।।
चारित्तमणुट्ठाणं, विहि-पडिसेहो य तं जिणक्खाओ।
पंचपयारं तं पि हु, साहिप्पंतं निसामेह ।।
सामाइछेउवट्ठावणं च परिहारसुद्धियं तइयं ।
तह सुहुमसंपरायं, अहखायं पंचमं चरणं ।।
होइ तवो वि य दुविहो, बाहिर अभितरो जिणक्खाओ।
अणसणमाई पढमो, पच्छित्ताई भवे बीओ।
अणसणमूणोयरिया, वित्तीसंखेवणं रसञ्चाओ।
कायकिलेसो संलीणया य बज्झो तवो होइ ।।
पायच्छित्तं विणओ, वेयावच्चं तहेव सज्झाओ ।
झाणं उस्सग्गो वि य, अभितरओ तवो होइ ।।
संतप्पइ अट्ठविहं, इमेण जं पुवसन्जिय कम्मं ।
तेणेस तवो भन्नइ, भणिओ य इमो सुणसु सेसं ॥
कोहग्गहणं चेत्थ य, जाण कसायाण सूयग गयं ।
निग्गहणं पुण तेसिं, विफलीकरणं सयाकालं ॥
कोहो होइ चउद्धा, माणो माया य तह य लोहो य ।
अणअप्पञ्चक्खाणा, पञ्चक्खाणो य संजलणो ।।
पवयपुढवी रेणू-जलरेहाए समो भवे कोहो ।
माणो सेल-ट्ठिय-कट्ट-वेत्तमयथंभसारिच्छो ।
मयसिंगसमा माया, कीलग-मूलावलेह-खप्पडिया ।
लोहो किमिरायसमो, कद्दम खंजण-हलिद्दो य ॥
जावजीवं वच्छर-चउमासय-पक्खगामिणो कमसो ।
नारय-तिरिय-नरामरगइसाहगहेयवो भणिया ।।
चारित्तं इह भन्नइ, विहि-पडिसेहो य जो अणुट्ठाणे ।
सो गाहाए भणिओ, वयमाईए समासेण ॥
संखेवेणं भणिय, चरणं करणं तु अह निसामेह ।
पिंडविसोहाईए, गाहाए संज(जं स)मुद्दिढं ॥
पिंडो इह आहारो, तस्स चिसोही उ दोसपरिहरणं ।
बायालीसं ते वि हु, उग्गम-उप्पायणाईया ॥
इरियाभासेसणया, निक्खेवायाण तह परिवणा ।
सम्ममियं अप्पाणं, ज कीरइ तेण समिई उ ॥
२११
२१२
२१४
२१७

पंच मो उहे सो।
जुगमेत्तनिमि(हि)यदिट्ठी, पयं पयं जं विसोहिउं ठवइ ।
साहू इह उवउत्तो, इरियासमिउ त्ति सा भणिया ॥
भासासमिई भन्नइ, अणवजं कारणे जमिह भणइ ।
थी भत्त-राय-जणवयविगहारहिओ य ज साहू ।।
बायालीसं एसण भोयणदोसा य पंच परिहरइ ।
जं साहू उवउत्तो, एसणसमिय त्ति सा भणिया ।।
मुंचइ वा गिण्हइ वा, पडिलेह पमजिऊण जं साहू ।
आयाणभंडमत्तयनिक्खेवणसमित्ति(ति) सा भणिया॥
उच्चाराई जुञ्जइ, पडिलेह पमज्जिउं परिवइ ।
उच्चारपासवणखेलसिंघणजल्लसमिई सा॥
अधुयत्तमसरणत्तं, एगत्तं तह य होइ अन्नत्तं ।
असुइत्तं च सरीरे, भावेयवो य संसारो ।।
कम्मासवसंवरनिजरं च लोगस्स तह य वित्थारो।
धम्मस्स य प्पभावो, दुलहत्तं तह य बोहीए ।।
धणधणियबंधुपरियणअवञ्चजीयं च जोव्वणं देहं ।
सचं इमं अणिचं, तम्हा मा कुणसु पडिबंधं ॥
जम्मजरामरणभवोहवहुए वाहिवेयणापत्थे।
नत्थि सरणं जयम्मि वि, मोत्तूणं नवर जिणवयणं ।
एगो छिदणभिंदणजम्मणमरणाई लहइ दुक्खाई ।
गइओ य भवावत्ते, तम्हाऽप्पहियम्मि बढेजा ॥
अन्नो हं सयणाओ, देहाओ विहवपरियणाओ य ।
एवं विभावयतो, लंघसि संसारकंतारं॥
असुई देहुप्पत्ती, असुई देहो वि देहलग्गं च । ।
असुइम्मि अओ देहे, मा पडिबंधं करेजासु ॥
संसरमाणो जीवो, मोहंधो भमइ एत्थ संसारे ।
पावइ किमिकीडतं, तम्हा मा रजसु इमम्मि ॥
रागदोसपरत्तो, आसवदारेहिं कम्ममासवइ ।
जीवो भवकतारे, तम्हा तं निग्गरं कुणह ॥
सुसमाहियअप्पाणो, आसवदाराई तह निरंभेउं ।
संवरजुत्तो अप्पा, ठावेयवो सयाकालं ॥
निजरणं कम्माण, पुव्वुप(प्प)नाण संजम-तवेहिं ।
कायत्वं जइ इच्छसि, विउलाई सिद्धिसोक्खाई॥
२२६
२२७
२२८
२३१
२३२
२३४

उडूमहतिरियलोए, सवत्थ वि अत्थि जम्ममरणाई।
एवं विचिन्तयंतो, भववेरग्गम्मि वडेजा ।।
एसो जगजीवहिओ, धम्मो जिणयंदभासिओ विमलो।
धन्ना जयम्मि सत्ता, भावेजा जे इमं पत्ता ।।
भवसायरम्मि अइ दुत्तरम्मि मिच्छत्तमोहपउरम्मि ।
सायरनट्ठो चिंतामणि व इह दुल्लहा मोही ॥
२३७
भावेड अणिच्चाई.अप्पाणं वा वि चरण-करणेहिं ।
ई भावणाउ अहवा, वयवइकप्पा उ पणुवीसं ॥
२३८
भिक्खपडिमाउ बारस, साहिप्पंताउ ताउ निसुणेह ।
मासाई सत्ता, सत्तेयाओ वियाणाहि ।।
२३९
सेसाओ सत्त दिणा, पडिमाओ तिन्नि हुँति अह कमसो।
तह होइ अहोराई, पडिमा तह एकराईया।।
२४०
भणियं च-मासाई सत्तता, पढमा बिति[या य] सत्त राइदिणा ।
अहवा इ एगराई, भिक्खूपडिमाण बारसगं ॥
२४१
पंचण्हमिंदियाणमिह सद्दरसरूवगंधफासेसु ।
विसएसु पवन्नाणं, निरंभणा इंदियनिरोहो ।
२४२
पडिलेहणा वि भन्नइ, दिट्ठीए पलोयणं जमुवगरणे ।
त(द)ट्टण तत्थ जंतू, पमजणा तस्स अवणयण ॥
२४३
मणवयणाकाएहि, गुत्तत्तं जमिह हुंति गुत्तीओ।
जिणयंदभासियाओ, एयाओ कुमर ! जाणाहि ।।
२४४
नाणाविहा य समए, अभिग्गहा जिणवरेहिं पन्नत्ता।
भेसज्जवत्थवीसामणाइया साहुविसयम्मि ।।
करणं भन्नइ किरिया, सा भणिया पिंडमाइगाहाए ।
चरण-करणेण एसो, संखेवत्थो मए भणिओ ॥
२४६
एयाई ताई दोनि वि, कुमार! भणियाई चरण करणाई।
मोक्खस्स साहणाई, कहियाई तुज्झमेयाई ॥
२४७
तओ एयं च सोऊणं सव्वेहिं सि व कु मा र पमुहेहिं भणियं नायरेहि--'अहो भयवया
साहिया एगिदियाइणो जीवा, सिट्टा य बहुदुक्खा नरएसु नारया, नाणापयारा कहिया तिरिया,
उववि(दि)हा बहुविहा मणुया, अणेयभेया पयंसिया देवा, सासयसोक्खो मोक्खो तस्स य
चरण-करणाणि पसाहणाणि पसाहियाणि' त्ति । तओ एवं च कहतरं जाणिऊण भणियं सि व-
कु मा रे ण-'भयवं ! चिरकालविउत्तसहोयरं पिव दखूण तुमं पवटुंतनेहामएण सिंचमाणं पिव
मज्झ हिययं अउब्वं सुहमणुहवइ त्ति, अवियण्हो य तुम्ह दंसणस्स । ता कहसु किं पुण एत्थ

पंच मो उद्दे सो।
कारणं ?' तओ भयवया ओहिनाणेण आभोइऊण भणियं-'कुमार ! अत्थि एत्व कारणं । जओ,
इओ य तइयभवे जे बुद्दी वे भा र हे वा से म ग हा ज ण व ए सु गा मे गा मे तुमं मे भाया कणिट्ठो
आसि पाणेहिं पि पिय[य]रो । सव्वं च सिटुं जहा पव्वाविओ ताव जाव देवलोयाओ चवि-
ऊण एत्थ दो वि उववन्ना। ता कुमार ! एएण कारणेण तुज्झ ममोवरि पीई, मम उण वीय-
रागाए(गयाए) न तहत्ति । इमं च निसामिऊण सि व कु मा र स्स जायं जाईसरणं, आहोइओ
पुव्वभवो, भणियं च णेण-'भयवं ! जहा तुब्भे आणवेह तहा इमं सर्व न अन्नहा । अ(आ).
होइयं मए जाइसरणेणं' ति । अन्नं च-
केवलपईवपयडिव(य)परमत्थासेसभुयणभावाणं ।
रोयइ जिणाण वयणं, मज्झं जगजीवबंधूर्ण ।
२४८
ता भयवं !- नारयतिरियनरामरभवसयपरिभमणखेयखिन्नो हं ।
अम्मापियरं आपुच्छिऊण गिण्हामि पवजं ॥
२४९
तओ भणियं चोदसपुविणा सा य र द त गुरुणा-'अविग्धं देवाणुप्पिया मा पडिबंधं कुणसु'
त्ति । तओ वंदिऊण गुरुं पविट्ठो नयरिं सि व कु मा रो। भणिया य तेण जणणि-जणया जहा-
'निसामिओ मए अज व इ र दत्त चकवट्टिणो पुत्तस्स सा य र द त गुरुसमीवे जिणयंदपहासिओ
धम्मोवएसो। विरत्तो य विडंबणामेत्तसारेणं किंपागफलोवमाणं मुहरसियकड्डयविवायाणं संसार-
दुक्खकारयाणं विसयाण ति । ता विसजेह ममं जेण सा य र दत्त गुरुसमीवे संसारभयपणासणं
गिण्हामि पव्वजारयणं' ति । तओ न विसजिओ तेहिं, निरुद्धो य तस्स परिभमणपसरो। सो
वि परिचत्तसयलवावारो सव्वसावजजोगविरओ अभिसंधिऊण मणसा-अहं सा य र दत्तगुरुणो
सीसो ठिओ मूणव्वएणं, परिचत्तं च सत्वं आवस्सयाइयं करणीयं ति । तओ आयत्ताणि जण-
णि-जणयाणि,सदाविओ य प उ म र ह राइणा द ढ धम्मो नाम सावगो इब्भपुत्तो तन्नयरनिवासी।
भणिओय राइणा-'वच्छ! पव्यज्जागहणनिरुणं सि व कु मा रेणं मोणं पडिवन,परिचत्ता सव्वे
आवस्सयाझ्या वावारा, बहुसो वि भणिओ न कुणइ आहारगहणं, ता तहा वच्छ ! कुणसु जहा
सो परिभुजइ, जइ परं सावगस्स तुह वयणं न लंघई' ति । तओ भणियं तेण दढधम्माभिहा-
णेण सावगेण-'एवं करेमि सवं तस्स पयत्त' ति भणिऊण गओ सि व कु मा र स्स समीवं ।
पविठ्ठो य निसीहिय काऊणं, पडिक्कतो य इरियावहियं पमजिऊण 'अणुजाणेह'त्ति भणिउं कय-
किइकम्मो अणुजाण (?) सि व कु मा र स्स चलणंतिए । तओ इमं दट्टण सि व कु मा रे ण भणिय
'अहो सावग! भो (जो) मया गुरूणं समीवे साहूणं विणओ पउंजिञ्जमाणो दिवो सो एस
तुम्हेहिं मम पउत्तो, ता किं एसो न विरुज्झइ ?' द ढ धम्मे ण भणियं-'कुमार ! न विरुज्झइ,
जओ तुम सव्वसावजजोगविरओ जइकिरियाए वट्टमाणो दीससि, अओ एस मए पउंजिओ,
अहं च सावगो, अओ पउंजियवो एस सावगेहिं । कुमारेण भणिय-'ता कहसु किं निमित्तं
तुमं समागओ ?" तेण भणिय-'कुमार ! किं पुण तुमं आहारं पि भोत्तुं नेच्छसि ?' कुमारेण
भणिय-'सुणसु, सोहणं तए पुच्छियं । जओ न विसर्जति ममं अम्मापियरो । पव्वजाकरण
मया वि परिचत्तो जावजीवं पि घरनिवासो, पडिवन्ना य भावओ पवज्जा । एवं च ठिए

जं बु च रि यं
[५, २५०-२५८
कहमेत्थ भुंजामि ?' ति । भणिय च द ढ धम्मे ण सोहण कयं तए जं भावओ पडिवन्ना पव्व-
ज्जा । किंतु न जुत्तं इमं निराहारत्तणं । जओ-
आहारो तणुमूलं, तणू वि धम्मस्स होइ तह मूलं ।
धम्मो मोक्खसुहस्स य, मूलं भणिओ जिणिंदेहिं ।।
२५०
आहारविरहियस्स य, होइ सरीरस्स नूण परिवडण ।
अणवज्जो आहारो, न निसिद्धो जिणवरिंदेहि ॥
जओ सो कप्पइ जईणं पि। ता तुमं पि एत्थ ठिओ चेव अणवजाहारेण सरीरसंधारणामेत्तं
परिभुजमाणो रागदोसविरहिओ अविराहओ चेव जिणाणाए, नेव्वाणफलसाहगो य । ता कुणमु
एयंति । कुमारेण भणियं-'कुओ मम एयं फासुयमेसणिजं संपजइ इह द्वियस्स ?' भणियं च
तेण-'कुमार! मा विसायं वच्च, अहं साइकिरियाकुसलो अजप्पभिई तुम साहभूयाणं सीसो
अणवज्जेणं भत्तपाणेणं सवं जहाजोगं पयत्तं करिस्सं, ता पडिवज्जसु इमं आहारगहणं' ति ।
कुमारेण भणियं--'सोम! तुमं तावेत्थ कप्पाकप्पविहिकुसलो, जाणसि जहट्ठियं सव्वं; ता जइ
मया अवस्स भोत्तव्यं ता छट्ठभत्तस्स आयंबिलेण पारणगं एसो मम जावजीवं पि अभिग्गह-
विसेसो' । पडियनं च इमं द ढ धम्मे ण, निवेइयं चराइणो जहा-पडिवन्नं कुमारेण भोयणं । तओ
हरिसिओ राया, कयं महाविभूईए बद्धावणयं कुमारस्स च उग्गतवनिरयस्स पइन्नामंदिरम
हासिहरसमारूढस्स जहापडिवनविहीए पारणयं कुणंतस्स जिणवयणं भावेमाणस्स जीवाजीवा-
सवसंवराइणो पयत्थे दढधम्मोवएसिए पइदिणं निसामेमाणस्स अंतेउरमज्झगयस्स । तओ
सो निययजायाहिं उवलोहिऊण पारद्धो विसयनिमित्तं । केरिसाहिं य ताहिं-
अवि य- सविलासहसियजपियविब्भममयचित्तजणियतोसाहिं ।
उन्नयपीणनिरंतरथणहरगुरुभारसुढियाहिं ।।
कप्पूरपउरकुंकुमकुरंगमयवहलरंजियतणूहि ।
वेल्लहलसरलकोमलकनयप्पहदेहलइयाहिं ॥
२५३
घोलन्तकन्नकुंडलरयणपहापडय(ल)रंजियदिसाहिं।
रसणाकलावनेउरकलरववरहंसिगमणाहिं ॥
२५४
अणवरयविसज्जियघोलमाणसकडक्खनयणवाणाहिं ।
बहुसो वि पासपरिसंठियाहिं न वि खोहिओ ताहिं ।।
२५५
इय सो लडहविलासिणिनिब्भरराएण लोहविज्जतो।
बारसवासाई ठिओ, ग[य]णं व मलेण न विल(लि)त्तो॥
२५६
भणियं च-सा सामग्गी कत्थ व, कहिं पि ता होइ कस्स व नरस्स ।
दुनिसहमयणसरपहरधोरणी जा पडिक्खलइ ॥
२५७
भीओ संसाराओ, अप्परिवडिओ य तस्स ठाणस्स ।
: धम्मम्मि निच्छियमई, समतणमणिकंचणो सययं ॥
२५८
२५२

२६२
२६४
२६५
५५, २५९-२७३ ।
पंच मो उहे सो।
भावेतो जिणवयणं, अणुगुणमाणो य भावणाजाले ।
इच्छंतो सिद्धिसुहं, काऊण य अणसणं धोरो ।।
देहं चइऊण तओ, मुहुत्तमेत्तेण सो महासत्तो।
इंदसमो उववन्नो, कप्पे अह बंभलोयम्मि ॥
कप्पतरुसुरहिमंदारकुसुमपरिमलसुगंधपल्लंके।
उववज्जिउं विउद्धो, उवविट्ठो ता इमं सुण ।।
वीणामउंदमद्दलवप्पीसयवेणुमदसंवलियं ।
देवविलासिणिसहरिसकलमंगलसद्दहलबोलं॥
तओ सो दससागरोवमाउओ सुरवरो चिंतिउं पयत्तो । कह ?
किं एसो सुरलोओ, किं वा सुमिणतरं इमं होज्जा ।
किं वा वि इंदयालं, किं वा अच्चब्भुयं किं पि॥ .
ताव सहस त्ति जायं, वित्थिन तस्स ओहिवरनाणं ।
नायं च तेण सव्वं, जह उववन्नो तवं काउं ।।
तो पणमिओ जिणाण, भणिओ य सुरेहिं हिदुवयणेहिं ।
देव ! निसामसु वयणं, साहिप्पंतं तुम ताव ।।
तं विज्जुमालिनामो, उववन्नो इह पहाकरविमाणे ।
एयाओ देवीओ, चत्तारि वि तुज्ज्ञ जायाओ ।।
अह सहिओ देवीहिं, मज्जणवावीए सो समोइन्नो।
मज्जेऊण जहिच्छं, उवागओ चेहयहरम्मि ।।
चंदेउं तत्थ जिणे, सासयरूवे पियाहि सहिएण ।
रयणमयपीढठड्यं, पवाइओ पोत्थयं ताहे ।।
काऊण एवमाई, सव्वं जं चेव तत्थ करणीयं ।
उवभुंजिउमाढत्तो, भोए सो तत्थ पंचविहे ।।
केरिसाहिं य सह दइयाहिं ?, अवि य--
पीणुनयचकलथणहरगुरुभारकि(कि)लंतमज्झाहिं ।
ससहरमऊहसन्निभदसणविरायंतजुण्हाहिं ।
दीहरपम्हलनिम्मलधवलविरायंतनयणजुयलाहिं ।
अइसुरहिपवरनीसासपरिमलुग्गारवयणाहिं ॥
पिहुलनियंबयडट्टियरसणावरपुन्नदसदिसिमुहाहिं।
गंभीरनाहिकुंडलतिवलिविरायंतमज्झाहिं ।।
इय एरिसमणहरकामिणीहिं वड्डन्तगरुयरायाहिं ।
सह भुंजंतो भोए, गयं पि कालं न याणाइ ।
२६७
२६८
२६९
२७०
२७२
२७३

२७४
२७५
२७७
२७८६
२७२
जंबु च रि यं।
एएंण कमेण तओ, कमेण पत्ताई दस वि अयराई ।
तेणेस अहियतेओ, से णि य ! इंदस्समो जेणं ।।
तो नरवरिंद से णि य!, एसो चविऊण सत्तमदिणम्मि ।
उ स ह द त स्स होही, धार णि जायाए वरपुत्तो ।
एसो चरमसरीरो, तववलसम्मत्तगुणसयाइन्नो ।
उप्पन्नकेवलवरो, सिद्धिपुरि पाविही अमलो।
अवसप्पिणीइमाए, भ र हे वा स म्मि केवली चरिमो।
एसो होही से णि य!, तेणेणं छिज्जिही नाणं ॥
जंबुद्दीवाहिवई, सोऊण इमं अणाढिओ जक्खो ।
कयबाहुगरुयसद्दो, अहुट्टिओ सुरवरो सहसा ॥
काऊण तत्थ तिवलिं, अहो कुलं मज्झ उत्तमं भणिउं ।
पयपहरकंपियधरो, सहसा नटुं समाढत्तो ।।
तओ सो केरिसो दीसिउ पयत्तो नच्चमाणो ?, अवि य-
घोलन्तकन्नकुंडलमरगयमणिकिरणमासलकवोलो ।
रहसवसभारविगलियमुत्ताहलदिन्नखीपयरो ।
वच्छत्थलपिडुलविरायमाणवरहारधवलियदिसोहो ।
पहरिसवसवियसियरुइरमाणदिप्पंतमुहासामभास
अच्चतरुइरअंगयमणिकिरणाबद्धगयणचावी ।
ईसिवियसन्तउट्ठउडदसणजुइपयडियमयूहो ।
इय नच्चिउं पयत्तो, तह जह देवा वि विम्हयं नीया ।
जिण व द्ध मा ण पुरओ, सहरिसाउन्भिन्नरोमंचो ।
किंकरदेवेहि तओ, पारद्धं वाइउं महातूरं ।
सयलदिसिपूरियरवं, सुरलोयाउज्जमहघोसं ॥
काणि पुण तत्थ आतोज्जाणि पवायाई ?, अवि य-
भंभामउंदमद्दलझल्लरिवरपवणसंखजयघंटा।
कंसालभेरिकाहलडकावप्पीसवंसा य ॥
कंसियकरडहुडुक्का, तिलिमा वीणा य मुरवदड्रडा।
दुंदुहिमाई सव्वे, पवाइया देवआउज्जा ॥
एवं च नच्चमाण, पुणो पुणो नियकुलं पसंसंतं ।
द₹ण सुरं नरनाह से णि ओ पुच्छइ जिणिंदं ॥
भयवं ! किमेस जक्खो , नच्चइ नियकुलपसंसणं काउं ।
भणियं च जिणिंदेणं, से णि य ! एत्थेव आसि पुरे॥
२८२
२८३
२८४
२८७
२८८

पंच मो हुनो।
२८९
२५०
२९३
३९४
२९५
गु न म इ नाम मित्तो, तस्स सुया उमदन-जिण यत्ता ।
जि प य तो अहवसणी, सेट्ठो उन उ सह पत्तो ति ।।
पउरजणस्स य पउरं, जिण य दो बाहिरो को तेण ।
जूयाईसु पसत्तो, अह अच्छइ भूयटिंटाए ।
अह अन्नया कयाई, जएणं कह विसो रमेमाणो।
आयविसंवायम्मी, पहओ मम्मम्मि अन्नण ॥
अह भणिओ सयणेण, पडिवजसु उस हद त ता एयं ।
दारुणवसणावडिय, जसमाई जेण न होमि ।।
भणियं च- वसणविओओ इयरो वि उज्झिउं नेय तीरह भडाण ।
किं पुण सहोयरो वच्छलो य जेट्ठो पियातुल्लो ।।
अभेहिं वि भणिय-सुयणस्स विहलियस्स वि, पुणो वि रयणेण होइ] उद्धरणं ।
पंकपु(प)डियं गइंदं, को कड्डइ वरगयं मोत्तुं ।।
तेण य गंतणं सो. भणिओ वचन्ह तं घरं तेण।
अलमेयावत्थस्स य, घरगमणे नेण पडिभणिय ।।
अर्ज च- आसन्नीभूयं चिय, मम मरणं नस्थि एत्थ संदेहो।
परभवपच्छयणेणं, ता परमो बंधवो होही॥
नाउं जहा न जीवइ, दिनं अह तस्स अणसणं तेण ।
मरिऊण एस जाओ, जंबूदीवाहियो जक्खो ।
मम भाउणो य एसो, पुत्तो किर चरिमकेवली होही ।
एएण कारणेणं, पणचिओ एस जक्खवरो॥
भणियं च से णि ए णं, भयवं! एयस्स सो पुणो भाया ।
सा य र द त्ता यरिओ, कत्थुववन्नो तवं काउं ।।
अह भगवया वि भणिय, उप्पाडेऊण केवलं नाणं ।
पडिबोहियभवजणो, सिद्धिपुरि सो गओ अमलो ॥
एयम्मि अवसरम्मी, सव्वे वि समुट्ठिया जिणं नमिउं ।
भयवं पि तिहुयणगुरू, जिणयंदो विहरिओ वसुहं ॥
अह ताओ देवीओ, चत्तारि वि वि ज्जु मा लि पत्तीओ।
नमिऊण चलणकमलं, प स न च द स्स पुच्छंति ।।
इह जम्मविउत्तीणं, भयवं ! ऽम्हं विज्जु मा लि देवेण ।
सह संबंधो होही, किं वा वि न अन्नजम्मम्मि ॥
केवलिणा वि य भणियं, तुम्हे चविऊण देवलोगाओ।
एत्थेव य नयरम्मी, होहिह अह वणियधूयाओ ।
३०४

३०५
अंबुचरियें।
। ५-६, ३०५-..
तत्य य इमस्स तुम्हे, जायाओ वरजसस्स होऊण ।
पडिबोहियाउ तेण य, पव्वइ तह तवं काउं ।
होहिहह सुरवरिंदा गेवेजेसुं पुणो वि सव्वाओ ।
एवं केवलिकहिए, नमिऊण गयाउ नियठाणं ।।
३०६
हवंति जे जत्थ दढवया नरा, गुणा वि पालिति दमे रया पुणो।
खवंति ते कम्मरयं सुचिकणं, हवंति देवाण महिड्डिया सुरा ।। ३०७
इय जंबुणामचरिए, पयरूवयगाहविरइए विमले।
उद्देसो पंचमओ, होइ समत्तो सुणसु सेसं ॥
३०८
॥ अह छट्ठो उद्देसओ॥
अम्मो वि होइ केसि, तिहुयणनेववणकारणसमत्थो ।
उइयंमि चंदबिंबे, भण कस्स न होइ आणंदो ॥
अविरयपवत्तपेच्छणयसोहियं देवलोयसारिच्छं ।
निच्चछणपमुइयजणं, रा य गि हं अस्थि वरनयरं ।।
जत्थ सरूवो सरलो विनाणकलावियक्खणो वसइ ।
महिलायणो विणीओ सुरसुंदरितुलियमाहप्पो।।
जत्थ परदारविमुहो परछिद्दपलोयणमि जच्चंधो ।
परधणगहणविरत्तो गुणन्नुओ वसइ पुरिसगणो॥
अवि य- निहो जइ खलो जि तहिं जासु नेहु पीलेवि फेडिउ ।
खारत्तणु जइ लूणि पर तं पि तत्थु आयरहो आणिउ ।
कद्दइल्लु जइ पउमनालु तं पि जेण जलमज्झि वडिउ ।
लंछणु जइ पर चंदि तहिं सो वि निच्चु जइ तेयझिजिउ ।।
अवि य- डहणसीलु जइ तत्थ पर जलणु पवसणपरु जइ पर पवणु ।
मसइ जइ एक सुणहो करकरइ जइ कह व वायसु ॥
अवि य- एको चिय नरवर तहिं दोसो नयरंमि गुणसमिद्धमि ।
जं विहलिओ न दीसइ, उवयरियइ जस्स सुयणेहिं ।।
खग्गग्गपहररिवुहत्थिमत्थउच्छलियबहलरुहिरोहो।
जिणवयणभावियमई नरनाहो से णि ओ तत्थ ॥

छट्टो उहे सो।
णिम्मलसीलाहरणा जिणवरवरर(व १)यणकवलंकरणा।
रूयगुणनिजियरई, दइया अह धारिणी तस्स ॥
नरनाहस्स बहुमओ दीणाणाहाण वच्छलो णिचं ।
जिणवयणामयकुसलो तत्थत्थिब्भो उ स ह दत्तो ।।
मा य विउत्ता इत्थीसहावत्तणेण य अवच्चत्थं परिझिज्झिउं पयत्ता । तओ उ स ह दत्तो नाय-
परमत्थो तीए विणोयणत्थं वे भा र गि रिवरे जिणभवणचेइयवंदणेणं रंमुजाणकिलाविणोएण य
महया विभूईए पवरजाणवाहणसमारूढो पइदिणं गच्छमाणो तं विणोएइ । अन्नया य वे भा-
र गिरि वरउजाणसमीवे दिवो उ स ह दत्त धारिणी हिं ज स मि त्तो नाम सावगो, पुच्छियो य-
'कहिं तुमं पत्थिओ? | तेण भणियं-'इहेव उजाणे भगवओ म हा वीर व द्ध मा ण सामिणो
जिणवरस्स पंचमसीसो भगवं सुहं म सा मी गणहरो समोसरिओ। ता तस्स बंदणणिमित्त पत्थि-
ओ'त्ति । इमं च निसामिऊण उ स ह दत्तो वि सह धारिणी ए चलिओ सुहं म सामिणो वंदणणि-
मित्तं । गंतूण य वंदिओ भगवं सव्वेहिं । भगवया वि पारद्धा अहिंसाइया धंमएसणा । तस्स
विरामे पुच्छिओ भगवं ज स मित्त सावगेणं-'भगवं जीसे जंबूए नामेण इमं जं बु ही वं पसिद्धं
तीसे किं परिणामरूवं सरूवं?' भगवया वि सवित्थर साहियं जहा, जंबुद्दीववन्नत्तिए । एत्थंतरंमि
प्रत्तजमाहिकखणीए पुच्छियं धारिणी ए-'भगवं! किं मम प्रत्तो होही नव' ति । इमं च-
निसामिऊण सिद्धपुत्तेण भणियं ज स मित्त सावगेण-'अहो धा रिणि साविगे! सावजं जाणंता
वि न माहंति साहुणो। ता अहं तुम्हाणं जिणोवएसेण साहेमो । जहा य तुमे पुच्छियं तहा
अवस्सं ते पुत्तो भविस्सइ । जओ अरिहंत सिद्ध आयरिय-उवज्झाय-साहु-चकवट्टि बलदेव-
वासुदेव नामुक्त्तिणाणंतरं, तहा जंबु महासमुद्द-पाय-जिणभवणादिपसत्थनामाणतरं च जा
कीरइ पसत्था पण्हा, तीए अस्थि संपत्ती । ता साहूणं पुरओ जंबुदुमनामवनणनामगहणा-
णंतरं च पसत्थसउणेहि य तए पुच्छियं; तहा अवस्सं भविस्सइ ते पुत्तो । अनं च-एस ते
पञ्चओ, जंबूफलाइ तुम(म) सुमिणतरे दद्रूण विउन्झिहिसि । एयं च निसामिऊण भणियं
धारिणी ए-'भयवं । जइ इमं एवं, ता अहं जंबूदेवयाए नामेण अठुत्तरसयं अबिलाणं का-
हामि। तहा सबरयणकंचणमयं जंबुदुमं जिणहरं जिणपडिमाओ य कराविसं । तओ
बंदिऊण भगवंतं पविट्ठाणि नयरं । एवं च हरिसनिन्भराए धारिणीए पुत्तमम्यगसुमिणदसण-
मणाए य गच्छइ कालो।
अवि य- सा अनया कयाई पच्छिमजामंमि पेच्छए सुमिणे ।
सीहं सरं समुदं दामं जलणं च जंबुफले ।।
इमे य दट्टण पाहाइयतूरजयजयासदेण विउद्धा 'नमो जिणाणं'ति भणिउं विणएण निवेइए
उ स ह दत्त स्स सुमिणे । तेण भणिय-
अवि य-धवलच्छि! तुज्य होही एसो सो कित्तिनिम्मलो पुत्तो।
जो ज स मि ते ण पुरा सुमिणयसंग्रहओ सिद्यो ।
२

[१, १५-१६
इममि य भणिए हरिसवसफुल्ललोषणाए यडिवनं तीए जहा-'तुम आणवेसि तह नत्थि
संदेहो ति । तओ-
अवि य- चविऊण सो वि देवो कप्पाओ चैव बंभलोगाओ।
तमि दिणे उववको तीए कुछीए कयपुन्नो ॥
तओ तं च दियहं घेत्तूण पवड्डिउं परत्तो लाए गम्भो । जाओ य डोहलो जिणसाहुपूयासंपा-
यणपरो । विहवाओ(णु ?)रूयं च पूरियो । लओ संपत्ताडोहला नवण्हं मासाणं अट्ठमाण च
राइदियाणं [तरं] सुहंसुहेण सुकुमालपाणिपाय उत्तत्तकणयप्पहं मयललक्षणालंकियं सरयस-
मयपडिबुद्धनीलुप्पलदललोयणजुयल जंबुद्दीवाहिवहअणाढियजक्खकयसंनिज्झा पम्या उओ.
इयवासभ[च]णोयरं दिणयरसमप्यहं दारयं ति।
निवेइयं च वावगचेडियाए उ स ह द त स्म । तेण य वि दिन्नं तीएपारिओसिय महादाणं
कयं च बद्धावणयं । समागओ नपरजणवओ याओ य आययणे मुमणभरविसेसपूयाओ ।
पयत्ताई च पइभवणेसु वअंतेणं परमपमोयतूरेग, गिजंतेण जममंगलगीएणं, नचंतीहिं तरुण-
रामाहि, पेच्छंतीहिं सहरिसं वुड्डाहिं, वट्टमाणहल्लुफलायाई, समागच्छंति अच्चु(१)हारविच्छड्डाई
महापमोयपिसुणयाई बद्धावणयाइ ति । इमेड य कमेण समागओ बारगमो दिणो । तओ जंबु-
दीवाहिवइकयसंनिज्झत्तेणा जंबुफलसुमिणसंदरगण य कयं दारगम्म णामं अंब णा मो त्ति।
पंचधाई-परियरिओ य मुहंसुहेण बडिउ पयत्तो।
अवि य- जह जह वित्थरइ सणू तह सह पुन्नो कलाकलावेण ।
सियपक्वते व ससी संपुन्नो सवहा जाओ ॥
तओ एवं च विसिटुं पुन्नफलमणुभवंतो पुचभवसुकयवासणागुणेण बालभावे वि अबाल-
भावचरिओ सयलसस्थकलासंपत्तिसुंदर कुमार माने अणुभवंतो, पुवभवब्भासेण य अणुरत्तो
सत्थेसु, बहुमन्नइ य गुणसमिद्धे, पुलइलए सुहालिएसु. न बहुमन्नइ विसयामत्ते, भावेइ संसार-
सहावं, बड्डए सद्धाए निययसहावेण य, करुणापहाणहियओ पियजंपिरो य, ईमिविहसियपु-
चप्पहासणसीलो, सुसाहुजणसेवानिाओ, महापयाणपूरियपणइयणहिययपरितोसो य । तओ
सो मित्तंबंधुपरिंगओ नाणाविहकीलाहिं अभिरममाणो अच्छइ । एवं कयाइ, वीणावेणुमणहर-
गीयायनणेण, कयाइ नाणाविहदुमलयाकिण्णायवरउववाविहारेण, कयाइ तित्थयर-मिद्ध-साहु-
चकवट्टि-बलदेव-वासुदेव-चरियायनल, कमाइ भत्रणवाविमजणकीलाविणोएण, कयाद
सुसाहुपूयोवयारकरणेणं । किं बहुणा म ग ह ए र सयलकामिणीयणकुवलयदलमामलाहिं नयण-
मालंजलीहि अणुपिजमाणो, अवहरंतो य मणहररामायणमणाई, वियरंतो य रा य गि ह पुरवरे
गमेइ कालं ति । वरियाओ य जणणि-जणएहिं तस्स अट्ठ इन्भदुहियाओ । तओ एयंमि अवसरे
किं जाय ? अवि य-
कोहग्गिसमणमेहो माणवराचलपमेयअसणी य ।
मायामोत्थवराहो लोहग्गहसिबरसतो॥

छ हो उ है सो।
निजियसयलमुरासुरमयद्धयमाणमरणपयंडो।
भव्यकुमुयाण चंदो मोहतमविणासणेकरवी ।
सिद्धिवहुनेहनिम्भरसुसाहुगणनिच्चनमियपयकमलो।
संपत्तो ग य गि हं सुहं म सा गी गणहरिंदो।
रा य गि ह तिलयभूए गुणसिलए चेइए समोसरिओ ।
नीहरिओ नयरजणो वंदणभत्तीए अह गुरुणो।।
नवजलहरगंभीरस्मरेण अह वियसिओ सिहंडि व्य ।
गुरुणो आगमणेणं जं बु कु मा । नियमणेणं॥
पवरहसमारूढो नीहरिओ पुरवराओ अह कुमरो।
दुराओ मुक्करहो गुरुणो आसन्नमल्लीणो ।
काउं पयाहिणं तो नमिऊणं पायपंकयं सिरमा ।
उवविट्ठो गुरुपुरओ वंदेउं सेमसाहू य ॥
अह भगवया वितिइया] जलहरगंभीरमहुरसद्देण ।
भणियं भो भव्वजणा ! मोक्खं पइ उज्जमेयत्वं ।।
भणियं च - सइ सासयंमि थामे तस्सोवाए य वरमुणिभणिए ।
एगंतसाहए सुवुरिसाण जत्तो तहिं जुत्तो॥
तओ जंबु णा मे ण भणिय 'भयवं किं पुण तं सामयं थामं, को वा तस्योवाओं'त्ति ।
तओ गुरुणा भणियं, सोम ! निसुण-
हविहकम्ममुक्का गंतु चिट्ठति पाणिणो जन्थ ।
लोयस्स तिलयभूयं सासयठाणं तमुद्दिट्ट ।
तम्सोवाओ संमत्तचरणतहनाणलक्षणो भणिओ।
अप्पडिवाइ य ववत्थिओ य गिहि-साहुधम्मेहि ॥
पंच य अणुव्वयाइं गुणव्ययाई च हुंति तिन्नेत्र ।
सिक्खावयाई चउरो गिहिधम्मो तत्थ बारसहा ।।
खंती य मद्दवज्जव मुत्ती तवसंजमे य तह सञ्चं ।
मोयं आकिंचणं च बंभं तह होइ] जइधम्मो॥
एयस्स मूलवत्थु दुविहस्स वि होइ नूण संमतं ।
तं पुण कम्मायत्तस्स जंतुणो दुल्लहं होइ ॥
ते नाम दंसणस्स य आवरणं वेयणिय-मोहणियं ।
आउ य नाम गोयं तहंतरायं च पयडीओ।
एयस्स पुण निमित्तं मिच्छत् अविरई य अनाणं । .
जोगा तहा कसाया दुति पमाया य नायध्वा ।।

जंबु च रिर्य ।
एगपरिणामउववञ्जियस्स एयस्स ठी भवे दुविहा ।
उक्कोसिया जहन्ना तत्थुक्कोसिं पवक्खामि ।।
अइअसुहभावजणिया अयराणं तीसकोडकोडीओ।
तिव्वठिई पढमाणं तिण्हं तह अंतिमस्सावि ।।
सयरिं च मोहणीयम्स नामगोत्ताण होंति तह वीसं ।
तेत्तीसं अयराइं परमठिई आउयस्सावि ।।
एयं अट्ठपयारं कंमं अह बंधई उ एएहिं ।
जीवो उ कारणेहिं पवंनियं पुव्वसाहहिं ।।
पडणीयमंतराइय उवघाए तप्पओस निण्हवणे ।
आवरणदुगं भूयो बंधइ अचासणाए य ।
भूयाणुकंप वय-जोगउज्जओ खंतिदाणगुरुभत्तो ।
बंधइ भूओ सायं विवरीए बंधई इयरं ।।
अग्हंत-सिद्ध-चेइय-तव-मय-गुरु-साहु-संघपडणीओ।
बंधइ दसणमोहं अणंतसंसारिओ जेण ।।
तिन्वकसाय बहुमोह-परिणओ राग-दोससंजुत्तो ।
बंधइ चरित्तमोहं दुविहं पि चरित्तगुणघाई ।।
मिच्छद्दिहि महारंभपरिग्गह-तिब्बलोहनिस्मीलो।
निरयाउयं निबंधड़ पावमई रोहपरिणामो।।
उमग्गदेसओं मग्गनासओं गूढहिययमाइल्लो ।
सढसीलो य ससल्लो तिरियाउं बंधए जीवो ॥
पगईय तण(णु)कमाओ दाणरओ सीलसंजमविहूणो ।
मज्झिमगुणेहिं जुत्तो मणुयाउं बंधए जीवो ।।
अणुव्वय-महव्वएहिं बालतवाकामनिजराए य ।
देवाउयं निबंधइ संमद्दिट्ठी य जो जीवो ॥
मण-वयण-कायवंको माइल्लो गारवेहिं पडिबद्धो ।
असुहं बंधइ नामं तप्पडिवक्खेहिं सुहनामं ॥
अरहंताइसुभत्तो सुत्तरुई पयणुमाणगुणपेही ।
बंधइ उच्चागोयं विवरीए बंधई इयरं ॥
पाणवहाईहिं रओ जिणपूया मोक्खमग्गविग्घयरो।
अओइ अंतराय न लहइ जेणिच्छियं लाभं ॥
इय मेयवत्ति(नि?)या मे परमठिई कंमबंधगा जे य।
संपइ सुणसु जहन्ना एयमणो तं वरकुमार ॥

छ हो उसे लो।
इयरा बारस तह[अट्ट] अट्ट वेयणिय-नामगोताणं ।
जहसंखेण मुहुत्ता भित्रमुहत्तं तु सेसाणं ।।
एवं ठी यस्स जया अहापवत्तेण कह वि करणेण ।
कोडाकोडिं मुत्तुं अयराणं नाउखवियाओ।
तीसे वि थेवमेने खविए धणरागदोसपरिणामो।
मोहणियकंमजणिओ हवइ य गंठी सुदुब्भेओ।
भणियं च - गठि त्ति सुब्भेओ कक्खडघणरूढगूढगंठि व्व ।
जीवस्स कम्मजणिओ घणरागदोसपरिणामो ॥
तं पत्तेयसमाणो अत्ोंगे भिंदई उ जे जीवे ।
अत्थेगो नो भिंदइ जे भिंदइ से अउब्वेण ॥
भणियं च - तं च पत्तेय समाणे अत्थि एगे जीवे जे तं भिंदइ । एत्थि एगे जं नो भिंदा ।
तत्थ णं जे से भिंदइ, से अपुव्वकरणेण भिंदेइ । तओ-
अनियट्ठीकरणेणं भिन्ने गंठम्मि नो पुरायत्तं ।
आयपरिणामरूचं खयउवसमियं लहइ सम्म ।
तस्समकालं पावड़ मइनाणं चेव तह य सुयनाणं ।
अह तंमि संपत्ते जीवे बहुकम्ममलमुक्के ।
आसन्ननियसरूवो होइ पसमाइलिंगसंजुत्तो।
मिच्छत्तस्स य विमुहो जिणवयणरुई य सो होइ ।
भणियं च- संमत्तं उवसममाइएहिं लक्खिजई उवाएहिं ।
आयपरिणामरूवं वज्झेहिं पसत्थलिंगेहिं ।।
एत्थ उ परिणामो खलु जीवस्स सुहो उ होइ विन्नेओ।
किं मलकलंकमुकं कणगं भुवि झामलं होइ ।।
पयईय व कंमाणं वियाणिउ वा विवागमसुहं ति ।
अवरद्धे वि न कुप्पइ उवसमओ सव्वकालं पि ॥
नरविबुहेसरसोक्खं दुक्खं चिय भावओ उ मअंतो।
संवेगओ न मोक्खं मोत्तूणं किं पि पत्थेइ ।।
नारय-तिरिय नरामरभवेसु निव्वेयओ वसइ दुक्खं ।
अकय परलोयमग्गो ममत्तविसवेगरहिओ वि ।।
दट्टण पाणनिवहं भीमे भवसागरंमि दुक्खत्तं ।
अविसेसओऽणुकंपं दुहावि सामत्थओ कुणइ ।।
मन्नइ तमेव सच्चं निस्संकं जं जिणेहिं पन्नत्तं ।
सहपरिणामो सचं कंखाईविसोत्तियारहिओ ।।

जंबुचरि ।
एवंविहपरिणामो समद्दिट्ठी जिणेहिं पन्नत्तो ।
एसो य भवसमुदो लंघइ थेवेण कालेण ॥
तीसे वि य ठीईए खीणे पलिओवमाण पुहत्तण ।
• सुहपरिणामपगम्भं पडिवाइ देसविरई से ।।
मा य- पाणवहालियपरधणथलाणेयाण विरमणं कुणसु ।
परदारस्स य विरई परिमाणं वा परिग्गहस्म ॥
परिमाणस्सावडिए पडिवन्नाणुव्वए य से एवं ।
देसपरिणामजुत्ते अध्यारे नो इमे कुणइ ॥
तं जहा- बंधवहछविच्छेए अइभारे भत्तपाणवोच्छेए ।
रागेण व दोसेण व न कुणइ एए उ अड्यारे ।।
तहा- सहसा अब्भक्खाणं रहसा य सदारमंतभेयं वा ।
मोसोवएसकरणं कूडं लेहं च बजेइ ।।
तहा- कूडतुल-कूडमाणं तप्पडिरूयं विरुद्धगमणं च ।
तकरयाणपओगं तेनाहडयं च वजेइ ॥
नहा- अपरिग्गहिया इत्तर अणंगकीडा उ परविवाहं वा ।
तिबो तहाहिलासो वञ्जई कामभोएसु !!
तहा- खेत्तं वत्थु हिरनं तहा सुवनं धणं च धनं च ।
दुपयं चउप्पयं वा कुवियपमाणं न अक्कमई ।।
एवंमाई......जे अन्ने संसारहिंडणनिमित्ते ।
सुहपरिणामो सययं भावेणं ते विवजेइ ॥
तहा- दिसिवयभोगुवभोगे अणत्थदंडे गुणव्वया सिक्खा।
सामाइयदेसवगासियं च पोसहऽतिहिविभागो ।
उड्डाहतिरिदिसिगुणव्वयस्स गहियस्स नो अइकमइ ।
उनुदिसाइपमाणं वुद्धिं सइ अंतरद्धं वा॥
भोगुवभोगु गुणवयं दुविहं इह जिणवरेहिं पन्नत्तं ।
भोयणओ कम्मयओ एक्केक्के सुणसु अइयारे ।
सचित्तमीसप्पउलियदुप्पउलियओसही तहा तुच्छा।
भोयणओ अइयारा भोगुवभोगमि नायब्वा ॥
इंगाली वण साडी भाडी फोडी विवजए कंमे ।
लक्ख रस केस दंते विसविसए तह य वाणिजे ।।
पीलणकंमं निल्लंछणं च सर-दह-तलायसोसं च ।
असईपोसं च तहा वजे[य] कंमओ यावि ॥

६, ७९-९२]
अज्झवसाणायरिए पमायचरिए य हिंसदाणे य ।
पावुवएसे य तहा अणकुडंडे य च उभेए ।
कंदप्पं कुक्कुइयं मोहरियं तह य जुत्तअहिगरणं ।
उवभोगपरीभोगाहियं च डंडंमि अइयारा ।।
सावजजोगपरिवजणं तु निरवजसेवणं तह य ।
समभावो सामड्यं पन्नतं जिणवरिंदेहि ॥
दुप्पणिहाणं मणमाझ्याण अणवट्टियस्स करणं वा ।
सइ सामइयाकरणं सामइए हुति अइयारा ॥
आणवणं पेसवणं सई रूवं च पोग्गलक्खेवं ।
देसावगासियंमी पंचेए वजए दोसे ।।
आहारे सक्कारे बंभे य तहा भवे अवावारे ।
अह पोसहोववासे चउहा य इमे य अड्यारा ।।
सेज्जुच्चाराईण पडिलेह-पमजणाण अक्करण ।
दुक्करणं वा तेसिं संमं च न पालए गहियं ।।
आयाणग्गहटाए जईण नायागयं च कप्पं च ।
कमजुत्तं भत्तीए अतिहिविभागो य ज दाणं ॥
सच्चित्ते निक्खेवं पिहणं वा वजए सचित्तेण ।
कालाइक्कमदाणं परववएसं च मच्छरियं ।।
से एवं गहियवए तीसे कंमद्विईइ खविऊण ।
संखेजसागराई तमि भवे अह व बहुएसु ॥
सावजजोगअहविरइलक्षणं पावई उ जइधम्म ।
उवसमसेटिं च पुणो पावइ अह खवगसेटिं पि ।
भणियं च - सम्मत्तंमि उ लद्धे पलियपुहृत्तेण सावओ होइ।
चरणोवसमखयाणं सागरसंखं तओ होज्ज ।।
एवं अपरि(प्पडि)वडिए संमत्ते देवमणुयजमेसु ।
अन्नयरसेढिवज्जं एगभवेणं व सव्वाई॥
अह खवगसेढिअते केवलवरनाणदंसणं लहिउँ ।
भवगाहिखवियकंमे विगयमले से लहे सिद्धिं ॥
एत्थंतरंमि गुरुवयणायनणजणियसुहपरिणामानलनिद्दड्डवहुकंमिंधणेण भावओ पडिवन-
संमत्तसावगधम्मेण भणियं जं बु णा मे ण-'भयवं ! धंनो हं जेण मए पावमलपक्खालणं रागा-
इविधायणं पसमाइगुणंकरं भवचारयविमोयणक्खमं सुयं तुम्ह वयणामयपवित्थरं ति ।

तो आइसंतु गुरवो, जमए काया । अहवा समाइट्ट चेव भगवया; ता देहि मे ताव गिहि-
धम्मसारभूए अणुव्वयाइए गुणट्ठाणे, जाव आउच्छिऊण अम्मापियरं भगवया उवइट्ठउवसम-
सेढि-खवगसेडि-केवलवरनाणदंसणसव्वकम्मविगमाणतरंसिद्धिसुहकारयं च गिण्हामि तुम्हंतिए
खमामवजनमुत्तितवसंजमसच्चसोयागिचणबंभवेररूवं जइधम्मति । गुरुणा भणियं-'किच्चमेयं
तएजा(तवा ?) रिसाणं भव्वसत्ताणं ति । विहिपुव्वयं च दिन्नाणि से अणुव्वयाणि । अणुसासिओ
य बहुविहं । तओ वंदिऊण परमभत्तीए य सपरिवारं गुरुं, पयट्टो रहबरसमारूढो नयराभि-
मुहं । पत्तो य नयरदुवारं । तं च पडिनियत्तगुरुसमीवनरनाहजाणवाहणसमाउलं नायरजण-
गुरुवंदणस्थपवेसनिग्गमपडिरुद्धपहं च पेच्छिऊण चिंतियं जंबु णा मे ण-जाव पडिबालेमि
एत्थ परिवाडि ताव अइमहंतो मे कालक्खेवो हवइ, ता वच्चामि अन्नण दुवारेण-त्ति चिंति-
ऊण अन्नदारे पवत्ताविओ रहवरो सारहिं भणिऊणं ति । सारहिणा वि पवत्तिओ चोइडं तुरं-
गमे । पत्तो य अभिसेयदुवाणं (रं) च । जाव तं पि परचक्कभएण रिउबलहणणनिमित्तं सिला-
जंतपहरणलंबमालाउलं दट्टण चिंतिउं पयत्तो।
अवि य- एयं जइ निवडेज ममोवरिं कह व सीलरहियस्स ।
अकयपुनस्स तो मे दोगइगमणं धुवं होजा॥
जओ- अत्थो होइ अणत्थो सयणो वि य परजणो हियं अहियं ।
मित्तं पि हवई सत्तु आसन्ने चसणकालंमि ।।
भणियं च-अन्नह परिचिंतिजइ सहरिसकंदुज्जुएण हियएणं ।
परिणमइ अन्नह च्चिय कजारंभो विहिवसेण ।।
तओ एवं च परमसंवेगभावियमइस्स मे इंदजालसरिसं जीवलोयमनमाणस्स धम्मज्झा-
णजलपक्खालियपावलेवस्स समुपन्ना चिंता-अहो णु खलु एवंगयस्स मे नत्थि पओयणं ।
जओ नरयतिरियनरामरगईमूलं एवंविहं मरणं न सेयाय भवइ । तो ते धन्ना जे तेलोकबंधु-
भूए चिंतामणिकप्पे परमरिसिसव्वन्नुदेसिए धम्मे कयाणुराआ अगारवासाओ अणगारियं
दिक्खं पवन त्ति । तओ य, पाणवह-मुसावाय-अदत्तादाण-मेहुण-परिग्गहविरया बायाली-
सेसणादोसपरिसुद्धपिंडगाहिणो संजोयणाइपंचदोसरहियकालभोइणो पंचसमिया तिगुत्ता
निरइयारवयपरिपालणत्थमेव इरियासमियाइपणुवीसभावणोववेया, अणसणामोणोयरियाइ-
पायच्छित्तविणयबाहिरभंतरतवोगुणप्पहाणा मासाइयाइअणेगपडिमाधारिणो विचित्तदवाइअ-
भिग्गहरया, अम्हा(ण्हा :) लोयलद्धावलद्धवित्तिणो निप्पडिकंमसरीरिणो समतणमणिले?
कंचणा; किं बहुणा अट्ठारससीलंगसहस्सधारिणो, उबसमाईयविबुहजणपसंसियसमसुहसमेया,
अणेगगामागरनगरपट्टणमडंवदोणमुहसंनिवेससयसंकुलं विहरिऊण वसुहं मिच्छत्तघणपंकयप-
डिबद्धे य सद्धमकहणदिवागरोदएण पडिबोहिऊण भवकमलागरे महातवचरणपरिकंमियसरीरा
जिणोवइटेणं मग्गेणं कालमासे कालं काऊण देहं परिचयति त्ति । तो अहं पि इयाणी गंतूण
गुरुचलणंतिए गिण्हामि विसिटुं वयविसेसं । आमरणं पि मे सेयाय भविस्सइ त्ति । इमं च
चिंतिऊण भणिओ सारही-'भद्द ! पडिप्पहं चोएहि तुरंगमे, जेण गुणसिलए चेइए गंतूण वंदि-

छटो उ हे सो।
ऊण य गुरुं तओ पसिद्धपहेण पविसामो त्ति । तेण य तह ति पडिवजिऊण तहेव समाय-
रियं । पत्तो य गुरुपायमूलं कुमारो । तओ वंदिऊण य विनत्तो गुरू ।
अवि य- वणियमहं निबिन्नो जमजरामरण एत्थ संसारे।
ता भयवं आमरणं बंभच्चरियं वयं मज्ज्ञ ॥
गुरुणा भणियं गुरुविकमेण ते निजिओ मयरचिंधो ।
तिन्नो च्चिय संसारो ता एयं हो अविग्घेण ॥
तओ एवं गहिय महादुद्धरखओ पुणो पुणो बंदिऊण गुरुणो चलणारविंदजुयलं समा-
रुहिय रहवरं पविट्ठो नयरं । संपत्तो य अत्तणो भवणवारं । ओयरिओ य रहवराओ कयपणामो
य अंमापियरं विन्नविउं पयत्तो ।
अवि य- ताय मम मए धम्मो निसुओ जिणयंदभासिओ विमलो ।
मयलदुहक्खयगारी हेऊ जो सयलसोक्खाणं ।।
मुरसिद्धकिंनरोरगपणमियचलणारविंदजुयलस्स ।
चरिमजिणयंददिक्खिय सुहं म सा मि स्स पासंमि ।
तेहि भणिय- तं धन्नो जेण सुओ सुहं म सा मिस्स पायमूलंमि ।
धंमो जिणवरभणिओ सत्ताण हिओ सुगइमूलं ।
तेण भणियं- जइ एवं ता निसुणह जंमजरामरणरोगसंतत्तो ।
सिद्धिवहुदसणमणो भीओ हं भवसमुद्दाओ ॥
१०१
ता मुंचह मे अजं जेण य गिण्हामि दुक्खखयजणणिं ।
पवजं गुरुमूले मूलं जा सिद्धिसोक्खाणं ॥
१०२
सोऊण इमं सहसा विगलियअणवस्यबाहनियरेहिं ।
जणणि जणऍहिं भणियं सगग्गयं नेहनडिएहिं ।।
जं नाम वच्छ धमो निसुओ अचंतसोहणं एयं ।
जं पुण एयं अन्नं तं कालो तुज्झ को एस ॥
जिणसासणमि भत्ता अञ्चतं आसि पुवपुरिसा वि ।
सहसा तेहिं वि न कयं निक्खमणं तुम्ह मोतमि ॥
अन्नं च- तुह मुहयंदपयंसणविरहानलजालगाढदड्डाणं ।
कुमुयाण व कत्थ पुणो अम्हाणं निव्वुइं होजा ॥
अन्नं च- अम्हाण वि बहुकालं धम्मं जिणभासियं सुणन्ताण ।
न य एरिसो अउवो एकपए निच्छओ जाओ।
तओ- ईसिवियसंतवयणारविंदपसरंतदसणकिरणेण ।
अह भणियं कुमरेणं एवं पि न कारणं एत्थ ।।
१०७

जओ-कालेणमणतेणं तत्तं न मुणति के वि मूढमणा ।
अन्ने उण थेवेण वि पारं गच्छति कजस्म ॥
एत्थ य सुण अक्खाणं इमस्स अत्थस्स सूयग एकं ।
तेहिं वि भणियं साहसु तो भणियं जंबुना मेण ॥
१०९
॥छ।।
११०
११२
११६
आसि व संत पुर ला य न्न व इत्ति[जह] नाम वरगणिया ।
रूयवई गुणजुत्ता महाधणा तमि कालमि ।।
तीए समं रायसुया पुत्ता इब्माण अत्थि प(व)रभोगं ।
काऊण जंति बहवे नाउं गमणूसुए सावि ॥
भणइ ते जइ तुम्मे काउं में निग्गुणं परिचयह ।
ता मम सुमरणहेउं घेप्पउ मह संतिय किं पि ।।
उवरोहेण य ते वि हु गिण्हंति य कडयकुडलाईयं ।
आहरणं अह अन्नो समागओ तत्थ इब्भसुओ ।।
सो रयणविहीकुसलो दिट्ठ अह तेण तत्थ कणयमयं ।
पंचमहारयणजुयं एकं वरपायपीढं ति ॥
तं पुण अणायरेणं दीसंतं तत्थ ताहिं गणियाहि ।
खिप्पइ[य] इओ तह च्चिय अनायरमत्थसाराहिं ।।
अह के पि सो वि कालं तीए सह अच्छिऊण य पयट्टो ।
देसाहिमुहं तीए सो भणिओ सुहय ! निमुणेसु ॥
जइ तं चलिओ अवस्सं ता गिण्हसु मज्झ संतियं किंचि ।
सुमरणहेउ महग्यं आहरणं किं पि जं दिवं ।।
तेण य भणियं धवलच्छि ! निच्छओ तुज्झ एत्थ अइगरुओ।
ता एयं पावीढं तुह पयपरिफंसियं गहियं ।।
तौए भणियं अन्न गिण्हाहि महग्धमुल्लयं किंचि ।
किं ते इमेण होही गहिएणं अप्पमुल्लेणं ।।
एएण वि पञ्जत्तं वरतणु तुह पायर्फसललिएण ।
अन्नण मह न कजं इइ भणियं इब्भपुत्तेण ।।
दिन्नं अह तं तीए तेण[य] परिचिंतियं अहो मुद्धा ।
ते रायसुया सव्वे जाणंति न रयणपरमत्थं ।।
एयं महग्धमुल्लं परिहरिउं जे य लिंति निसा(स्सा)रे।
अनागमोहियमणा आहरणे कुंडलाईए ।
११८
११९
१२१
१२३
-
-

१२७

छटो उद्दे सो।
अह सो त घेत्तृणं पत्तो नियमि चेव देसंमि ।
विणिवट्टिऊण रयणे सुहभाई तत्थ संवुत्तो ।।
कहिओ दिवंतो मे एयस्स य उवणओ निसामेह ।
जह गणिया तह जाणसु धम्मसुई जिणसमुद्दिट्ठा।
जह इब्भरायपुत्ता तह जीवा विमलनाणपरिहीणा।
इच्छंति ते सुहाई सुरमणुयभवेसु विउलाई ।।
जह आहरणा तह देससहविरईतवोविहाणाई।
जह होइ इब्भपुत्तो भविओ तह मोक्खसुहकंखी ॥
जह रयणपरिक्खाकुसलं तं होइ तह संमवरनाणं ।
कंचणपीढं च जहा होइ तहा दंसणं एत्थ ।।
अच्चतमहग्घाई हुँति जहा एत्थ पंच रयणाई ।
महमद्दसंजुयाई पंच वयाइं तहा हुंति ॥
जह रयणाण विणोए सुहसंपत्तीउ इब्भपुत्तस्स ।
भवाण तहा मोक्खो होइ गयाणं सुहुप्पत्ती ।।
ता जह इन्भसुएणं रयणगुणविणिच्छिओ को तत्थ ।
थेवेण वि कालेणं न तहा इयरेहिं बहुणावि ।।
एवं च तत्तगहणे न कारणं चेव काल-बहुकालो ।
ता एयं नाऊणं ममं विसजेह तायम्ब ! ।।
१२८
॥छ॥
१३२
१३३
१३४
तओ तेहिं भणियं-
एही पुणो वि भयवं विहरंतो एत्थ गणहरो जइ य ।
तइया करेसु पुत्तय ! वयगहणं तं अविग्घेणं ॥
तेण भणिय- एत्थ य सुणेह एक साहिप्पतं तुमे उ आहरणं ।
तेहिं वि भणियं साहसु अह कहिउं सो समाढत्तो॥
उत्तुंगधवलपायारवेढियं अत्थि कंचणसमिदं ।
कं च ण पुरै पसिद्धं सिरिसं जं देवलोएण ।।
तत्थ य पंच वयंसा वसंति ते अन्नया समोसरियं ।
आसन्ने कुंथुजिणं तत्थेन गया सुणेऊण ।।
दिदै च तेहिं सहसा देविंदविणिमियं समोसरणं ।
कंचणरयणसमिद्धं अवयरियं सग्गखंड व ॥
तओ-ताणं परोप्परं चिय उल्लावो सहरिसाण संवुत्तो।
पेच्छह पेच्छह एयं दिव्वं हो जिणसमोसरणं ॥
१३७
१३८

सुरवणुवलयं व इमं अणेयरयणेहिं विविहवन्नहूँ ।
पेच्छह हो एयं पि य रयणमयं पढमपायारं ॥
रविमंडलं च उइयं कणयमय पेच्छ बीयपायारे ।
सरयब्भपुंजघडियं व पेच्छ तइयं पि रुप्पमयं ॥
नवजलहरपडलं पिव फुरंतविज्जुजलं इमं पेच्छ ।
वहलघणनीलपत्तं रत्तपवालं वरअसोयं ।।
पगलियकलंकससिबिंबधवलवरमालिय व्व रेहती।
पेच्छसु जिणिंदउवरि रिंगोली आयवत्ताण ।।
सरयससिबिंबनिग्गयमयूहसच्छायसोहिरपहालो(? ले)।
कणयमयडंडरुइरे पेच्छसु अह चामरकलावे ।।
१४३
सुरवणुसमसोहेहिं पवणपहोलंतधयवडग्गेहिं ।
थाहरमाणं व इमं गयणयलं पेच्छ भव्ययणे ॥
मयरंदमत्तमहुयरनिब्भररवमुहरजणियझंकारा।
ओपेच्छ कुसुमाण बुट्ठी विटट्ठियपंचवन्नाहा ॥
बहिरंतदिसायको जयजयजयघोसघोसणामुहलो।
मुरमणुयासुरकिंनरमुहकमलविणिग्गओ पेच्छ ।।
मुहलेइ दिसाए(य)कं निब्भररवभरियभुयणविवरोहो।
सुरकरताडियदुंदुहिपवरनिनाओ इमो पेच्छ ।
१४७
तओ अन्नेण भणियं-'अहो बयंस ! पेच्छ पेच्छ किं पुण इमे कुरंगमजूहा मंदगईए सम-
ल्लियंति जिणं पइ ?' तेण भणियं-
अवि य- कंचणतोरणपसरियबहलमयूहोहपूरियदिगतं ।
मन्नता दवजलणं मंद मंद इमे लीणा ॥
१४८
तओ अन्नण भणियं-'ता किं पुण इमे समल्लियंति ?' । तेण भणियं-
अवि य- जिणमुहकमलविणिग्गयवायारसलद्धगरुयसुहयासा ।
अवहत्थियसेसभया जिणवयकमलं इमे लीणा ।।
तओ अन्नेण भणियं-
पणयसुरमउडपसरियमयूहसंकंतकब्बुरच्छायं ।
जायं जिणपयकमलं ओपेच्छसु कणयवत्तं पि ॥
जिणभत्तिपणयसुरसुंदरीयणकवोलतेयपडलेहिं ।
बालयरवि व्व जाया पेच्छसु सयले वि दिसिनिवहा ॥
अन्नं च- इमेसिं चेव सुरसुंदरीणं । अवि य-
तणुलग्गपवररत्तंसुउच्छलियवहलतेयपडलेहिं ।
संझा रायजुया इव गयणद्धं ता इमे पेच्छ ।

अन्नं च- देहट्ठियभूसणमणिमयूहपसरंतपडलविच्छुरियं ।
सुरतणुमइयं च इमं ओपेच्छसु मेइणीवर्से ।
दीसइ य इमे पेच्छसु ससुरासुरसूरचंदसंकिन्नो।
देवमइओ व्व जाओ भूभाओ देवलोओ व्व ।।
अन्नं च- दिणयरचंदांगारविहप्फइबुहसुकराहुमणिपमुहा ।
सव्वे वि गहा सव्वायरेण ओपेच्छ जिणपणया॥
ता सव्वहा वि पत्तं जम्मफलं जं जिणो समोसरिओ।
दिवो अजम्हेहिं पञ्चक्ख सव्वसुरमहिओ ॥
मन्ने अन्ज कयत्था नयणा अम्हाण जं जिणो दिहो।
अजं तिन्नो य इमो रुंदो भवसायरो मन्ने ।
अन्नं च-जं सव्वभाववित्थरपरमत्थविभावयं सुयं वयणं ।
एयस्स तेण मन्ने सवणाण वि अन्ज सहलत्तं ।।
ता पत्तं पत्तव्यं अजं अम्हेहिं पुनफलमेयं ।
जं दिटुं पयकमलं कलिमलमहणं जिणिंदस्स ॥
ता एयं वो सेयं असुरिंदसुरिंदवंदियकमस्स ।
एयस्स पायमूले गिण्हामि जमिह सामन्नं ।।
ताणेक्केण भणियं सञ्चमिणं जं जहा तुम भणसि ।
किंतु सुओ ता धम्मो दिट्टो य गुरू जिणवरिंदो ।
एयं वा अन्नं वा जइया उण दच्छिमो उ तित्थयरं ।
तइआ वि य गिहिस्सं पव्वजं तस्स पामूले ॥
तो भणियं अन्नेणं मा एवं भणह, एस अम्हेहिं ।
दालिदियपुरिसेण व कह कह व निहि व्व संपत्तो ।।
भवसायरभव(म)णकिलंतएहिं जरमरणरोगतविएहिं ।
कमविवरेण पत्तो कत्तो पुण होज संपत्ती ॥
अन्नण तओ भणियं पुच्छामो जिणवरं इमं एत्थ ।
किं सुलहं दुलहं वा जिणाण इह दंसणं होइ ।।
जई दुलहं ता सेयं इमस्स मूलंमि अम्ह वयगहणं ।
अह भणइ होइ सुलहं ता इच्छा तुम्ह सव्वेसि ।।
सव्वेहिं तओ भणियं एवं ही सोहणं तए भणियं ।
उवसप्पिऊण सव्वायरेण अह पुच्छिओ तेहिं ।।
किं भयवं हुंति जिणा संपइणागयअईयकालेसु ।
पाविजइ सुहमेसिं च दंसणं किं व दुक्खेण ।।
१६०
६
१६५
१६७
१६८

अह भगवया वि भणिय निसुणेह हो सोम भ र हे र व ए सु ।
दुविहो वच्चइ कालो विज एसु य होइ एकविहो ॥
उवसप्पिणी उ एका बीया अवसप्पिणी मुणेयव्वा ।
वीसं कोडाकोडीहिं दो वि अयराण वच्चंति ॥
१७०
तत्थ अवसप्पिणी छहि अरएहिं बच्चइ । ते य इमे अरया । तंजहा-पगतसूसमा चउहिं
सागरोवमकोडाकोडीहिं बच्चइ । तत्थ य तिपल्लोवमाउणो तिगाउयप्पमाणा य पुन्नविसेसेण
कप्पपायवउवणीयभोयणसेज्जगंधमल्लाइउवगरणा रिजुसहावा विसिट्ठबुद्धिविरहिया मरणंते
देवगइगामिणो जुयलाहमिया मणुस्सा भवंति । बीया व सूसमा तिहिं सागरोवमकोडा-
कोडीहिं बच्चइ । तत्थ य दुप्पल्लोवमाउणो दुगाउयप्पमाणा सेसं सत्वं तहा जहा पढभे । किंतु
मणायं मंदाणुभाविणो तेसिं ते कप्पदुमा भवंति । तइया य सुसमसमा दुहि सागरोवमकोडा-
कोडीहिं वच्चइ । तत्थ य एगपल्लोवमाउणो एगगाउयप्पमाणा य जुयलाहमिणो । सेसं सवं
जहा बीए; किं तु मणायं मंदाणुभाविणो हवंति तेसिं कप्पदुमा । चउन्थी दुसमसूममा एगाए
सागरोवमकोडाकोडीए बायालीसवरिससहस्सूणाएबच्चइ। तत्थ य पुषकोडीय पढममंते य वास-
सयाउणो हति । पंचधणुसयपमाणा य पढमं अंते य सत्तरयणीउ पमाण मणुयाणं ति । एयंमि
वोच्छिनइ जुयलाहंमो, न होंति चिंतियफलदाइणो कप्पदुमा । उववजंति चउवीसं तित्थयरा,
दुवालसचक्कवट्टिणो, नववासुदेव-बलदेवा य । नज्जइ धमाधमो। हवंति धन्नविसेसा । नजंति
कलाओ। पयडीहुंति विन्नाणाई । संगहिज्जति धन्नविसेसाई । कीरति सच्चववहारं ति । तओ
एवं च वच्चमाणेसु दियहेसु वोच्छिन्नेसु तित्थयर-चकाट्टि-वासुदेव-बलदेवेसु होही दुसमा
पंचमकालो। एगवीसवरससहस्सेहिं सा बच्चइ । तत्थ य वरिससय-सत्तरयणीहितो वि परिहीय-
माणं आउय[देह ?]पमाणं हवइ । थोवो य से तत्थ धंमो, बहुओ अहमो । विरला साहुणो,
बहुयाओ कुपासंडिणो। दुल्लहं सच्चं, बहुयमसच्चं । थोवा सज्जणा, बहवे दुज्जणा । परिही-
लिज्जति विज्जाओ । पम्हुसन्ति विन्नाणाई । अप्पोयगवरिसणं । बहवे दुकाला । ताव जाव
वोच्छिजिही धमो। भणियं च-
एयंमि अइकंते वाससहस्सेहिं एकवीसाए ।
फिट्टिहिइ लोगधम्मो अग्गी मग्गो जिणक्खाओ ॥
१७१
पुवाए संझाए वोच्छेओ होइ धम्मचरणस्स ।
मज्झण्हे रायाणं अवरण्हे जायतेयस्स ॥
१७२
पच्छिमसंझाए भवे कुलवोच्छेओ उ देस,माणं ।
सो खलु वोच्छेओ दूसमाए चरिमंमि समयंमि ।।
१७३
अवसप्पिणीउमीसे चत्तारि अपच्छिमाई इह भरहे ।
अन्नंमि दूसमाए संघस्स चउविहस्साचि ॥
१७४
दुप्प स हो साहूणं स च सि री होइ साहुणीणं च ।
सड्ढो ना इ ल नामो फग्गु सि री सावियाणं तु ।।

सव्वाऊ पणवीस अ य वासा मिहत्थपरियाओ।
कालं काही य पुणो अट्ठमभत्तेण दुप्प स हो ।
उववज्जिही विमाणे सागरनामं तु सो उ सोहंमे ।
ततो य चइत्ता सिज्झिाहिइ सुनिव्वुओ धीरो ।।
१७७
तओ एवं च -तमि दसमकाले बोलीणे होही एगंतममानाम छटो कालो। एगवीसव-
रिससहस्सेहिं सो वि वञ्चिही, महादुरुख जणगो मणुयाईणं । तस्स य अंते सव्यं वोच्छिजिही ।
किं पि बीयमेत्तं माणुसमाईणं सब्वेसिं जाईण होहीइ । आहारो कुणिमं तेसि ।
भणियं च - होही हाहाभूओ दुकानब्भूओ हल्लप्फलभूओ ।
कालो अमाइउत्तो गोवंयसमो जणो पच्छा ।।
खरफरुसधूसरयरा अणिट्ठफासा दुहावहा वाया।
वायति भयंकरा पुण दुहावहा सव्वसत्ताणं ।।
धूमायति दिसाओ रओसला रेणुपंकबहुलाओ।
भीमा भयजणणीओ समंतओ अंतकालंमि ।।
चंदा य मुयंति हिमं सूरा य तवंति अहियरं तावं ।
जेण इहं नरतिरिया सीउण्हभया किलिस्संति ।।
पुणरवि भिक्ख-अभिक्खं अरसं विरसं च खार-खटुं च ।
अग्गिविसअसणिसरिसं मुंचइ मेहो जलमणिहूँ ।
जेण इह मणुयाणं खासं सासं भगंदरं कोढं ।
होहिंति एवमाई रोगा अन्ने य णेगविहा ।।
मणुया खरफरुसनहा उब्भडघोडामुहा विगडनासा।
वन्नाईहिं गुणेहिं य सुनिटुगिरा भवे सव्वे ।।
रयणीपमाणमेत्तो उक्कोसेण तु वीस-सोलसमा।
बहुपुत्तनत्तुसहिया निल्लज्जा विणयपरिहीणा ।।
होहिंति य बिलवासी बावत्तरि ते विलाओ वेयड्डे ।
उभयतडाण नईणं नव-नव एकेकए मूले ।।
सेसं तु बीयमेत्तो होही सव्वेसु मणुयमाईणं ।
कुणिमाहारा सव्वे नियगे संपायकालंमि ।।
रहपहमेत्तं तु जलं होही बहुमच्छकच्छभाइन्न ।
गंगासिंधुनईणं रत्ताईणं चउण्हं पि॥
सूरुग्गमणमुहुत्ते ते मणुया मच्छकच्छभ जलाउ ।
घेत्तुं तडे छुभंती अन्ने अस्थमणकालंमि ॥

सीउण्हपउलिएहिं वित्ती तेसिं तु होइ मच्छेहिं।
बायालीससहस्सा वासाणं निरवसेसं तु ॥
अवसप्पिणीए अद्धं अद्धं उपसप्पिणीए नायर्छ ।
एयंमि अइकंते होही उसमाहलं सच्चं ॥
अवसप्पिणि जह एसा उसप्पिणी तह य किं तु विवरीया।
नायव्या अरएहिं एवं तं कालचकं तु ।।
एएण कारणेणं थोवा होहिंति एत्थ तित्थयरा ।
पाविजह दुहमेसिं च दंसणं सव्वकालेसु ॥
विजए उण जुगवं चिय हंति जहन्नण नवर चत्तारि ।
बत्तीसं जुगवं चिय उकोसेणं मुणेगव्वा ।।
ता सब्बहावि दुलहं होइ जिणिंदाण दंसणं एत्थं ।
दंसणओ विय वयणं वयणाओ होइ सद्दहणं ।।
अह सद्दहिउँ कह वि हु संजमकरणंमि(णे १) न होइ उच्छाहो।
तह वि न जायइ नूणं कमवसाणं तु जीवाणं ।
तहा य- होइ निरत्थो नूणं दिणयरबिंबोरगमो व अंधाणं ।
जिणसंगमो वि एवं केसि पि विवेगरहियाणं ।।
भणिय च-दिट्ठो वि अदिट्ठसमो दंगणकञ्जफलाई अकरितो ।
काणइ अदिट्टपुटो होइ जिणो मोक्खहेउ ति ॥
दिट्ठो जिणिंद किल तं पावपणासो जयंमि सुपसिद्धो।
गो सा ल-संग मा णं तुम पि भवहेउओ जेणं ॥
१९९
ता एवं ताव तित्थगरदरिसणं दुल्लहं । तओ तस्स सुहासियं । तं च सोउं कम्मगरुययाए
सदहिउं । जो वि कम्मविसुद्धीए सद्दहइ, सो वि संजलणकसाओदएणं पडिवञ्जइ परित्तं । जो
वा सचक्खुओ निमीलियच्छो चिट्ठेइ, किं तस्स सररस्सीओ करंति । एवं अरहंतवय सोड न
इच्छइ, सुयं वा न सदाइ, सद्दहंतो वा न करेइ, तस्स मोहं तित्थगरदरिसणं । ता एवं
सोऊणं परोप्परं मंतिऊण निक्खंता । तत्थेव समोसरणे कम्मंतकरा य संवुता ॥छ।।
___ता एवं तायम ! अईव सुदुल्हं जिणगणहराईण सुदंसणं । दसणाओ उवण्सदाणं । तरस
वि तब्भणियवयणकरणं ति । ता सव्वहा जइ सयं न गिण्हामि सुहं ग सा मिणो पायकमलमूले
सव्वसावजविरइलक्खणं जइ धम्म तो कत्थ पुणो रागदोसमोहमूढमाणसाणं असुहकम्मगरुय-
भरभारकंतदेहाणं चउगइसंसारसायरे अरहट्टयडिय व्व अबद्धमूलं सययं चिय इओ तओ
परिभमणमहादुक्खसमकंतनासग्गविलग्गनिययपाणाणं अचिंतचिंतामणितुल्लं गुविलासंचारमहा
कंमकंतारमहिंधणपजलियजलणभूयं सिवसुहामयपरमेक्कमहानिहाणं । नरयमहंधकूवनिवडण-

दढमहाबलं वलकप्पं । किं बहुणा, सव्वसत्तअणाइक्खणीयपरममुहपहाणेककारणं तित्थयराईण
दंसति । अह कह वि पि पतं, तहा वि विसयविसवेगपरायत्तनिययमाणविगलियविवेग-
रयणसाराण, कल(लोसियकुसत्थभत्थनियमईणं, कुसासमा अवहयसच्छभावाणं, पाहु(म्हु)दु-
अचिन्तचितामणिकप्पं जिणोवएसपरमत्थगब्भाणं । कत्तो अम्हाण मणुयासुरसुंदरीवंदियकम-
कमलजुयलाणं सच्चदरिसीण जिणयंदाणं अभयनिस्संदभूए सव्वसत्तपरमेकहियकारए तेसिं
वयणे धम्मपरिवत्ति त्ति । अह कह वि जाया, तहाविहवीरियन्तरायोदएण कम्मगरुयत्तणेण
य तहाविहपावमित्तणसंगेण य कत्तो सव्वसावजजोगविरइलक्खणं महापुरिसतित्थयराईअणु-
चिन्न असेसपयत्थभाव(वा)विभावयकेवलवरनाणदंसणलच्छिअणुवहयपरमेकमहाकारणभु(भू)यं
भाववयगहणं ति । ता सव्वहा वि विसजेह ममं ति ।
___ अन्न च, जेसि विसयाण कारणेणं अभव्यपाणिणो ते पढमं नरयमहंधयारनिवडणकारणं ।
जओ अञ्चतपाववसगा एए रागद्दोसाण य कारणेणं सोग्गइमग्गग्गलसमभूया, तहा दुग्गइगम-
णपयडपहभूया य मे णायं च मुहरसियकिंपागफलरससारमेत्ता विवाए उण महाकालकूड विस-
विवाओवमसमाणा।
भणियं च-विसयविसं हालहलं विसयविसं उकडं पियंताणं ।
विसयविसाइन्नं पिव विसयविसविस्मइया होइ ॥
तहा एयाणं च विसयाणं परमेककारणं जो एसो अत्थसंचओ सो वि चंचलसहावो ।
जओ जलजलणतकरनरिंददाइयाईणं सामन्नो । ताण चुक्को वि धरणितलनिहओ चेव खयं पग-
च्छइ । तो सव्वहा चंचलसहावा इमा अत्यलच्छी।
अवि य- अथिरा चंचलराया खणभंगुरदिनसम्भावा ।
विज्जुलया इव लच्छी मणयं पि न होइ थिरभावा ।
तहा वि सोहणो जइ इमो खलसंसग्गिसमो जणणिजणयसहोयराईहिं सह संबंधो थिरो
होइ । इमो य अवस्सं विओयावसाणो, थोवदियहसंपओगलक्खणो य । ठिओ चेव महासो-
याभिभूयाणं संसारभमणदुक्खसंतझ्यसंपायणपरो हवा त्ति ।
भणियं च-अच्छउ ता अपुणागमपरभवसंकमणजणियसंतावो।
___ सुमणे वि बंधुविरहो सुदुस्सहो होइ लोगमि ।
२०१
एवमवि सोहणं जइ इभं नियजीयं कइ वि वासरे अविणस्सरसहावं हवइ । इमं च अइ-
चंचलसहावं । तिणकोडिसंठियजललवबिंदुसमाणं ।
भणियं च-अललवतरले विज्जुलयचंचले सकचायचवलंमि ।
जीवाण जीविए धयचलंमि कह कीरउ थिरासा ॥
ता सव्वहावि नत्थि एत्थ विलंबकारणं ति।
भणियं च-जं कल्ले कायचं अजं चिय तं करेह तुरमाणा।
बहुविग्यो य मुहुत्तो मा अवरहं पडिक्खेह ॥
२०१
२०३

जलवुब्बुयंमि जीए कयलीगब्भोवमेयसारंमि ।
जरवाहिसोगपउरे किं अच्छह निव्वुया इण्ड् ि ।।
२०५
धम्मो अत्थो कामो तिन्नि वि एयाइं तरुणजोगाई।
गयजोव्वणस्स पुरिसस्स हवंति कंतारसरिसाई ।।
२०६
जं पुण एवंठिए वि कुविलंबणाणि कीरंति, तं सबहा अणाएयं मूढजंतुविलसियसरूवं ।
परिहरणीयं सवं जंतुणा जिणमयकुसलेणं ति।।
सबन्नूणमएण भावियमणा संसारसंकारये,
मोत्तूणं विसये विनिच्छियमणा संमोहसंदायये ।
जे पा लिं ति गुणा वरा भुवि नरा संमत्तजुत्ता सया,
संसारोवहिअणोरपारपरमं पारंगया ते चिरं ।
२०७
इय जंबुनामचरिए तस्सेवुप्पत्तिविमलयोहिकरो ।
उद्देशो य समत्तो गिहिधम्मपसाहणो नाम छ।।
२०८
॥ अह सत्तमो उद्देसओ॥
तओ एवं च अणेगहा भणिए जं बु कु मारे ण, नाऊण तस्स निच्छयं अणवरयपयट्टबाह-
सलिलपक्खालियनिययनिम्मलकवोलयलाए, पक्खलियसगग्गयखरगिराए, दीहण्हाणवरय-
नीसासझलुसियपवरदेहलट्ठीए, कह कह वि परिमंथरं भणिय जणणीए-'बुत्त ! जइ एवं अवस्सं
तए निच्छओ कओ, ता पूरेसु मम पुव्वविचिंतिए ताव मगोरहे; सव्यहा वि निव्वत्तेसु इमं मे
महत्थं अब्भत्थण' ति । तओ जं बु णा मे ण भणियं-'अंब ! किं तं महत्थमन्नत्थणं जमम्हेहिं
वि किल ण कीरइ ?'त्ति । तीए भणियं-'वच्छ ! तुम तावम्हाणं पढमं चिय मणोरहसएहिं जाओ,
वद्धिओ य सययं वद्धतमणोरहाणं चेव । संपयं पि जइ अहिणवुवाहियबहुयणा अवणयमुहक-
मललोललोयणा धंना अणवस्यनिरिक्खिजमाणवरमुहं वच्छ ! पेच्छामि तुमं । तओ अहं पि
एवं कए तुमए सह पव्वइस्सं ति । इमंमि य भणिए, भणियं जंबु णा मे ण--'अंब ! जइ ते एवं
निब्बंधो तो पूरेह मम (१) वरमुहालोयणेण य नियमणोरहे । किं पुण तए मममन्नं पि
विग्यंतरं विहेयव्वं । अहं च वित्ते विवाहकल्लाणे तयणंतरमेव अप्पहियं समायरिस्सं'ति ।
सओ हरिसनिम्भररोमंचकंचुयतणुलट्ठीए भणियं धारिणी ए-'पुत्त ! एयं ति । अन्नं च-अत्थेत्थ
तुह पुध्धवरियाओ अट्ठ कनगाओ जिणसासणरंजियमईण महाइन्भाणं धूयाओ । तो परिणेसु
सुमं ताओ ति । ते य इभा तंजहा-स मुई पि ओ स मु द दे तो सा य र दत्तो कु बे रदै त्तो कु वे रै-
A
दे
६

सत्तमो उसे सो।
से णो वे समण द तो व मैं से णो व सु पाल गोत्ति । ताणं च इमाओ भारियाओ, तं जहा-प उमा-
व ई कणंग मा ला विजय सि री धण सिरी कणं ग व ई सि रि में ई ज ये से णा विज य से ग
त्ति। ताओ य कंनगाओ एएसि धूयाओ, तंजहा-सिंधु में ई दत्त सि री प उ म सिरी प उभ-
से णा, एयाओ चत्तारि देवलोगचूयाओ देवभवे वि भारियाओ आसि । सेसा उण ना गं से णा
कण व मिरी क मला व ई वि ज य सि री नामाओ त्ति । एयाओ रूवजोव्वणविलासविन्नाणक-
लागुणसोहगाकलियाओ। ता वच्छ ! एयवृत्तंतं तेसिं जणणि-जणयाण विभइयं कहामो; जहा
विवाहमंगलाणंतरमेव कुमारो दिक्खं पडिवजिही । ता एवं च ठिए पओयणे जहा तुम्हाणं
रोयइ तहा अणुचिट्ठहति । निवेड्यं च जहावट्ठियं तेसिं । कुमारो वि ठिओ मजणकीलाए ।
तओ सयसहस्सपाएहिं बहुगुणसारेहिं सिणेहपरमेहिं सुमित्तेहिं व अब्भंगिओ तेलेहिं विला-
सिणीयणेण । उच्चट्टिओ य खरफरुससहावेहिं सिणेहावहरणपडुएहिं खलेहिं व कसायजो.
एहिं । हाणिओ पयईसत्थसीयलसुहसेवसच्छेहिं कलंकावहारेहिं सजणहियएहिं व जलु-
प्पीलेहिं । एवं च ण्हाय-सुइभूओ दिव्यालंकारभूसियसरीरो देवंगवत्थजुयलनियंसणो य
पविट्ठो नेमिजिणयंदभवणवरं । तत्थ य परियणोवणीयदिव्वसुरहिपरिमलायड्डियगुमगुमिन्त-
भमरउलामोडियचरणचुम्बिएहिं गंधमल्लाइएहिं निव्वत्तिया भगवओ नेमिजिणिंदस्स महा-
पूया । उप्पाडिओ य कप्पूरहरियंदणमयणकत्थूरियायट्टो सयलगयणयलमभिवासयंतो धूओ।
तओ पणिवइओ भगवओ संखचक्कंकुसंकिए विमले पायकमलजुयले । उवविट्ठो य भगवओ
पुरओ सुद्धवसुहावीढे । भगवओ विणिवेसियनयणमाणसो य एवं च थोउं समाढत्तो।
अवि य- जय ! सयलभुवणभूसण ! जय विणिहयपंचवाणसरपसर! ।
जय ! सिहिकंठसमज्जुइ जय नेमि सुरिंदपणिवइय !॥
जय विमलनाणपयडियसमत्थतइलोयभावसब्भाव !।
जय बालभावभावियपरमत्थपयत्थसमयत्थ ! ॥
तओ, एवं च सहरिसं थोऊण जिणवरिंदं पुणो पुणो नमिऊण पायकमलजुयलं गओ
भोयणमंडवं । तत्थ निव्वत्तियसुहभोयणो पवड्डमाणसुहज्झवसाओ सह वयंसएहिं अच्छिउं
पयत्तो । इओ य निवेसि(इ)ए तेसिं जणणि जणएण सब्भावे ते सह भारियाहिं मंतिउं प-
यत्ता । जहा पेच्छ पेच्छ, केरिसं संजायं । अन्नहा परिचिंतियमिमं, अन्नहा संजायं ति।।
___ भणियं च-अन्नह परिचिंतिजइ सहरिसकंदुज्जुएण हियएण।
परिणमइ अन्नह चिय कजारंभो विहिवसेण ॥
तो एवं ठिए किं पुण कायव्वं अम्हेहिं । अहवा अस्थि अन्ने वि सोहणा वरा ता तेसिं
दिजंतु एयाओ त्ति । इमं च वयणपरंपराए निसामियं वुत्तं ताहिं दारियाहिं । तओ ताओ
केरिसाओ जायाओ।
अवि य- अणवरयदीहपसरियनीसासुण्हायमाणहिययाओ।
तेण तणुयाओ सहसा जायाओ पंडुरमुहाओ॥ .

नेहवसनयणपसरियजलनिवहवहतसित्तथणयाओ।
उन्नव(ध)णाओ अड्ड वि मुहु मुहुमुझंतसासाई ॥
तओ, एवं च कह कह वि समासस्थाओ एकमेकविणिच्छियाओ सब्बाओ वि जणए
भणिउं समाढताओ--'किमेवं तुब्भे अभिमन्तेह !
अवि य- सहयारभंजरी दिव्वपरिमलं किं कयाइ मोत्तण ।
अहिलसइ भसलजूहं सुकुसुमियं जइ वि निंबवणं ।।
तहा- सव्वन्नुवयणवित्थरपरमत्थषयत्थलद्धसभावो ।
किं रमइ को वि भमिओ कुसासणे मूढदिट्ठी वि ।।
तहा खरनहरतिक्खदारियकरिकुंभकरंकलिहणदुल्ललियं ।
सीहं मोत्तण पई किं सीही जंबुए रमइ ॥
तह जो लडहविलासिणिसमंतओ नयणवाणछन्नो वि ।
न वियारेणं घेप्पइ तं मोत्तुं कस्स दिजामो ।।
ता सव्वहा वि मा एवमभिमन्तेह; किं तस्स दाऊण अम्हे अन्नस्स दिजामो त्ति । जओ
लोयसुइ वि सुबह-"सकृत् कन्याः प्रदीयन्ते इति । अन्नं च जइ यो कह वि गुणालतंतुवलाहिं
मत्तदिसागओ व सव्वत्थ अपरिखलियपयायो विसयसुहताहानिबंधणेहिं अज्जेव काही पब-
जारयणगहणं ता सोहणं, अम्हे वि तेणेव समं अणुश्बइस्सामो । जइ पुण कइ वि दियहे अ-
म्हाणुग्गहं कुणमाणो केण वि अम्ह गुणेणेव विलंबिही तहा वि सोहणं चेव त्ति । तओ इमं च
तेसिं निच्छओ(य) नाऊण सहरिसेहिं सव्वइन्भेहिं निवेइयं उ स ह द त रस । जहा-उज्जमसु
सयलसामग्गीए । पडिवन्नं च तेण । तओ किं कीरिउं पयत्तं ?-विरइज्जति मंचसालाओ, उव-
णिजंति महाकुलालाई, मंडिज्जति धवलहराई, मंडिजति(?) महाभवणभित्तीओ, घडिजए
कलहोयं, कीरंति होवा (चा?), निमंतिजइ बंधुयणो, सक्कारिजंति महाखंडखजाई, उव-
कीरिजति भक्खविसेसाई ति । सव्वहा वि पगुणीकयं सचमुवगरणं ति । समागओ य पूरं-
तमणोरहहलफडा(ला)णं उभयकुलाणं पि विवाहमंगलदियहो। तओ कयाई देसवेसकुलसम-
यसूयगाई असेसाई मंगलकोउयाई ति। तओ इमंमि य अवसरे अत्थगिरिसिहरमइलंबिओ
दिणयररहवरो।
अवि य- संकुचियनियपयावो अत्थमणं पेच्छ कहमहं पत्तो ।
साहणहेउं नजइ अवई नो महियलंमि रवी ॥
अत्थमिए रविदइए संझा नवरंगपाउयसरीरा ।
पु(बु)ड्डणहेउं नजइ उच्चलिया उयहिसलिलंमि ॥
रविनरनाहेऽस्थमिए भुयणं ओपेच्छ कसिणदेहेहिं ।
तमभिल्लेहिं गसिजइ वणियं संरुद्धमग्गेहिं ॥

सत्तमो दुई सो।
असमंजससंगसिए भुवणे रोसेण धमधमेतो छ ।
किरणसरेहिं वहतो तमबक्खं पसरिओ चंदो ॥
इयरेसिं पओसे समंतओ चंदकिरणसंपसरे ।
सज्जणहियए व्वऽमले आणदियसवजंतुजणे ।।
तओ सो मं बु णा म कुमारो व्हायसुइभूओ धवलधोयवत्थजुयलनियसणो सियचंदणचच्चि-
यसरीरो, वंदियगोरोयणो, सिद्धत्थयरइयपवरतिलओ, खंधरावलंबियसियकुसुमसुरहिदिव्वदामो,
सयलसयणपरियरिओ, नयरइब्ज णेण य अणुगंममाणो, वयंस यसत्थसमुववेओ, पढ़तेण
बंदियणएणं, पगीयमाणेहिं अविहवकलमंगलसएहिं, समंतओ खिप्पमाणाहिं सिज्झियसुरहिकु-
समदामंजलीहि, पदीयमाणेण य महादाणविच्छ ण, संतेहिं मुइंगपवणकंसालयसंखकाहलर-
वेहिं, जंबूदीवाहिवइअणाढियजक्खरायकयरनेझो चलिओ ससुरहरं । सुहदिणलग्गजोयवार-
मुहुत्ते य आरूढो विवाहबेइमंडववरं । तत्थ य निव्वत्तियसयल केउयकरणीयविहाणेणं, लजो.
णयवयणकमलवलंतनयणकडक्खपेच्छिरीणं, गहियं तेसिं दारियाणं कर करेणं ति । तओ एवं
च विहिणा निव्वत्ते पाणिग्गहणे, पसाहिए य सयलासेसकरणीए, तओ (१) आरूढो जंबु णाम
कुमारो सह दारियाहिं, कंचणमणिरयणमयगलदसणविणिम्मविए सिवियारयणे ति । तओ पलं-
वधरियसियायवत्तो, निवडंतपदोलायमाणसियचारुचामरजुयलो मंगलबाढयजयजयावारिय-
सयलदियन्तो कमेण य गच्छमाणो संपत्तो जिणभवणं ति। तत्थ य अवयरिओ सिवियाओ।
पविट्ठो य विहिपुव्वयं सह मणहरपियाहिं जिणभत्रणे । तओ नियत्तिय पूयोक्याराइयसयलं
जिणविम्बाण करणीयं । थुणिउं च समाढतो।
अवि य-कंमकलंकविमुक्के जम्मणजरमरणवाहिपरिहीणे ।
लोअग्गमग्गपत्ते सव्वे वि नमामि जिणयंदे ॥
अट्ठसयलक्खणधरे पाए सुरविंदचंदपरिमहिए ।
तित्थयराग नमिमे सव्वेसि कम्ममलमुक्के ।।
इय थोऊण सहरिसं तिहुयणनाहाण जिणवरिंदाण ।
पणिवइओ पयकमले जंबु कु मा रो सह पियाहिं ॥
___ तओ एवं च- कयपणामधूयोवयारो सहरिसपईयमाणसयलसमागयलोयमग्गो नीहरिओ
जिणभवणाओ। तेणेव य विहिणा संपत्तो नियमंदिरं ति । तत्थ वि सुरहिपइन्नकुसुमदामवि-
लंबियपवराहिराम, कप्पूररेणुकुंकुमकेसरलवंगकत्थूरियसुरहिंगंधट्ठपूरपूरियं, विप्फुरमाणुब्भड-
पोमरायसमुजोइयओवरं नाणावयारचीणंसुयमहासमुल्लोयकयपवरवित्थरं चलमाणमत्तमहुयर-
झंकारमुहलियमुहरवं पविट्ठो कुमारो वासहरं ति ।
तत्थ वि नाणामणिरयणमुत्ताहलविहूसिएसु, चामीयरविणिमवियमहाभदासणेसु सह जण-
णिजणएहिं उवविट्ठो जंबु कु मा रो। ताओ वि पोमरायमणिखइयकणयपवरपहासणेसु निसन्नाओ

उभयपासेसु कुमारस्स अट्ठ वि दइयाओ । तओ एवं च, सुहासणोवविट्ठाण तत्थ के वि
हरिसतोसनिब्भरा गायंति लोया। अन्ने उण सहरिसं पणचंति । अन्ले वीणावेणु यंगमहु-
ररवाखित्तमाणसा निसुणंति । अवरे य नाणावयारकीलाविसेसवावडा मुइयमाणसा कीलन्ति
विविहकीलाविसेसेहिं।
[प्रभवराजकुमारवर्णनम् ]
१९
___ तओ एवं च हरिसि(स)तोसनिब्भरमणे सयलममागयलोए कि जायं १ वि ज य उ र
निवासिणो वी स से ण स्स रन्नो तणओ परक्कमाहिमाणधणो सबलविन्नाणकलाकलावकुसलो
प ह वो नाम रायकुमारो । तस्स य प हु नाम कणीयसो भाया। पिउण य वी सरोण पह-
व कु मा रं विलंधिऊण तस्स दिन्नं रजं । प ह वो य अभिमाणधणो निग्गओ तस्म रज्जाओ।
भणियं च-मन्नइ य तणसमाणं पि परिहवं मेरुमंदरसरिच्छं।
को वि जणो माणधणो अवरो अवरो चिय वराओ।
अन्नेहिं वि भणिय-अवि उड्डे चिय फुटृति माणिणो न य सहति अवमाणं ।
__ अत्थमणे विय रविणो किरणा उर्ल्ड चिय फुरंति ॥
तओ सो समस्सिओ य विं झ गि रिं सह भडसमूहेण । तो तत्थढिओ घाएइ गामे,
लूडेइ सत्थे, करेइ चोरियतणं, देइ उक्खंदे, वावाएइ पञ्चन्तनरवइसमूहे । सबहा तत्थट्टि-
[ओ] असज्झो सो सयलनरवईण पि । तओ सो खोलपुरिसेहितो णाऊण इमं बुणा म विवा-
हवइयरं समागयं च इब्भसमूह, बहुरयणकोडिकंचणविहूसिय जणसमूहं । तओ समागओ
पच्चलचोरसमन्निओ सो, अबसोयणि-तालुग्घाडणविज्जाहिं समंतओ सुपसिद्धकित्ती । पविट्ठो
य उ स ह दत्त भवणं । दिट्ठा य जंबु कु मा र पमुहेहिं । केरिसा ते चोरभडा ? ।
अवि य-
उद्घनिवठ्ठभडकेसकलाववियडजूडया, चंदणवहललेवपरियड्डियपवरछेवया ।
कुवियभुयंगसरिसधणुवावडवामहत्थया, भीसणतिक्खबाणदाहिणकरवरा चोरय त्ति ॥ २०
अवि य- दिट्ठो य ताण मज्झे पीणनिरन्तरविसालवच्छयलो ।
आयंवदीहपम्हललोयणजुयदीहभुयदंडो॥
२१
तओ तेण अउव्वमुत्तिणा प ह वा भिहाणेण चोरसेणावणा अवसोविओ अवसोयणिवि-
ज्जाए जंबु कु मा रो त्ति । सत्तहत्थवहिववत्थियसयलो जणसमूहो । तओ ते तस्स तक्करमडा
घेत्तुं पयत्ता रयणमुत्ताहारवत्थाहरणमाईअचंतमहग्घे महालंकारे जणस्त । तओ इमं च एवं
असमंजसं दट्टण ताओ दारियाओ केरिसाओ किं काउं समाढत्ताओ ?-
अवि य- वेविरपओहराओ भयतरलतरत्तपुन्नवयणाओ।
सरणं ति मग्गिरीओ जंबु कु मा रंमि लीणाओ॥

सत्त मो उहे सो।
तओ भणियाओ जंबु णा मे ण-
अवि य- मा भयह मुद्धडाओ इमाण अहमाण चोरपुरिसाण ।
जिणवयणभावियंमी ममंमि पास ट्ठिए एत्थ ॥
भणिया य ते जंबुकुमारेण ।
अवि य - भो भो ! अहमा पुरिसा! निल्लञ्जा ! मा छिवेह जणनिवहं ।
होऊण जिंदणीया कह एत्थ तुमे समल्लीणा ॥
२४
इमंमि य भणिए समकालमेव थंभिया प भ व विरहिया सव्वे वि चोरभडा। दिट्ठा य
प भवे ण निचेट्ठा । अवलोइयं च जं बु णा मुहुत्तं तेण । जाव केरिसो दिट्ठो ?
अवि य- पवरविमाणनिसन्नो व्व सुरवरो सुरवहूहिं समवेओ।
लीलालसपेसियदीहलोयणो कंतिपडिपुन्नो॥
तओ दखूण तं चिंतिउं पयत्तो। कह-
किं होज एस चंदो तारागणपरिखुडो समोइन्नो ।
नं सो कलंकमलिणो विहडइ सयलो इभो जेण ॥
ता होज देवराया अच्छरगणपरिगओ विमाणत्थो ।
विहडइ सो सहसक्खो निमेसकलिओ इमो जेण ।।.
ता महुमहणो एसो हवेज गोवीहिं संजुओ नूणं ।
विहडइ सो गयपाणी न होइ कसिणो इमो जेण ॥
रइबहुरूवविणिमियकलिओ किं होज कामदेवो त्ति ।
विहडइ सो मयरझओ संपुन्नंगो इमो जेण ॥
अह वा किं मम इमेण विहडणसहावेण वियप्पंतरचिंतणेण । सबहा वि इमं एत्थ ताव
पहाणं । जं इमस्स पुरिसरयणस्स सयासाओ इमाण थंभण-मोहणीणं विजाणं गहणं ति । एवं
च चिंतिऊण भणियं प भ वे ण।
अवि य - चंदो इंदो व्व तुमं महुमहणो होज चक्कवट्टी व ।
जो वा सो वा सुपुरिस ! एकं विन्नत्तियं सुणसु ॥
अन्नं च- लजामि तुम्ह पुरतो नियकुलकहणेण तह वि साहेमो।
पायडकित्तिस्स सुओ रन्नोहं वी स से ण स्स ॥
पभ वो नामेण अहं तुह दंसणमेत्तजायसंतोसो।
ता तह कीरउ सुवुरिस ! वित्थारं जाइ जह नेहो ।
अन्नं च - अकए व कए व पिए पियकारं ता जणंमि दीसंति ।
कयविप्पिए पियं जे करेंति ते दुल्लहा इंति ॥
भणियं च - सुयणो सुद्धसहावो अणुसासिजंतो वि दुजणजणेण ।
छारेण दप्पणो इव अहिययरं निम्मलो जाओ।
११

दुजणजणवयणकिलामिओ वि पयई न सजणो मुयइ ।
पज्झरइ राहुमुहसंठिओ वि अमयं चिय मयंको ॥
निकिव ! कंममुवगओ अहयं चोरो ति लजिमो तुज्झ ।
तह वि हु कीरउ एकं सुपुरिस ! विन्नत्तिय मज्झ ॥
देसु ममं एयाओ विजाओ थंभ-मोक्खणीयाओ।
अवसोवणि तालुग्घाडणीओ मज्झं गहेऊण ॥
पसरंतदंतकिरणं भणिय लीलाए जं बुणा मेण ।
प ह व ! निसुणेसु पयर्ड परमत्थं ताव तं एत्थ ॥
जं नेहो गुरुभावं निजइ तं सुपुरिसाण करणीयं ।
जं पावविजगहणं दाणं वा तं निसामेह ॥
संसारकारणाहिं जम्मणजरमरणसोगभूयाहिं ।
बहुपावकारगाहिं विजाहिं न किंचि मह कजं ॥
गहिया य मए विजा जमणजरमरणसोगनिट्ठवणी ।
मोक्खस्स साहणी जा जिणवयणुवएसमाल त्ति ॥
-नस्थि मम कावि अन्ना विजा जा थंभ-मोहणी पावा ।
जह थंभिया य चोरा तह एत्थ तुमं निसामेह ॥
मम सीलतोसियाए पवयणदेवीए थभिया एए ।
तुह विजाओ वि महं पहवंति न सीलकलियस्स ।।
अन्नं च - तणमिव विहाय एवं सवं धणपरियणं पहायमि ।
गिहिस्सं गुरुमूले असिधारसमं वयं घोरं ॥
चत्ता य मए सव्वे जावजीवं पि सव्वआरंभा ।
गहियं च बंभचेरं जावजीवं गुरुसयासे ॥
जं पुण सेसं एवं पाणिग्गहणं कयं मए सोम ! |
तं गुरुयणतोसत्थं वरमुहदंसणनिमित्तं च ॥
तओ एवं च - निसामिऊणं प भ वो विम्हयक्खित्तमाणसो अणेयमणिपहासमूहसमुजोइए
उवविट्ठो कोट्टिमतले । चिंतिउं च पयत्तो-अहो पेच्छ पेच्छ इमस्स ललियक्खरालावत्तणं, महु
रपियजपिरी य अमयमया इव इमस्स वाणी । सव्वहा वि इमस्स रूयजोव्वणलायन्नगुणविहवप
रियणाण अणण्णसरिसस्स पेच्छ केरिसो चेव इमस्स अणुरूवो । एकपएणेव महाविरागयासम
निओ धमाणुराओ समुप्पन्नो । इमाओ य रूयजोव्वणविलासलायन्नगुणोहामियसुरासुरसुंदरीअं
पवराहिणवुव्वाहियजायाओ वि मोत्तुकामो इव नजइ एसो । ता न सुटु सुंदरं इमं । अह व
दे उवइसामि इमस्स उवएसं । कयाइ तमणुचिट्ठइ त्ति चिंतिऊण भणियं-

अट्ट मो उद्दे सो।
अवि य - सुवुरिस ! धम्मस्स फलं पत्ताओ ते इमाओ विलयाओं।
माणेसु विसयसोक्खं एयाहि समं तुम ताव ॥
पच्छा पुणो वि धंमं विगयवओ गुरुयणस्स पासंमि ।
जह इच्छियं करेजसु वारेमो नो वयं तुब्भे॥
इह जमसुसंपयभोगफलं लहिऊण परत्त सुदेवसुहं ।
गुण पाल ण संजमनाणजुया अइरेण लहंति ते मोक्खपहं ।।
इय जंबुनामचरिए विवाहपरिमंगलो त्ति नामेण ।
पहवस्स दसणकरो उद्देशो इह समत्तो त्ति ॥छ।।
॥ अह अट्ठमो उद्देसओ ॥
तओ इमं च निसामिऊण भणियं जं बु णा मे ण-सोम ! निसुणसु, जं तए भणियं जहां
माणसु ताव विसयसोक्खं तस्स परमत्थं ति । कुओ एत्थ संसारसमावनाणं जाइजरामरणरोग-
सोगपरपीडियाणं रागदोसगहियाणं विसयपिसाअवहियचेयणाणं च सत्ताणं सुहं ति। न
किं पि सुहं, बहुं च दुक्खं ति । एत्थ य सुण एकं नायमि(ति?)।
- [जंबुणा कहियो महुबिंदुदिलुतो।]
जह को वि एत्थ पुरिसो अच्चंत संपयाए परिहीणो।
दालिद्ददुक्खतविओ विणिग्गओ निययदेसाओ॥
परदेसं गंतुमणो गामागरनगरपट्टणसणाहं ।
लंघेऊण सएसं कहिंचि पंथाओ पब्भट्ठो॥
तओ इओ तओ भमंतो य पत्तो सो सालसरलतमालतालालिवउलतिलयनिचुल्लंकोल्लक-
लंववंजुलपलाससल्लइतिणसनिंवकुडयनग्गोहखइरसज्जुजणंबजंबुयनियरगुविलं दरियमहिसजूहब-
हिरियमुक्कनायदिसं महाडविं। तीय तण्हाछुहाभिभूएणं दरियवणदुट्ठसावयरवायत्रणओ तत्थ
लोललोयणेणं, दीहपहपरिसममुप्पन्नसेयजलधोयगत्तेण, मूढदिसायकविसमपहखलंतपायसं-
चारं परिभमंतेण, दिट्ठो य पलयघणवंद्रसंनिभो तद्ववियाणेयपहियजणवडिउच्छाहो, गद्दभगजि-
यरवायू(वू ?)रियवियडरन्नुद्देसो सियवसणपरिहाणनिसियकरवालवावडग्गहत्थविगरालरूवदुट्ठ.
रक्खसपायालो मग्गओ तुरियतुरियमवधावंतो दुट्ठवणहत्थि त्ति । तओ य तं दट्टण मच्चुभ-
यवेविरंगो अवलोइयसयलदिसामंडलो पुव्वदिसाए उदयगिरिसिहरसन्निभं निरुद्धसिद्धगंधव्व-
मिहुणगयणपयारमग्गं महंतं नग्गोहपायवं । अवलोइऊण परिचिंतिउं पयत्तो। कह ?-

जं बु च रि यं ।
जइ कह वि आरुहेजा रविसंदणतुरयभग्गवेयरसं ।
वडपायवं महंतं छुट्टेज तओ गइंदस्स ॥
परिचिंतिऊण एवं भीओ कुससइभिन्नपायालो ।
वेएणं संपत्तो तुंग वडपायवं अह सो॥
दट्ठण तं विसन्नो दुल्लंघ गयणगोयराणं वि ।
उत्तुंगखंधवित्थिन्नपरिरयं गुहिरनग्गोहं ।।
आरुहिऊण असमत्थो अच्छइ जा दुट्ठगयवरो ताव ।
संपत्तो वेएणं आसन्नं तस्स पुरिसस्स ॥
भयवेविरंगमंगो समंतओ खिसनयणतरलच्छो ।
सहस त्ति नवर दट्टण भीममयडं तणच्छइयं ॥
अप्पा तेण निहित्तो निरावलंबं धस त्ति धरणीए ।
वित्थिन्नभित्तिरूढो सरथंभो तत्थ य विलग्गो ।
पडणाभिधायकुविए पेच्छइ य भुयंगमे य सो भीमे ।
चत्तारि डसिउकामे विसलवपजलियनयणजुए ।
अन्नं पि डसिउकामं दीहरदाढाललंतदोजीहं ।
रत्तच्छकसिणदेहं पेच्छइ सहस त्ति सोऽयगरं ।।
पेच्छइ य तिक्खदाढे पंडर-कसिणा य मूसगे दुनि ।
घोरे महारउद्दे उम्मूलंते य सरथभं ॥
अह तेण गइंदेणं कुविएण नरं अपावमाणेण ।
वेज्झाई वि दिन्नाई नग्गोहदुमस्स अञ्चत्थं ।।
संचालियस्स सहसा खुडिऊणं वियडसाहसं भूयं ।
पडियं धस ति उवरिं महुजालं तस्स कुवस्स ॥
अह कुवियमहुयरीण य समंतओ डसियमाणदेहस्स।
सीसंमि कह वि पडिया महुबिंदू तस्स पुरिसस्स ॥
सीसाओ गलियाणं कह चि हु वयणमि ते उ संपत्ता ।
आसाइऊण इच्छइ पुणो वि अन्ने वि निवडते ।।
अगणेउमुरगऽयगरऽयडकरिंदुरमहुयरीण य भयाई।
महुबिंदुसंदसायणगिद्धो व सो हरिसिओ जाओ ।
एयमि अवसरंमी कुंडलघोलंतकन्नजुयलेण ।
गयणयलसंठिएणं दिट्ठो विजाहरभडेण ।।
करुणोववन्नएणं भणिओ सो तेण देसु करमेक ।
अयडाओ भीमाओ उद्धरिमो जेण तं खिप्पं ॥

अट्ठमो उदे सो।
भणिओ सो पुरिसेणं मा कड्डुसु देव ! कह व मे पत्ता ।
असणाइएण दुलहा महबिंद दिव्वजोएण।
मूढो एस वराओ ममंमि संते इमस्स वसणस्स ।
उत्तरिऊणं नेच्छइ चिंतेउं सो गओ ताहे ॥
भणि(वि)याण मोहविहडणनिमित्तमेत्तं पयंसियं एयं ।
परिगप्पियमक्खाणं, उवसंहारं इमस्सेयं ॥
जो पुरिसो सो जीवो अडवी उण चउगई उ संसारे ।
सो गयवरो य मच्चू निसायरिं तं जरं जाण ॥
वडपायवो य मोक्खो वणगयमच्चूभयवजिओ दूरं ।
विसयाउरेहि नवरं आरुहिउ सो न सको त्ति ।।
मणुयभवो उण अयडो भुयंगमा जाण हुंति उ कसाया।
दट्ठो जो तेहिं नरो कजाकजं न सो मुणइ ।।
सरथंभो आउक्खं तमुंदरा किण्ह-सुकिला पक्खा ।
उम्मूलयंति दोन्नि वि अहोनिसं पहरदाढाहिं ।।
महुयरिगणो य जो सो विविहा ते वाहिणो मुणेयवा।
संतत्तो तेहिं नरो उविग्गो भमइ निचं पि ॥
रुद्दो य अयगरो जो सो नरओ तिव्ववेयणाकलिओ ।
निवडियमेत्तो य नरो जत्थ य विविहं लहइ दुक्खं ।।
महुबिंदू उण भोए विवायकडुए य दारुणे धोरे ।
मुहरसिए अइतुच्छे किंपागफलोवमे पावे ॥
विज्जाहरो य जो सो धम्मायरिओ त्ति सो मुणेयवो ।
संसारकूववडियं उत्तारइ जो य पाणिगणं ।।
तत्थाभविओ नेच्छइ कालं उद्दिसइ दूरभविओ वि ।
उत्तरइ भणियमेत्तो भणि(वि)ओ जो सिद्धिसुहगामी ॥
जेत्तियमेत्तं च सुहं नरस्स कूमि निवडियस्स भवे ।
तेत्तियमेतं जइ पर इहेव विसयाउरस्स भवे ॥
ता विसयाण कए णं अधुवो जो नवर एत्थ लोयंमि ।
अयगरसुहसमरूवे नरयमि खिवइ अप्पाणं ।।
जो उण होइ सयन्नो मंगुल-इयराण जाणइ विसेसं ।
महुबिंदुविसयलुद्धो नरयंमि न खिवइ अप्पाणं ।।
पत्ते उद्धरणसहे संसारयडाओ दुक्खपउराओ ।
आयरिए को मूढो उत्तारइ जो न अप्पाणं ॥

जंबु च रिय।

अह वा तुम पि साहसु किं सोक्खं तस्स कूबपुरिसस्स ।
जह तस्स तह इमस्स य संसारपवनजीवस्स ।।
तओ इमं च निसामिऊण चोरसेणावइणा भणियं प भ वे ण ।
अवि य - सुपुरिस ! एवं एयं न चलइ तिलतुसतिभायमेत्तं पि ।
थोवं जइ पर सोक्खं बहुदुक्खं तस्स पुरिसस्स ॥
किंतु तहा वि सुणिज्जइ लोयसुई जेण भत्तुणा भज्जा ।
पालेयव्वा अवस्सं अनह कह होउ सा एत्थ ॥
ता उवभुंजसु भोए निज्जियरइरूवविहवसाराहिं।
एयाहिं समं सुवुरिस ! कइय वि संवच्छरे जाव ।।
पच्छा करेसु विउलं .
कीरउ एस पसाओ एयाणं निययजायाणं ॥
अन्नं च - इमे य सयणा जणणी जणए य नेहपडिबद्धे ।
कह मुंचसि दीणमुहे ता मुंचसु एयमसगाहं ॥
तओ इमं च निसामिऊण भणियं जं बु णा मे ण-
जं भणियं-कह मुंचसि जणणी जणए य नेहपडिबद्धे।
तं प ह व ! तुमं निसुणसु परमत्थं जणणि-जणयाणं ।।
को कस्स एत्थ जणओ का वा जणणि त्ति को भवे पुत्तो।
अरहट्टघडीसरिसे संसारे को हवे सयणो ।।
जो होइ एत्थ माया भइणी होऊण सा भवे जाया ।
जणओ वि होइ पुत्तो सत्तू मित्तो पुणो भाया ।
सव्वे वि जणणि-जणया जणओ(णी ?) जणए अहं पि सव्वेसि ।
जीवाणं संसारे तम्हा को नेहपडिबंधो॥
भणियं च एत्थ जम्हा जिणवरमग्गाणुसारिणा कविणा।
केणावि सुण फुडत्थं साहिप्पंतं पयत्तेण ॥
"एमेव महामोहेण मोहिया माणुसत्तणं लहिउँ ।
परलोयहियं न कुणंति नेहपासेहिं पडिबद्धा ।।
जो चिंतिज्जइ आसन्नबंधवो एस वसणकालंमि ।
संपत्ते मह होही सो वि मरंताण किं कुणइ ।।
सयणेण धणेण व संचिएण बुद्धीबलेण विज्जाए।
किं कीरउ विउलेण वि सहसा य समुट्ठिए मरणे॥
कंममओ संसारो कम्मं पुण नेहबंधणं जाणे।
नेहनियलेहिं बद्धा भमंति संसारसागरे जीवा ॥

अट्ठमो उहे सो।
अधुवं चलं असारं दुरत्तयं वाहिवेयणापउरं ।
तुसमुट्ठि व्व असारं किं न मुणह रित्तयं लोयं ॥
जत्तो जत्तो गम्मइ तत्तो तत्तो जरा य मच्चू य ।
कलुणा य विप्पओगा नत्थि सुहं किं पि संसारे ॥
जम्मण-मरण-परंपर-संजोग-विओग-दुक्ग्वसंतत्ता।
तिलपीलए व चके भमंति संसारचकंमि ।।
जीयंमि चले पेममि चंचले जोव्वणमि छणभूए ।
नि(दि ?)वसं पिजं विलंबह तं कालं बंधिया होह ।।
अबुहो जणो न याणइ ससरीरे अत्तणो पडत्ताई।
जीवस्स जोवणस्स य दिवस-निसाखंडखंडाई॥
निसि-दियहतिक्खदंतं तुरियं परिभमइ कालकरवत्तं ।
छिंदइ आउक्खंभं आहारं देहभवणस्स ॥"
अन्नेहिं वि भणियं -
"जीयं जलबिंदुसमं संपत्तीओ तरंगलोलाओ।
सुमिणयसमं च पेम्मं जं जाणह तं कुणिज्जाह।।"
ता हो! संसारंमि पलित्ते जमजरामरणरोगसंतत्ते ।
जो बोहेइ अबुद्धं सो तस्स जणो परमबंधू ।
जं पुण अँजसु भोए इमाहिं सह ताव ते इमं भणियं ।
तं सुव्बउ परमत्थो इमाण पावाण विसयाणं ।।
विज्जुलया इव चवला विसपरिणामं व दारुणा विसया ।
वेसित्थिसरूवं पिव बहुसामन्ना इमे विसया ।
मोहणवेल्लि व्व इमं मोहिंति नरं सुपंडियं जइ वि।
नेहगहिया वि विमुहा पिया वि तह अप्पिया हुति।।
अवि य- अथिरा चवला दुट्ठा घोरा रोदा सुदारुणा पावा।
नरयगइपंथभूया विवज्जणीया अओ विसया॥
विसयामिसमूढमणो पुरिसो जणणि पि बच्चए पावो ।
भइणि पि कुणइ जायं कु वे र दत्ता व्ब मूढमणो॥
तओ प भ वे ण भणियं-'अहो महाणुभाव जंबु कु मार ! को सो कु बे र दत्तो, कहं च तेण
जणणिगमणं कयं, सहोयरा पुण जाया कय त्ति ? तओ जं बु णा मे ण भणियं निसुणसु । ।
[ कुबेरदत्ताकहाणयं ।]
अवि य - उत्तुंगधवलपायारपरिगया पवरगोउरसणाहा ।
लडहविलासिणिजुत्ता परिकलिया देवभवणेहिं ॥
६३

अस्थि जएसु पसिद्धा जिणिंदवरथूहमंडियहिरामा।
पासजिणजमभूमी नयरी म हुर ति नामेण ।।
तीय य नयरीए आसि कुबे र दत्ता नामा एका गणिया। अन्नया य सा आवन्नसत्ता
संजाया । थोवदियहेहिं य वाहिउँ पयत्तो तीए सो गम्भो । दंसिया य जणणीए विज्जाणं । तेहिं
भणियं-'जमलगब्भदोसेणं इभीए वाहा संजो(जा)य त्ति । न उणं अन्नो को विवाहिविसेसो।'
तओ एवं च मुणियपरमत्थाए जणणीए सा भणिया-'पुत्त ! मा तुह पसूइसमए देहपीडागारी
इमो जमलगब्भो हवेज्जा । ता इमं केण वि दिव्वजोएण गालेमो से गभं । तओ निरुवहय-
सरीरा तुमं हविस्ससि, परिभोगारिहा य । पुत्तभंडेण य न किंपि अम्हाण तहाविहं पओय-
णमत्थि' । तीए कुबे र दत्ता ए न पडिवन्नमिमं वयणं ति। भणिया य जणणी-'अंमा! अन्नो
को वि परूढगब्मे विणिवाडिज्जमाणे सरीरविणिवाओ भविस्सइ । ता जाया अणंतरमुज्झि-
स्सामोत्ति । पडिवन्नं च तीए । तओ अन्नया य उचियसमएण पसूया सा दारयं दारियं च ।
तओ जणणीए भणिया सा-'परिच्चइज्जंतु एयाई बहुदुक्खकारयाई। मा तुमं एयाणिं(?) कामु-
गपुरिसाणं उवहासणिज्जा होहिसि । जहा दुगुणदुगुणं एसा पसवइ' त्ति । तओ तीए भणियं-
'जइ ते एवं निबंधो ता पालिज्जंतु दसअहोरत्ताई । तओ उज्झिस्सामो'। तओ तीए अबच्चने-
हाणुराएण दोमुद्दाओ कुबेरदत्त कुवेरदत्तानामंकियाओ विणिमवावियाओ। पूरे य दसअहोरते
मणिरयणसुवन्नपडिपुन्नासु मंजूसासु निहित्तमेकेकं तेसिं दारग-दारिगाणं । पवाहियाणि य
जमुणानईए । तओ तीए पवाहेण भी(ती)रमाणाणि पत्ताणि सो रि य न य रा सन्ने । तओ तहा-
विहभवियव्वयाए किं जायं तेसिं?-
अवि य - जं जेण जत्थ जइया पावेयव्वं सुहं च दुक्खं वा ।
सो पावइ तमवस्सं जइ वि विवक्खे जयं सव्वं ।।
वसणावडिओ वि नरो मच्चुमुहादसणविवरपत्तो वि ।
पुन्नापुन्नाण फलं पावइ अइरेण सव्यो वि ।।
भणियं च - पुव्यकयकमकंडल्लएण जं जस्स किं पि उक्किरियं ।
निययनिडाले दुक्ख सुहं व तं तेण भोत्तव्वं ॥
तओ एवंविहभवियव्ययानिओएण सो रि य उ रे पच्चूससमुट्ठिएहिं दोहिं इब्भवयंसएहिं
दिट्ठाओ ताओ मंजूसाओ । गहियाओ दोहिं वि एकेका। नीयाओ य सगिहेसु । तत्थ य नि-
रिक्खियाओ। दिट्ठाणि य ताणि दारग-दारिगाणि अञ्चन्तरूवसनियाणि । समप्पियाणि य
निययजायाणं । तओ निवेइयं जहा पच्छन्नगब्माओ एयाओ पसूयाओ । कयं च महावद्धा-
वणयं दोहिं वि वणिएहिं । तओ कमेण सुहंसुहेण य परिवद्रियाणि । गहियाओ य कलाओ।
संपत्ताणि य जोव्वणसिरिं । तओ तेहिं इन्भेहिं नियसंतइनिमित्तं परोप्परमभिमंतिऊण जहा-
जुत्तो एएसिं परोप्पर संबंधो । तओ दिन्ना कु बे र दत्त स्स कु बे र द त्ता। तओ एवं च वद्धंत-
मणोरहाणं समागओ कल्लाणदियहो वत्तं च महाविभूईए तंमि दिणे पाणिग्गहणं । तेसिं च

अहमो उद्दे सो।
इमो कुलायारो जहा-बत्ते विहाहमंगले बहू-बरेहिं यकीलापमोमो कायव्यो। तओ ताण व-
यंस-वयंसियासहियाहिं दोनि विजयकीलाए कीलिउ पत्ताई। तहाविहमवियव्ययानिओएण
निजिओ तीए कु बे र दत्तो। तओ सहीहिं घेत्तृण तस्स हत्याओ कु बेर दत्त नामंकियमुद्दा ग-
हणनिमित्तं समप्पिया तीए कुबेरदत्ताए। तओ सा निबत्तउ एवत्ता । तओ सरिसरूवपमाण-
नामगघडणं च पेच्छिऊण चिंतिउं पयत्ता-अहो किं पुण एयाणं कारणं समरूयत्त मुद्दाणं ? न
य मम इमं पइ भत्तारबुद्धी समुप्पज्जाला भवियनामिहेच कारणेण । कयाई एस मम भाया
हवइ । इमं च एवं परिचिंतिऊण समप्पियाओ दो वि झुद्दाओ कुन्हे र ह तस्म करे तीए । तओ
तस्स वि दट्टण ताओ तहेब चिन्ता समुष्पन्ना लज्जिओ य तीए । तहावि किं पि भावं पयं-
सिऊण समप्पिऊण य तीए संतियं मुदं गओ जणणिप्रयास ! तओ सहसा वि काऊण महानि-
ब्बंधेण पुच्छिया तेण निययसमुत्थाणं ! तीए वि गरुयनिब्बंधं नाऊण जहाभूयं कहिये
निरवसेसं । तो तेण भणिया सा-'अंब! न सुटु सोहणं तुब्भेहिं समुट्ठियं । जमम्हाण अण-
जमाणाण संबंधो कओ'ति । तीए भणियं--'वच्छ ! नेहमोहिएहिं कयमम्हेहिं एवमेवं । तहावि
मा गच्छसु विसायं । हत्थगहणेण जइ परं दुसियाइं तुम्भे । न उण अकजसेवणेणं ति। ता वि-
सज्जेमो नियगेहं इमं वहंः तुज्झ पुण अन्नं किंपि तहाविहं अविरुद्धसंबंध काहामो' । विसज्जिया
य निययगेह(हे) दारिया। तीए वि जणणी तहेव निबंधेण पुच्छिया, कहियं च जणणीए
जहावत्तं । तओ सा अन्नया य इमेण चेव वेरग्गेण मुब्ब य ग ण णी सयासे पव्वइया। सा य मुद्दा
तीए पवत्तिणीवयणेण न परिचत्ता। बच्चए कालो । पढ़तीए आगमं, चरंतीए चरणं, भावंतीए
भावणाओ, कुणंतीए गुरुवयणं, समायांतीए तवनियमसंजसं, भावयंतीए संसारसहावं, निंदतीए
विसयसंगं, पसंसंतीए जिणिंदपणीयं धंमं ति ! एवं च विसुज्झमाणचारित्तपरिणामाए समुप्पन्न
ओहिनाणं ।
इओ य सो कु बे र दत्तो अन्नया गओ दिसायत्ताए। तत्थ वि संपत्तो म हुरा नयरीए ।
घडिओ य तत्थ कु बे र से णा ए सह निययजणणीए । अच्छइ य तीए समं तं तारिसं विसयसु-
मणुहवंतो, पहव ! जं तं तुब्भेहि पसंसिजइ । तओ सो एवं तत्थऽच्छमाणो दिट्ठो तीए कु बेर-
दत्ता ए साहुणीए ओहीनाणेण । चिंतियं च तीए - अहो ! कट्ठमन्नाणं । पेच्छ पेच्छ केरिसं
इमाणं संजायं।
भणियं च- अन्नाणंधो जीवो जत्थ भयं तत्थ मग्गए सरणं ।
अग्गि कीडपयंगा पडन्ति अन्नागदोसणं ॥
अन्नेहिं वि भणियं-
किं कटुं अन्नाणं......एत्थ निंदियं लोए।
अन्नाणंधो जीवो न मुणइ कजं अकजं वा।।
ता सव्वहा वि संसारमूलं इममन्नाणं ति । अन्नाणंधा य पुरिसा दुक्खेण विसएसु विरजति ।
भणियं च- दुक्खं नजइ नाणं नाणं नाऊण भावणा दुक्खं ।
भावियमई वि जीवो विसएसु विरजए दुक्खं ।।
१२

___ता सवहा वि अपसंसणीया इमे विसया। उभयलोयविरुद्ध पि समायरंति पाणिणो इमेहिं
मोहियमाणसा।
अवि य -- गंमागम न याणइ वच्चावच्चं अहेयहेयं वा ।
विसयविसवेयघत्थो पुरिमो पेओ व पञ्चक्खो ॥
ता पेच्छ केरिसं उभयलोयविरुद्धं इमाण समावन्नं । तहा वि जइ संबोहिजंलि एयाई ता
सोहणं हवइ । इमं च एवं परिचिन्तिऊणं सव्वं साहियं पवत्तिणीए । तओ ताण संबोहणत्थं
समुच्चलियाओ अजाओ। पत्ताओ य म हुरं नयरिं। पविद्याओ कु वे र से णा ए गेहं । मग्गिया य
ताहिं सा वसही। तीए वि सप्पणयाए होइऊण भणियाओ ताओ एवं-'भगवईओ ! अहं केवलं
जाईए गणिया, न उण समायारेण । जा(ज)ओ संपयं सुकुलवहु व एकपुरिसगामिणी अहं ।
ता अच्छह मम अणुग्गहं काऊणं ति । ठियाओ य ताओ तत्थ । तीए य गणियाए एक्को
बालो पुत्तो । सा य तं बहुसो साहुणीणं सयासे मोलणं गिहवावारं समणुचिट्ठइ । कुबे र दत्ता
वि साहुणी ताई दारगस्स जणणि-जणयाई निरारंभाई दट्टण जहा तेसिं सम(व)णगोयरं सम-
भिगच्छइ, तहा तं बालयं तेसिं संबोहणनिमित्तं खेलावणच्छलेण एवं परियंपइ।
अवि य- भाया भतिजो मे पुत्तो तह देयरो तुम बाल !।
तुझ पिया मम भाया ससुगे पुत्तो पई जणओ ।।
माया वि तुज्झ बालय ! मम जणणी सासुया सवक्की य ।
भाउजाया य तहा बहुया इह चेव नायव्वा ॥
७३
तओ इमं च एरिसं तेहिं निसामिऊण परिखेलावणं जायकोउहलेहिं दोहिं वि बंदिऊण
पुच्छिया सा अजा-'भयवइ ! किमेरिसमसंबद्धकित्तणं तुमं कुणसि ? किं को वि पत्थ परम-
स्थो ? किं वा अघडमाणं पि एवमेवं तुम पयंपसि एयस्स दारगम्म विणोयणत्थं ?' तीप
भणियं-'सव्वामिण सच' । तेहिं भणियं-'कह चिय? । तओ तीए ओहिनाणावलोयणेण सव्वं
परिकहिय । जहा ज उ णा ए पवाहियाई । जहा सो रि य पुरे पत्ताई। इब्भेहिं गहियाई । पुणो
वि दो वि परोप्परं विवाहियाइं । पयंसिया य सा मुद्दा कु बे र दत्ता नामंकिया तेसिं । जाओ
य तेसिं पञ्चओ जहा एवमेयं न अन्नहा इमं भवइ त्ति । तओ निंदिउं समाढत्तो कुबेर न तो
अप्पाणं।
अवि य- हा हा हो दुटु कयं अयाणमाणेण मूढचित्तेण ।
महइमहंतं पावं दोण्ह वि लोयाण जमपत्थं ।।
जलणे जले समुद्दे पायाले वावि जइ वि पविसामि ।
तह वि मम नत्थि सुद्धी निरिघणकंमस्स पावस्स ॥
पावाण य पावयरो सव्वाहंमाण तह य निद्धंमो। ।
दुट्ठाणमहं दुट्टो निल्लजाणं पि निल्लजो॥
ता किं मम इह सेयं निग्घिणकंमस्स पावगारिस्स ।
अहवा जइ परमरणं एवं मम विनड़ियस्स भवे ॥

Page 118****************************************************************************************
८, ७८-८८]
अट्टमो उद्देसो।
तओ इमं च भणमाणो जाव मरणत्थं पहाविऊण घरवावीए अत्ताणं पक्खिविहि ताव
धरिओ अजाहिं । भणिओ य-'धम्मसील ! किमेयं तए वीयमकजं समाढत्त ? ।
अवि य- एकं तावेयं चिय बीयं कह कुणसि सोम ! अप्पवहं ।
किं वुड्डो वुड्डो चिय ताव तलं पेच्छसे मुद्ध ॥
एकं घोरं पावं तं चेव इमं तहा कुणसि मुद्ध ।
जायमि पलीवणए तणपूलं खिवसि तं मुद्ध ॥
एकं कयं अकजं बीयं पुण निंदियं इमं कुणसि ।
मालस्स निवडियस्स य एसो उप्पिट्टणपहारो ।।
अन्नं च - ण कयाइ पावपुंजो पावेण कएण सुज्झए सोम ! ।
रुहिराविलितं वत्थं कि सुज्झइ सोणिएणेव ॥
सुणएण भक्खियस्स य जरखेडीपिट्टणं कयं तुमए ।
जइ डसिओ सप्पेणं किं दिजइ तस्स विसपाणं ।।
अन्नं च जं तए भणियं जलाइसु निवडियस्स य नत्थि मम सुद्धी ता किं तत्थ पावसु-
द्धी दिट्ठा ?
अवि य- जल-जलणे य समुद्दे निवडियमेत्तस्स नासए जीयं ।
पावं पुणो तह चिय जीवेण समं परिचयइ ।।
सुज्झइ जह पुण एयं पावकलंकं तहा सुणसु सोम ! ।
तवसंजमनी रेणं भावण्हाणेण हायस्स ॥
ता चइऊणं सव्वं गुरुषामूलंमि कुणसु वयगहणं ।
कुणसु य तह सज्झायं जइ सुद्धिं इच्छसे सोम ! ॥
विगईपरिहरणपरो वित्तीसंखेवणं तहा काउं ।
अविउत्तो सज्झाए पालेसु महव्वए पंच ।।
दसविहजइधम्मजुओ अणसणविहिणा उ देहघरमुक्को।
पाविहसि परं ठाणं अकलंको जत्थ तं होसि ।।
तओ इमं च निसामिऊण जायगुरुसंवेगो, भणिऊण य-'इच्छामो सोहणा पडिचोयणा'।
परिचइऊण य सवं घरविहवसारं द मधोस गुरुपायमूले गुरुकमिंधणपजलियजलणगहियसाम-
नो तवनियमसोसियंगो विहरिऊण य सव्वपरियायं अणसणविहिणा कालमासे कालं काऊण
गओ देवलोयं कुबे र द तो त्ति ॥छ।।
कुबेर से णा वि तस्स जणणी गरुयवेरग्गानलपरिडज्झमाणहियया अजाणं सयासे गहिय-
परमधंमुवएससारा भावियजिणवयणमई गहियसावयधमवया साविगा जाय त्ति छ।।
ता एसो परमत्थो एएसि पहब ! दुट्ठविसयाणं ।
जाणंतो को वच्चउ विसयाण वसं नरो एत्थ ॥

पह वे ण राओ भणिय एवं एयं ना एत्य संदेहो।
कि तु तहानि गुणिजउ जो सुबह लोयसत्य ।।
जणणिजणयाण जायइ तित्ती किए लोयपिंडदाणाओ।
नित्थारिजइ जणओ पुतण कुगइपत्तो वि ।।
कीरइ विगयरिणो किर जणओ पुत्तेण सग्गगामी य ।
ता एवं पि पमाण कीरउ संवच्छरे कई वि।।
एवं निसामिऊणं भणियं वियसन्तवयणकमलेण ।
अह जं कुणा म एणं प ह व ! विमूढाण मयमेयं ।।
जह तारिजइ जणओ पिंडपयामेण कुगइमग्गाओ।
पिंडाभावे य धुर्व टालिजइ हंलि सगाओ।
एवं चिय धुम्बकर्य युनं पावं च होइ उ निरत्थं ।
एवं च इमं जायं धम्मकरणं तु....अकयत्थं ।।
एयमि पसंसिञ्जइ लोइयसत्थेसु नूण सथलेसु ।
नाएयाई ताई अह भणसि इमं कह देयं ।।
आएयाई एवं अह भणति इमं तु हंदि तो जायं ।
ज जेण कयं कंमं भोयत्वं तेण तमवस्सं ।।
जेण सुहं धारेजइ कम संसिजई सुहं सत्थे।
सुहमसुहाणमवस्सं तो जायं नूण कस्स फलं ॥
एवं च पिंडदाणं अकयत्थं नूण एत्थ संजाय ।
जं पुण तहावि कीरइ तं मूटपरंपरा एसा ।।
एसा वि अणाएया य मूढसंताणमालिया नूर्ण ।
जेणुवएसेणेसिं कतराग लहइ मोया(लोओ) ।।
भणियं च - किं एत्तो पावयरं संमं अणहिगयं धम्मसब्भावो ।
अन्नं कुदेसणाए कट्टतरागंमि पाडेइ ॥
अह भणसि तह वि कीरइ होज कयत्थेण हंदि किं तेण ।
जं जं चिय जेण फलं तं तं चिय विबुहपरिहरियं ।।
एत्थ य सुण दिद्रुत जह जणओ घाइ [ओ य] जणयत्थं ।
दिन्नो सुएण पिंडो मूढेण अयाणमाणेण ।।
१०२
तओ इमं च निसामिऊण भणियं प भवे -'अहो जंबु णाम! को एसो जेण जणओ
विणिवाइऊण जणयस्सेव पिंडपयाणं कयं ? कहं वा तं कयं ? ति । तओ जंबुणामेण भणियं-
'सोम! निसुणसु।

अg मो उहे सो।
अत्थि सुरलोयसरिसा नयरी इह ता म लि त्ति नामेणं ।
मणिकंचणरयणजुया धणधनसमाउला निचं ।।।
तीए स मुद्द नामो मायाकुडिलो य निग्धिणो लोही।
निचं पि असंतुट्ठो आसि समुद्दो व्व सत्थाहो॥
१०४
तस्स आसि बहुला नाम एका भारिया। ताण य सुओ म हे स र द तो नाम । गं गिला
य नाम म हे स र दत्त स्स जाया तेसिं बहू । अन्नया य मरणावसाणयाए जीवलोगस्स स मु दो
मरिऊण नहाविहकंमभवियव्ययाए तंमि चेव विसए महिसो समुप्पन्नो । सा वि तस्स भारिया
बहु ला मायाकुडिलसहावत्तणओ तीए तहापइमरणअट्टज्झाणोवगयत्तणओ य मरिऊण अक-
यपुन्ना तीए चेव ता मलि ती नयरीए सुणिया जाया । तओ सा गं गि ला गुरुजणविरहे सच्छ-
न्दासेवणपरा जाया । बहुवावडत्तणओ व महेस र दत्त स्स चंचलरायत्तणओ व जुवइयणस्स ।
जेण -- अथिराइं च चलाइं असंठियाई सब्भावनेहरहियाई।
जुवईणं हिययाई खणे खणे होति अन्नाई ॥
१०५
तओ सा अइचवलत्तणेण सुलहेण इत्थीसहावस्स संपलग्गा परपुरिसे । अच्छइ य तेण सम
बहुसो कीलमाणा । अन्नया एगंते कीलंताणि दिवाणि महे स र दत्ते ण । तओ दट्टण य पहा-
विओ तेसिं संमुहं गहियाउहो। संपलग्गं च दोण्ह वि जुज्झं । तओ संखोहत्तणओ तस्स कया-
वराहस्स दढपहारेण पहारिओ सो म हे स र दत्ते ण । थोवंतरे य गंतूण वेयणासमुग्घायविहलो
निवडिओ धरणिवढे । तओ महावेयणासंतत्तो चिंतिउं पयत्तो-अहो पेच्छ पेच्छ केरिसं मए
समायरियं अकजं मूढमइणा । इह लोए चेव जस्स समुवट्ठियं फलं ति । तओ एवं च निंदमा-
णो अत्ताणं मरिऊणं अइकुडिलत्तणओ कंमगईए कत्थुववन्नो ?।
अवि य- अप्पा अप्पेण चिय तक्खस्स(ण)भुत्ताए तीए गभमि ।
कम्मकुडिलत्तणेणं जणिओ य दुरप्पणा तेण ।।
जाओ य निययसमएणं । कयं च वद्धावणाइयं सव्वकरणीयं । अन्नया य पिउणो पिंडप-
यच्छणनिमित्त कयं तेण म हे सर दत्ते ण महाभोयणं । सो य जणगमहिसो गहिऊण वावाइओ
पिंडपयाणनिमित्तं माहणाणं वयणेणं । सिट्ठो(द्धो?) य बहुप्पयारं । तओ पयच्छियं पिउणो
आमिसपिंडपयाणं । निव्वत्तिय होमकंमं दियवरेहि, परिभुत्ता य माहणा । दिनाओ दक्खि-
णाओ, भुत्तो य सेसजणो। तओ आरोविउं उच्छंगे सुओ उवविट्ठो म हे स र दत्तो भोयणत्थं ।
पढमं चिय जणयउवतप्पणत्थं वित्थरिओ महिसमंसाहारो । समागया य सा जणणिजीवसु-
णिया। उवविट्ठा य तस्स पुरओ । खिवइ य तीए वि सो मंसखंडे । अप्पणा य परिसुंजिउं
समाढत्तो । एयंमि य अवसरे समागओ जुगमेतनिमियदिट्ठी, मासोववासिओ, भिक्खटुं
एसणसमीइसमंनिओ गिहिपरिवाडीए विहरमाणो भगवं साहू तस्स गेहंमि । तओ दट्टण य तं
तहाविहं, उवउत्तो भगवं । नाओ य ओहिनाणेण इमो वइयरो । जाणियं च जहा-भवो एसो।
होही एत्थ चोयणाए परमोवयारो । तओ एवं चिंतिऊण भणियं साहुणा।।

अवि य- हा कटुं अन्नाणं पेच्छह संसारविलसियं एयं ।
जं जाया पइमंसं परिखित्तं भुंजइ सुएणं ।।
१०७
तओ इमं च निसामिऊण भणिय म हे स र द त्ते ण-'भयवं ! किमेयं तुमे भणिय ?' तओ
साहुणा भणियं ।
अवि य- मारेऊणं जणओ पुरओ जणणीए जणयपिंडत्थं ।
उच्छंगगहियसत्तू मा भुंजसु जणयमंसाई ॥
१०८
तओ इमं च भणमाणो निग्गओ सो भगवं साहू। ठिओ नयरिबाहिरियाए एकमि विचि-
तपएसे । महे स र द तो य चिंति पयत्तो-अहो कहं इमेण साहुणा भणियं ? ता भवियव्वमेत्थ
कारणेणं । जओ इमे न भणति अपरिसुद्धं इमं च । एवं परिचिन्तमाणो गओ साहुसयासं अणु-
मग्गेणं ति । दिट्ठो य भगवं तेण । वंदिओ य भत्तिसबहुमाणं । भणिओ स-'भगवं ! किं तुब्भे.
हिं न गहिया मम गेहे भिक्खा? कहं वा मंदपुन्नाणं अम्हाणं व घरेसु न पडंति वसुहाराओ?
अन्नं च भयवं ! किं तुमे इमं भणियं ? जहा-
'मारेऊणं जणओ पुरओ जणणीए जणयपिंडत्थं ।
उच्छंगगहियसत्तू मा भुंजसु जणयमसाई ।।'
तओ भयवया भणियं, अवि य-
का सा होज अवत्था संसारुच्छंगपरिगओ जंतू ।
जा न वराओ पावइ अन्नस्स विडंबणाभूया ॥
ता सोम ! तुमे रोसो कायब्वो एत्थ नो इमं सुणिउं ।
भावेयव्वं च तहा विरसं संसारनेउन्नं ॥
तओ म हे स र दत्ते ण भणियं-'भयवं ! जहट्टियपरिकहणे को एत्थ रोसो विन्नायपरम-
स्थाणं । अजहट्ठियपरिकहणे य किं तुम्ह पओयणं? । ता भयवं ! सव्वं साहसुत्ति । तओ भग-
वया वि सपच्चयं साहिप्पायं च जहा जहा तस्स अवगमो भवइ तहा तहा सव्वं परिकहियं ।
इमं च निसामिऊण जायगरुयसंवेगो संसारभयपरिभीओ जमणजरमरणवाहिवेयणापरिस्संतो
चइऊण घरनिवासं तस्सेव भगवओ समीवे गहिऊण दुद्धरवयं चरिऊण य घोरतवचरणं, अण-
सणविहिणा कालमासे कालं काऊण देवलोगं गओ ति ॥छ।।
ता प भवं ! एवंविहे संसारविलसिए मा मूढपरंपरसमागयासु लोइयकुसुईसु परोप्परं विरु-
द्धासु पुव्वावरविवाहियासु परमत्थबुद्धीए गहणं कुणसु' ति॥छ।।
अवि य - अन्नाणंधो लोओ धमं गिण्हइ अहंमबुद्धीए ।
जं पुण एत्थाहंमं तं गिण्हइ धंमबुद्धीए॥
सबो चिय एत्थ जणो धम्मं किर कुणइ निययबुद्धीए।
तस्स य जं परमत्थं तं मूढो न उण जाणेइ ॥

अgमो उ हे सो।
रागद्दोसपरत्तो नियनियकुग्गाहभाविओ वत्थु ।
कुमईसु मोहियमणो विवरीओ सव्वहा लोओ।
ता सव्वहा अणाएओ इमो पक्खो। जओ-
छत्ताइसंठिओ वि हु तण्हाभुक्खाभिभूयहिययो वि ।
निययघरे वि सुएणं दिन पि न पावए जणओ॥
चोदसरज्जुपमाणे चउरासीजोणिलक्खगहणमि ।
संसरमाणो किं पुण पावउ संसारकंतारे ॥
जइ सुरवरेसु जाओ महइमहंतेसु रिद्विपुग्नेसु ।
ता किं सो पिंडेणं काही असुईसमाणेण ॥
अह नरए निचं चिय दुक्खमहाघोरसंकुले जाओ।
ता कत्थ तस्स पिंडो पावउ अहवा वि सो लहउ ।।
ता सव्वहा वि जाणसु न होइ एसो सुसंगओ पक्खो।
मूढजणसत्थविरइयपरंपरसमागओ नूणं ।।
अह भणसि तह वि एसो आएओ तह वि बहुमओ पक्खो।
बहु-बहुमयपक्खाणं को पक्खो तेसि गहणिजो ॥
मन्नति के वि जी के वि य संसन्ति पंचभूयमयं ।
साम(सम ?)तंदुलसारिच्छं घडविडसरिसोवमं के वि॥
अंगुट्ठपव्वरेहाए के वि मन्नति नूण सारिच्छं।
एमाई पक्खाणं को पक्खो तेसि रमणिजो॥
जड़ घडविडयसमाणो तंदुलरेहाए अह समो होला।
ता कीस एस वावी हवइ य सयलस्स देहस्स ॥
केसनहाइअचेयणठाणं मोत्तूण सेस तणुवावी ।
......जिणपन्नत्तो होइ न रेहाइओ तम्हा ॥
पुढविजलानलमारुयआयासविणिमिओ वि नो जम्हा ।
भावे वि जेण तेसिं देहस्स अचेयणत्त त्ति ॥
अह भणसि तत्थ वाऊविनिग्गओ तेण हो अचेयन्नं ।
सो नूण तत्थ विजइ लोयव्वावी य सो जम्हा।।
अह भणसि को वि सुहमो विणिग्गओ तेण तं अचेयन्नं ।
अम्हेहिं सो वि जीवो भणिओ सव्वन्नुदिट्ठीए॥
तम्हा उ एस सिद्धो परभवगामी य दुक्खसुहभाई।
जीवो अणाइनिहणो दिट्टो सव्वन्नुणा नूणं ॥
भणियं च एत्थ जम्हागमभंगपसत्थसत्थनिउणेहिं ।
सव्वन्नुवयणवित्थरपयाणुसारीहिं साहूहि ॥
१२२
१२३
१२४
१२५
१२७

जंबु चरियं ।
सिद्धं जीवस्स अस्थित्तं सदा देवाणुगंमइ ।
भावइ(?)सरभूइभावस्स सदो हवइ केवलो॥
जो चिंतेइ सरीरे नत्थि अहं स इव होइ जीवो त्ति ।
नहि जीवंमि असत्ते संसयउप्पायओ अन्नो ।।
जीवस्स एस धंमो जा ईहा अत्थि नत्थि वा जीवो।
थाणुमणुस्साणुगया जह ईहा देवदत्तस्स ।।
जायंते केवि नूणं विमलगुणगणे पालिऊणं सुधीरा.
जेसिं सव्वं पि एयं परभवजणियं दिव्बसोकवं विसालं ।
संपत्तं तं चएउं विगयरयमला भोक्खसोक्खेकचिंता,
__ मोहं हंतूण सिग्धं जिणवरवयणे हुँति ते सुटु लीणा ।।
इय जंबुनामचरिए उद्देसो पहवउत्तरभिहाणो।
एसो होइ समत्तो एत्तो य परं पवग्वामि ॥
॥ अह नवमो उद्देसओ॥
एत्यंतरे य भणियं निम्भरअणुरायसहरिसमणाए।
लज्जोणयवयणाए सिंधु म ई नामभज्जाए ।
पियसहिओ ! एस म्हं होज्ज पिओ जण करिसगसमाणो।
जह सो पच्छायावं पत्तो तह पाविही एस ॥
निसामिऊण वियसंतवयणपंकएण भणियं जंबु णा मे ण-'को सो गुदो करिमगो, कहं
वा पच्छायावं संपत्तो' त्ति ? । तओ तीए भणियं-
अवि य- धणधनगुणसमिद्धो कोडुबियपवरसेविओ निचं । ।
अत्थि इह म ग ह विसए नं दण यं नाम वरगामो॥
तत्थ य एक्को दालिद्ददुक्खाभिभूओ निवसइ कोडुबिओ। तस्स य अस्थि मथलकुडुंबभा-
रपरिसहणक्खमा सययं चिय छंदाणुयत्तणपरा य समसुहदुक्खविहवा एका भारिय त्ति ।
एवं च तेसिं गरुयनेहाणुरायबद्धहिययाणं करिसगवित्तीए गच्छइ कालो । अन्नया य सा तस्स
भजा पसूया दारयं । तओ तस्स जमेण हरिसतोसनिम्भराई जायाई दो वि ताई । निबद्धा य
आसा-किर एस अम्हाणं वुड्डभावगयाणं अंधलट्ठियावलंबणभूओ होही, कुलसंतइकरो य ।
जह य पईवो पयडइ सयलं वि घरोयरं सुपञ्जलिओ।
तह किर कुलमुज्जोयइ सुयजम्मो एत्थ लोगमि ।।
P
ma-

न व मो उहे सो।
तओ एवं च बद्धासेहिं सव्वहा मव्वपयत्तेण विद्धि नीओ सोनेहिं । संपत्तो य जोव्वणं ।
अन्नया य खणभंगुरत्तणेण दुट्ठसंसारविलमियम्स, मरणपज्जवसाणयाए जीवलोगस्स, तडिवि-
लसियसमचवलत्तणेण आउयम्स, उवरया सा तस्स कोडुबियम्स भज्जा । गहिया य ते पिया.
पुत्ता महासोएण । कयं च तीए सव्वं मयक्रमं । अन्नया य भणिओ सो पुतण-'ताय ! न
वहइ ते सरीरं विणा कलत्तण, सीयइ य सयलं कुटुंबयं । ता कुणसु कलत्तपरिग्गहं तुम' ति ।
तओ एवं च बहुसो तेण चोइज्जमाणेण अन्नया भणिओ निययमित्तो-'जहा मम कएणं कं
पि दारियं वरसुत्ति । पडिवन्नं च तेण । पत्थेइ य नम्स कएण कोडुबिए । तओ ते नेच्छंति ।
भणंति य-'तस्म पुसो सव्वघरसामी जोवण्णन्थो । यो य अप्पणो परिणयवओ वट्टइ, अन्नसु-
यउप्पत्तीए य संसओ। ता कहं तस्स दारियं पयच्छामो ? । एयं च सव्वं तस्स परिकहियं
मित्तण । तओ सो चिंतिउं पयत्तो-पेच्छ केरिसं जायं ? । ता किमेत्थ करणीयं ? । अह वा
चावामि इमं पुत्तं कलत्तागमविग्वभूयं | अन्न पुत्ता मम कलत्तसंगहेण भविस्संति । तओ एवं
च तस्समारणोवायं परिचिंतिज्जमाणो गओ सो छेत्तं परिवाहणनिमित्तं सुसंगोइयपत्तलधार-
परसू । मारणोवायपरिचिंतणेण य सुन्नहिययनयणो परिणयवयसा संपरिवाहिउं च पयत्तो नंग-
लेण । परिचिंतइ य कह इमो वावायव्यो, कह वा लोग न होही वयणिज्ज । एवं च पावेक-
अज्झवसाणोवगओ मव्यहा पग्वसहियो सो जाओ । इमंमि य अवसरे...नूणमेस अन्नसास-
पइरणनिमित्तं इमं निष्पन्न मालिच्छेत्तं नंगलेण मुभिन्नं इति । तो दुटुकयमिमेणं । इमं च
परिचिंतेमाणेण भणियमणेण-'अहो ताय ! कह तुमे इमं विवरीयं संजायं । अजायस्स करण
जायं विणामियं ति।
अवि य - संमइयस्म करणं निम्संमइयं कहं इमं चयमि ।
मु(मूढो तुममञ्चत्थं न मुणसि कजं अकजं वा ।।
इमं च निमामिऊण तेण चिंतियं-अरे नाओ अहमिमेणं । जओ जाव समागयचित्तो
अप्पाणं गोविउं पयत्तो । ताव दिटुं तं सालिच्छेतं । परिवाहियं दट्टण पडिबुद्धो तस्स वयणेण ।
तओ चिंतिउं पयत्तो हा दुट्ठ मे चिंतियं । कहं पावेण विलित्तो मे अप्पा । सोहणं च इमिणा
भणियं, तहा-अजायस्स कए कह सुजायं विणामिहसि । जा पेच्छ कह न इमो सव्यहा मम
हियकरणेकचित्तो तणओ भविम्सकलत्तसुयकरणं वावाइओ होतो। तओ एवं च महापच्छाया-
वग्गिणा परिडज्झमाणो सो अप्पाणं निंदिउं पयत्तो ।
ता जह सो संतत्तो पच्छायावेण तह तुम पेच्छि!।
संतमसंतम्स कए चयमाणो नाह ! तप्पिहसि ।।
तओ इमं च निसामिऊण भणियं जं बु ना मे ण-'मुद्धे ! निसुणसु, अवि य-
हत्थिकलेवरलुद्धो व्च वायसो नो अहं भवसमुद्दे ।
अत्ताणं पाडेमो विसयाण कएण तुच्छाणं ।।
* अत्रादर्श कियान् पाठः पतितः प्रतिभाति, ततोऽर्थानुसन्धानं न सम्यग् ज्ञायते ।
...------------
----

जंबुचरियं।
[९, ८-२१
तीए भणियं -'कह सामि ! बायसो सायरे गओ निहणं ?' भणिय च जंबु णा मे ण --
'सुण मुद्धे ! एकचित्तेण जिणसासणम्मि
.............।
विंझधरावरकलिया अडवी विंझअ(5)डवी अस्थि..................
मेहरबफरियकेसरिविमुक्ककारसदपरिभी.................समंमि वण हत्थी ।।
पडिओ धम त्ति कह वि हु नियवाहारपहरनिदलिओ ।
परिमुको पाणेहिं निवडियमेवोत्थ यो तस्स ।।
......णेणं सो घणकंदरविवरगल्भसंपत्तो।
दिवो य वायरोण कह वि हु गंधाणुसारेण ।।
दट्टणं परि......य पुरिसो व्व जह निहिं पत्तो ।
चिंतेउं च पयत्तो एवं खो वायसो तत्थ ।।।
कह कह वि किलेसेणं पत्तं जमस्स नूण फलमेयं ।
ता भुंजामि जहिच्छं एयं वणवारणं एत्थ ॥
परिचिंतिऊण एवं कह वि पविट्ठो अवाणविवरेण ।
भुंजइ य जहिच्छं से फसफोफसमंसरुहिरोहं ॥
चिन्तइ य अहो पत्तं सपक्वपरपक्ववजियं एयं ।
सग्गो व्य निरुवसग्गं पुन्नहिं मए इमं ठाणं ॥
ता मम एत्थेव सया सेयं ठाणमि अच्छमाणस्म ।
एवं विचिंतिऊणं परितुट्ठो सो ठिओ तत्थ ॥
अगणियपरिणामभओ जावच्छइ वायसो तहिं तुट्ठो।
ता सूरकिरणतवियं संकुइयमवाणविवरं ति॥
तह वि हु आमिसलुद्धो न गणइ थेवं पि सो भयं नत्थ ।
जा पत्तो घणसमओ समंतओ तह वि संतायो ।
जलहरपरिमुक्कोदगनिन्नन्नयभरियसुवणयलो।
तं जलपवाहवित्तं पत्तं रेवानई सययं ॥
अहिऊण तीए खित्तं महासमुद्दे अणोरपारंमि ।
जलवीइतरंगेहि हीरइ तं सायरजलेण ।।
जलकल्लोलनिरंतरविलपपमाणे कडेवरे कह वि।
पल्हलिऊण अवाणं विणिग्गओ वायसो भीओ।।
पेच्छइ अणोरपार जलवीइतरंगहल्लकल्लोलं ।
रुदं महासमुई समन्तओ नीरपरिपुग्नं ।।
दट्टण सो विसन्नो दुल्लंघं गयणगोयराणं पि ।
भीमं महासमुई गर्जतं जलतरंगेहिं ।।
अत्र मूलादर्शभूतताडपत्रस्य ऋतिपयाः पंक्तयः परिभ्रष्टाक्षराः संजाताः, अतोऽस्पृष्टाऽियं पाठोऽत्रावबोद्धव्यः ।

न व मो उदे सो।
भयविंभलो य अह सो काउ काउ त्ति बाहरेमाणो।
आगय-पुणग्गएहिं तत्थेव कलेवरे निलइ ।।
बीइतरंगपहयं इओ तओ तं पि तत्थ हीरतं ।
भीमसमुद्दावडियं शत्ति न नायं कहिं पि गयं ।।
मयरहरुच्छंगगओ इओ तओ सो वि कह वि भामऊण ।
तत्थेव गओ निहणं भीमावतमि मयरहरे ।।
ता मुद्धे ! वारणवायसो[ब] विसयामिसंमि संगिद्धो ।
बच्चामि न हं निहणं भीमावत्ते भवसमहे ।।
सव्वं चइऊणं गच्छंति विरागं, पालिंति गुणोहे जे केवि नरा ते ॥छ।
इय जंबुणामचरिए सिंधुमईदत्तउत्तरभिहाणो ।
उद्देसो परिकहिओ एत्तो य परं पवक्खामि ॥छ।
॥ अह दसमो उद्देसओ॥
----- ---
इत्थंतरे य भणियं सहरिसमणुरायनिब्भरमणाए ।
लज्जोणयवयणाए द त सि री नामभजाए।
पियसहिओ एस म्हं होज पिओ नूण वानरसरिच्छो ।
जह सो पच्छायावं पत्तो तह पाविही एसो ।
तओ इमं च निसामिऊणं वियसंतवयणकमलेण भणियंज खुणा मे ण-'को सो मुद्धे ! वानरो
कहं वा पच्छायावसंपत्तो ? ति । तीए भणियं-
अवि य-- मजंतथोरवारणकवोलमयदाणसंचलियसलिला ।
गुरुमहिसवंद्रपमुइयकीलंतुच्छलियकल्लोला ।।
अत्थि जलनियरपुन्ना बहुजलयसेविया अइमहंता ।
भागी र हि त्ति सरिया बहुभंगा दुट्ठमहिल ब्व ॥
तीए [य] तडे ऽत्थि वरो तुंगो साहापसाहपडिपुन्नो ।
वंजलदुमो महप्पा कलिओ फलकुसुमनियरेण ॥
एकं वानरजुयलं कीलंतं कह व तं समारूढं ।
पडिओ य पमाएणं कह वि हु सो वानरो तत्थ ।।
Enaye

जाओ य दिव्वरूवी पडणपभावेण सो वरो रिसो।
दिट्ठो य वानरीए दिव्वरूई सो वरजुवाणो॥
तीए वि तओ खित्तो अप्पा जाया सा इत्थिया य वररूवा ।
दखूण हरिसियाई दिव्वकुमारोवमं रूवं ।।
वानरनरेण भणिया सा नियदइया पुणो वि अत्ताणं ।
खिप्पउ सुयणु ! दुमाओ देवत्तं जेण पावेमो ॥
अह भणिओ सो तीए माणुसरूवेण मुंज वरभोए ।
किं ते संसइएणं दिव्वेण वि देवरूवेणं ।।
एवं निवारिएण वि खित्तो अह तेण तक्खणेणऽप्पा ।
जाओ वानररूवो निवडियमेत्तो पुणो चेव ॥
पारद्विनिग्गएण य दिट्ठा सा इत्थिया नरिंदेण ।
रूवकलिय त्ति काउं निरूविया सा महादेवी ।।
अट्टज्झागोवगओ एगागी दिव्वरूवपरिभट्ठो।
नियदइयाइ विहीणो कलुणो सो बानरो जाओ।
सो निदिउं पयत्तो पेच्छ मए केरिसं इमं रइयं ।
अधुयकए [परि]चत्तं पेच्छ धुयं कह निहीणेण ।।
नियमइविगप्पियमिणं अक्खाणं सुयणु ! जइ वि तुह कहियं ।
तह वि निसामसु इण्ही उवणयमिणमो परं वोच्छं।।
जह मणुयत्तणभट्ठो पत्थितो वानरो अहियलच्छि।
एवं तुम पि पिययम ! पत्थितो सिद्धिसोक्खाई ।।
धणधनपरियणस्स य इमाण तह रूवजोव्वणधरीण ।
दिव्वाणं विलयाणं चुको तप्पिहिसि तं पच्छा ।।
ता सुयणु ! भुज भोए इमाहिं सह सुंदरीहिं तं ताव ।
परिणयवयो य पच्छा पव्वजं कुणसु तं धीर ! ॥
तओ इमं च निसामिऊण भणियं जं बु णा मे ण –'मुद्ध ! निसुणसु-
अवि य - इंगालदाहगो विव नाहमतित्तो कुसग्गजलसरिसे ।
भोए अभिवंछेमो तुच्छे संसारफलभूए ॥ ।
तीए भणियं इंगालदाहगो कह कुसग्गनीरेण ।
अहिवंछइ किल तित्तिं ? सुण मुद्धे ! भणियमह तेण ॥
अस्थि क लि (लिं) गा विसए गामो अंबा ड यं ति नामेणं ।
तत्थेको किल पुरिसो जीवइ इंगालकमेणं ॥

दस मो उद्दे सो।
अह अन्नया कयाई संतावियसयलसत्तसंघाओ।
पत्तो खलो व्य गिम्हो निठुरखरवायसङ्लो ।
फरुसो उव्वेवणओ गिम्हो णिदहइ सूरकरजलिओ।
पलयानलो व्य नजइ सयलं भुवणयलजंतुयणं ।।
वाओलिकयवडाओ संतावियसयल वणजंतुयणो ।
गिम्हच्छलेण नाइ पत्तो जं रक्खसो एसो ।।
एयारिसंमि काले समन्तओ सूरकिरणपजलिए ।
मज्झण्हे सो पुरिसो विणिग्गओ निययगेहाओ ।।
गहिऊणं सो सलिलं पत्तो गिरिपायसंठियं एकं ।
वणसंडमइमहंतं मुकसलिलं तहिं तेण ॥
पलिछिन्ना तत्थ तरू रइया रासी महंतकडेहिं ।
पजालिओ हुयासो असोयवरपल्लवसरिच्छो ।
गिम्हरविकिरणतत्तो उरि पासेसु जलणसंदड्डो ।
तण्हाभिभूयदेहो सलिलं तं जाव संपत्तो ।।
ता पेच्छइ तो सलिलं वानरजूहेण गिरिनिगुजाओ।
आगंतूणं पीयं नीसेसं कह व चवलेण ॥
अह सो धस त्ति पडिओ मुच्छावसविम्हलो महीवडे ।
गिम्हखरफरुसमारुयसभंतओ दड्डनियदेहो ।
पजलियजलणजालावलि व्य संपसरिया अइमहंता ।
देहं संडहमाणा तण्हा अइदूसहा तस्स ।
एवं तण्हायत्तो मुच्छावसविम्ब(म्भ)लो परायत्तो ।
संचलिओ घरहुत्तं कह कह वि खलंतसंचारो॥
जह जह सो परितप्पइ तह तह खरपवणदाहसंतविओ।
तण्हाए वाहिजइ वाहीय व लद्धपसराए ।
दसहतण्हापरिसुसियतालुओ मउलियच्छिजुयलिल्लो ।
निचेट्टो इव पडिओ पुणो वि तत्थेव सो पुरिसो।।
एवं च निवडियस्स [य] समागया सव्वरी सहिं तस्स ।
जायं च मेहवुटुं पवाइओ सीयलो पवणो ।
सीयलवायवसेण य मुच्छाविरमंमि आगया निदा ।
तण्हावसेण पेच्छइ सुमिणं अह तत्थ सो पुरिसो॥
सव्वसि(सोरि-सायरा[ण] य कूवतलायाण सोसियं नीरं ।
तह वि न तण्हावगमो जायइ किर तस्स पुरिसस्स ॥

जंबु च रि यं।
दूसहतण्हागुरुवेयणुल्लिओ जाव मग्गए नीरं ।
जुन्नमयडं अरन्ने पेच्छइ ता कह व जुत्तीए ।।
दट्ठण सहरिसं सो वेगेणुद्धाईओ तओहुत्तं ।
पेच्छइ तत्थावत्तं यायाले किं पि उजोयं ।
नाउं किल जलमेयं वारयहंडं निरिक्खिओ ताहे ।
पत्तं न कि पि रने दीगत्तं उवगओ ताहे ॥
गहिऊण किल दम्भं वलिया अह तेण सहरिसं रज्जु ।
अन्ने य दब्भमइया बद्धा किल पूलिया तेण ।।
ओयारिऊण अयडे पगलियसेसं तु दम्भपूलीओ।
जीहाए लिहइ जलं तण्हावच्छेयणनिमित्तं ।।
ता जो सरि-सर-सायर-कूब-तलायाण सलिलनिवहेण ।
तित्तिं कह व न पत्तो सो पावउ मुद्धि ! किं तेहिं ।
तीए भणियं न एयं भाविजइ सामि ! नूण जुत्तीए ।
धवलच्छि! एवमेयं तो भणियं जं बु णा मे णं ॥
एयस्स सुयणु ! इण्ही निसुणसु तं उवणयं कहिजंतं ।
जो पुरिसो सो जीवो तण्हा वुण होइ भोगेच्छो(च्छा)।
कूवो पुण मणुयभवो रज्जू पुण भोगसाहणोवाओ।
कूवजलं भोगसुहं दब्भं निंदा य मोहणियं ।।
दुक्कयकम्मं जाणसु जं तं इंगालडहणवाणिजं ।
भोगसुहासानडिओ न गणइ पुरिसो व्व सो डाहं ॥
वानरजूहं चोरा तं पि जलं होइ तस्सरिच्छं तु ।
अवहरिय दविणसारो वच्चइ मुच्छावसं जुत्तं ॥
वाओलीसंतत्तो मुच्छावसमुवगओ जहा पुरिसो।
तह दालिददुहत्तो मुज्झइ पुरिसो व्व सव्वजणो॥
सव्वसरिसायराण य कूवतलायाण जह जलं पीयं ।
तह पत्तं जीवेणं देवेसु इमेसु भोगसुहं ।।
किंनर-किंपुरिस-महोरगेसु गंधव्वजक्खभूएसु ।
रक्ख[स]पिसाए तहा तह विन तित्तिं इमो पत्तो।
नागासुरविज्जुसुवन्नग्गिथणिउयहिदिसाकुमारेसु ।
बाउकुमारेसु तहा दीवकुमारेसु तह पत्तं ॥
कप्पेसु बारसेसु वि तहा य गेवेजवरविमाणेसु ।
पंचोत्तरेसु वि तहा पत्ताई इमेण सोक्खाई॥

गार समो उदेखो।
सरिसायरोवमेसु य सुरवरभोएसु जो इमो अम्ह।
जीवो कह वि न तित्तो गच्छउ कह जललवसमेहिं ।।
इंगालडाहगो वि य नाहं तणकोडिबिंदुसरिसाणं ।
भोयाण कारणेणं मुद्धे ! निवडामि संसारे ॥
गरुयगुणगणाणं पालणे निचजुत्ता,
परभवजणिएणं कंमुणा के वि नूणं ।
ववगयगुरुकम्मा ते न मोत्तूण मोहं,
जिणवरवरमग्गं हुंति लीणा विसालं ।।
इय जंबुणामचरिए दत्तसिरीदत्तउत्तरभिहाणो।
उद्देसो परिकहिओ एत्तोय परं पवक्खामि ॥छ॥
OCwecan-
thun
Eco -
wmgandima
ge
।। अह एगारसमो उद्देसो॥
एत्थंतरे य भणियं सहरिसकलललियमम्मणगिराए।
प उ म सि री भजाए लज्जोणयवयणकमलाए ।
पियसहिओ ! एसऽम्हं होज पिओ नूण कोल्हुयसमाणो ।
जह सो पच्छायावं पत्तो तह पाविही एस ।।
तओ इमं च निसामिऊण वियसंतवयणकमलेण भणियं जंबु णा मे ण --'को सो मुद्धे !
कोल्हुओ ? कहं वा पच्छायावं पत्तो ?' ति । तओ तीए भणिय-
अवि य- अत्थि धणधनगोउलगामागरनगरपट्टणसमिद्धो ।
विमलजलभरियसरवरनिव्वाणुजाणवणकलिओ ।।
पिक्कफलसालिमंडवपसरियसुसुयंधपरिमलायड्डो।
कासवजणमणपूरियहेलाए गुरुयसंतोसो।।
ढेक्तथोरपंडरवसहविसाणग्गभिन्नभिउडियडो ।
निजियवम्महसरनियरपसरसज्झाणसाहुगणो ।।
जिणभवणधवलधयवडनहयलअंदोलमाणवरपवणो ।
अंगा नाम समिद्धो इह भ र हे जणवओ रम्मो ।।
अंमि य जणवए कं कं व दीसइ ?
अवि य - धम्मपसाहणजुत्ता पवरजुवाणा य तह मुणिंदा य।
सहलाई तरुवरसिहराइं जत्थ य सीमंतराई च ॥

दियवरनिसेवियाओ सालाओ जत्थ तह य वावीओ।
भमुयाओ सालीओ जत्थ य कोडुबिणीओ य ।।
तत्थ त्थि तुंगवित्थिन्नधवलपायारवलयपरिक्खितं ।
धवलहरवाविदीहियगोउरसुरभवणकयसोहं ।
संचरमाणविलासिणिनेउरवहंससहित निग्योसं ।
बहुवन्नजाइसिप्पियजणनिवहुदामरमणिकं ।।
दुभिक्खडमरचोरारिवज्जियं निचभूमयाकलि ।
कंचणरयणसमिद्धं नामेण व सं न पु र नयरं ।।
जंमि य नयरे केसु पुण कम्वलब्भह -
कलहो खग्गलयासु मासाहारत्तणं जइ मुणीम् ।
चक्कभमो य कुलाले रन्ने जइ मत्तबालत्तं ।।
भसणं च मंडलेसु दो जीहनं च जइ परफणीसु ।
जलएसु जलपमंगो वकत चंदरेहाए ।।
चंदोवगओ सगे सोमन्नण दाणओ पयावेहिं ।
तं भुंजइ जियसत्तू जि य स तु नाम नरनाहो ।
सो केरिसो ? अवि य-
सामन्नमुग्गदंडो तह वि विसेसेण पारदारीणं ।
चंडो जमो व्च कुविओ पाणवहारं कुणइ खिप्पं ॥
तस्स य नरवइणो तंमि पुरवरे सव्वहा बहुसम्मओ सा य र द नो नाम इभो परिवमइ ।
सि रि से णा नाम तस्स भजा। तेसिं च व सुपा लो नाम एगो पुनो अहेसि । विलास व ई
नाम से तस्स भजा । सा य सहियणपरिवुडा अणुसुस्समाणा य दासचेडीहिं विमला भिहाणं
नई व्हाइउं गया। सा मजिउं च पवत्ता जलकीलाए । तओ दिहा एगेण तरुणजुवाणेण माहणेण
तत्थ कीलमाणा। तओ तीए स्वाइसयक्खित्तमाणसेण परिचिंतियमणेण - अहो इमीए रूवाइ-
सयं ! अहो मजणविन्नाणाइसयं ! अहो गंभीरत्तणं! । ता किं इमिणा निरत्थएणं मम माणुस-
जंमेणं जमेवंविहरूवाइसय ममिद्धाए सह विलयाए विसयान सेविजंति । किं बहुणा! तओ सबहा
परिविद्धो सो मयणसरपसरनियरेहिं वच्छत्थले । इममि अबसरे देवच्चणनिमित्तं कुसुमगवेस-
णमणीणं दासचेडीणं कुसुमप्पयाणच्छलेण समासन्नीहूओ सो। दिट्ठो य तीए-अणंगो इव
रईए, अणंगनासो इव उमाए, महुमहणो इव लच्छीए, सव्वंगसुंदरावथयो । तओ विवरी
ययाए मयणस्स, अनिरूवियकारित्तणओ महिलासहावस्स, अथिरत्तणओ य पयईए, विलया-
सरूवं विलसियस्स । तओ सवियारदिट्ठीए अवलोइओ साहिलासं तीए सो। तओ नाऊण
साहिलासत्तणं तेण जुवाणेण नियभावसमप्पणत्थं च पढ़िया इमा गाहुल्लिया।

ए गा र स मो उदेसो ।
__ अवि य - सुण्हायं ते पुच्छसु, एस नई मत्तवारणकरोरु !।
एए य नईवच्छा , अहं च पाएसु ते पडिओ।।
तओ बहुमायाभंगकुडिलसहावहिययाए दिन्नं उत्तरं तीए-
सुहया हुंतु नईओ, होउ य रुक्खाण दीहरं आउं ।
पायपणयाण खिप्पं, पूरेमि मणोरहे सव्वे ।।
एवं च भणिए गहियभावत्थेण तेण चिंतियं- इच्छइ एसा ममं । जणाउलो इमो पएसो।
ता केण पुण उवाएण इमीए नाम था(टा)मं च नायव्यं । इमं च एवं परिचिंतेमाणेण दिटुं
तेण एकं डिंभरूवं तरुसिहरफलावलोयणपरं तीए सह समागयं नईतीरासन्ने । चिंतियं च तेण-
किर अन्न-पाणेहिं हीरंति बालया। तओ तरुवराओ घेत्तण पिक्कसाउफलाई विदिन्नाई तेसिं।
पुच्छिया य तीए उत्थाणपउत्ती। साहिया य तेहिं निरवसेसा । पविट्ठाणि य उचियसमएण
पट्टणं । तप्पभिई च अच्छंति परोप्परं संगमोवायपराई । न य से संपजइ तहाविहो अवसरो
जत्थ परिमिलणं हवइ । तओ समोलग्गिया तेण जुवाणएण एक्का परिवाइया। दाणसंमाणेण
य उवयरिया बहुप्पयारं । अन्नया दाणमहामंतवसीकयाए तीए भणिओ सो-'पुत्त ! अस्थि किंपि
ते पओयण, ताकहसु जेण तं संपाडेमि । तेण भणिय-'न कि पितहाविह कि तु सव्वहा पूय-
णीयाओ जोगिणीओ अम्हाणं' । तीए भणिय-'अत्थि एवमेयं, तहावि अत्थि किं पि ते पओ-
यणं । गहिया य अहं सव्वप्पयारेण ते । ता पुत्त! सव्वहा कहेसु इमं जंतुह पओयणं । कहियं
च तेण जहा-'तीए सह संबंधं कुणसुत्ति । पडिवन्नं च तीए परिवाइयाए । गया य निय-
वेसालंकारविरइयसरीरनेवच्छा तीए विलास व ई ए गेहं । दिट्ठा य सा कुलालाई धोयमाणी
भणिया य-'पुत्त ! कुसलं इमस्स सुंदरविसओवभोगसुहलालणासहस्स। सयलसुंदरकामिणी-
यणकामियजुवाणजणकामियस्स । तीए भणियं-'कुसलं तुम्ह पभावेणं' ति । 'अन्जे ! पाएसु
ते पडामि। तीए भणियं-'सिलीमहसमाणवरजुवाणाहिलसणिज्जा होह माणुसजम्मस्स य
सारकामसुहपसाहणपरा य । तओ वि ला स व ई ए भणियं-'उवविस किं निमित्तं ते समाग-
मणं?' उवविठ्ठा य सा । पारद्धा कामकहा। तीए भणिया य-'पुत्त ! किं इमेणं माणुसजमेणं,
जइ इमे माणुसजम्मसारभूया विसया अहिणव-अहिणवा अहिप्पेयजुवाणएहिं समं न सेवि-
जंति ? । एवं च भणिऊण बहुहा, साहियं तीए परिवाइयाए । जं किंचि तेण जुवाणेण
संकेयहाणनिमित्तं संदिटुं ति। तओ चिंतियं च तीए-न सोहणं हवइ छकंन गुज्झं । ता पओ-
यंतरेण तस्स संकेयं देमि । इमं च परिचिंतेमाणीए पहया सा रूसिऊण पट्ठीए मसिविलित्त-
करयलेण । अक्कोसमाणीए य घेत्तूण सिरोरुहेसु निकासिया पच्छिमदुवारेणं ति । गया य
परिमिलाणवयणा तस्स जुवाणस्स सयासं । साहियं च तहा-'जहा नेच्छइ सा तुमं । इमं इमं
च तीए मम समायरियं' । तओ का म सत्य नीईकुसलेण गहिओ तेण भावत्थो । जहा- जो एस
कसिणकरतलप्पहारो सो अंधारपक्खो। पंचंगुलीहिं पुण करतलपहरखुत्तकसिणाहिं कण्हपंच-
मीए संकेओ। तत्थ य पच्छिमदुवारेण इमीए निकासणसइएण गंतव्वं । अहो पेच्छ तीए चउ-
रत्तणं! जं इमा वि वंचिया। संकेयं च दिन। इमं च परिचिंतेमाणेण भणिया सा तेण-

'भयवइ ! खमसुजं तुमं परिकिलेसिया मम निमित्तं तीए पावाए । जा य एवं धिट्टा सा न
तीए मम किं पि पओयणमत्थि, ता उवविससु तुम'ति । गया य सा निययहाणं । सो य समा-
गयाए कसिणपंचमीए पविट्ठो पच्छिमदुवारेण तीए गेहं । दिट्ठा य असोगवणियाए तेण सा
वि ला स व ई । गिहावहडेप्पडिओ य सह तीए पारद्धं च तं किं पिजुवाणजणपरिमोहणियं साहु-
जणविणिंदियं पओयणं ति । एवं च अच्छिऊण कामकीलाविणोएण के पि वेलं तत्थेव निंदा-
वसेण पसुत्ताई ति । पच्छिमजामिणीए य सरीरचिंताविणिग्गएण दिट्ठा ससुरेण पसुत्ता। चिंतिय
च णेण-अहो ! दुट्ठसीला इमा बहू, पेच्छ कह परपुरिसेण समं पसुत्ता एसा । इमा य पहाए
मिच्छं पडिवजिही। ता पुत्तपञ्चयत्थं गिण्हामि चलणाओ से नेउरंति चिंतिऊण गहियं । नायं
च तीए गहिजमाणं । भणिओ य सो तीए जुवाणो नास लहुं, नाओ तुमं। आवयाकाले य मम
साहेज कुणसुत्ति । गओ य सो। सा य गंतूण गेहं पसुत्ता सह भत्तुणा। अच्छिऊण थेववेलं
भणिओ सो तीए-'अजउत्त ! अइमहंतो एत्थ उण्हो उव्वेयाउलीहूयं मम सरीरयं । ता सिग्धं
पयट्टसु कुसुकु(म)मोयपरिवासियसयलदाहावहारिपवणपरिमलायड्ढे असोगवणियं गच्छामो ।
गओ य सो तीए उवरोहेण । पसुत्ताइं च तत्थ ताई । समागया य तस्स निंदा । समाउलहि-
ययत्तणओ न उण इयरीए। तओ थोववेलाए तरमाणहिययाए साकुयं च उहावेऊण भणिओ
य सो तीए-'अहो ! पेच्छ पेच्छ निल्लजत्तणं ते पिउणो जमेस मम पसुत्ताए चलणाओ नेउरं
गहेऊण एस एस वच्चइ । अहो ! जुत्तं किमेवं तुम्ह कुले, जं ससुरो चलणे लग्गइ बहूए'त्ति ? ।
तओ तेण भणियं-'मा कुणह हलबोल । मम निंदा समागच्छइ । विद्धत्तणसहावेण विवरीयमई
एसो संजाओ। ता पभाए समप्पइस्सई' त्ति । सा वि बहुहा रंटिऊण ठिया निययसमएण;
पहाया जामिणी। समुडिओ सयलो जणो । भणिओ य पिउणा सो पुत्तो--'वच्छ ! दुस्सीला
इमा ते भञ्जा' । तओ कोवानलपजलिएण भणियं सुएणं-'निल्लञ्ज ! न लज्जसि तुम इमाण निय-
यपंडरकेसाणं, जं तीए चलणगहणं काऊण नेउरं परिगिण्हसि ? । इमं च एरिसं पजपसि ।
असमंजसं । तेण भणियं-'परपुरिसेण समं सुवन्नाए मए गहियं । तओ विसेसेण कुविऊण भ-
णियं सुएण-'निल्लज ! न लञ्जसि तुम इमाणं निययपंचभूयाणं; जेण एवं वराई अयसपयाणेण
संतावितो ममं पि परपुरिसं भणसि ? । तओथेरेण भणियं-पुत्त ! पञ्चक्खं दिट्ठो मए परपुरिसो।
न एयं अन्नहा भवई' । तेण भणियं-'अहं सो। कहियं च मम इमाए तीए वेलाए जहा एसो ते
जणओ मम चलणाओ नेउरं गहेऊण एस वच्चईत्ति । इमं च एत्तियं तीए वहूए उल्लावसंलावं
तेसिं इओ तओ कम्मवावारसत्ताए निसामिऊण भणियं मायाकुडिलहिययाए-'किं मे एस
एत्तियं पलवइ असमंजसं ? । तओ कहियं भत्तुणा इमं से-'इमं च असंबद्धं एम्रो तुम्होवरि
जंपत्ति । तओ हालाहलमहाविसगंठि व्ब विसमहिययाए भणियं तीए-'अहमत्ताणं सोहेमि
चिट्ठउ एसो सिरयंमि' । तओ ससुरेण भणियं-‘एवं कुणसुत्ति । इमं च कलयलं सोऊण मिलिओ
सव्वो सयणो । तेण य सयणेण य ठाविओ पक्खो निबद्धो क(का)रो । तंमि य नयरे अस्थि
एको जक्खो ससंनेझो, तस्स य चलणाणं विवरेणं गच्छइ सव्वो वि जणो विसंवाए सोहि-
निमित्तं । तत्थ जं दोसगारिणं तं सो गिण्हइ जंघाहिं । न पुण सेसं । उवडिया य सा.तस्स पुरओ

म्हायसुइभूया कयबलिकम्मा य कारदियहे। उवडिओ उभयपक्खेहिं पि बंधवजणो । सो य मा-
हणजुवाणो तं दियहं पइ काऊण गहियउम्मत्तगवेसो करिसो जाओ-मसिणा गुंडइ अत्ताणयं,
उद्धृलए य छारधूलिणा, धावए दिसोदिसं, नचइ चच्चरेसु, अवरुंडए महिलाओ, आरुहइ
कडियलेसु, गिण्हइ उत्तरिजाइं, पकड्डए नियंसणाई, पहसइ अट्टहासेहि। तओ एवं च
सव्वहा तेण रंजिओ लोओ। बहुडिंभवंद्रपरिवारिओ विगयवत्थो परिभमइ नयरमज्झेणं ति ।
तमि उ दिणे जक्खपुरओ व्हाइउत्तिन्नाए तीए अइदक्खत्तणेणुद्धाइऊण वेगेण अ(उ वगूढा सा
गाढं तेण । तओ भउब्वेविरपओहराए इव ससजसं नोल्लिओ इव । तीए अंबाडिओ य लोएण।
पहओ य मुट्टिप्पहारेहिं । गओ य अट्टहासं कुणमाणओ। तओ सा पुणो वि ण्हाइऊण उव-
ट्ठिया जक्खपुरओ । कया य सावणा एवं तीए-'भो भो लोगपाला ! अहो जक्ख ! अईव पच्च-
क्खो तुमं । ता जहट्ठियं पेच्छसु, जइ मह्न मायापिईविदिन्नं निययभत्तारं मोत्तूण अन्नो को वि
कंठेऽवलग्गो इमं च उम्मत्तगंज तए वि दिट्ठ सव्वजणपञ्चक्खं विलग्गं तं पि मोत्तूण, ता
गिण्हसु ममं अन्नहा मुंचसुत्ति । इमं च भणमाणी जाव जक्खो तं तीए वयणं कुडिलहियय-
विणिग्गयं सव्वप्पयारेहिं परोप्परं विरुद्धं विमंसिउँ पयत्तो, ताव सा सहसा विणिग्गया जक्स-
जंघाविवरंतरालेण । तओ भणियं च सव्वलोएण-'सुद्धा सुद्ध'त्ति । गहिओ सहत्थतालं थेरो
समागयजणेण । हीलिओ य बहुप्पयारं । तओ सो चिंतिउ पवत्तो-सोहणं जमहं पवंचिओ
इमीए दुट्ठसीलाए; जं पुण एसो वि जक्खो पवंचिओ तमित्थ अइमहंतो विम्हउ ति ।
भणियं च-विसमसहावो मयणो, विसमसहावाओ महिलियाओ य।
गुरुरागंधमणाओ, कजाकजं न याणति ।।
रोविंति रुयावंति य, अलियं जंपति पत्तियावंति ।
कवडेण य खंति विसं, मरंति नो जति सब्भावं ।।
तओ इमाए य चिंताए पणट्ठा से निदा । इमं च सोचासवणपरंपराए निसुयं वि य स तु-
नरवइणा । जहा-इब्भस्स किल पणट्ठा निंदा । तओ चिंतियं नरवडणा-सोहणो अंतेउरमहल्लगो
सो हवइ । तओ हक्काराविऊण य निउत्तो अंतेउरदुवारवालो । समागया य रयणी । सुवन्नो
य जामिणीए दुवारपएसे । तस्स य अंतेउरियावासभवणस्स हेतु रायहत्थी आलाणखंभे निव-
ज्झइ । एगा य महादेवी हथिमिंठे पसत्ता । चुंवालयाओ हत्थी करेण तं ओयारेइ । उचिय-
समएण कयकर्ज पुणो वि तत्थेव पडिनियत्तेइ ति । एवं च वच्चए कालो। तंमि दिवसे निय-
ओयरगाओ बहुसो निग्गमणपवेसं कुणमाणी उपलक्खिया तेण थेरेण । जहा न हवइ एसा
सोहणा। ठिओ पसुत्तवेड्डण । जाणियं च तीए । जहा पसुत्तो किर एसो । तओ निहुयपयसंचार
निग्गया सा मत्तवारणए । तओ घेत्तूण करिणा करेण उक्खित्ता तस्स ठाणस्स विमुक्का धर-
णीए । समाहया य कुविऊण हत्थिलोहसंकलाए मिठेण चिराओ समागय त्ति काऊण । कहिये
च तीए जहा एरिसो को वि अञ्ज रक्खवालो समागओ जस्स निदा वि नत्थि । ता मम
किं पि मा रूसहत्ति। तओ उचियसमएण य कयकजा तेणेव विहिणा समागया निययवा-
सहरं । इमं च सव्वं दिलु तेण । अंतेउरमहल्लएण । तओ चिंतिउं च पयत्तो-पेच्छ एवं परिर-

क्खिजमाणीओ वि एयाओ एवं ववहरति । किं पुण ताओ अम्ह सच्छंदविलयाओ। ता
अवस्समेवमेवं गिहे गिहे, न को वि एत्थ विम्हओ, अक्खेवकरणं वा ।
अविय - छड्डुति जणणिजणए, भत्तारं तह कुलं च सीलं च ।
न मुणंति सुकय-दुकयं, मयणपसत्ताओ महिलाओ॥
लंघति फुल्लिसयसंकुलाओ अडवीओ सीहपउराओ।
रति दियहे नूणं, कायाण वि हुंति भीयाओ।
मयणानलतवियाओ, निच परपुरिसबद्धरागाओ।
लंघति जलनिहिं पि य, दीसंति य मुद्धवयणाओ ।
गिरिसिहरे दुग्गमकंदरे य लंघति मयणमूढाओ ।
विसमं पि कयग्घाओ, मन्नति समं सकजंमि ।।
अह करिमइंदसप्पे, फुल्लिपिसाए य चोरवंद्रेय ।
न गणति महारुटे, नारीओ अन्नसत्ताओ ॥
सव्वहा एरिसाओ इमाओ किमेत्थ चित्तखेएणं । इमं च परिचिंतेमाणस्स समागया
तस्स निंदा । निययसमएण विगलिया जामिणी । पबुद्धो य सव्वो लोओ न उण सो इब्भो।
निवेइयं च नरवइणो जहा-सो अज अज वि पवड्डइ जो किल पणदुनिदो त्ति । निवारिओ य
परियणो राइणा, जहा–'न पडिवोहणीओ एसो। कारणेण एत्थ भवियव्वं' । तओ विउद्धो
निंदाखएण। सद्दाविओ नरवडणा, समागओ य। पुच्छिओ य किं निमित्त समागया ते निद्दा
अञ्ज ? तओ तेण भणियं-'देव ! न किं पि तहाविहपओयणमत्थि' । राइणा भणिय-'न नि-
कारणा एसा ते निंदा । ता सव्वहा कहसुत्ति । सेट्ठिणा भणिय-जइ एवं ता देव ! निसुणसु ।
अविय - इंधणरहिया महिला, नूनं जालावली सुपञ्जलिया ।
सत्थं च सल्लहीणं, पंको घणसमयपरिहीणो ।
कसणिरहिया भुयंगी, विज्जुनिवाओ य जलहरविहीणो।
गोत्ति व्य अणवराहा, निल्लोही खग्गधारा या ।
जेण - महिलाण असंगयसीलयाण अन्नोन्नदिन्नहिययाण ।
अन्ने कुणति तत्ति, अन्ने पुण वल्लहा हुंति ॥
तहा य एयाओ एवंविहाओ भवन्तेव । जओ भणियं च-
घेप्पइ जलंमि मच्छो, पक्खी गयणमि विज्झए राहा ।
गहियं पि विहडइ चिय, दुग्गेज्झं महिलियाहिययं ॥
वेसं पि सिणेहेण व, रमंति अइवल्लहं पि निहा ।
कारणवसेण नेहं करिति निकारणे नेय ।।
रमयति विरूवं पि हु रूवं पुण परिहरंति दूरेण ।
रूयविरूयवियप्पो किं हियए होज एयाण ॥ .

ए गा र स मो उद्दे सो।
तहा देव !-दुजणमेत्तीओ इव, जाओ निच्चं पि वंचणपराओ।
लंघियनियमजाओ, संज्झाराउ व्व अथिराओ ॥
मयणग्गिपलित्ताओ, जाओ निच पि कलुसियमणाओ।
वहुमायाभरियाओ, कुललंछणदाणपउणाओ ।
बुद्धिमया पुरिसेणं, ताओ निच्चं पि वजणीयाओ।
जे पुण न बज्झइ चिय, तं सो बज्झिजइ इमाहि ॥
इय दिनद्वतडिविलसियाण निचं पि अथिररायाण ।
महिलाणं को गच्छइ, सब्भावं वंचणपराण ॥
तओ राइणा भणिय एवमेयं । साहिओ तेण सव्वो [त्तिवइयरो, जहा-'एवं इमेण पओ-
गेण एगा देवी इमं च एवंविहं कम्मं समायरइ सह मिंठेण | ता देव! इमेण कारणेण में
समागया निदा' । तओ इमेण य वेरग्गेण पव्वज पडिवन्नो सो सेट्टी । नरवइणा य समाहूयाओ
सव्वाओ देवीओ । ठिओ य एगंतोयरगे । भणियाओ य देवीओ-'अज मे कुसुमिण दिटुं। ता
तस्स पडिहणणनिमित्तं भिंडमयहत्थि होऊण विवत्थाओ य कयबलिकम्माओ य जहा परि-
वाडीए विलंघेह एयं । तओ विलंधिओ सो भिंडमयहत्थी सव्वाहिं । न उण महादेवीए । भणइ
य सा-'बीहेमि अहमिमस्स। तओ नरवइणा पहया पउमनालपहारेण । मुच्छाविहला य
निवडिया धरणीयले । नायं च राइणा जहा एसा सा कारगारि त्ति । भणिया य -
अविय - आरुहसि निच्चपगलियमयवसघुमंतमत्तकरिनाहं ।
भिंडकरिणो य वृत्ती उपिच्छमणा कहं जाया ? |
विसहसि वियसियवयणा पावे ! दढलोहसंकलपहारं ।
संपइ मोच्छं पत्ता तं छित्ता पउमनालेण ॥
तओ एवं च निसामिऊण भीया सा। जाणियं च जहा-नायाहं नरवइणा । तओ राइणा
निरिक्खियं सरीरं । दिट्ठो य पट्ठीए संकलापहारसलवट्टो । तओ महाकोवानलपजलिएण नर-
वइणा देवी मिठो हत्थी य समारोवावियाइं छिन्नटंके महीहरे । भणिओ मिठो-'अरे! चोएसु
हत्थि' । चोइओ य तेण । तओ[कओ] एगो चलणो आगासे गयवइणा । भणिओ य जणेण न-
रवई-'किमेस तिरियजोणिसमुब्भवोऽवजाणइ वराओ । एत्थ इयाइं दो वि कारगारीणि'। नेच्छि-
यममरिसेण नरवइणा । पुणो चोयाविओ। चोइओ य ठिओ दोहि वि चलणेहिं आयासे । पुणो
वि भणिओ जणेण राया। पुणो वि नेच्छियं नरवडणा। तओ ठिओ एगेणं चलणेणं, तिन्नि पुण
आयासे । तओ हाहारवगब्मिणं आकंदियं समागयलोएण-'अहो किमेइणा हत्थिरयणेण विणा-
सिएण' । इमं च हाहारवं निसामिऊण जणसमूहस्स समागयं चित्तं[........] -'नरवइणा
किं रे ! तरसि नियत्तेउं वारणं' । तेण भणियं-'देव ! तरामि जइ अम्हाणं दोण्ह वि देसि
अभयं'। राइणा भणियं-'एवं दिन्नमभयं तुम्हाण' । तओ तेण अंकुसपओगेण तहा एकचल-
णोवरिं भामेऊण, जहा समभूमिभायं समागओ हत्थि ति । तओ राइणा संपूइओ कुंजरवरो।
३

समपिओ अन्नस्स हत्थारोहस्स । ताई वि निव्विसयाई समाणत्ताई। गयाइं च गामंगामेण
अणवरयप्पयाणएहिं दूरं देसंतरं । भणिया य तेण देवी-'मा वच्चसु विसायं । अहं ते सव्व-
प्पयारेण भलिस्सामिति । तीए भणियं-को अन्नो तुमं मोत्तूण पडिवन्नवच्छलो ना सव्वहा
तुम मम गइत्ति । एवं च परोप्परं कयववत्थाई पयट्टाई द क्खि णा वहं । तओ अनमि दिणे
पहस्समपरिसंताई वहिऊणसव्वदिवस संज्झायाले पत्ताइ एग नयर, समावासियाई देवउडीए
पसुत्ताई य । समागया य निदा । मज्झरत्तसमए य रन्नो गिहे खत्तं पाडि ऊण तकरो एगो
घेत्तूण य कणयाहरणकरंडियं विणिग्गओ । सो य तकरो तीए देवउडीए इओ तओ परिभ-
ममाणो समावडिओ पसुत्ताए देवीए सरीरे। चिंतियं च तीए - अहो सुकुमालत्तण कस्स वि
पुरिसस्स ! ता किमिमेण माणुसजमेण दिव्वफासपुरिसेण समं न परि जति विसया। तओ
चंचलत्तणओ महिलासहावस्स, अथिरत्तणओ नेहाणुबंधस्स, विवरीयत्तणओ य मयणस्स ।
अविय - एकं गिण्हंति इमा, अन्नं मुंचति तह मंतन्न ।
अनेण समं नेहो, पयडंति य तह य अन्नणं ।।
मारिति नियपई पिय, अन्नस्स कएण मूढहिययाओ ।
तं पि य अन्नस्स कए, अन्नं पुण अन्नकजेण ॥
मारेउं भत्तारं, मरंति तह अप्पणा पुणो चेव ।
चरियं न याणिमो च्चिय, एसिं कह निम्मियं विहिणा ॥
मारिंति पई पुत्तं, पियरं तह भायरं च मायं च ।
अत्ताणं च परं चिय. विसयाण कएण मूढाओ ॥
इय वकं वंकं चिय, चरियं महिलाण सप्पगइसरिसं ।
हिययं दढवजसमं, महुरत्तं किं पि वायाए ॥
तओ, अजउत्त जंबु णाम ! किं भणिओ सो तीए महादेवीए तकरपुरिसो ?-'कोसि
तुम ?' तेण भणिय-'किं मया पावकम्मेण ते पओयणं । तओ देवीए भणियं-'कीस तं
पावकम्मो। तओ कहिओ तेण सन्यो-नियवइयरो। तओ तीए भणियं-'अहं ते देमि जीवियं
किंतु मम पइणा भवियव्वं तए' । तेण भणियं-'केण पओएण देसि ?" त्ति । तीए भणियं--
'अस्थि मम पसुत्तो एस भत्ता । इमस्स इमं आरोविमो रित्थं । जेण चोरो त्ति काउं इमं गिहा-
वेमि अहं । अत्थि य मम निययमाभरणं । तं च गहिऊण गच्छामो पहाए जहिच्छियं
ठाणं' ति । तओ पडिवन्नं च तीए वयणं तकरेण ।
अवि य - मच्चुमुहतिक्खदाढासमूहकोडीविवरप्पडियं पि ।
जइ रक्खिजइ पुरिसं, नूणं जावाउयं दीहं ॥
४२.
भणियं च - अणुपुंखमावहता [य] अणत्था तस्स बहु गुणा हुंति ।
__ सुहदुक्खकच्छपुडओ, जस्स कयंतो वहइ पक्खं ॥
तओ उचियसमएण पहाया रयणी । भणियं च तीए महादेवीए-'भो भो ! पुरिसा एसो
सो तकरो चिट्ठइ पसुत्तो, जो तुम्हाण पणट्ठो । गहिओ य पहाविऊण तेहिं बद्धो य।

एगा र स मो उद्दे सो ।
भणियं च-सका सीहस्सवणे, पलाइउं हत्थिणो य मत्तस्स ।
सुकयस्स दुक्यस्स व, भण कत्थ पलाइउं सक्का ।।
जं जेण पावियव्वं, सुहं व दुक्खं व जीवलोयंमि ।
अप्पाणेण य बच्चइ, निजइ य बला कयंतेण ॥
___ तओ भणिउं च पयत्तो सो-'किमगारिणं ममं बंधह ? एसा मम भजा अम्हे दोवि
पंथियाणि । तीए भणियं-'हा हयास ! पत्तं ते असमिक्खियकारित्तणो संपयं फलं; तहावि
एवं असंबद्धं पलवसि ?' तओ तेण चिंतियं-एयं पि भवइ एयाए सयासाओ।
तओ- एकं गिण्हंति इमा, मुंचंतन्नं पुणो रमंतनं ।
___अन्न अन्नं च पुणो, मुञ्चति गिहं अभब्वाओ॥
तओ एवं चिंततो पणामिओ राइणो सयासं सो। राइणा वि वज्झो समाणत्तो । सो भिन्नो
सूलियाए। अवगोसणीए सा गया मूलिया । न मओ तक्षणं । गहिओ य दूसहतण्हाए । तओ
भणिउं च पयत्तो सो-'भो भो लोया ! अणवराही अहमेत्थ गहिओ पुव्वभवकयमसुहकम्मुणा,
न पुण चोरो अहं भवामि । ता अणाहं ममं पाएह पाणियं' ति । तओ एवं च कलुणं विलवं-
तस्स गहिया अणुकंपाए बहवे नायरया। न य रनो भएण दाउं तरंति उदयं । एयंमि य
अवसरे समागओ तेणते जि ण या सो नाम सावगो । तओ नायरएहिं चिंतियं जइ परं एसो
इमस्स कजस्स समत्थो ।(?) तओ आसन्नमागओ (१)-'भो ! इमं जि ण या सं नाम सावगं नय-
रपहाणं कारुणियं, ता इमं जायसु जइ परं इमो एयस्स कजस्स समत्थो। तओ आसन्नमा-
गओ भणिओ तेण-'भो भो ! जि ण या स सावग! परमकारुणिओ तुमं । अञ्जप्पभिई च प-
डिवन्नो मए एस तुम्ह धम्मो । ता परितायसु ममं साहमियं जलपाणेणं' ति । तओ परिचिं-
तियं जिण या से ण-अहो एस एवंविहावत्थगओ साहमियत्तणमवलंबिऊण उदगं पत्थेइ, ता
किमेत्थ करणीयं ? एगत्तो मम मरण अन्नत्तो पत्यणाइयारो । ता कि सेयं ? अहवा वरं मरणं
मा पवयणाइयारो त्ति । जओ भणियं-"जिणपवयणस्स अहियं सव्वपयत्तेण वारेई"। ता देमि
से उदगं । भणिओ य सो-'वच्छ ! जइ एवं तुम मम साहमिओ ता एवं पंचनमोकारं अणग्धे-
यरयणं घोसंतो चिट्ठ; जाव अहं उद्गं समाणेमि' । पडिवन्नं च तेण । दिन्नो य से नमु-
कारो। घोसिउं च पवत्तो । तओ थोववेलाए समागओ जि ण या सो घेत्तूण उदयं । दिट्ठो य
तेण । तओ हरिसिओ चित्तण-अहो धम्मप्पहावो, अहो जिणसासणपवन्नाण करुणतण, अहो
साहम्मियवच्छलया, अहो वंचिया(यो) एत्तियं कालं इमस्स अणग्धेयधम्मरयणस्स। तओ
एवं च नमोक्कारपरायणस्स गाढं रोमंचकंचुयसरीरस्स संजाया पमोकला ऊसासनीसासा ।
तओ धस त्ति सा सूलिया निग्गया तस्स सिरेण । तओ विसिट्ठवासणोवगयचित्तो नमोकार-
पभावेण य मरिऊण सोहम्मे कप्पे देवो उववन्नो। पउत्तो य ओही किं फला किल मम
एसा देवरिद्धी संजाया। जाव दिलु नियसरीरयं मूलाए विभिन्नं, नाओ य पुव्वभवो । जाणियं
च नमोकारफलमेयं ।

___ इओ य दिवो जि ण या सो चारगपुरिसेहिं तस्स उदगं पयच्छंतो। तओ गहिऊण य उव-
णीओ रायउले ताव जाव राइणा समाइट्ठा तस्स सूलिया । इमं च वइयरं दट्टण वेगेण समा-
गओ सो देवो। तओ चउद्दिसं अट्टहासपुव्ययं भणियं देवेण-'अरे रे! सुमरह इट्टदेवए।
समागओ अज तुम्हाणं मच्चू' । इमं च भणमाणस्स समागया वडिया पत्थरसंघाया जणोवरिं।
पवाइओ य झंझावाओ। ठड्याइं पओलिदुवाराई। विउव्विया य उवरिं ता[व] परिलंबमाणा
सिला । इमं च सव्वं दहण भयविहलो सन्चो नायरजणो राया य निग्गओ अप्पं घेत्तण । भणियं
च राहणा-'भो भो ! जो को वि अम्हाण एस परिकुविओ देवो वा दाणवो वा सो उवसमं
गिण्हउ परिकहउ य जमम्हेहिं अवरद्धं । तओ भणियं देवेण-'हा रे दुरायार ! पावकम्म, पुरि-
साहम, निल्लज. अणवेक्खियकारी ! अरे रे अनिरूविऊण जणं वावाएसि । ता एस ते मर-
णपजवसाणो दंडो न अन्नोति । राइणा भणियं-'भो महाणुभाव ! खमसु ममेगावराहं । न
पुणो वि एवं समायरिस्सं' । देवेण भणियं-'रे एकं ताव सो पंथिओ विलवंतो अदोसयारी
वावाइओ तुमे । बीयं पुण इमो जिण या सो महाणुभावो, जो मणेण वि न समायरइ पावं, सो
वि तुमे निक्कारणमेव विडबिउं समाढत्तो । संपयं मरणं ते जइ दंडो । उवभुंजसु दुक्कयफलं'
ति । राइणा भणियं-'कयं मए अयाणमाणेणेयं मोहंधेण । न उण पुणो समायरिस्सं । ता
रखमसु एक्कमवराहति । देवेण भणियं-'अत्थि एक्को ते मोक्खोवाओ, जइ तं जि ण या सं
खमावेऊण, काऊण य हत्थिखधमारूढं, अहिसिंचिऊण य कणयकलसेहि, सियचंदणवत्थसु-
मणसाहरणं काऊण तमप्पणा मिठत्तणं पवन्नो जयजयसद्दमुहलियदसदिसं संखपडहकाहलनं-
दीघोसपूरियंबरं, तियचउक्कचच्चरेण भमाडेऊण, पाएसु निवडिऊण, निययघरे पुणो मुंच-
सुत्ति । ता खमियव्वं न अन्नहत्ति । तओ-'जं तुमं आणवेसि'-भगमाणो चलिओ सपरि-
यणंतेउरो राया । दिठो य जि ण या सो नरवइणा । केरिसो ?
अवि य - सिंसासणे निविट्ठो, उवरि पलंबतधरियपुंडरिओ।
__विजंतचमरजुयलो, पुरओ विलुलंतचारुभडो॥
तओ निवडिओ राया चलणेसु सव्वजणसमूहसमेओ जि ण या स स्स । भणिओ य-सामि!
खमसु मे एयमणवेक्खियकारिणो अवराहं । तओ जि ण या से ण भणियं-'खमियं चेव मए, न
अम्हाण सासणे कीरइ रोसो त्ति । तओ राइणा सव्वं समायरियं जहा उवइ8 तं देवसासणं ।
भणिओ य परितुद्वेण देवेण राया-'भो भो ! पडिवजसु जिणवरमयं, एस सो मग्गो संसारप-
जवसाणसाहगो न उण अन्नो'त्ति । पडिवन्नं च राइणा जिणसासणं ।
तओ निरूवियं देवेण कहिं पुण सा दुरायारा देवी जाव पेच्छइ तेण चोरपुरिसेण समं
चलिया चोरगामाभिमुहं । वच्चमाणाण य अद्धपहे सलिलपडिपुन्ना सरिया परिवहइ । तओ
तक्करेण सा भणिया।
चिंतियं च - एगत्थ कह व पडि(इ)मोइयावि अन्नत्थ लग्गइ खणेण ।
दूरेण होउ सुहिया, महिला कन्थारिसाह व्व ।।
'पिए ! समप्पेह मम ताव सयलं वत्थाभरणं जेण इमं परतडे मोत्तूण तओ तुमं सवप-
४८

ए गार स मो उ दे सो।
यत्तेण उत्तारेमि । विसमा य इमा नई । मा ते को वि सरीरममाओ भविस्सई' । समप्पियं
च सव्वं तीए । भणिया य तेण सा-'मुद्धे ! इमं ताव बहलपत्तनियरपडिपुन्नं पविससु सरथंभ
जावागच्छामि अहं' । पविट्ठा य सा । तओ गओ सो परतडं । भणियं च तेण ।
अवि य - भदे भद्दे ! निसुणसु मज्झ कए नियपइं तुम हणसि ।
जा सा मं कह मुंचसि अन्नस्स करण ता वच्च ॥
४९
इमं च भणमाणो गओ तुरियपयनिक्खेवं ताव जाव असणं पत्तो । तओ केरिसा पुण
दिट्ठा देवेण सा।
अवि य - ववगयवत्थाहरणा, बीभच्छा डाइणि व्ब पञ्चक्खा।
किं किं पि निययहियए, कलुणं विमणा वि झायंती ॥
सा पयडभमिरसावयसंदसणजायगरुयसंतावा ।
तरलनिवाइयलोयणदसदिसिभयवेविरसरीरा ।।
भीसणमुहकुहरविणिग्गयग्गिविसनायजायउकंपा।
घोरभुयंगमफणभोयदंसणुप्पिच्छनियचित्ता ।।
इय सा भीसणरने, भीया हरिणच्छिजूहपब्भट्ठा ।
वुनमुहतरलनयणा, रुयमाणी कलुणसद्देण ॥
तओ एवंविहं दह्रण तं देवि जाया अणुकंपा देवस्स । चिंतियं च णेण-पेच्छ पेच्छ
केरिसं अवत्थंतरं पत्ता वराई ? अह वा भणियं च-
जं जेण जत्थ जइया, सुहं व दुक्खं व जीवलोयंमि।
तं सोऽवस्सं पावइ, जइ वि सयं देवराओ ति॥
ता संबोहेमि जिणवयणेण] इमं वराई । मा संसारकंतारं भममाणी इमाओ वि अहिययरं
दुक्खं पाविही एसा । ततो इमं च चिंतिऊण विउविओ एगो तेण जंबूओ, गहियमंसपेसि-
वयणो। दिवो नईतीरासन्ने एको मच्छो तेण । तओ मंसपेसिं चइऊणं धाविओ तयाहुत्तं ।
सो वि उप्पईऊणं जले निवडिओ। सा वि मंसपेसी गस(य)णाओ अवयरिऊणं सउणेण अव-
हरिया । तओ इमं च दट्टण प ह सिरी ए भणियं महादेवीए । अवि य-
मंसं चइऊण धुवं, अधुवं पत्थेसि कोल्हुया मीणं ।
धुवमधुवाणं चुक्को, अप्पमई एत्थ तं मुद्ध ! ॥
- तओ जंबुएण भणियं-
मिठकए नरनाहं, तं पि य वावाइऊण चोरत्थे ।
पइ-मिठ-चोरमुक्का, अप्पाणं नोवलंभेसि ॥
पेच्छसि सुइवेहसमे, परमिड्डे न उण अप्पणो थोरे ।
अह वा सव्वो वि जणो, परिमुइओ होइ परवसणे ॥

भणियं च- अणुसोयइ अन्नजणं, परभवसंकेतमूढबालजणो ।
न वि सोयइ अप्पाणं, किलिस्समाणं भवसमुद्दे ।
तओ एवं च भणियमेत्ता विलि(ल)या चिंतिउं पयत्ता-अहो ! पेच्छ एसो जंबुओ कह
परिजंपइ माणुसवायाए । ता दिव्यो एस कोइ पओओ । तओ एयंमि अवसरे सो देवो दिप्पंत-
मउडमणिकिरणो वरकुंडलरयणमगृहविमलकवोलसंकंतपडिप्पहसमुजोइयदिसिवरंतरालो जाओ
महारूवेणं ति । कहिओ य सयलो निययवुत्तंतो । अणुसासिया य बहुसो तेण जिणप्पणीय-
धम्म पइ । पडिवन्नो य भावओ तीए । उवणी[या] य तेण साहुणीणं सयासे । कहिओ य
ताहिं धम्मो। तओ गहियसामन्ना परिसोहिऊण निंदणगरिहणखामणाहिं अप्पाणं कयउग्ग-
तवच्चरणा कालमासे कालं काऊग सुरलोगं गय त्ति ।।
ता जह सो परिचुक्को, आमिस-मीणाणं जंबुओ नाह!।
एवं तुमं पि चुकसि मोक्खस्स य तह य विलयाणं ॥
तओ इमं च निसामिऊण भणिय जंबु ना मे ण -'मुद्धे ! निसुणसु । अवि य-
विजाहरो व्ब नाहं, विसयाण कएण दोण्ह वि भवाणं ।
परिचुको अप्पाणं, नरयंमि खिवामि तुम्ह कए ।
तीए भणिय- चुक्को, कह सो विजाहरो विसयगिद्धो ।
दोण्ह वि किल लोयाणं कहसु पसाएण मह सामि ! ॥
तओ जंबु णा मे ण भणियं । अवि य-
इंदो व्व करिसणाहो, निचं रंभाविदिन्नहरिसो य ।
गयणं पिव वित्थिन्नो, निचं पि विभंगकलिओ य ।
मयणो व्व पत्तलद्धो, सिलीमुहो सरासणविलद्धच्छाओ य ।
उन्नयवंसो अइरावइ व्व तह दीहदंतो य ॥
सरयम्भतुंगसिहरो, विजाहरलोयसेविओ रम्मो ।
वे यड्ढो अस्थि गिरी, पुवावरपत्तमयरहरो ॥
तत्थ परितावरहियं, पडिवक्वविदिन्न तह य परितावं ।
सयलं पि चउरजणनिवहसेवियं निच्चपरिमुइयं ।।
उत्तुंगसालकलिय, पि सालकरगेज्झकुसुमफलनियरं।
पुनं पि पुनकलियं, रुंदं पि य मडहसंचारं ॥
विजाहरजणपुन्न, नयरं अह ग य ण वल्ल हं नाम ।
अत्थि जए सुपसिद्धं, मणिकंचणरयणधणकलियं ।।
गरुयपरकमनिजियपयंडपडिवक्खलद्धमाहप्पो ।
मुंजइ त म स णि घो सो नामं विजाहरनरिंदो ॥

ए गा र स मो उद्देसो।
अह तस्स अत्थि पुत्ता, विजाधणरूवजोव्वणसमग्गा।
दो भायरो महप्पा, मे ह र हो बिजु मा ली य ।।
ते अन्नया कयाई, परोप्परं मंतिऊण ते(सं? )चलिया।
मायंगयविजाए, साहणहेउं दुवे कुमरा ।।
तीए पुण विजाए, एसो पुण ताण साहणोवाओ।
तुच्छकुले गंतूणं, परिणेयवाओ कन्नाओ ॥
धारेयव्वं च तहा, परिसुद्धं बंभचेरवयघोरं ।
संवच्छरेण ताहे, सिज्झइ मायंगवरविजा ॥ .
पत्ता दा हि ण भ र हे, अवयरिया ते व संत पुर न य रे ।
पक्कणवेसं काउं, गया य ते पकणकुलंमि ।।
आराहिया य अह ते, मायंगा तेहिं दोहिं विजणेहिं ।
दिन्नाओ कन्नाओ, तेसिं अह तेहिं पाणेहिं ॥
दोहिं वि विवाहियाओ, ताओ कन्नाओ पाणधूयाओ ।
अइकसिणविरुवाओ, लालाउलवयणनासाओ ।।
सो विज्जु मा लि नामो, विजाहरपवरकुमरओ नवरं ।
महिलाए आसत्तो, विजापरिसाहणं मोत्तुं ।।
लालाउलवयणाए, निचं पगलंतसव्वसोत्ताए ।
बीभच्छरूवउव्वेवणाए मायंगधूयाए ।
अह भुंजइ सो भोए, एरिसरूवे अईव बीभच्छे ।
इत्थीण अहम्माए, कुच्छियरूवाए आसत्तो ।
जाओ य तीए गम्भो, पुन्ने संवच्छरंमि मे ह र हो।
परिसिद्ध विजरयणो, पभणइ तं भाउयं ताहे ॥
बच्चामो नियनयरं. सिद्धाओ ताव अम्ह विजाओ।
वे यड्ड नगवरंमी, कीलामो जेण कीलाहिं ।।
भुंजामो वरभोए, विजाहरबालियाहिं य समेया ।
पंचपयारे दिव्वे, विजाहरसिद्धसारिच्छे ।।
लज्जोणयवयणेणं, भणियं अह विज्जु मा लि णा ताहे ।
भग्गपइन्नो अहयं, कह गच्छेमो अहं तत्थ ।।
नो सिद्धा मे विजा, एसा य वराइणी गरुयगन्मा ।
कह वच्चामि पमोत्तुं, एत्थाणाहं इमं वराई ॥
ता वच्च तुमं भाउय !, पुणरवि संवच्छरंमि संपुग्ने ।

आगंतुं मं नेजसु, कह मुंचेमो इमं बालिं ।।
मे ह र हे णं भणिओ, वच्चसु एयाए किं अहम्माए ।
विजाहरदुहियाओ, गंतूणं तत्थ परिणेसु ॥
एवं बहुप्पयारं, भणिओ वि न जाव इच्छए गंतुं ।
मोत्तुं तं मे ह र हो, पत्तो नियपट्टणं ताहे ।।
संवच्छरे य पुन्ने, मे हर हो विजुमा लि णो पासं।
गंतूणं तं पभणइ, बच्चेण्हि वच्छ ! वे यहूं ।
भणियं च तेण एसा, एकं ता बालवच्छया मुद्धा।
बीयं च गम्भवंती, कह मुंचेमो इमं वराई ॥
ता गच्छ तुमं पुणरवि, आगच्छसु जेण वचिमो दो वि ।
उवलंभिऊण बहुहा, मे ह र हो अह गओ ताहे ।।
पुणरवि समागओ सो, भणिओ अह विज्जु मा लि णा ताहे ।
गच्छ तुमं ता भाउय!, पुणो वि मे देसु दरिसावं ॥
ताहे मे ह र हे णं, भणिओ खरफरुसदुद्रुवयणेहिं ।
विद्धि त्ति दुट्ठपावय ! अहमाहम ! जो तुमं मूढो ।
उववजिऊण विमले, विजाहरवरकुलंमि रे मूढ ! ।
आसत्तो कह तुच्छे, मायंगकुलंमि रे मूढ ! ॥
ता गच्छ तुम पवयं, पढम चिय किल तुमं न जाओसि ।
जो एवं चंडालो, तं जाओ कुलकलंककरो ।।
मनसि दुक्खं पि सुहं, इंदियविसएहिं मोहिओ मूढ !।
खरफरुसतज्जणाओ, सहसि य तं पक्कणकुलंमि॥
एवं ठिए वि अन्ज वि, मा मूढ ! तुम अप्पवेरिओ होह ।
गच्छसु वे यड्ड न गं, सुहभाई जेण तं होह ॥
न कयाइ अहं इण्हि, आगच्छामीह पुणो वि तुह पासं ।
ता मा मूढऽप्पाणं, वंचसु तुच्छकुलासत्तो।
एवं बहा भणिओ, जाहे सो नेच्छिओ तहिं गंतुं ।
ताहे वे यड्ड न गं, मे ह र हो तं गओ मोत्तु ।।
पिउणा सो अहिसित्तो, रज्जे उवभुंजिऊण तो भोए ।
रजं च पालिऊणं, पच्छा संजायसंवेगो॥
दाउं सुयस्स रजं, लु ट्ठिय अणगारसो(स्स) सयासंमि ।
गहिऊणं पव्वज, उग्गं च तवं तहा काउं ।।

एगा र स मो उद्दे सो।
अह आउयक्खएणं, पत्तो सो! देववासवरठाणं ।
पावेही मुत्तिसुहं, पुणो वि सो सबसुहसारं ॥
एवं सो मे ह र हो, परंपरसुहाण भायणं जाओ।
इयरो वि विज्जु मा ली, आसत्तो तुच्छविसएसु ।।
विजाहररिद्धीए, पुणो वि विसयाण तह य रजस्स ।
सुरलोयसुहस्स तहा, तह चेव सिद्धिसोक्खस्स ।।
जरमरणरोगपउरं, हिंडेही तह पुणो वि संसारं ।
एसो ते दिटुंतो, कहिओ सुण उवणयं इण्हि।
जह ते दोन्नि कुमारा, दुविहा जीवा तहा समक्खाया।
भव्याऽभव्या य तहा, जह मे ह र हो तहा भव्वा ॥
ते चइउं घरवासं, पक्कणकुलसंनिभं विगयमोहा ।
विञ्जासमनाणजुया, पाविति परंपरसुहाई ।।
जे पुण इयरसमाणा, हुंति अभव्वा नरा कुगइगामी ।
पकणकुले च गेहे, आसत्ता हुंति य अवत्थू॥
न मुणंति हियमहिय, कजाकजं व मोहसंतत्ता।
मायंगीए समाए, आसत्ता णिययभजाए ॥
सब्बसुहाणं चुक्का, विजाहरदेवरिद्धिमाईणं ।
पाविति पुणो दुक्खं, जह तं मुद्धे ! निसामेह ।।
ते जम्ममरणसलिलं, कसायजलयरसमाउलं भीमं ।
हिंडत सहरकालं. मोहावत्त भवसमुई।
पाविति महाघोरं, दुक्खं कुगईसु तेसु संतत्ता।
छिंदणताडणमारणफालणउक्त्तणाईयं ॥
सोक्खं सरिसवसरिसं, दुक्खं पुण मेरुपव्वयसमाणं ।
पाविति य नरयाइसु, कुगईसु तेसु पाणिणो पत्ता ।।
उयहिसमाणं दुक्खं, सोक्खं पुण तिलतिभागसममेत्तं ।
जीवाणं संसारे, वेरग्गं तह वि हु न जंति ।।
भणियं च एत्थ गुरुणो, जिणवरवसहस्स बद्धमाणस्स ।
सासणपभावणेणं, कविणा केणावि इयमत्थं ।।
"सुरनरनिरयतिरिक्वेसु वट्टमाणाणमेत्थ जीवाणं ।
को संखं पि समत्थो, काउं तिक्खाण दुक्खाणं ॥
अच्छंतु तिरियनरएसु जाव अइदूसहाई दुक्खाई।
१०७
१
OM

मणुयाण वि जाइँ हवंति ताइँ को वच्चए अंतं ।।
जं होइ जियाण दुहं, कलमलभरियंमि गब्भवासंमि ।
एकं चिय वच्चइ नवर, तस्स तं चेव सारिच्छं ॥
जायाण वि जम्मजरामरणेहिं अभियाण किं सोक्खं ।
पियविरहपवरभत्थणपमुहमहादाहगहियाणं ।।
जं पि सुरयंमि सोक्खं, जायइ जीवस्स जोव्वणे तस्स ।
तं पि य चिंतिजतं, दुक्खं चिय केवलं नूण ॥
पामागहियस्स जहा, कंडुयणं दुक्खमेव मूढस्स।
पडिहाइ सोक्खमउलं, एवं सुरयंमि विन्नेयं ॥
वंचिज्जइ एस जणो, अचेयणो पमुहमेत्तरसिएहिं ।
खलसंगएहि व सया, विरसेहिं तह य भोगेहिं ।।
ता उज्झिऊण एयं, अणवरयं परं मोक्खसंजणयं ।
तित्थयरभासियं खलु, पडिवज्जह भावओ धम्मं ॥
जओ जोव्वणमारोग्गं, चिय पियसंवासा तहेव जीयं च ।
सव्वाई चंचलाई, जिणधम्मो वज्जियं मोत्तुं ॥
ता जो अप्पाणहियं, जाइजरामरणसूडणं धम्म ।
न कुणइ अणागयं चिय, सो सोयइ मरणकालंमि ॥"
ता गिद्धो कुकलत्ते, नाहं विजाहरो ब्व मोहंधो।
विसयाण करणेयं, संसारं कह पडीहामि ॥
पा ले उणं गुणो हं विमलजणमणाणंदयारे विसाले,
___भव्वा जे हुंति जंतू जिणमयकुसला गेहगुत्तिं चएउं ।
नाणं चारित्तसम्मं विविहतवजयं संजमं संपवन्ना.
___सिद्धिं गच्छंति धीरा विगयरयमला मोहमलं निहेउं ॥छ॥ १२५
इय जंवुणामचरिए, पउमसिरीदत्त-उत्तरभिहाणो।।
उद्देसगो समत्तो, संपइ सेसं पवक्खामि ॥छ॥

Page 146****************************************************************************************
॥ अह बारसमो उद्देसो॥
एत्थंतरम्मि भणियं, सहरिसपडिबुद्धपंकयमुहाए ।
सललियमिउवायाए, भजाए प उ म से णा ए ।।
पियसहिओ! एसऽम्हं, होज्ज पिओ नूण धमगसारिच्छो।
जह सो पच्छायावं, पत्तो तह पाविही एस ।।
भणियं च - जइ वि धमिज्जइ कज्जे, किं पुण सोहेज्ज नेय अइधमिए ।
धमिएण जं विढतं, पणासिय अइधर्मतेण ॥
तओ इमं च निसामिऊण वियसंतत्रयणपंकएण भणियं जंबु णा मे ण-'को सो मुद्धे !
धम गो ? कहं वा पच्छायावं पत्तो ? त्ति । को वा इमस्स अइधमिय-धमियस्स अत्यो?" तो
सीए भणियं ।
अवि य - अत्थि इह भ र ह वासे, क लिं ग विसयंमि नाम व ड व ई ।
गामो बहुधणकलिओ, गोमहिस[समाउलो रम्मो॥
परिवसइ तत्थ एगो, कुडुबिओ खेत्तकरिसणपसत्तो।
वरिसाले सो छेत्तं, परिरक्खइ सावयाईणं ॥
संखं वाएमाणो, अच्छइ सो तत्थ सव्वरयणि पि ।
तेणेते णं चोरा, समागया अन्नदियहमि ।।
सोऊण संखसई, ते भीया गोहणं पमोत्तूण ।
दिसि-विदिसिं च पलाणा, किल कुढिया आगया एए॥
दिटुं तं तेण धणं, नायं जह संखसद्दभीएहिं ।
मुकं चोरेहिं इमं, गहियं अह तेण तं सव्वं ॥
गंतूण तेण गाम, भणियं अह देवयाए तुट्टाए ।
दिन्नं गोहणमेयं, चिट्ठइ परिपालयंतो य ।
वाएइ य सो संख, पइदियह चिंतए य सो एवं ।
अन्नं पि संखभीया, चोरा मुंचंति जइह धणं ॥
अन्नंमि पुणो दियहे, गहणं गहिउं समागया चोरा ।
निसुओ य संखसद्दो, भणियं अवरोप्परं तेहिं ।।
एसो पुणो वि निसुओ, संखो अम्हेहिं एस वज्जन्तो ।
ता मा मुंह धणं, संकाए एत्थ कुढियाणं ।।
ताव निरिक्खह एयं, संखं को एत्थ वायए रन्ने ।
समकालं गंतूणं, निरिक्खियं जाव सो दिट्ठो ।

दिटुं च गोहणं तं, जं मुकं संखसद्दभीएहिं।
परिनायं तं तेहिं, सव्वेहिं वि चोरपुरिसेहिं ।
एयं तं अम्ह थणं, भणियं चोरेहिं एस सो चोरो।
संखं पवा[इ]ऊणं, अवहरियं जेहिं(ण) अम्हाण ॥
एवं भणमाणेहिं, बद्धो सो तक्करहिं हणिऊण ।
तं गोहणं च सव्वं, अवहरियं तस्स चोरेहिं ॥
ता जह सो परिचुक्को, पुव्वविढत्तस्स अइव धमिएण।
तह मा तुम पि चुकसि, विसयाणं तह य मोक्खस्स ॥छ।।
तओ इमं च निसामिऊण भणियं जं बु णा मे ण- 'मुद्धे ! निसुणेसु । अवि य -
नाहं मुद्धे ! सो वानरो व्व इह मंदबुद्धिओ होउं ।
बंधावे अप्पाणं, विसयाण कएण तुच्छाणं ॥
तीए भणियं-'कह सो इह बद्धो वानरो ? कहसु सामि ।'
जंबु कु मारेण तओ, भणियं - सुण एकचित्तेण ॥
विलय व्य तिलयकलियत्थि कुसुमपन्भारनिम्महंता य।
नवधणपडलसुसामा, विंझ गिरि कडंमि वणराइ ॥
सच्छंदसुहविहारो, बहुणा कालेण परिणओ जाओ।
वानरजूहाहिवई, जूहेण समं तहिं वसइ ।
झाडेइ य सो सव्वे, अन्ने बलदप्पवीरियसमिद्धे ।
जे के वि वानरभडे, जूहाओ दप्पबलकलिए ॥
बलवइणा अन्नणं, दिडो सो वानरेण तरुणेण ।
जुझं च संपलग्गं, दोण्ह वि बलदप्पकलियाण ।।
कहकह वि निजिओ सो, कढिणकरचलणप्पहारेहिं ।
जूहाहिवो बलवया, तरुणेणं वानरभडेणं ॥
पडिभग्गदप्पपसरो, छड्डेउं कह वि तस्स सो नट्ठो।
इयरो वि मग्गलग्गो, दूरं गंतुं पडिनियत्तो।।
भयतरलनयणजुयलो, तुरियपयक्खेवनिहियसंचारो।
किल मम पत्था(च्छा) पहवइ, सत्तू सो धाविओ दूरं ।।
निद्दयपहारविहुरो, तण्हामुक्खाकिलंतनियदेहो ।
पत्तो महइ महंत, गुहमेकं पव्वयनिगुंजे ।।
तत्थ य सिलायलंमि, परिस्सवंतं सिलाजउं दहें।
भयवसवेविरनयणो, पत्तो सो तस्स तीरम्मि ।।

परिसुसियवयणकंठो, तण्हावसपरिकिलंतनियदेहो ।
मन्नतो जलमेयं, वयणं परिविवइ जा तत्थ ॥
ता तं तस्स निविट्ट, सिलाजऊ जाव मज्झ संपत्तं ।
वयणस्स मोयणट्टा, पसारिया अह करा तेण ।।
ते वि निबद्धा दोनि वि, एवं पाया वि पहाणअंगेसु॥
मुहकरचलणनिबद्धो, पंचसु वि पहाणअंगेसु ।।
परिखिज्जिऊण पत्तो, तत्थेव सिलाजउंमि सो निहणं ।
वयणपरिमेत्तबद्धो, कह वि पयत्तं जइ करितो ॥
ता कह कह वऽप्पाणं, मोयंतो वानरो सिलाजउणो ।
एयस्स उवणयमिम, सुण दिटुंतस्स तं मुद्धे ! ।।
वानरकप्पो जीवो, सिलाजऊसरिसमोहसंबंधो ।
पंचसु वि इंदिएहिं, विसयासत्तो इमो पावो ॥
पावइ पुणो पुणो च्चिय, निहणं संसारसायरे घोरे।
जूहाहिवई व इमो, बद्धो पंचसु वि अक्खेसु ।।
जइ पुण कुणइ पयत्तं, इंदियविसएसु एस दुट्ठजिओ।
ता मुंचइ बंधाओ, तडडिओ विसयसंगस्स ॥
जइ पुण इंदियसत्तो, मज्झे विसयाण वट्टए तेसं ।
ता नरय-तिरिय-कुमणुय-किविसदेवेसु परिभमइ ॥
एकेकिंदियबद्धा, बहवे निहणं गया इहं जीवा ।
पंचण्ह वि वसवत्ती, निहणं पावेइ सुठ्ठयरं ॥
गंधव्ववीणवाइयरामाकलसद्दभूसणक्खेहि ।
सवणिंदियवसवत्ती, हरिणो इव गच्छइ विणासं॥
लीलाण(ल)सविलविलोलनयणविक्खेवक्खित्तनयणमणो।
चक्खिदियवसवत्ती, सलहो इव जाइ विणिवायं ॥
कुंकुमकप्पूरागरुहरियंदणबहलपरिमलाखित्तो ।
गंधिंदियवसवत्ती, भसलो इव नासमुक्याई।।
महुरन्नपाणसोणियपिसियमहमहुरविसयरसगिद्धो ।
जिब्भिदियवसवत्ती, विणिवायं जाइ मीणो व्य ।।
रामाकोमलसंफरिससुरयसुमणसविलेवणक्खित्तो।
फासिंदियवसवत्ती, गओ व परिवज्झए मूढो॥
एवमणेगे दोसा, पणदिदृढसिट्टचेट्टाणं ।

दुविहियइंदियाणं, हवंति बाहाकरा बहवे ॥
एकेकेण विणट्ठा, इंदियदोसेण रागदोसत्ता ।
एए किं पुण एसो, जीवो पंचिन्दियवसट्टो ।।
सो नत्थि अक्खविसओ, जेणब्भत्थेण कह वि एयाई।
तित्ताई मुद्धि नूगं, हवंति निञ्च पि तिसियाई ।।
तम्हा नाऊण इम, इंदियपडिवक्खवत्तिणो निच्चं ।
होयव्वं बुद्धिमया, नरेण जिणवयणकुसलेण ।।
इंदियविसयाण तहा, भावेयव्वं विवायविरसत्तं ।
आवेइऊण विसए, रागदोसाण परिहरणं ।
एवं चिय कुणमाणो, एसो अइरेण पावए मोक्खं ।
सव्वकिलेसविमुक्को, जीवो मुद्धे ! न संदेहो॥
ता परिसुचह गाहं, मा मुद्धे ! वानरो व्य पडिबद्धा।
निहणं भवकंतारे. पाविस्सह इंदियवसाओ ।।
अन्नं च-गिण्हह महव्वयाई, होह सया नाणचरणकलियाओ।
सम्मत्तभावियाओ, पंचसु समिईसु समियाओ।
सज्झायझाणतववावडाओ निच्चं विसुद्धलेसाओ।
बंभव्वयकलियाओ, उवसग्गपरीसहसहाओ॥
सीलंगसहस्सद्वारसगुरुभरभारमत्तजत्तटुं।
रागदोसविहीणं, महुयरवित्तीए उवलद्धं ॥
नवकोडीपरिसुद्धं, उंछं गिण्हेह देहजावट्ठ ।
सयडक्खडंगकप्पं, मुंजह वणलेवकप्पं वा ॥
भावेह भावणाओ, णवणवसुपरिणामसुहविवेयाओ।
गुत्तीसु य गुत्ताओ, होह सया नियमकलियाओ ॥
गुरुयणभत्तिपराओ, निच सिद्धंतपढणसीलाओ ।
विणए वेयावच्चे, निच चिय वावडमणाओ ।।
पावेह जेण अइरा, सुरवरनरनाहसिद्धिसोक्खाई।
सव्वेसि जंतूणं, होह तहा पूयणीयाओ ॥
एवं निसामिऊणं, भणियं अह तीए महुरवायाए ।
सव्वं पिययम ! एवं, किं तु निसामेसु मम वयणं ।।
मुंजसु एकं वरिसं, इमाइ सह रूवगुणगणधरीहिं ।
नियमजाहिं विसए, मणोरमे मणुयभवसारे ॥

वा र स मो उहे सो।
पच्छा तुम्हेहि समं, जं ते कहियं जिणिंदपन्नत्तं ।
गिहिस्सं पव्वज, गंतु गुरुपायमूलंमि ।।
जंबु कु मा रे ण तओ, भणियं-'मुण जं तुमे इमं भणियं ।
भुंजसु अम्हेहि समं, विसए किल वरिसमेकं तु ॥
तत्थ- उन्नयगरुयपयोहरधरीहिं सग्गमि देवविलयाहिं ।
सह विसया परिभुत्ता, तह वि न तत्ति इमो पत्तो ॥
गुरुपिहुलजहणखामोयरीहिं करभोरुकुंददसणाहिं ।
वियसियकमलमुहीहिं, देवीहिं न पाविओ तित्तिं ।।
वच्छत्थलहारविलोलमाणमुत्ताहलुलसियभासाओ।
सुरकामिणीओ सुइरं, भुत्ताओ[आसि]मए सग्गे ॥
रसणाकिंकिणिकलरव विरायमाणगुरुजहणभायाओ।
सुरसुंदरीओ सुइरं, सुरलोए आसि भुत्ताओ ।।
तहा- इंदत्ते देवत्ते, चक्ख(क)हरत्ते य जाई सोक्खाई।
परिभुत्ताई ताई, तह वि न तित्तो इमो जीयो ।।
बलदेव-वासुदेवेसु भवणजोइसियवंतरसुरेसु ।
वेमाणिएमु य तहा, सोक्खाइं इमेण पत्ताई ।।
सामंतनरिंदेसु य, जुयलाहम्मेसु तह य विजएसु ।
विसया स(भु)त्ता बहुसो, जीवेण अणाइसंसारे ॥
एवं च बहुविहेसु वि, जीवो विसएसु जो न संतित्तो।
संवच्छरमेत्तेणं मुद्धे ! कह होज सो तित्तो ॥
ता वानरो ब्व नाहं, सिलाजऊसरिसविसयभोएहिं ।
पंचिदिएसु बद्धो, निहणं गच्छामि संसारे ॥
सम्मं च नाणं चरणं चरित्ता, कम्मं च सव्वं अह झोसइत्ता ।
ते जंति सिद्धिं भवदुक्खमुक्खा(का), पालिंति जे सब्वगुणे पसंता ॥
इय जंबुणामचरिए उद्देसो पउमसेण भजाए।
दत्तोत्तराभिहाणो एस समत्तो सुणह सेसं ॥छ।।
७१
wain-
memade

॥ अह तेरसमो उद्देसो॥
-resusta
अहरउडविवरपयडियसमसियदसणंसुधवलियदिसाए ।
एत्थंतरे य भणिय, भजाए ना ग से णा ए ॥
पियसहिओ ! एसम्हं, होज पिओ नूण थेरिसारिच्छो ।
पत्थिंतो गुरुविहवं, चुकीही नूण संतस्स ॥
तओ इमं च निसामिऊण वियसंतवयणकमलेणं भणियं जंबु णा मे णं-'का सा मुद्धे !
थेरी ? कहं वा गुरुरिद्धिपत्थिता संतस्स परिभट्ठा ?' तीए भणियं-
अवि य- अस्थि इह भ र ह खेत्ते, मा यं दी नाम पुरवरी रम्मा ।
तीए वयंसियाओ वसंति दो चेव थेरीए ।
अवरोप्परं च तेसिं, दोण्ह वि अइनिब्भरा महापीई ।
जाया अह थेरीणं, दोण्ह वि समविहववेसाणं ।
कह कह वि कम्मवित्तीए ताओ नयरीए उयरभरं ।
कुणमाणीओ कालं, गमिति दालिद्ददड्डाओ॥
अह अन्नया य जक्खो, संमजणपूयणेण एकाए ।
परितुट्ठो तं थेरिं, दिना(व्वा)ए भणइ वायाए ॥
मम पायतलाओ तुमं, दीणारं पइदिणं पगिण्हेजा ।
थेरी वि पइदिणं चिय, तं गिण्हइ जक्खमूलाओ ।
सा जक्खकयपसाया, अत्थं संचेइ निव्वुयसरीरा ।
सयणस्स जणवयस्स, य अहिययरं आढिया जाया ।
गहिया य तीए गोणी, सा दुज्झइ पइदिणं पि थेरीए ।
गिण्हइ य मुंगचउले, धम्मेण य देइ अनसिं ।।
बीयाए थेरीए, विम्हयखित्ता य पुच्छिया अह सा।
कह ते एसा जाया, संपइ सह संपया विउला ।
अह तीए सा भणिया, पियसहि ! एएण किं विचारेण ।
तं मज्झ निव्विसेसा, मम गेहे चिट्ठसु सुहेण ।।
जं किं पि मज्झ खाणं, पाणं वा अत्थि एत्थ गेहंमि ।
तं सहि ! तुज्झ समाणं, अच्छसु तं निव्वुया एत्थ ।।
तीए वि य सा भणिया, कह सहि ! चिट्ठामि तुज्झ गेहंमि ।
जा मम सब्भावं पि च, न गच्छए नेहपरिहीणा ॥

ते रस मो उद्दे सो।
भणियं च-को जाणइ हिययगयं कइगयसब्भावनेहपरमत्थं ।
गरुओवयारसारा संववहारा हरंति मणं ।।
तीए वि चिंतियमिमं, कयाइ एसा पओसमावन्ना ।
मम देञ्जऽभक्खाणं, जेण धणं होइ बहुविग्यं ।।
न य मच्छरेण गहियस्स पाणिणो कि पि अस्थिऽवत्तव्यं ।
साहिजेते य फुडे, न को वि दोसो इहं दिट्ठो।
एवं [वि] चिंतिऊणं, सिढे तीए जहट्ठियं सत्वं ।
तीए वि तओ जक्खो, विहिणा आराहिओ अह सो॥
भणिया सा जक्खेणं, मग्ग वरं सो य तीए अह भणिओ ।
जं मम सहीए जायं, मम दुगुणं होउ तं सव्वं ।।
तीए वि य सा सहिया, काणा अह सा वि अंधला जाया।
एवं तीए अप्पा, विणासिओ अत्थलुद्धाए ।।
भणियं चागमे-दट्ठणं च सहीए, हट्ठपहढाए तीए सव्वसंपत्ती ।
अइसिरिमिच्छंतीए, थेरीए विणासिओ अप्पा ॥
एवं तुमं पि सामि य, चुकसि विउलाई सिद्धिसोक्खाई।
पत्थेतो थेरी इव, इमाण उवलद्धभोयाण ।।
तओ इमं च निसामिऊण भणियं जंबु णा मे ण-'एत्थ निसुणसु' ।
अवि य - मुद्दोऽहं जच्चतुरंगमो व्व न हु उप्पहेण तुब्भेहिं ।
सक्का इह नेऊणं, किमित्थ भणिएण बहुएण ॥
तीए भणियं - कह सो न सकिओ उप्पहं हरी नेउं ? ।
जंबु कु मारेण तओ, भणियं-सुण एकचित्तेण ।।
अस्थि मियंककरुजलथिरथोरतुंगसालपरिक्खित्तं ।
सव्वगुणाण निवासं नामेण व संत पुर नयरं ।।
जंमि य नयरे केसं पुण कमुवलब्भइ ठाणेसु ?-
चंदंमि मओ पउमेसु कंटया करिसणं च छेत्तेसु ।
वसणसमूहो जइ दोसिएसु जलहिम्मि कुग्गाहो ।
तं भुंजइ वरनयरं, असे सपडिवक्खनिजियपयावो ।
सुकयजहट्ठियनामो, जि य सत्तू नाम नरनाहो ॥
जो य सो केरिसो ? अवि य-
चंदो व(ध)णओ इंदो सरो तह जो जमो व्य परिकुविओ।
सोमत्तदाणविक्कमपयावचंडत्तणेहिं च ॥

नरनाहस्स व(य) बहुमओ जि ण या सो तत्थ सावगो अस्थि ।
जिणयंदभत्तिनिरओ, साहूणं पूयणरओ य ॥
२८
जो य सो केरिसो ?-
सव्वन्नुवयणदीवयसमत्तसंसारदिट्ठपरमत्थो ।
उवलद्धपुनपावो मिच्छत्तपरम्मुहो निच्चं ॥
तस्स य राइणो असेसतुरयलक्खणपसत्थालंकियनियसरीरं सुप्पमाणं सुवनं च एक महा-
महंतं तुरंगमरयणमथि । तस्स य पहावेण समब्भहियबलकोसविरियवंता वि नरवइणो तस्सा-
णमुक्गय त्ति । तओ अन्नया य राइणा चिंतियं- कस्स पुण एयं तुरंगमरयणं समप्पेमि जो
सव्वायरेण इमं पयत्तेण पडिरक्खइ ति । इमं च परिचिंतेमाणस्स सहसा समावडिओ जिण-
या स सावगो तस्स चित्ते । तओ चिंतिय राहणा- जइ परं एसो इमं तुरंगमं सव्वायरेण परिर-
क्खिउं समत्थो । जओ सो सम्मत्तावहत्थियपावसमायारायरणट्ठाणो, जेण(जो य) गहियजिण-
वयणदिट्ठपरमत्थवित्थरसारसमुदरयणो न पलयकाले वि अकजायरणपउणमाणो केण वि महत्थ-
दाणेण भोयाईहिं उवलोहिजमाणो वि हवइ त्ति । अन्नं च-सव्वहा सबप्पयारेहिं पि सो मम
हिययपसाहणेकपदिन्ननियमणो वीसासट्ठाणं च । ता सव्वहा सो इमस्स परिपालणे समत्थो ति।
तओ इमं च परिचिंतिऊण राइणा सबहुमाणं सगोवं च हक्कारिऊण जि ण या सं समप्पिओ सो
तुरंगमो। भणिओ य सो राइणा-'ममं च दहव्यो एस ते महातुरंगमोत्ति । पडिवन्नं च राइणो
तं वयणं जि ण या से ण । तओ महापयत्त[ण] पडिरक्खिउं पयत्तो तुरंगमं सो । कारावियं च
पायारवलयपरिक्खित्तं तुरंगमनिवासट्ठाणं । तत्थ य ठियस्स सयमेव जोगासणाइणा सव्वम-
क्खूणं सव्वपयत्तेण समायरइ त्ति । जिर्णिदवंदणत्थं च तमारुहिउं उभओ तिसंझं चेइयहरं पग-
च्छइ । तुरंगमारूढो तत्थ य काऊण जिणाययणस्स तिपयाहिणं, तओ पविसिऊण जिणहरं,
वंदिऊण य जिणे, पुणो तुरंगमारूढो काऊण तिपयाहिणं, निययमंदिरमागच्छइ त्ति । एवं च
पइदिणमुभओ कालं पि घराओ चेझ्यहरं, चेइयहराओ वि नियभवणं ति । समावाहिज्जमाणेण
एत्तियमेत्ता य तुरंगमेण सिक्खा परिसिक्खिया! न पुण अन्नपहं पडिवजइ त्ति । एवं च
गच्छइ कालो । अन्नया य जि य सत्तु नरवइणो पडिवक्खभूएण अन्नण महामंडलाहिवइणा नरी-
सरेण नियथाणमंडवनिविटेण परिजंपियं जहा-'सब्वे वि नरवइणो जिय सत्तु नरवइणो
महातुरंगमरयणप्पहावेण आणं पगहियपाया चट्टति । न य कस्स वि रजे को वि तारिसो मंती
भिच्चो वा अत्थि जो तं अवहरिउं समत्थोत्ति । इमं च निसामिऊण रायकुलपरंपरासमागएण
सहसा समुट्ठिऊण पायनिवडियाणंतरं च अचंतं सामिहियकारिणा विनत्तं एक्केण मंतिणा
जहा- 'सामि ! जि य स तु नरवइणो वि समहिओ तं तस्स तुरंगमस्स रक्खणोवाओ, जेण
समप्पिओ सो जिण या स स्स सावगस्स परिरक्खणत्थं । सो वि अचंतहिओ नरवडस्स । निय-
देहाओ वि समहियं तं तुरंगमं पेछइ परिपालेइ य । ता सव्वहा वि दुरावहारो सो तुरंगमो
त्ति । एको पुण अत्थि उवाओ। जइ परं धम्मच्छलेण तं कह वि छलिऊण तस्सावहरणं कीरइ
त्ति । ता कुणसु पसायं, समाइससु आएसं, जेण अवहरामि तुरंगमं छम्मासमंतरे । तुरमाणेहि

य न तीरइ तं तुरंगमं अवहरिउं । जओ तुरमाणो न को वि कजसाहणसमत्थो दिट्ठो।
जेण- मउया विजइ सिसिरे, सूरस्स वि पेच्छ तेयरासिस्स ।
गरुओ वेसपयावो, अच्छउ तावन्नपुरिसस्स ॥
भणियं च -तुरमाणेहिं न सका, अत्थो विजा य रायलच्छी य ।
हियइच्छिया य भजा, विप्पियकरणं च सत्तूणं ।।
राजनीत्यावप्युक्तम्-
न शक्यं त्वरमाणेन प्राप्तुमर्थां च सुदुर्लभान् ।
भायौं रूपसंपन्नां शत्रूणां च पराजयम् ॥
तओ राइणा एवं भणियप्पयारेण तस्स बुद्धिकोसल्लं च दट्टण नाऊण जहा एसो जइ परं
तुरंगमअवहरणसमत्थो । न पुण अन्नो अत्थि उवाओ। भणियमेवं कुणसु त्ति । लद्धाएसों य
नीहरिओ सो राइणो सयासाओ । गओ जिणयंदभवणं पणिवइओ तिहुयणपरमगुरूणं वंदिया
य साहू । पभणिया य तेण ते जहा -- 'नारयतिरियनरामरभवेसु संसरणमूलमूलस्स, जाइजराम-
रणरोगरयमलकिलेसवाहीइट्ठविओगाणिट्ठसंपओगसारीरमाणसाइमहादुक्खहल्लकल्लोलवीईतरंग-
स्स, कोहमाणमायालोभकामरागदोसमहामोहजलयरस्स, भयमोहन्नाणमिच्छत्तकुग्गाहकुडिल-
लयासमोत्थझ्यस्स दुरंतपंतलक्खणस्स महासंसारसमुदस्स उद्धरणसमत्थं भयवं मम जिणवयण-
बोहित्थं पसाईकरेह'त्ति । पयासियं च संसारभओबिग्गं तेण साहूणऽप्पाणं । न नायं च
साहूहिं तं तस्स मायाकुडिललहिययत्तणं । सव्वहा रंजिया तेण साहयो ।
भणियं च -कालं यु...ओ विणीओ, पुव्वब्भासी पियवओ दक्खो।
चाई पडिवन्नदढो, भण कस्म न रंजए हिययं ।।
अन्नेहिं वि भणिय-
कडुयं पि भन्नमाणो, अणुकूलं भासिउं अयाणतो।
को तस्स गुणे वि...णा उजंगलरोसणा होइ ।।
तओ एवं च सत्थभावेहिं तेहिं साहूहि दिनो से जिणवयणुवएसो। कहिओ सावगधम्मो।
गहिओ य तेण मायाए । जाओ य सो सावगसामायारीए परिकुसलो। तओ गामाणुग्गामं
पूइजंतो साहमिओ त्ति काउं सावगकुलेहिं समागओ व सन्त उरं नयरं ति। तत्थ य गओ जिणा-
ययणं, वंदिया य जिणवरिंदा साहुणो य । दिट्टो य जि ण या स सावएणं वंदिया य परोप्परं ।
पुच्छियं च जिण या से ण-'कुओ य साहम्मियाण समागमणं' । तेण भणियं-'जरमरणरोगरय-
मलकिलेसायासबहुले संसारमहन्नवे निमञ्जमाणाणं जंतूर्ण नत्थि अन्नं सरणं मोत्तूण जिणप्पणीयं
धम्मं जिणजम्मनिक्खमणनिव्वाणभूमिपचंदणं च । ता इमं नाऊण तित्थजत्ताए अहं समुच्च
लिओ ता म लि ती ओ महानयरीओ वंदिऊण य सयलतित्थाई पुणो विनियपुरवरीहुत्तं संपत्थिओ'
त्ति । तओ जिण या से ण भणियं-'सोहणो ते इमो परिस्समो । न थोवपुन्नपब्भारस्स इमो ते
धम्मसाहणोवाओ। सुलद्धं ते माणुसजम्मफलं'ति । एवं च बहुहा पसंसिऊण भणिओ जि ण-

या से ण-'आगच्छ, घरचेइयाई वंदसुत्ति । तओ सायरं सबहुमाणं च चलिओ सो। पत्ता य
गेहं । वंदिया य तत्थ जिणा । मजणभोयणाई च निव्वत्तियं सयलं करणीयं । भुत्तुत्तरसमए
य तित्थयरसाहुकहावावडमणा अच्छिउं पयत्ता । एवं च अच्छमाणाण समागयं अन्नगामस्स
जि ण या स बंधवाणं विवाहकल्लाणनिमंतणनिमित्त हकारण ति । भणिओ य सागयपुरिसेहिं
जिण या सो जहा -'सव्वहा वि तुब्भेहिं सपरियणेहिं तत्थ गंतव्वं'ति । तओ जिण या से ण
भणिओ सो कवडसावगो-'अज्जेकं ते मम गिहे भलणीयं, इमं च तुरंगमरयणं परिरक्खणीयं ।
ननस्स कस्स वि अहं समप्पेमि । तुमं पुण साहम्मिओ मम निबिसेसो सव्वकजेसु वीस-
सणीओ य' । तेण भणियं-'अहं गमणुस्सुओ तहावि जइ तुम्ह न अन्नो को वि वीससणीओ
अस्थि ता एवं अच्छामिति । चिंतियं च णेण।।
अवि य- सूए पयं पलोटूं, मजारो दामिओ मंसेण ।
जलिए हुयासणंमी, कह पक्खित्तं घियं एयं ॥
तओ वीससिऊण तस्स गओ जिणयासो।।
अवि य- सुयणो सरलसहावो, अप्पाणं पिव परं पि मन्नेइ ।
न मुणइ कुडिलं पि मणं, परस्स नियसच्छहावेण ॥
भणियं च - सुयणो न याणइ चिय, खलस्स हिययाई हृति विसमाई।
अत्ताणहिययसुद्धत्तणेण हिययं समप्पेइ ।।
तमि य दियहे तंमि नयरे को वि महूसवो वट्टइ । तओ सव्वो वि नायरजणो रयणीए
कीलिडं पयत्तो । सो य संझासमए तमारुहिय तुरंगमं गंतु पयट्टो। तओ सो तुरएण पुला-
विओ गओ चेइ[य]हरं । तत्थ य तिक्खुत्तो पयाहिणं काऊण पुणो वि उक्कढिऊण गेहं गओ
त्ति । एवं च इमेण कमेण कसपहारेहिं ताडिज्जमाणो वि घराओ चेइयहरं, चेइयहरा[ओ]वि घरं
पुणो मंतु पयत्तो, न पुण अन्नं पहं पवजइ त्ति । ताव जाव पहाया रयणी । तओ पणट्ठो आसं
परिचइऊण सो कवडसावगो । संपत्तो य एयंमि अवसरे जिण या सो गामाओ नियनयरबाहि-
रियं । भणिओ य कीलाविणिग्गयलोएण जहा-'अञ्ज तुब्भेहिं सव्वरयणिं पि परिवाहिओ तुरं-
गमो?। तेण भणियमाम ति । तओ सिग्धपयनिक्खेवं सासंकहियओ य गओ तुरमाणो सगेहं ।
विहाडियं च तत्थ कवाडसंपुढं पविट्ठो तुरंगमावासं दिट्ठो य परिमिलाणदेहो तुरंगमो। तओ
परिचिन्तियं च णेण-'अहो! पेच्छ कहमहं पडिचुको अक्खंडिओ तस्स कवडसावगस्स ।
धम्मवजेण कह च्छलिओ तेण डंभपहाणेण । ता अन्ज वि अस्थि मे जिणपणीयधम्मपहावजणि-
याई पुन्नाई जेण एसो परिच्छुट्टो त्ति । तओ सुट्ट्यरं च परिरक्खणुज्जुओ जाओ । ता जहा
मुवेसो(?) तुरंगमो उप्पहेण न पडिवन्नो न य सिक्खापरिच्चाओ कओ तेण । एवमहं पि न
जिणप्पणीयं धम्मपहं मोत्तूणं न विसयासानिवडिओ इंदियवसवत्ती तुम्हं करण कुप्पहपव-
जामि । जयगुरुपयंसियधम्मसिक्खापरिचायं विहेमि ति। तहा जं तए भणियं-जहा थेरीए
अप्पा विणासिओ अइअत्थलुद्धाए, एवं तुमं वि अन्नं किंपि अणिच्छियविणिवायंतरं पाविहिसि
त्ति । तत्थ निसुणसु।

अवि य- चरित्तनाणदंसणवीरियतवनियमसंजमजयस्स ।
सज्झायझाणभावणणिचं चिय वावडमणस्स ।।
पाणवहालियमेहुणपरिग्गहादिन्नदाणविरयस्म ।
तह कोहमाणमायालोभिदियभग्गपसरस्स ।।
तह सद्दरूवरसगंधफासविसयरागदोसनिहयस्स ।
मणवयणकायदंडा निच्च परिरंभमाणस्स ।।
सव्वन्नुवयणवित्थरपरमत्थपयत्थदिवसारस्स ।
अन्नाणमोहमिच्छत्तकुसुइपरिहारदुवा] रस्स ।। .
किं बहुणा भणिएणं, निच्चं चिय चरणकरणजुत्तस्स ।
संजमजोएहिं निरंतरं च परिभावियमइस्स ।।
न हु को वि होइ अन्नो, विणिवाओ एत्थ सुंदरि ! अणिहो ।
कजाकजविवेइयमणस्स जिणवयणकुसलस्म ॥
ता सुंदरि ! जच्चतुरंगमो व्व परमत्थसिक्खपरिमग्गं ।
विसयाण कए चइडं, कुपहं न कयावि वच्चामि ॥
सव्वगुणागरपालणजुत्ता, संजमनाणसुए य पसत्ता ।
मोहभडं हणिऊण सुधीरा, भव्वजणा इह हुंति विरत्ता॥छ।।
इय जंबुणामचरिए उद्देसो नागसेणभजाए ।
दत्तोत्तराभिहाणो एस समत्तो सुणह सेसं ॥छ॥
_exandey---
॥अह चोदसमो उद्देसओ॥
-+dansfer-
कंठट्ठियमुत्ताहलमऊहसनियरधवलियदिसाए ।
एत्थंतरे य भणिय, क ण ग सि री नाम भजाए ।
पियसहिओ! एसम्हं, होज पिओ गामवोदसारिच्छो ।
जह सोअइ गाहाओ, परितत्तो तप्पिहीमो वि ॥
तओ इमं च निसामिऊण वियसंतवय[ण] पंकएण भणियं जंबु णा मे ण-'को सो दइए।
मामवोदो, कहं वा सो परितत्तो ?' तीए भणियं । अवि य-
बंगा नाम जणवओ, इहेव भ र हं मि अस्थि विक्खाओ।
भद्दालंदो गामो, नामेणं तत्थ अत्थि वरो॥
१७

____तत्थ य एगो गामउडो परिवसइ । अन्नया मरणावसाणयाए जीवलोयस्स, पंचत्तमुवग-
ओ सो। तस्स य अस्थि एगो पुत्तो जोय(ब)णत्थो, सो य अईव विसयपसत्तो । न कि पि घर-
वावारं सामायरइ त्ति । तओ सो जणए परोक्खे विसीयमाणं दठूण घरं जणणीए भणिओ-
'वच्छ ! ते जणओ सबायरेण सबकजेसु समारुहंतो न य किं पि विसरणं च तइया आसि ।
तुमं पुण विसयपसत्तो उवेक्खसि विसीयंताई सबकजाई । न मुणसि एत्थ कुटुंबे किं पि अस्थि
नत्थि वा, कहं वा, परिपालेयवंति ?.
भणियं च-पुव्वपुरिसाणुचरियं, जं कम्ममनिंदियं हवइ लोए ।
पुत्तेण वि कायव्वं, तं चिय एसो जणे नियस्सु ॥
इमं च भणमाणी रोविउँ पयत्ता । तओ तेण भणिया-'मा अंबे ! अधिइं कुणसु । अज-
प्पभिई घेत्तूण अहं पि तायसंतियं वावारं अणुचिट्ठिस्सामि'त्ति । अन्नया य सो गामेल्लयपुरि-
ससमनिओ अत्थाझ्याउवविट्ठो आलावसंल्लावेहिं चिट्ठिउं पयत्तो। एयम्मि अवसरे भम्मह-
सत्थाओ एको खरो जोत्तयं गहिऊण तेणंते णं पहाविओ। तओ पिट्ठओ पहावमाणेण तस्स
सामिएण ते अत्थाइयपुरिसा भणिया-'अहो ! एत्थ जो तुम्हाणं मज्झे समत्थो सो एयं पहा-
विऊण गिण्हउ दुट्ठरासहति । तओ तेण चिंतियं-'मम जणओ वि सव्वकज्जेसु सव्वायरेण समा-
रुहंतो अंबाए कहियं, ता अहं पि एयं गिण्हामि'त्ति चिंतिऊण पहाविओ गहिओ पुच्छे । तओ
पच्छिमपहारेण संचुन्निया तस्स दसणावली तहा वि न मुंचइ तं खरं। किल जणओ वि मे
निच्छिओ आसि । ता कहं विमुच्चामि ? तओ निदयचलणपहारेहिं पुणो पुणो पहओ। तओ
भणिओ लोएण-'अरे ! मुंच मुंचसु त्ति एयं द?(दुट्ट) खरं'ति । तहा वि न मुंचइ । किल मया
अंबाए समक्खं इमं जणयसंतियं दढसमारुहणं पडिवन्नं ति । ताव जाव गुरुपहारविहलो निव-
डिओ धरणीए । गहिओ गुरुपहाराहि दुक्खसंतावेण।
ता जह सो परितत्तो, गाहाओ निवारिओ वि लोएण ।
___ तह मा तुमं पि तप्पिसि, पिययम ! अगरुयगाहाओ॥छ।।
तओ इमं च निसामिऊण भणियं जंबु णा मे ण-'सुंदरि ! निसुणसु ।
अवि य- वडवाए पोसओ विय, नाहं तुम्हाण आभिओगेण ।
कम्मेणं वसवत्ती, विहेमि लुहुडुखुडं जेण ।।
तीए भणिय कह सो, वडवाए पोसगो कहसु अम्ह।
किल आभिओगजणियं, लुहुडखुडमेत्थ संपत्तो ? ॥
तओ जंबु णा मे ण भणियं ।
अवि-य- अत्थि सरसरियसोहिरनीरपसत्ताणिसरसतामरसो ।
इह भा र हं मि वासे, नामेण क लिंग विसओ त्ति ॥
तत्थ य सी ह नि वा सो नाम एक्को गामो । तत्थ य इको भोइओ परिवसइ । तस्स अच्चं.
तसुदरी इटा य एका वडवा अस्थि । सो य जहा कुटुंब परिवालइ तहा तीए वि जवस-

चो ह स मो उ द्दे सो।
जोगासणेण तेल्लघयदाणेण य अक्खूणं कुणइ ति । समप्पिया य सा सो लगा भिहाणस्स
एगस्स पुरिसस्स परिवालणत्थं । सो य तं जोगासणं किं पि तीए दाऊण सेसं सव्वं जहोच्चिय
अप्पणो कुणइ त्ति । अन्नया असारयाए पावसंसारस्स, सपञ्जवसाणयाए जीवलोयस्स, मरणंत-
याए सव्वपाणिणं कालकलिणा कवलिओ सो सोल गा भिहाणो वडवापालगो वडवा य । तओ
हिंडिऊण नाणाविहतिरिय...दोवि ताई। तओ कालंतरेण तहाविहकम्मोदएण खिईपण(इ)द्विए
नयरे सोम दत्त माहणस्स सो म सिरी ए भट्टिणीए गब्भत्ताए उववन्नो सो ल ग जीवो । जाओ य
कालकम्मेण । वडिओ देहोवचएण। सा वि विडवा बहुं हिंडिऊण संसारं तम्मि चेव नयरे
का म प डा या भिहाणाए गणियाए धूयत्तणेण संजाया । पत्ता य जोव्वणं । सोय सो ल ग बडुओ
संपत्तो जोव्वणं । तओजोयणभरसुलभत्तणेण य मयणस्स गहिओ सो मयणवियारेण । संपलग्गो
य तीए गणियादुहियाए । ओइन्नं च तं वच्चणपञ्चयं आभिओगियकम्मं । तस्स कुणइ य जलिं-
धणाइसमाणयणं । पमञ्जणोवलेवणाइयं च सव्वं घरकम्मं । सा वि नरवइसुयसत्थवाहसेट्ठिसुएसु
य सममभिरममाणी चिट्ठइ त्ति । अवमन्नइ य । तओ भणइ य हा किमेसो नयणाणिट्ठो परि-
पेल्लिओ वि न मुंचइ मम गेहं ?' तओ सो तीए दुव्वयणं अमयसरिसं मन्नमाणो सव्वं पेसणा-
इयं कुणइ त्ति । परिपेल्लिजमाणो वि न णिग्गच्छइ । दढयरं च तीए चित्ताराहणपरो संजाओ ।
एवं सो ताडणधाडणतण्हाछुहाओ परिस्सहमाणो तत्थ निधाडिजमाणो वि अच्छिउं पयत्तो।
भणिओ य सो जणणिजणएहिं-'वच्छ ! मा इमाए आसत्तो अप्पाणं दोण्ह वि लोयाण परि-
भट्ट कुणसु । मुंचसु य इमं । अन्नं ते दारियं वरेमो विसुद्धजाइकुलसमुप्पन्न । अन्नं च वच्छ !
इमाओ वेसाओ विसिट्ठजणपरिनिंदियाओ विडजणबहुमयाओ य । अणेयपुरिसमग्गणपराओ
रजंति अत्थवंते, मुंचंति णिरत्थयं, अकुलीणं पि पुरिसं सुकुलुब्भवं पिव समायरंति । अत्थलु-
द्धाओ गुरुकुलसमुन्भवं पि अवमन्नति धणपरिहीणं । जओ एयाओ-
अवि य - महुयरपंतीओ इव, सदाणमायंगसेवणरयाओ।
रत्तायरिसणन(नि)उणाओ जाओ निच जलोय व्य ।
डाइणिओ इव जाओ, सुंदरनरछलणतग्गयमणाओ।
पियमंसाहाराओ, कूराओ रक्खसीओ व्व ॥
सुरपाणपसत्ताओ, चामुंडाओ व नियमणाओ।
अत्थावहारिणीओ, दुढाओ चोरसेण व्य ।
चित्तावहारिणीओ, नडो व्व एयाई हुंति पावाओ।
मायंगग(घोरं व जहा, परिवजियसिठ्ठलोयाओ।
जलहरसमओ व्व जहा, जाओ बहुपंकपावमलिणाओ।
गिम्हसमओ व्व निच्च, परिवड्डियगरुयतण्हाओ।
परलोयविम्मुहाओ, लोयाय[य दिट्ठीओ व एयाओ।
वेजो व्य हुँति जाओ, कोढियवलखयइकलियाओ ।।
१ नास्तिकदृष्टिरिव ।

भणियं च-चोप्पपडयं(१) मसिमंडियं पि रामंति अत्थलुद्धाओ।
सिरिवच्छंकियवच्छं, मुहाए विण्डं पि नेच्छंति ।।
अत्थस्स कारणट्ठा, मुहाई धुवंति वंकविरसाई।
अप्पा णो चिय वेसो, कह ताण पिओ परो होउ ॥
अन्नण गहियमुक्का, बजियनेहा पणट्ठसब्भावा ।
उचिट्ठपत्तलिं पिव, भण को वेसं समल्लियइ ।।
को नाम नरो चुंबे, वेसामुहपंकयं मणि(ण)भिरामं ।
जूयकरचेडतकरनरभडनिटु(द)हणमल्लं व ॥
ता सव्वहा वि वच्छ ! विवञ्जणीयाओ वेसाओ । जओ एयाओ असुइट्ठाणं कोवानलस्स ।
पढमकारणं मायापवंचस्स । अणुवहयवीयं महादुक्खतरुणो । महापहो नरयगईए । उट्ठाण
माणस्स । पभवो लोहस्स । उप्पत्तिकारणं सव्वेसिं विसायाणं । उज्जुयपंथो संसाराडवीए । मह-
ग्गलाओ मोक्खमग्गस्स । महाविग्धं धम्माहिलासस्स । मूलं संसारनिवासस्स । जम्मभूमीओ
सयलाणं पि अणत्थाणं ति । ता वच्छ ! परिचयसु वेसापसंगं । अंगीकरेसु महापुरिसचरियं ।
भवसुय नियधरवावाराभिउत्तो। तओ एवं पि भन्नमाणेण न परिचत्ता सा तेण । तओ एवं च
सो तीए घरे किंकरो व्व दुकयकम्मपसत्तो निंदिजमाणो जणेण, खिसिजमाणो वयंसएहिं,
खरंट्टिजमाणो सयणेण, दुण्ह वि लोयाण परिचुक्को अकयपुन्नो तत्थेव खयं गओ त्ति ।
अवि य- अत्तो(नो) वि जो पसत्तो, वंचेइ परं कुटुंबअत्थंमि ।
सो अप्पाणं वंचइ, परलोए सव्वसोक्खाणं ॥
दारयसुयाण निमित्ते, सुन्हाधूयाण बंधवाणं च ।
मूढो करेइ पावं, एको चिय सहइ तं सव्वं ।।
छिंदणभिंदणफालणउकत्तणमोडणाई दुक्खाई।
नरयंमि गओ पावइ, जीवो दुहकम्मजणियाई ॥
पजलियजलणजालावलीए नरयंमि डज्झमाणाणं ।
न हु हुंति नवर सरणं, जायाओ सुट्ठ वि पियाओ।
जाण कए बहु पावं, कीरइ जीवेण सोक्खतण्हाए ।
ताओ नरयगईए, गयस्स जायाओ न हु सरणं ॥
भणियं च-एयाण कमलदलए, चलणे पवराण नूण विलयाण ।
नरए न हुंति सरणं, पुरिसाण निबुड्डमाणाणं ॥
कोमलकयलीसरिसं, ऊरूजुयलं पि जाणिमेएसिं ।
नरए न होइ सरणं, पुरिसाण निबुड्डमाणाणं ॥
एयाण नियंबयड, पिडुलं कलकणिरकंचिदामिल्लं ।
नरए न होइ सरणं, पुरिसाण निबुड्डमाणाणं ॥

पन र स मो उ हे सो ।
पीणं चक्कलतुंग, हारावलिसोहियं च थणवढे ।
नरए न होइ सरणं, भणामि धम्मक्खरं तेण ॥
वियसियसयवत्तनिर्भ, मुहयंद जइ वि होइ जुवईणं ।
नरए नूण न सरणं, तेण हियं तुम्ह तं भणिमो॥
दीहरपम्हलधवलं, नयणजुयं जइ वि नूण जुवईण ।
नरए न होइ सरणं, चिंता मह तेण हिययम्मि ।
कयलीगब्भसरिच्छं, अईव फासेण कोमलं जइ वि।
देहं न होइ सरणं, नरयं निबुड्डमाणाणं ॥
इय जाणिऊण एयं, ताणं सरणं च नत्थि नरयंमि ।
तम्हा करेह धम्म, नरयम्मि य जेण नो जाह ।।
तम्हा एयाण कए, वंचेऊणं सुहाण सव्वाण।
अप्पा नरयगईए, कह निजओ बुद्धिमंतेहिं ।।
ता सुंदरि ! वडवापोसगो व्य न हु किं पि तुम्ह घेत्तूण ।
उववन्नो एत्थ अहं, वच्चामिह निकयंतस्स ।।
विहडियगुरुकम्मा गेहवासं पमोत्तुं, तवकरणसमग्गा जे य चारित्तलीणा।
इय सयलगुणोहं पाविऊणं सुधीरा,सिवसुहवरमग्गं ते पवजंति लीणा ॥छ॥ ।
इय जवुणामचरिए कणयसिरीदत्तउत्तरभिहाणो ।
उद्देसगो समत्तो एत्तो य परं पववामि ॥छ।।
॥ अह पनरसमो उद्देसो॥
सरयसमाग[म]वियसियवरकमलसरिसक्यणाए।
एत्यंतरे य भणियं क म ल व ई नाम भजाए ॥
पियसहिओ ! एसऽम्हं होज पिओ नूण पक्खिसारिच्छो ।
इच्छइ जेण सुहाई, निंदइ पुण कारणं तस्स ॥
तओ इमं च निसामिऊण वियसंतवयणकमलेण भणियं जंबु णा मे ण-'को सो सुंदरि !
पक्खी ? कहं वा सुहमिच्छइ, सुहस्स य कारणं परिनिंदइ'त्ति ? तओ तीए भणिय ।
अवि य- अत्थि इह भर ह वा से, गोउरसुरभवणसालपरिक्खितं ।
अरि ज य पुरं पसिद्धं, नयरं सुरलोयसारिच्छं ।
तम्मि य नयरे अच्छमाणाणं सुहंसुहेण सबलोयाणं, अन्नया य समागया अहमा

वीसिया । तीए य गओ संवच्छरो। तेण य कया महाअणावुट्ठी । जाओ य दुकालो। तओ
निवडंति पंसुवुडीओ। धमधमायन्ति महावायाओ। उकंपए मेइणीवीढं । निवडंति निग्घाया।
धूमायंति सयलदिसाओ। निवडइ महामुंमुरंगारनिभो दि[ग]यरकरविमुक्को आयवमहासंतावो ।
तओ एवं च महाउप्पाएसु निवडमाणेसु उच्छन्नाओ ओसहीओ।न रोहंति तणंकुराई । परिस-
डियपत्ता पायवा न दिति कुसुमफलाई ति । तओ एवं च महारउरवभूयाए मेइणीए किं जाय ?
विउत्थिया सयले पुहइपाला । उत्थरंति परचकाई। उव्वसंति गामा । भजति महानयराई । जाव
सए जणो(?) सिदि[लि] जंति देवच्चणपूयासकारविहाणाई । न समायरिजंति अतिहिसकारा।
विसंवयंति गुरुसम्माणपूयणपयाणाई। परिहरिजंति पणइयणदाणाई । पमाइजंति पोरुसाइं। अव-
मनिजंति दक्खिन्नाई। वंचिजति पुत्तभंडाई पि। आहारगहणवेलाए जोइज्जए जइणो वि
पुट्ठी। दुइभजाओ य सिढिलिजंति भत्तारेहिं ।
भणियं - गलइ वलं उच्छाहो, अवेइ सिढिलेइ सयलवावारे।
नासइ सुत्तं अरई, पवडइ असणरहियस्स ॥
तओ एरिसम्मि रउरवीभूए काले महादुकालपीडिए सव्वजणसमूहे, तस्स य अरिंज य-
पुरस्स नरय(यर)स्स दे व दिन्नो नाम एगो माहणजुवाणो छुहापीडियसरीरो अट्ठिचम्मावसेस-
देहो दीणतणमुवगओ विणिग्गओ सह पंथियजणसमूहेण जीवणत्थं अन्नं देसंतरं । पत्तो य
कालंतरेण एकं सुभिक्खनयरं । तत्थ य कुणइ दुग्गयकम्माई। अन्नया य दारुयनिमित्तं गओ
सो एवं पव्वयनिगुंज । तओ इओतओ पव्ययगुहासु दारुगवेसणपरेण सुओ तेण सद्दो कस्स
वि पक्खिणो। माणुसभासाए ‘मा साहसं, मा साहसंति एवंरूवो । तओ तेण चिंतियं-को
एसत्थ महारत्ने पव्वयनिगुंजे गुहाविवरसंकडे माणुसभासाए समुल्लवइ ? । ताहे निरिक्खामि ।
को एसागओ य । गओ तओहुत्तं । दिवो तेण गुहामुहविवरपसुत्तो एको महाभासुरो मयवई।
दिट्ठो य तस्स मुहविवरं पविसिऊण दंतंतरपलग्गाओ मंसपेसिओ गहेऊणं तरुवरसाहावि-
लग्गो [पक्खी] वाहरमाणो ‘मा साहसं, मा साहसति । पुणो पुणो गहिऊणेयं । तओ तेण मा-
हणजुवाणेण एवं दटुं(९)णेवं भणियं-
अवि य- 'मा साहसं ति पलवसि, सीहमुहं पविसिउं हरसि मंसं ॥
अइमुद्धडो सि सउणय, जह जंपसि तह नयायरसि ॥
जइ जाणसि ताव इमं, कह एवं मुद्ध तं समायरसि ।
अह एवं कुणसि तुम, वाहरसि निरत्थयं कहणु ॥
ता सामि ! तुम सरिसो, अम्हं पडिहासि पक्खिणा तेण ।
इच्छसि सुहाई भोत्तुं, निंदसि पुण कारणं तेसि ।।
ता ताव इमं सोक्ख, उवलद्धं चैव इत्थ पञ्चक्खं ।
झुंजसु एयाहिं समं, सुरकामिणिहसियरूवाहिं ॥
मिउसण्हकसिणकुंचियसिणिद्धवरचिहुरसोहिरसिराहिं ।
सरयससिपुन्ननिम्मलसमसोहिरवयणकमलाहिं ॥

पन र स मो उद्दे सो।
दीहरपम्हलनिम्मलधवलविरायंतनयणजुयलेहिं ।
ससहरमऊहसन्निभदस[ण] विरायंतजोण्हाहिं ।
सविलासहसियजंपियविन्भममयचिंधजणियसोहाहि ।
वेल्लहलसरलकोमलपलंबवरबाहुलझ्याहिं ।।
पीणनिय(?)कलसथणहरगुरुणा[र]किलंतमझाहिं ।
पिडुलनियंबत्थलसोहिराहिं करभोरुजंघाहिं ॥
इय दिणयरदलसमनहसणाहवरचलणजुयलकमलाहिं ।
मुंजसु भोए पिययम!, एयाहिं समं सुरिंदो व्य ।
इय एरिससुंदरमणभिरामविसयसुहसमूहदुल्ललिओ।
अच्छसु किं अनेणं, अदिट्ठसोक्खेण तुह नाह! ॥
भणियं च-धणिय कुलीणी घरि सरइ, अन्नु भुयणि जसु पडहु वजइ ।
एत्थ समप्पइ मोक्खसुहु, मोक्खि सोक्खु किं कवलेहिं खजइ ॥
ता मा भणिओ वि तुमं, मा साहस-सउणसन्निभो होह ।
जं चिय इच्छसि भोत्तुं, मा निंदसु तमिह संलद्धं ॥छ।।
तओ इमं च निसामिऊण भणियं जं बु णा मे ण-'सुंदरि ! निसुणसु ।
अवि य- बीयवयंसयसरिसाण सुयणु ! तुम्हाण कह णु मंति व्य ।
अहयं विसयासत्तो, वि एस भवसायरं भमिमो ।।
तीए भणिय वरजस!, को मंती को य एत्थ सो मित्तो ?।
कह अम्हाणासत्तो, भमिहिसि भवसायरं तं सि ? ॥
तओ जंबु णा मे ण भणियं-
अत्थेत्थ भरहवासे पुरमेकं खि इ प इ ट्ठियं नाम ।
उत्तुंगधवलपासायपरिगयं फ(प)रिहयसमेयं ।।
तं भुंजइ नरनाहो, तइया अ व रा इ ओ त्ति नामेणं ।
तस्स य सु बुद्धि नामो, काम(कमा ?)गओ अत्थि वरमंती ।।
सो राया वरभोए, मुंजइ नियकामिणीहिं आसत्तो।
आरोवियरजभरो, अह तम्मि सु बुद्धि मंतिमि ।।
तस्सऽथि तिनि मित्ता, सुबुद्धि मंतिस्स ताण जो पढमो।
सो हाणखाणभोयणवत्थसमालहणएहिं च ।।
आईओ घेत्तूणं निययसरीरं व मन्तिणा तेण ।
परिपोसिओ य सययं, सव्वेसु चेव कजेसु ॥

जं बु च रियं ।
बीओ पुण वसणूसवेसु मित्तो भुंजेइ तस्स गेहम्मि :
तइए य दिट्ठमेत्ते 'जोकारेणं तु ववहारो॥
सो अन्नया य राया, परिकुविओ कारणेण केणावि ।
मंतिस्स सो वि भीओ, संपत्तो पढममित्तगिह ॥
भणियं च-सो अत्थो जो अ(हत्थे, तं मित्तं जं निरंतरं वसणे ।
तं रूवं जत्थ गुणा, तं विन्नाणं जहिं धम्मो॥
असढहियओ सलज्जो, सुसहावो वच्छलो कयन्नू य ।
विहलुद्धरणधणो वि हु, मित्तो इह होइ धन्नाणं ।।
"पंथसमा नत्थि जरा, दारिदसमो परिभवो नत्थि ।
मरणसमं नत्थि भयं, छुहासमा वेयणा नस्थि ॥"
कहियं च तस्स सबं, जह राया मित्त ! मज्झ परिकुविओ।
ता संपइ तह कीरउ, जहहं गच्छामि परविसयं ।।
मम तं भवसु सहाओ, गच्छसु तं मित्त ! निकयं अन्ज ।
जं मे तुह उवगरियं, तं कीरउ अञ्ज इह सहलं ।।
भणिओ अह सो तेणं, गच्छसु गेहाओ मज्झ तं सिग्छ ।
को सि तुमं किं दिट्ठो, जेण य मम आगओ गेहं ।।
किं तुज्झ कएण अहं, गिण्हामिह राइणा सह विरोहं ।
ता गच्छसु सिग्धं चिय, मम गेहाओ तुमं को सि ॥
सोउ(ऊ)णिमं विसन्नो, सो मंती पेच्छ केरिसं एस ।
परिजंपइ मम मित्तो, जो नियदेहं व मे आसि ॥
अहवा भणियं-
"उवयारसहस्सेहिं वि, वंकं को तरइ उज्जुयं काउं।
सीसेण वि वुभंतो, हरेण वंको चिय मयंको ॥
ता अस्थि मज्झ बीओ, भुंजतो ऊसवेसु जो मित्तो ।
परिचिंतिऊण एवं, गओ य सो तस्स गेहंमि ॥
तस्स य सव्वं कहिय, सो विय अब्भत्थिओ गमणहेउं ।
भणियं च तेण एए, कह सयणा छड्डिमो इण्हीं ॥
रायविरुद्धं च इम, तहाविहं मित्त ! तुज्झ कजण |
गच्छामि तुह सहाओ, वसिमंतं जाव नयरस्स ॥
सोउं(ऊ)णिमं विसन्नो, मंती चिन्तेइ अत्थि मे तईओ।
जोकारमेत्तमित्तो, गंतुं अभित्थिमो तं पि॥
ا

से मया संते विधणे, मणय पि न कि पि आसि पडियरिओ।
एवं विचिंतयंतो, गओ य अह तस्स गेहंमि ॥
दट्टण सो वि मंति, दुराओ समागयं ति भणमाणो।
अभुट्ठिओ य सहसा, कयं च सव्वं पि करणीयं ।।
सिद्धं च तस्स सव्वं, भणिओ तं मित्त ! कुणसु साहेज ।
बच्चसु मज्झ सहाओ, अन्नं रजतरं जाव ॥
अह सो वि भणियमेत्तो, घेत्तुं वसुणंदयं च खग्गं च ।
उप्फुल्लवयणकमलो, मंनि सो भणइ परितुह्रो ।
निवडइ [य] आवयाकसणवट्टए सुअणुमित्तसब्भावो ।
आवइपत्ते चंदे, मयरहरो पेच्छ कह खीणो॥
भणियं च - सुयणस्स विहलियस्स वि, पुणो वि सुयणेण होइ उद्धरणं ।
पंकपडियं गइंदं, को कड्डइ वरगयं मोत्तु १ ॥
अन्नेहिं वि भणियं-
सो चिय कीरइ मित्तो, जो चिय पत्तमि वसणसमयमि ।
न हु होइ पराहुत्तो, सेलसिलाघडियपुरिसो व्य॥
जओ भणियं-सो अत्थो जो हत्थे, तं मित्तं जं निरंतरं वसणे।
तं रूवं जत्थ गुणा, तं विन्नाणं जहिं धम्मो॥
अन्नेहिं वि भणियं-
असढहियओ सलजो, सुसहावो वच्छलो कयन्नू य ।
विहलुद्धरणधणो वि हु, मित्तो इह होइ धन्नाण* ॥
ता मज्म एस सहलो, जम्मो अन्भत्थिओ जमिह सुयणु ! ।
ते आवइपत्तेणं, दुल्लहअब्भत्थणेणेत्थ ।
भणियं च - उक्कत्तिऊण कवयं, दिन्नं कनेण तियसनाहस्स ।
सप्पुरिसपत्थणा जे, करिन्ति ते दुल्लहा हुँति ।।
ता परिमुंच विसाय, पयट्ट सिग्यं तु जत्थ गंतव्वं ।
अह दो वि ते पयट्टा, पत्ता य जहिच्छियं ठाणं ॥
दिवो य तस्स राया, कओ पसाओ य तेण मंतिस्स।
मंतिपयंमि निउत्तो, जाया ते दो वि सुहभाई ॥
ता एसो दिर्सेतो, कहिओ भे अबुहबोहणनिमित्तं ।
एयस्स उवणयमिम, सुण इपिंह तं विसालच्छि! ॥
___ * पूर्वेऽपि एतद्गाथायुगलमागतमस्ति । . . ... .
RAM

जह नरवइस्ल कोवो जं नूणं होई तह य इह मरण ।
जारिसओ सो मंती तारिसओ होइ पुण जीवो॥
जो हाणपाणभोयणवत्थसमालभणलालिओ मित्तो।
आवइकालविलोट्टो सो देहो इह [य] नायब्वो ।
जओ सेजासणसंवाहणवत्थसमालिहणण्हाणकुसुमेहिं ।
वेल्लहलविलयकोमलबाहुलयालिंगणेहिं च ॥
विविहवरपाणभोयणसुयंधतंबोलसुरयदुल्ललिओ।
मरणतं पि निहीणो विलोट्टए एस हयदेहो ॥
एक पि पयं गंतुं जीवेण समं न होइ एस खमो।
तम्हा एयस्स कओ अकयत्थो होइ उवयारो॥
जो पुण ऊसवमित्तो सो सयणो माइपुत्तवग्गो य ।
जाया जणओ य तहा नायव्यो बुद्धिमतेहि ॥
जओसो वि-अइलालिओ वि बहुसो पत्ते मरणतयंमि सो जेण ।
गंतुं जाव मसाणं पुणो नियत्तंति सन्वे वि ॥
न उण पयट्टेण समं मणुयासुरतिरियनारयगईसु ।
थोवं पि हु साहेजं सो तस्स पयच्छइ हयासो॥
जो पुण तइओ मित्तो 'जोकारेणं तु जेण ववहारो।
सो जिणवरिंदभणिओ धम्मो इह होइ नायव्वो॥
जीवेण समं गच्छइ एसो दुग्गेसु कुणइ साहेछ ।
ता एसो आएओ बुद्धिमया होइ पुरिसेण ॥
भणियं च-धम्मो चिय चारभडो घेतब्बो पंडिएण पुरिसेण ।
जो ठाइ अग्गओ मग्गओ य वासे पवासे य॥
एवं पि मंदबुद्धी केइ पमायंति जंतुणो मृढा।
लद्धे वि मणुयजम्मे धम्मसुई सद्धपरिहीणा ॥
ता मुद्धे ! एको च्चिय एसो संसारसायरे घोरे।
जंतूण होइ सरणं परलोयपुरं पयट्टाण ॥
ता एवं मोत्तूणं तुम्ह कए बीयमित्तसरिसीणं ।
मंति व्व वसणवडिओ होहामि ह कहमहं पच्छा ।।
तुम्हेहिं परिमुक्को विवजिओ धम्ममित्तसंगेण ।
होहामि कहं अंतोभममाणो भवसमुइंमि ॥
६

Page 166****************************************************************************************
१५,७०, १६,३]
सो ल स मो उ हे सो।
ता सुंदरि ! एवं चि[य] अहयं सव्यायरेण गिण्हामि।
धम्म जिणपन्नत्तं जं सरिसं तइयमित्तेण ॥
इह जे गुण पाल ण निच्चरया तवसंजमनाणदमे य द्वि(ठि)या।
उपसंतकसायमहाजलणा अह जंति सिर्व परिमुकभवा ।।
इय जंवुणामचरिए, कमलवईदत्तउत्तरभिहाणो।
उद्देसगो समत्तो, एत्तो य परं पवक्खामि ॥छ॥
mmsegugal
॥अह सोलसमो उद्देसओ॥
Swas release ----
or
पिडुलनियंबयउद्वियरसणामणिकिरणधवलियदिसाए ।
एत्यंतरे य भणिय वि ज य सि री नाम भजाए ॥
पियसहिओ! एसऽम्हं होज पिओ नूण भट्टधूयसमो।
सयमहविगप्पिएहिं कुसलो अक्खाणयसएहिं ॥
तओ इमं च निसामिऊण सहरिसं वियसमाणवयणकमलेण भणियं जंबु णा मे ण-का सा
सुंदरि ! भट्टधूया ? कहं वा सयमइविगप्पियक्वाणयकुसल त्ति ?'
तीए भणियं । अवि य-
अत्थेत्थ भ र ह वा से नयरी वा णा र सि त्ति नामेण ।
गरुयपरकमकलिओ राया अ व राइ ओ तत्थ ॥
सो अश्चंतकहापरिसवणाखित्तहिययनिबद्धाणुराओ पइदिण पि अत्थाणमंडवसुवगओ
नायरमाहणयाण कयउवजीवणमहावित्ती अक्खाणगाई परिवाडीए परिकहावितो उवचिट्ठइ
त्ति । अन्नया य एकस्स चक्कयरमाहणस्स समागओ अक्खाणगकहणपरिवाडीए दिवसो। तओ
सो तम्मि दिणे चिंताभारसमकतो विमणदुम्मणो य दिट्ठो निययधूयाए कन्नकुमारीए ।
भणिओ य-'ताय ! किं ते पुण चिंतासमुन्वहकारण ?' तओ तैण भणियं- 'पुत्त ! अञ्ज मम
रायत्थाणमंडवसहाए अक्खाणगकहणपरिवाडी समागया। एयनिमित्त च राइणा कओ अम्ह
उवजीवणपसाओ । अहं च सव्वसुईपरिहीणो महाजडो न परिकुसलो इममि विसए । ता इमाए
मम चिंताए पम्हुटुं भोयणं पि। अच्छउ कहाणगपरिकहणं' । तओ इमं च निसामिऊण
मणिओ सो तीए धूयाए-'ताय ! मा वच्चसु विसायं । अहं कहिस्सामिति । तओ सा हाय.
सुभूया धवलवस्थनियंसणा गया य अत्थाणभंडवं । दिट्ठो य नरवई । दिवासीसा उवविट्ठा
पुरओ। भणियं च तीए।

अवि य- नरनाह ! देसु कन्नं सुब्बउ अक्खाणयं जमिह वित्त ।
मा गबिउ त्ति होउं परिभवसु मए तुमं बालं ॥
जओ- बालो वि सुइसयन्नो आएओ होइ बुद्धिमंताण ।
विद्धो वि होइ हेओ सत्थत्थविवजिओ पुरिसो॥
तओ इमं च निसामिऊण राइणा गरुयत्रिम्हयखित्तमाणसेण- अहो ! पेच्छ इमाए बुद्धि-
असलत्तणं कुमारीए निकखोमत्तणं च । मम अस्थाणसंडवपुरओ कह सललियस्वरगिराए एसा
परिजपह-त्ति चिंतिऊण भणिया सा राइणा-'न तुर्म बाला जीए ते एरिसो बायाविहवो । ता
उचउत्तो अहयं परिकहसुत्ति।
तीए भणिय । अवि य-
तुह गुरुविक्कमपसरियजसनिवहदियंतपत्तनियनामा ।
अत्थि इमा वरनयरी मणिकंचणरयणसंपुन्ना ॥
इमीए वा णा र सी ए नयरीए अत्थि एगो ना ग सम्मो नाम चक्कयरो दालिदकंदली सयल-
सुइपरिहीणो। माहणमित्तवेसधारी चि(दि ओ। सो म सि री नाम से भजा। अहयं च तेर्सि
धृया। कुमारी अहं । अन्नया य ममं जोव्वणभरे वट्टमाणे दट्टण ताओ गहिओ चिंताए, जहा
को इमीए होही वरो। इमंमि य अवसरे समागओ एको बडुओ परिभममाणो मेइणिमंडलं
कस्स वि देसंतराओ अम्ह गेहं । दिन्ना य अहं तस्स समागयबडुयस्स । तओ तमि चेव दिणे
ताओ सह अंबाए मम विवाहनिमित्तं गओ जायणत्थं परिभमणियाए । ममं तं च बडुगं मोत्तण
गेहे । तओ मए चिन्तियं-एयस्स मम दइयस्स. कह मए चित्ताराहणं कायव्वं । अहवा
उज्झिऊण लज पोढमहिला इव सचमुवयारं निबत्तेमि त्ति । तओ निव्वत्तियं मए हाणभोय-
जाइयं सयलं पि तस्स करणीयं । समागया य जामिणी। निव्वत्तियं पुणो वि मए सव्वं
तस्स संझायालकरणीयं । अम्ह गेहे एगा चेव खट्टा अत्थुरणगं च । अत्थुरिया य सा मए
तस्स । नुवन्नो य सो मम दइओ । मया विपरिचिंतियं अहं पि इत्थेव नुवामि । मा भूमीए
पसुताए अन्नो को वि अणत्थो अहिमाईजणिओ भविस्सइ । न य को वि एत्थ तहाविहो
अन्नो अस्थि जो ममं एत्थ पसुत्तं दच्छिही। तओ इमं च परिचिंतिऊण तम्मि तस्स सयणीए
पसुत्ता अहं । तओ मए हावभावविभममयणवियारेहिं को सो अबहियहियओ। जाव काम-
वियारं पयंसिउं पयत्तो।
__ भणियं च-किं न करेज अकजं पिएण महिलायणेण भन्नता ।
पुरिसो विसुद्धरूवो वि विसयसंग समासत्तो ॥
तओ किं बहुणा वित्थरेण । भणिया य अहं तेण-'सुंदरि ! इच्छसु मए समं सुरयप-
संगो ?' निच्छियं च मए।
अवि य- निव्वत्तयति त चिय तं चिय नेच्छंति नूण महिलाओ।
संकं वि बंकचारियं दुल्लक्खं होइ नारीणं ॥

Page 168****************************************************************************************
१६, १-१४]
सोलस मो उदेसी
तओ महाराय ! पबत्तो सो बलायारेण ममं परिभुजेउं । तओ वाहावियं मई । समागओ
सयलो समासनलोओ। भणियं च तेण समागयलोएण-'किमयं किमयं ति ? | पसोइओ य
सो मए सेजाए तुरमाणाए । भणिओ य 'मा भयसु । पलोट्टियं च धरणीए तहाविहं आसंका-
ठाणजणगं आहारं । मए भणियं च समागयजणहत्तं-'एस एस मम भत्तारो अजेव वरिओ, न
याणामि केणावि कारणेण उड्डविरेयं काऊण अवडुसरीरो संजाओ । तओ लोओ 'मलसु महमु
सेवसु य मणिऊण गओ नियनियहाणेसु । पुणो वि पसुत्ता अहं तस्स सयासे।
अवि य- काऊण तं पुणो चिय कर्ज विहडाविऊण सधि(द्धि)त्ति ।
तत्थुप्पन्नं नारीण न नजऍ कह समुप्पन्न ।
भणियं च - एयाई असिक्खियपंडियाई दीसंति एत्थ लोयमि।
कुक्कुडयाण य झुझं तत्थुप्पन्नं च नारीण ॥ .
ता महाराय ! दुल्लक्खहिययाओ एयाओ।
भणियं च-रोयाविति रुयंति य अलियं जंपिंति पत्तियाविति ।
कवडेण य खति विसं मरंति न य जंति सम्भावं ॥
गइयह मुइयह दड्डियह निधूम......हूयाह । .
छारोवाई सहुं रमइ कओ वेसा सुत्तियाह।
तओ सो महाराय ! मम फासजणियाहिलासनिरोहेण लज्जाभरसमुत्थइयचित्तो ममोवरि
सुरयाभिलासकोऊहलसज्झसेण य संजायमहासूलवेयणो पंचत्तमुवगओ ति।
नओ भणियं च-परिरंभइ सोत्तपहे वलेइ हिययं जणेइ मइमोहं ।
पेमं विसंवयंत विसं व दंतंतरनिहित्तं ॥
१३
___नाओ मए निच्चेद्वत्तणेण सरीरस्स । हा ! किमेसो एरिसो संजाओ ?-ससज्झसाए जाव
निरिक्खिओ ताव नाओ निस्संसयं एसो मओ ति। तओ महासोआभिभूया विलविउ
पयत्ता-हा! पेच्छ एसो मम दइओ कह मंदभाइणीए पंचत्तमुवगओ । एवं च किल विलवि-
ऊण बहुप्पयारं परिचिंतिउं पयत्ता-कह पुण एस मए कायव्यो, कस्स साहेमि, कह करेमि,
कह वा न करेमि । किं वा मम एत्थ करणीयं । कत्थ वा इमाए जामिणीए एगागिणी वच्चामि ?
तओ एवं च बहुप्पयारं परिचिंतिऊण खणिया मे(मए) गत्ता निहित्तो य सो। थगिऊण य
तं गत्तं संमजिओवलितं कयं मए गेहं । दिन्नो य धूयवासो। एयंमि अवसरे पहाया जामिणी।
समुग्गओ विरहानलसंतवियचकवायसमोण्हवणसमत्थो अंसुमाली। तओ समागयाणि तायं
बाणि। कहिया य तेर्सि मए इमा पउत्ती।
अवि य- एयं ते परिकहियं नरवइ ! अक्वाणयं जमम्हाण ।
परिवाडीए दियाण समागय परिकहेयर्व ॥
तो इमं च निसामिऊण राइणा सव्वं सब्बहाविरुद्धं गरुयच्छरयकप्पं च भणिया य
सा कुमारी-'किं बाले ! इमं जहा ते परिकहिये तहा सव्वं सच ?' तीए भणियं ।

ज बुचरिये।
अवि य- किं नरवइ ! सुबह सव्वं अक्खाणएसु तं सर्च ।
चउरमइविगप्पियं तं नरनाह ! इमं च नायव्वं ॥
एवं तुम पि पिययम ! कुसलमइविगप्पियत्यमेतहि ।
दिलुते[हिं] म्हाणं विफलेसि मणोरहे सव्वे ॥छ।।
तओ इमं च निसामिऊण भणियं जंबु णा मे ण-मुद्धे ! निसुणसु ।
अवि य- अच्छउ परभवजणियं दुक्खं देहीण एत्थ लोयंमि ।
पञ्चक्खं चिय दीसइ जं एवं गब्भवासंमि ॥
पूइजररुहिरकिविसमुन्न(त्त)तपुरीसनियरमझमि ।
जं बसइ तं पि मुद्धे ! विरागचिंधं मुणेयव्वं ॥
भणियं च जेण पयर्ड कविणा केणावि तं सुणसु मुद्धे ।
जिणवयणभावियमणा दुक्खं जं गब्भवासंमि ॥
असुइमलरुहिरकद्दमवमालिओ गब्भवासमझमि ।
वसिओ सि संपयं चिय जीव ! तुमे कीस पम्हुटुं ? ॥
संकोडियंगमंगो किमि ब्व जणणीएँ जोणिदारेण ।
संपइ नीहरिओ चिय पम्हुटुं केण कज्जेण १ ॥
संपइ बालत्तणए कजाकजेसु मूढचित्तेण ।
अवि असियं ते वच्च पम्हुटुं तुज्झ तं कीस ॥
नवमासजणणिउयरे असिओ जणणीऍ तह य निस्संदो।
जीवेण संपयं चिय तं चिय दुक्ख किमन्नण १ ॥
एवं च एत्थ बहुसो पत्तं जीवेण गम्भवसहीसु ।
ता जाणिऊण एयं को संसारमि रखेजा।
जो पुण जाणतो चिय जम्मजरामरणगभयं दुक्खं ।
न वि विसएसु विरजइ सो गब्भपरं परं] लहइ ॥
इय एयं नाऊणं जम्मजरामरणगब्मयं दुक्खं ।
गब्भपरंपरमूलं विसयसुहं को हि नंदिता ? ॥
ता एण य(१)पजन्तं सुइसत्थवियक्खणाण पुरिसाण ।
एत्थ य सुण दिद्रुतं ससंकवयणे ! जिणक्खायं ।।
अत्थेत्थ जंबुदी वे भार हे वासंमि तुंगपाया।
नलिणिवणपुनफरिहासणाहदुल्लंघपरचकं ॥
सुविभत्ततिय[य ?]चउक्कचञ्चरजिणभवणगोउरसणाहं ।
भवणजियदेवभवणं नामेण व संत पुर नयरं ॥

गुरुविणय भत्तिजुत्तो सस्थत्यवियवखणो सुहाभिगमो।
धम्मपसाहणकुसलो जत्थ जणो गुणनिही वसई॥
एकाउहो वि होउं स या उहो जो जणमि उग्धुहो।
सुकयजहट्टियनामो सयाउहो तत्थ नरनाहो ।।
अंतेउरप्पहाणा ल लि या नामेण तस्स वरदेवी ।
सइवड्डियभोगसुहा इट्टा य रइ व्व मयणस्म ।।
तओ एवं बच्चइ कालो राइणो तीए समं विसयसुहमणुहवंतस्स । अग्नया य अवलोयणपा.
सायसंठियाए दिट्ठो तीए देवीए एको बरजुवाणो रायंगणमि । केरिसो य जो ?-
लायनरूवजोव्वणसोहग्गसरीरसंपयाकलिओ।
सविलासहसियजंपियजुबईयणनयणमणहरणो ।
तओ दट्टण य त केरिसा संजाया देवी ?
अवि य - निष्फंदलोललोयणविम्हयवसमुकदीहनीसासा।
लेप्पमइय व्व घडिया अवाहियहियया खणं जाया।
दिवा य अम्भासवत्तिणीए म य णा भिहाणाए चेट्टी(डी)ए। चिंतियं च णाए-कि पुण एसा
अबहियहियया संजाया देवी ? तओ तीए पलोइयं देवीए अवलोयणाणुसारेण रायंगणाहुतं ।
तओ अवि य - सुपलंववाहुजुयलो कोमलसुसिणिद्धदेहसंपुग्नो ।
कमलदलनयणजुयलो दिट्ठोऽणंगो व्व रइरहिओ ॥
तओ नायं चेडीए जहा-इमं रइरहियकामएवं अहिलसइ देवी । तओ तीए विमला देवी।
इमाए पुवपढियगाहुल्लियाए-
दढसोहियं सलजं चाइ(ई) विमाणगुणसमिद्धं च ।
पियजंपिरं च सामिणि ! पडिवजसु वच्छलं दइयं ॥
अनं च-देवि!
अवि य - जणमणनयणाणंदे कलपुन्ने तह कलंकपरिहीणे ।
न रमह य कस्स दिट्ठी अउव्वचंदे व एयंमि ॥
ता देवि ! देसु आएसं जेण तं सव्वं समीहिय संपाडेमि त्ति । तओ सा देवीए भणिया-
साहु साहु मुठ्ठ ते नायं मम चित्ताभिप्पायं । किंतु एवं सुम्मइ-
सुसहावं सुविणोयं समसुहदुक्ख सनेहलं सरलं ।
पाविजइ अचंतं पुन्नेहिं विणा न माणुस्सं ॥
असढहिययं सलजं सुसहावं वच्छलं कयन्तुं य ।
विहलुद्धरणधणं पि हु माणुस्सं होइ धनाणं ॥ ।
अनं च मयणे!-मरणं न होइ गरुयं संसारे सव्वलोयसामन्नं ।
मरणस्स वि गरुययरं जं जस्स पियं पराहीणं ॥

तो चेडीए भणिय-देवि ! सुणसु ।
अवि य- असहायस्स न सिद्धी पुनहियरस सुष्टु वि पियम ।
किं किलि(ल) तस्स न मिळू सुसहायं जम्स माणुगं ? ॥
तओ सा देवीए भणिया-जइ एवं ता मयणिए !
अवि य-को उण हवेज एसो मेइणिवलुमि पुनिमायंदो।
मम नयणकुमुयपडिवोहबच्छलो हिययआणंदो ।
ताजाणसु इमं गंतूण को वेस । गया य चेडी, समागया थोबवेलाए । भणियं
च णाए।
अवि य-- सामिणि ! इहेव नयरे स मुद्द इब्भस्स सस्थवाहस्स।
एस सुओ ललि यं गो ललियंगो नाम गुणकलिओ।।
तो इमं च निसामिऊण देवी अहिययरं तस्स समागमुच्छुगा संजाया मयणानलदाह-
परवसा य निवडिया सयणीए । तओ तक्खणं चिय केरिसा संजाया।
अवि य- परिवठ्ठमाणमयणग्गिताविया केवलं समूससइ ।
. नीससइ वलइ वेवइ हुं हुं महुरक्खरं भणइ ।
अलयवलयाई तीए घोलंति विसंठुलाइँ मुहकमले।
मउलिंति लोयणाई रंभइ सासो खलइ वाणी ॥
निदहइ हारवलयं पि थोरथणवद्वसंठियं तीए ।
पवणो वि सुसइ देहं कमलिणिदलसिसिरजलकणिरो॥
पीलेइ य नियदेहं भुयाहि नीससइ दीहनीसासं ।
पवणं पि समालिंगइ तीए दिसाएँ पवायंतं ॥
तं चिय दिसं पलोयइ पम्हलमउलिंततारनयहिं ।
संजूरइ नियदेहं रूसइ य [स]याण पुन्नाण ॥
इय सा तमपेच्छंती पुणो पुणो मोहमुवगया हसइ ।
आसासिजइ नवरं पुणो वि सा संगमासाए ॥
• तओ एयावत्थं च तं देविं दवण मयणियाए भणियं ।
‘अवि य- अवलंबसु धीरत्तं मुंच विसायं च मुज्झ मा देवि!।
आणेमि तुज्झ दइयं नियजीयं जइ वि दाऊण ॥
तओ 'आणेमि तुज्झ दइयं ति समायनिऊण समासासियहिययाए भणियं देवीए ।
. . अवि य - जा जा हि वच्च तुरियं मयणे! जा जीवियं न निग्गमइ ।
पच्छा किं लद्धेण वि पिएण मम आउए खीणे ॥
दिजइ हत्थालंबो मयणे ! मा एत्थ तं चिरावेसु ।
सो च्चिय एक्को सुयणो जो विहुरे होड निम्भिच्चो॥

१४
तओ एवं च भणिया गया तुरमाणा दासखेडी । दिट्टो य सो जुवाणो । निवेइयं च सर्व
देवीसंदिटुं । दसणसमुन्भवविधाराइयं च साहियं तस्स सयलं ।
अवि य- सा तुह विरहानलंडाहसोसिया सुयणु जं न परिवडइ ।
तं तुह संगमआसाविलोहिया मज्झ बयोणं ॥
ता तह कीरउ सुपुरिस ! जह सा मयणाहिणा सुयणु डका ।
तुह संगमागएणं पन्नप्पड़ तक्खणं बराई ।
इमं च निसामिऊण भणियं ललियंगेस---
अवि य- आणंदिओ इमेणं देवीनेहेण सुयणु अच्चतं ।
तुम्हावलोयणेण य किंतु निसामेहि परमत्थं ।।
तीए भणियं-किं तं ? तेण भणियं ।
अवि य- किं धरणिगोयरेणं अहिलसिया सुयणु जह व ससिरेहा ।
पाविजइ अच्चंत निउणेण वि केण वि नरेण ।।
तह जीए देसणं पिहु अपडइन कह व पुनरहियाण ।
पाविञ्जइ अच्चंतं कह सा अम्हेहिं पसयच्छी ॥
तओ चेडीए भणियं - एवं एयं । किंतु-
अवि य-जं सुयणु तुमे भणियं सहायरहियाण होई तं सव्वं ।
जो उण सहायसहिओ किं तस्म न एत्थ भण सिद्धं ॥
ता अच्छ तुम वीसत्थो, मम एसो सयलो वि भारो। पडिवन्नं च तेणिमं । गया य
चेडी। कहिओ य चेडी(देवी)ए एस वुत्तंतो।
अवि य- अहिलसइ को न तं सुयणु एत्थ भवर्णमि जइ वि देविंदो ।
ता अच्छसु वीसत्था सो तरुणो तुह बसीओ।।
तओ देवीए भणियं । अवि य-
__पाविजइ अचिरेणं दुलहं पि पियं न सुयणु संदेहो ।
[] मयणे सुपसन्ना जेसिं गोरिव्य अचंतं ॥
तओ इमं च भणिऊण दिन्नं पारिओसियं तीए । जायाओ य तस्स पवेसणोपा[4] -
पओगपराओ। तओ य एयम्मि य अवसरे समागओ सरयसमओ कोमुइमहूसवो।
अवि य- जायम्मि सरयसमए कोमुइवारम्मि को न परिमुइओ।
मोतूण झाणसज्झायवावडे साहुणो एक्के ।
तओ एवं च सरह कोमुइमहूसवे सयलो वि नायरजणो पत्तो विविहकीलासु कीलिउं ।
अत्रि य- सयलो वि नायरजणो कोमुइवारंमि विविहकीलत्थं ।
पमुइयमणसो पत्तो उजाणे नंदणवणमि ॥

तो राया वि सअंतेउरो पयट्टो कीलानिमित्त तमुजाण ।
· अवि य-अंतेउरपरियरिओ सग्गे इंदो व्व पमुइओ मणसा।
___ उभिन्नपुलयरोमंचकंचुओ निग्गओ राया॥
महादेवी वि 'मम सीसे वेयणा बाहिउँ पयत्ता, अओ गंतुं न तरामित्ति भणिऊण ठिया
न पयट्टा कीलत्थं ति । तओ एवं च जाणिऊण विवित्तं पवेसिओ सो महादेवीहिययणंदणा-
नंदणो जुवाणो केणइ पओएण मयणाए देवीए वासभवणं ति । इओ य राया किल महादेवीए
ललियाए महासीसवेयणा बाहिउँ पयत्ता। तओ महामाणसदुक्खवेयणाभिधाइयहियओ अत-
क्किओ चेव सयलपरियणेण नियत्तो उजाणाओ अविनाओ य पवत्तो ललियावासभवणं
समारुहिउँ । तओ समासन्नीभूओ य कह कह चि नाओ मयणाए । सिटुं च णाए महादेवीए
रायागमणं । तओ अन्नो [न] को वि अप्पसंरक्खणोवाओ, [अओ] भयभीयाहिं संरक्खणत्थं च
तस्स निहित्तो ताहि पाउक्सालयकूवे ललियंगो।
अवि य- ताव पिओ होइ जणो जाव न वसणं समेइ मज्झेण ।
वसणमि समावडिए कि कीरइ सुट्ठ वि पिएण ॥
भणियं च - सुनिबद्धबंधणाई सहावघडणाए जइ वि घडियाई।
वसणंमि समावडिए सच्चं विहडंति पेमाई।
ताव चिय होइ सुहं जाव न कीरइ पिओ जणो को वि।
पियसंगो जेण कओ, दुक्खाण समपिओ अप्पा ॥
असुइचिलिच्चिलमलिणे, किमिसयसंताणफिफिसदुगंधे ।
पाउक्खालयकूवे, पडिओ दुमे(म्मे)झपउरंमि ॥
तओ चितियं पयत्तो।
अवि य - हा कह एत्थ अउत्तो दुमे(म्मे)ज्झचिलिच्चिलंमि अयडंमि ।
बीयं जोणि व्य अहं संपत्तो पुन(न)परिहीणो॥
अह वा - परदार[स्स ?] फलं मे इहेव जम्मंमि पावियं एयं ।
जं अप्पणा विरइयं तं भुंजसु संपयं जीव ! ॥
भणियं च-परदारं चिय अइभीमविसमदोसायरं महापावं ।
उभओवक्खदुहयरं भवनिग्गमवजपायारं ॥
इह लोगंम्मि य अइदुक्खकारयं बंधवहणसंजणणं ।
वेराणुबंधजणयं लोगम्मि य गरहियतरं च ॥
अनं च- पाउक्खालयसरिसे मुत्तासुइपूइगंधचीभच्छे ।।
को रमइ जाणमाणो इत्थीदेहमि दहमले ॥

भणियं च -- मंसहिरुहिरमजावसपूड़पुरीसपूरियसरीरे।
बहिचंदणचचिक्कियमुत्तासुइभरियकलसे व्व ॥
को जाणतो रायं करेइ एवंविहे इह सरीरे ।
उन्नयपुहन्न(१)मासे खीणे य सिरावणद्धे य ।।
ता जइ कह वि हु होजा इस्स] अयडस्स निग्गमे(मो) मज्झ ।
ता अलमलं ति भोएहि सन्चहा मज्झ पञ्जतं ॥
तओ इमं च परिचिंतयंतो तत्थ अच्छिउं यवत्तो । ताओ वि तस्स भुत्तसेसं पक्खियंति
आहारं । परिभुजइ य सो तं छुहाए किलामियसरीरो । जओ-'छुहासमा वेयणा नत्थि' ति ।
भणियं च-पंथसमा नत्थि जरा, दालिद्दसमो पर(रा)भवो नत्थि ।
मरणसमं नत्थि भयं, छुहासमा वेयणा नत्थि ॥
७६
तओ इमेण विहिणा वोलीणा तत्थ बहवे मासा । समागओ पाउससमओ। तओ जल-
हरपरिमुक्कजलपूरेण य पूरियं काऊण तं पाउक्यालयकूर्व । कीलियापओगेण य निच्छदं तं
सब्धं असुइकिब्बिसं नयरनिद्धमणेण य वहिउ पवतं । तओ सो वि जलप्पवाहेण निच्छुभ-
माणो पत्तो फरिहीयातडं । तत्थ य तहाविहभावियन्वयानिओएण समुझिओ सो जलप्पवा.
हेण । वायवसमुच्छाविहलंघलसरीरो य दिट्ठो कह कह वि भवियचयानिओएणं तत्थ य समा-
गयधाईए । पञ्चभिन्नाओ भणिओ य तीए ।
अवि य- हा पुत्त ! कह इमं ते पत्त अइदारुण महावसणं ।
नरयम्भहियं मन्ने चिंतिजंतच दुहजणणं ॥
तओ साहियं च तेण सव्वं इमं बुतंतं । नीओ य तीए निययगेहं । पउणीकओ य
काढयविरेयणवमणाइहिं वेजेहिं । तओ पुणो वि वीयतइयवारं पि तेण य विहिणा पत्तो सो
तस्थ बच्चाहरकूवे महादुक्खं ।
अवि य- बीयं तइयं पि पुणो वारं अच्चु(ब्भु)हदुक्खसंतावो ।
पत्तो नरयन्भहियं अयडेयरमज्झसंपत्तो ॥
कहिओ ते दिटुंतो एयस्स य उवणयं निसामेहि ।
संखेवेण महत्थं भणामहं गुरू(रु)वएसेण ॥
अत्तित्तकामभोओ पुणो पुणो वसइ जह य ललियंगो।
तह एस होइ जीवो विसएहि विमोहिओ निचं ॥
जह देवीए संगो नायव्या तह [य] विसयसंपत्ती ।
जह चेडी तह इच्छा नायव्वा होइ विसएसु ॥
जह रायभयं जायं संसारभयं पि होइ तह एस्थ ।
कूओ य गम्भवासो मुत्तामुइरुहिरदुहपुभो ॥
७७

ता-
जं बुच्च रिय।
जह असुइष्पक्खेवो जणणीपरिणामियस्स तह होइ ।
निस्संदो नायवो पाणभाईण व्वाणं ।।
जह निग्गमण जायं कह वि हु निमणजलसमूहेण ।
जोणिदुवारेण तहा निगमणं होइ जीवस्स ।।
धाईपडियरणं जह नायच्या तह य होइ निउणेहि ।
देहोवग्गहजणणी कम्माणं संतई एत्थ ।।
ललियगो इव नाहं पाउक्खालस्स सुयणु सरिसंमि ।
गम्भंमि विसामि पुणो तुम्ह कए देविसरिसीणं ।।
अन्नं च इमं सब धम्माधम्माण जं फलं लोए ।
पञ्चक्खं चिय दीसइ तं मुद्धे जेण भणियं च ॥
अविरयडझंतागरुविसंखलुच्छलियधूमपडहच्छे ।
एक्के वसंति भुवणे निबद्धमणिनिम्मलुल्लोए ।
अन्ने विरझ्यफुफुयविर्णिमधूमोलिपूरिउच्छंगे।
जुन्ननिहोतणविवरंतरालपरिसंठियभुयंगे।
एके धवलहरोवरि भियंककरदंतुरे सह पियाहिं ।।
लीलाए गमति निसि पेसलरयचाडुकम्मेहि ।।
अन्ने वि सिसिरमारुयसीयपवेविरसमुठ्ठमि(झुमि)यदेहा ।
कह कह वि पियारा(र)हिया वाइंता दन्तवीणाओ॥
एके कंचणपडिबद्धथोरमोत्ताहलुब्भडाहरणा।
विलसंति बहलकुंकुमफँसलियवच्छत्थलाभोया ।।
अन्ने वि विसममहियलनिसम्मणुप्पन्नकिणियोंगिल्ला ।
मलिणजरकप्पडोच्छइयविग्गहा कह वि हिंडंति ।।।
एके पूरिति मणोरहाई जं मग्गिराण पणईण ।
अन्ने पुण परघरहिंडणेण कुच्छि पि न भरति ।।
इय पुन्नापुन्नफलं पञ्चक्खं चेव दीसए लोए ।
एत्तो य तव विसेसो लक्खिजइ आगमबलेण ।।
एक्के दोघदृषडानि[व] हा पाणजाणतुरएहिं ।
बच्चति सुकयपुन्ना अन्ने अणुवाहणा पुरओ ।।
एके चंदणमयनाहिधुसिणकप्पूरपरिमला निचं ।
अन्ने लायंजणटिकयं पि मन्नति छणभूयं ॥

एक्काण वित्थरिञ्जइ सिप्पीकचोलथालसंधाओ।
अन्नाण कह वि दुक्खेण पत्तपुडिया वि संपडइ ।।
एकाण पाणभोयणर्वजणसंजुत्तविविहमाहारं ।
अन्नाण नेरहरहियं दिजइ वरदडवल्लरयं ।।
एक्के पट्टसुयविविहवत्थदेवंगसुकयनेवच्छा।
अन्ने विसिन्नसाडियजरडंडीखंडपाउरणा ॥
एक्काण निसा निजइ मणिदीवसणाहचारुसयहिं ।
अन्नाण भूमिकोणे धूलीतणसलियंगाण ।।
बोहिजंति पहाए थुइमंगलवयणगीयसन्जे(दे)हिं ।
अन्ने साहिखेवं खरनिठुरदुहवयणेहिं ।।
इय पुन्नापुन्नफलं विविहं नाऊण कम्मवसयाण ।
तह प्प[वत्तह काउं जह झुंचह सव्वदुक्खाणं ।।
अन च- जरमरणरोगपउरे संसारे विसयतण्हनडियाओ।
मा पावह मुद्धाओ दुक्खाई अणोरपाराई ।
ता- अमयं व गिण्हह इमं जिणवयणं अहव कप्परुक्खं वा। .
चिंतामणि व्य अहवा सव्वेसिं आयरतरेण ॥
जओ रयणारे ब्व नदु(१) दुलहं रयणं व होइ मणुयत्तं ।
जोणिबहुलक्खकिन्ने संसारे णोरपारंमि ॥
ता एयं नाऊणं गिण्हइ भावेण जिणमयं धम्म ।
पावेह जेण अइरा सिवमयलमणतकल्लाणं॥
एयं जयंमि सारं परमं पत्तं परंपरं नेयं ।
सयलसुहाण निहाणं दुक्खाणं छेयसंजणर्य ॥
जओ नारयतिरियनरामरभवेसु परिभमइ दुक्खसंतत्तो।
जीवो जिणमयहीणो पुणो पुणो भवसमुदंमि ॥
निचंधारे नरए निच्चासुइपूइरुहिरदुग्गंधे।
निचनिरंतरजलिए बहुदुक्खदवग्गिणा कलिए ॥
खरतिक्खफरिसदुक्खे निचं चिय छयभेयपरिकलिए।
पाविन्ति अणताई दुक्खाई जिणमयविहीणा ॥
तिरिएसु य असुहाई तण्हासीउण्हमुक्खदुक्खाई।
डहणकणछेयणताडणाई तह मारणाई च ॥
१०७
१०८

जं त्रु चरि थे।
पाविन्ति अणेगाई पाणी इह के वि नरयसरिसाई।
कम्मोदएण नूणं जिणमयपरिवजिया मूढा ।।
दोहग्गसोगकलिया परिभवदारिदरोगसंतत्ता।
मणुयत्तणे वि पत्ते दुक्खाई अणेगरूवाई ॥
पाविति के वि जंतू तिव्वासुहभावकम्मजणियाई ।
जिणवयणबाहिरमई धत्था मिच्छत्तमोहेण ।।
अभिओगियकिचिसिया सुरसंपयवजिया य जायंति।
देवा वि धम्मरहिया निञ्च चिय दुक्खपरिकलिया ।
ता एवं नाऊणं संसारे केवलं परं दुक्खं ।
घेत्तव्वं पच्छयणं असेसदुक्खाण निव्वहणं ॥
जिणपवयणणिएणं विहिणा निच्च पि उजमेयव्यं ।
जइ इच्छह संसारं तरिउं तुम्मे इमं भीमं ।।
नत्थत्थ इमं मोत्तुं सरणं जंतूण दुक्खतबियाणं।
सयलंमि वि तइलोए सदेवमणुयासुरसमिद्धे ।
एयं पि के वि जंतू मिच्छत्तन्नाणरागदोसत्ता।
जिणयंदभा(भ)णियमत्थं मोहंधा इह न याति ॥
अवि य- मनति अहम्मं पि य ते मूढा एत्थ धम्मबुद्धीए ।
तं तं कुणंति बाला जं जं चिय धम्म पडिकूलं ॥
मंसं मजं सुरयं धम्मत्थं एत्थ के वि सेवंति ।
अजयाण दिति दाणं गोनंगलदारमाईयं ।।
जाणंति न उण एयं मंसाईयाणि पाणिघाएण ।
धम्मस्स विरुद्धाई विसिठ्ठजणगरहियाई च ॥
भणियं च -- एत्थ जम्हा दयागुणविसारएहिं धीरेहिं ।
जिणवयणभाविएहिं साहूर्हि पवरनाणीहि ॥
"खइयं वरं विसं पि हु खणेण मारेइ एकसिं चेव ।
मंसं पुणो वि खइयं भवमरणपरंपरं नेइ ॥
मंसासिणो नरस्स हु पारतं आउयं च परिहाइ ।
परिवड्डइ दोहग्गं दूसहदुक्खं च नरएसु ॥
मेसज्ज पि हु मंसं देई अणुमन्नई य जो जस्स ।
सो तस्स मग्गलग्गो बच्चइ नरयं न संदेहो ॥
१२१
१२३

खोकल भी है खो।
दुग्गंधं बीभच्छं इंदियमलसंभवं असुइ च ।
खइए य नरयपडणं विवजणीयं अओ मंसं ॥
सव्वजलमजणाई सब्वपयाणाइ सव्वदिक्खाओ ।
एयाइ अमंसासित्तणस(स्स) तणुयं पि न समाई ॥
जे चोरसुमिणसउणावण्हिपिसाया भूयग्गहदोसा ।
एक्केण अमंसासित्तणेण ते तणसमी हुँति ॥
मंसस्स वजणगुणा दो चे अलं नरस्स जियलोए ।
जं जियइ निरुवसग्गं जं च मओ सोग्गई लहह ।।
काऊण धम्मबुद्धी जे मंसं दिति जे य खायति ।
उमओ वि जंति नरयं तिव्वमहावेयणं घोरं ।।
मंसं पुण पयर्ड चिय दीसइ सव्वाण एत्थऽणत्थाणं ।
मूलं तह वेराण य पढम चिय कारणं एवं ॥
सुरयं च रागजणणं दोसस्स विवड्वण तहा भणियं ।
रागद्दोसा य इमे मूलं संसारचक्कस्स ॥"
इय एवं पयडो च्चिय दोसो एएहिं दीसए एत्थ ।
के वि पुण एत्थ मूढा धम्मत्थं नवर सेवंति ।।
न उण मुणिति वराया धम्मो तवनियमचरणकरणेहिं ।
अपवग्गसाहणो इह पन्नत्तो लोगनाहेहिं ।
अजयाण य जं दाणं दिजइ तं नो कयाइ तारेइ ।
उयहिनिहित्ता हु सिला अग्गसिलं उयहिममि ॥
गोनंगलमाईयं दाणं संसारकारणं नेयं ।
मूलं सव्वदुहाण मूढा एयं न याति ॥
तवनियमकिलंताणं सद्धासकारदोसपरिहीणं ।
फायदाणं भणियं सिवसुहमूलं जिणिदेहिं ॥
जे रागदोसकलिया संसारनिवासमोहिया देवा ।
परमप्पाबुद्धीए ते मूढा नवर मभंति ॥
रागद्दोसपराणं जं जं पडणाइयं इहं तेसिं ।
धम्मत्थं किल कीरइ तं तं चिय नरयगइमूलं ।।
अवि य- परमप्पा नायव्यो सिद्धो बुद्धो निरंजणो निच्चो ।
निद्ववियअट्ठकम्मो रागाईदोसपरिहीणो॥
१३८
१४०
१४२

Page 179****************************************************************************************
१५२
[१६, १७३-५७
१४४
१४८
१४९
जबु चरि!
तस्स य ज जं कीरइ, बंदणसकारपूयसम्माणं ।
तं तं सिवसुहमूल पावस्स पणासणं होई ॥
भणियं च एत्थ जम्हा दाणं ज लोयसम्मयं किंचि ।
गोइथिसुवन्नाई कुगईहेऊ महापावं ।।
जे इत्थिभूमिदाणं सुवन्नदाणं च जे पउंजंति ।
ते पावकम्मगरुया भमंति संसारकतारं ॥
बंधणताडणदमणेसु होइ गाईण दारुणं दुक्खं ।
हलकुलिसेसु वि पुहई दारिजइ जंतुधाएहिं ।।
जो विह देइ कुमारि सो विह रायं करेइ गिद्धिं च ।
रागेण हवइ मोहो मोहेण वि दुग्गईगमणं ।।
हेमं भयावहं पुण आरंभपरिग्गहस्स आमूलं ।
तम्हा बजंति मुणी चत्तारि इमाई दाणाई ॥
नाणाभयपयाणं फायदाणं च मेसज चैव ।
एए हवंति दाणे उवइट्ठा वीयरागेहि ॥
नाणेण दिव्वनाणी दीहाऊ होइ अभयदाणेण ।
आहारेण य भोगा पावइ दाया न संदेहो।
लहइ य दिव्यसरीरं साहूणं भेसजस्स दाहा(या)रो।
निरुवहयअंग(गु)वंगो उत्तमभोगं [च अणुहवइ ।
जह खेत्तंमि सुकिद्वे सुपउत्तं अब्भुयं हवइ वीयं ।
तह संजयाण दाणं महंतपुन्नावहं होइ ।।
जह ऊसरम्मि बीयं खित्तं न य होइ तस्स परिवुड्डी ।
तह मिच्छत्तमइल्ले पत्ते अफलं हवइ दाणं ॥
विविहाउहगहियकरा सव्वे देवा कसायसंजुत्ता।
कामरइरागवसगा निच्चं कयमंडणाहरणा ॥
जे एवमाइदेवा न हु ते दाणस्स हुँति नेयारा ।
सयमेव जे न तिन्ना कह ते तारिति अन्नजणं १ ॥
जे य पुण वीयराया तित्थयरा सव्वदोसपरिमुका ।
ते इंति नवर लोए उत्तमदाणस्स नेयारा ॥
जे जिणवराण धम्म करिति पडिमा य छिन्नसंगाणं ।
पूयासु य उज्जुत्ता ते टुति सुरा महिड्डीया ॥
१५१
१५५

खो हस मोउ लो।
धयपडपट्टबंधा धूयं दीयं च जे जिणाययणे।
दिति नरा सोममणा ते वि य देवत्तणमुर्विति ।।
एवंविहं तु दाणं दाऊण नरा परंपरसुहाई।
भोत्तूण देव-मणुयत्तणमि पच्छा सिवं जंति ।।
तम्हा जिणंमि भत्ती दाणं साह्रण होइ दायव्वं ।
अविरुद्धे सो धम्मो धम्मे य मई जिणुदिट्टो(ट्टा)॥
तओ इमं च एत्तियं निसामिऊण भणियं पभवेण-'अहो जंबुणाम ! एवं पुण कहं जं
सुब्वइ सोम ! सुईए।
अवि य- सव्वे वि वंदणीया देवा धम्मा य हुंति आएया।
जो जस्स को वि धम्मो देवो वा तस्स सो सेओ॥
एयं कह न विरुज्झइ जे सुब्बइ लोयसत्थईसु ।
सवण्णुवयणवित्थरभणिएण इमेण धम्मेण ।'
___तओ जंबुणामेण भणियं-'निसुणसु एत्थ पभव ! ।
.. अवि य-सव्वे न निंदणीया सेयं भजंतु बंदणीयाओ ।
गुण-दोसवियारे उण निंद-पसंसाण को संगो ॥
जे राग-दोसमूढा मारिति मरिति अप्पणा तह य ।
तेसिं तु वंदणमिमं सेयाय न होइ कीरंतं ।।
जेण पत्तं तं देवत्तं इमेण जं रागदोसमूढाणं ।
देवाणं जीवेणं अणेयसो अप्पणा चेव ॥
तह य न जायं किंचि वि इमस्स संसारदुक्खसंतरणं ।
ता एयमप्पमाणं न सव्वहा होइ आएयं॥
धम्मा पुण आएया सव्वे वि तुमेत्थ सोम ! जं भणियं ।
तं म(स?)त्थपयाणेण वि मिच्छाणं वनिओ धम्मो ॥
ता किं सो आएओ एवं अन्ने विजे विरुज्झति ।
परलोयं पइ धम्मा ते किं इह हुंति आएया॥
सव्वे विजओ एए सरायपुरिसेहिं भासिया सोम! ।
जीवोवद्दवहेऊ न सम्मया मोक्खमग्गस ॥
ता सचहा वि एए उवेक्षणीया न सोम ! आएया।
बुद्धिमया पुरिसेणं भावियजिणवयणसारेणं ॥
जो जस्स को वि धम्मो, देवो वा हवउ तस्स सो सेओ।
जं ते भणियं तत्थ वि न संगओ एस ते पक्खो ।।
२०
१

जं जस्स अस्थि इहई त तं किं तस्स होइ आएयं ।
अह भणसि एवमे[व] ता सोम ! इमं तुमे जायं ॥
कोर्ट दालिदं वा कह वि हु जइ अस्थि कस्स व नरस्स ।
तं तस्स होउ एवं आएवं सव्वकालं पि॥
एयं पि न इच्छिाइ सव्वेण वि नूण एत्थ लोएण ।
तम्हा विहडइ एवं ते भणियं सोम ! दूरेण ॥
१७४
एत्थ य सुण दिद्वंतं जह पुरिसा तिन्नि के वि नीहरिया।
निययनयराओं तुरियं दालिदोवदुया केइ ॥
१७५
चलिया य दाहिणदिसं दविणत्थं कह व देवजोएण ।
पत्ता महइमहंते रने ते भीमरोमि ।।
लोहायरो महंतो दिट्ठो रमि तेहिं सहस ति।
गहियं च तेहिं लोहं उबहिउं जेत्तियं तरियं ॥
१७७
गच्छंति जाव दिट्ठीपत्तो रुप्पायरो अह विसालो।
लोहं मोत्तूण तओ गहियं एक्केण कलहोयं ॥
लोहद्धं चइऊणं गिहियमन्नण किं पि कलहोयं ।
लोहन्नेण न मुकं न गिहियं किं पि कलहोयं ।।
१७९
मुंचह एयमसारं भणिया पढमेण दो वि ते पुरिसा ।
लोहं गिण्हह रुप्पं महन्तमोल्लं इमं जेण ॥
भणियं च ताणेकेणं मुकं अलु अयस्स मे सुयणु !।
अद्धं पुण कह सुंचउ अदूरं जेण मे बूढं ॥
१८१
तइएण वि सो भणिओ लोहं मुंचामि कहमहं एयं ।
दूराओ जं चूह भारकिलंतेण देहेण ।।
चलिया पुणो वि तिनि वि पत्तो अह तेहिं आयरो अन्नो।
रन्नंमि भमंतेहिं उत्तत्तसुबन्नपडिपुनो।
गहियं पढमेण तओ रुप्पं मोत्तूण कंचणं विउलं। .
समभायाइ तिन्नि वि बीएणं नवरि गहियाई ।।
तइएण पुण न मुक्कं तं लोह नेय कंचणं गहियं ।
पढमेण तओ भणिया ते दो वि सायरं पुरिसा ।।
मुंचह एयाई तुमे गिण्हह एयं सुवन्नपब्भारं ।
पावेह जेण दोनि वि लाहं हियइच्छियं विउलं॥
१८४

एक्केण तओ भणियं तिन्नि वि गहियाई मे तिभायाई। .
दूरं मे व्हाई गुंचामिह सव्वहा कहणु ।।
तइएण पुणो भणियं लोहं मुंचामि कहमहं एयं ।
दूराओ जं वूहं भारकिलतेण देहेण ॥
एवं बहुहा भणिया ते न य गिण्हंति कंचणं जाहे।
ताहे सो निविण्णो तेसिं उवएसदाणस्स ॥
ते आसाइयलाभा तिन्नि वि बलिऊण निययनयरंमि ।
पत्ता कालकमेणं नियनियगेहेसु य पविट्ठा ॥
पत्तो पढमो रिद्धिं बीओ वि य मज्झिमं न उण तईओ।
एयस्स उवणयमिमं सुण दिद्वंतस्स तं सोम !॥
जे ते तिण्णि मणुस्सा जीवा ते हुन्ति एत्थ नायव्या ।
नामेहिं पसिद्धेहिं इमेहिं जह तह निसामेह ॥
पढमा सम्मदिट्ठी बीया पुण सम्म-मिच्छदिट्ठी य ।
तइया य मिच्छदिट्ठी नायव्वा हुंति जह संखं ॥
अडवी उण नायव्या संसारमहाडवी इमा भीमा ।
हिंडंति कम्मवसगा इमीए एए चिरं जीवा ॥
दालिदं नायव्वं कम्मं जीवाण दुक्खसंजणगं ।
हिंडंति तेण एए संसारमहाडवीभीमं ॥
ते आगरा य तिनि वि मिच्छं मीसं च होइ सम्मं च ।
एएसिं तु फलाई हुंति य लोहाइसरिसाई ॥
सम्मत्तं जिणधम्मे पाउन्भूयंमि होइ जीवस्स ।
मिच्छत्तं नायव्वं लोइयधम्मेसु सब्वेसु ।।
मीसं पुण पडिवाइ जिणमइए लोइए यजं भावे ।
जीवो तं नायव्वं कम्माण गुरुत्तणेणेवं ॥
सम्मत्तस्स य भावो सुदेव-मणुयत्तण लहइ जीवो।
अन्ने नेव्वाणसुहं अचिरेणं पावए एसो ।
सम्मामिच्छत्तेणं साहेइ इमाइं दीहकालेण ।
सम्मत्तपुव्वगाई तेसिं मूलं इमं जेण ॥
मिच्छत्तण जीवो विमुहो चिय होइ मोक्खमग्गस्स ।
जेण इमै असुहाणं मूलं कम्माण सव्वेसि ॥
१९४
१९५
...
AAP-
२०१..

जंबु च रियं ।

जओ जिणवयणं-
एयस्स पुण निमित्त मिच्छत्तं अविरई य अन्नाण।
जोगा तहा कसाया हुंति पमाया य नायव्वा ।।
ता कह सेओ लोहागरो व्व इह तइयपुरिससरिसाण ।
जीवाणेस कुहम्मो होइ कुदेवो व्व जुत्तीए ।
ता सोम ! कह विरुज्झउ एवं सबन्नुइट्टदिट्ठीए ।
सव्वं पि जओ मिच्छा कुदिट्ठदिट्ठीहिं इह दिट्ठी ॥
२०४
अहवा फुडं विरुज्झइ मिच्छादिटुं कुदिदिट्ठीहिं ।
सव्वन्नुणा न एवं अविसंवायाओं भावाणं ।।
ता मुंचसु असगाहो कुदिट्ठदिट्ठीहिं जो इमो दिट्ठो।
पडिवज सम्मभावं जइ इच्छसि अप्पणो सिद्धिं ॥
संभूय सम्मभावो विगलियमिच्छत्तदंसणो सहसा ।
सोऊण इमं प भ वो पणिवईओ जे बु चलणेसु ।
२०७
परिओसनिब्भरमणो सहरिसपगलंतनयणबाहजलो।
रोमंचकंचुयंगो एवं भणिउं समाढत्तो॥
सामि ! तए उद्धरिओ भीमावर्तमि भवसमुइमि ।
निवडतो नाऊणं जिणवयणालंबणं मज्झ ।
मोत्तूण जिणे तह साहुणो य सरणं तुम पि मोत्तूण।
अन्नो को वि न विजइ मज्झं संसारभीयस्स ॥
२१०
तओजंबणामेण भणियं-'पभव ! किच्चमेयं भवियाणं जिणवयणदिवीए उवलद्धपुनपावाणं ।
जओ. विसमो एस संसारो । बहुदुक्खाओ नरएसु वेयणाओ । अच्चंतदुल्लहो जिणयन्दपणीओ
एस संसारुत्तरणवरमग्गो। दुप्परिपालो संजमगुरुभारभरो बंधणायारो घरनिवासो। नियलाई
दाराई महाभयमन्ताणं । बहुदुक्खदुक्खिया जंतुणो । सुसुंदरो धम्मोवएसो । न सुलहा धम्मा-
यरिया। तलग्गलग्गं माणुसत्तणं । विवागदारुणा विसओवमा भोगा । नरयगइमूलं परधणा-
वहरणं । महादुक्खहेऊ पाणिवहो। ता इमं जाणिऊण गिण्हसु सम्मत्त । पडिवञ्जसु साहुदक्खिन्न ।
निसेवसु मोक्खपहसाहणाई चरणकरणाई।'
तो इमं च निसामिऊण भणियं पभवेण-'कह पुण जंबुकुमार! एस मोक्खो अम्हारिसेहिं
साहियव्यो । को वा इमस्स पसाहणमग्गो, केरिसं वा तत्थगयाणं सुहं' ति ।
____ तो इमं च निसामिऊण भणियं जंबुकुमारेण-'सोम ! सोहणं ते पुच्छियं, ता निमुणसु
इम ति।
अविय- अस्थि अवंती विसए उजेणी नाम पुरवरी पयडा।
मरनाहो प उ म र हो देवी कमल पहा तस्स ॥

सो ल स मो उद्दे सो।
तत्थथि धण भिहाणो सत्थाहो दसदिसीसुविक्खाओ।
कारुणियो] दयजुत्तो धम्मिट्ठो सयलगुणकलिओ॥
सो अन्नया कयाई भंडं भरिऊण रयणदीवमि ।
संपत्थिओ महप्पा नवरं चिंतेइ हियएणं ।।
इह पुरिसेण सयं चिय नियकुलअहिमाणमुबहतेण ।
सपरोवयारकरणे पयट्टियव्वं सया कालं ।।
दारिददोसदुक्खाभिओगपरिपीडिओ जणो एत्थ ।
परिवसइ छुहकतो निचं परपेसणासत्तो॥
ता मोएमि इमाओ बहुदुक्खदरिददोसनियराओ ।
आरोवेमि इमं से निरुवहयसुहालए ठाणे ॥
भणियं च-पहुमित्थत्थे (?) जीयं रूवं तारुनयं च दइयाए ।
विहलुद्धरणे य धणं जस्स गयं किं गयं तस्स ।।
जओ सुबइ य-
रूवेण किं गुणपरकमवजिएण अत्यैण किं किविणहत्थगएण लोए।
नाणेण किं बहुजणाणुवगारएण, मित्तेण किं वसणकञ्जपरंमुहेण ॥
तहा तणलग्गविसमसंठियपवणाहयसलिलबिंदुसरिसेण ।
विहवेण जइ विढप्पइ थिरो जसो किं न पजत्तं ॥
चिंतेऊणं एवं कया य उग्घोसणा तहिं नयरे । ।
धण नाम सत्थवाहो निवसइ जो एत्थ नयरीए ।
सो एस र य ण दी व मि पत्थिओ सि व उरिं महानयरिं।
जो वच्चइ सह तेणं तस्स य सो भलइ सव्वेण ।।
सोऊण इमं ताहे बहुओ संपत्थिओ जणो तत्थ ।
सो तेसिं मिलियाणं परिकहिओ पंथगुण-दोसो ।
भो भो निसुणह लोया ! अववाओ मा भविस्सए मज्झ ।
मा मा अयाणमाणा वसणं पावेह तुम्हेत्थ ॥
अडवी तत्थ महंता सि व उरि नयरीए अंतरालंमि ।
पंथा य दोनि तीए समुजओ तह य वंको उ॥
वंकेण तत्थ बहुणा गम्मइ कालेण सुहतरागं व ।
उव(स.)रइ सो वि अंते समुजगं नवर जं पंथं ॥ .
इयरेण गम्मइ दुहं लहुं च सो जेण विसमतणुओ य ।
ओयारे चिय घोरा बग्घा सीहा य निवसति ॥

३
पाएण ते वि दोनिवि कह वि पमाएणं पंथभट्ठाण ।
लग्गति न उण पंथे वचंति य जाव अवसाणं ॥
रुक्खा य तत्थ एगे मणोरमा बहलपत्रलच्छाया ।
तेसु न बीससियव्वं छाया चि य मारए तेसि ।।
परिसडियपंडुपत्तेसु नबर रुखेसु बीसमेयव्यं ।
एकं तत्थ मुहुर्त पुणो वि पंथमि गंतव्वं ॥
बहवे य तडनिविट्ठा रूवस्सी तह य महुरवाया य ।
सदंति तत्थ पुरिसा तेसि वयणं न सोयध्वं ॥
मोत्तव्या न सहाया खणं पि एगागिणो अवस्सभयं ।
अस्थि दुरंतो य तहिं पंथमि दवानलो बोरो॥
जयणाए सो दवग्गी पमायरहिएहिं येझवेयव्यो।
अणविज्झाणो नियमा पञ्जलिऊणं डहइ पुरिसं ॥
पुरओ वि तुंगसेलो पमायरहिएहि सो विलंघेव्यो।
नियमेण होइ मरणं तमलंधताण पुरिसाण ॥
पुरओ वि कुडिलगुहिरा वंसकुडंगी पयत्तजुत्तेहिं ।
लंधेयव्वाऽवस्सं बहवे अविलंधणे दोसा ॥
खड्डोलओ य तुच्छो तस्स समीवे म णो र हो नाम ।
अच्छइ निच्चुवविट्ठो पूरेह इमं भणइ विप्पो ॥
सो य न पूरेयब्बो पूरिजंतो य जाइ वित्थारं ।
पंथस्स य पलिभंगो बयणं पि न तस्स सोयव्यं ।।
अत्थि पुणो दिव्वाई किंपागफलाई सुरहिपिकाई ।
जीयहराई फलाई ताई पि विवजणीपाई।
घोरा महाकराला अत्थि पिसाया य तत्थ बावीसं ।
निचं चिय गसणपरा जेयव्वा ते पयत्तेण ॥
विरसं च भत्तपाणं भुजेयव्वं च जाइउं निचं ।
बोढव्वं दो जामे रयणीए पच्छिमे पढमे ॥
न कयाइ अप्पयाणं कायव्वं निच्चमेव वोढव्वं ।
एएण नवर विहिणा खिष्पं लंधिञ्जए अडवी ॥
पाविजई अञ्चत गंतु दोगचसयलपरिहीणं ।
सव्वुत्तमसुहवसहिं सिग्ध चिय सि वपु रिं ताहे ॥
२३६
२३७
२३८
२३९
२४०
Amar
२४१

२४२
२४३
२४४
२४५
२४७
२४८
तस्थ न जरा न मच्चू न वाहिणो नेय सयलसंतावा ।
अचंतव्वाबाहं होइ सुहं सयलकालं पि ॥
एवं च तेण सिटे उच्चलिया के वि सरलपंथेण ।
अन्ने पुण ऽन्नयरेण तेण समं पंथिया वहवे ।।
पुरओ य वच्चमाणा मग्गं दावेइ सयललोयाणं ।
संलिहइ अक्खरेहिं सिलासु पंथस्स दोस-गुणा ।।
एवं जे तेण समं सयलसमाएसकारिणो चलिया ।
ते तेण समं पत्ता अचिरेणं तं पुरि पवरं ।।
पाविति ते वि नूणं जे चिय गच्छंति तस्स मग्गेण ।
लिहियं अणुसरमाणा दोसे वजेति जत्तेण ॥
जे उण तस्सुवएसे न वट्टिया नेय वट्टइस्संति ।
बटुंति नेय अहुणा ते न य पत्ता न पाविति ॥
दव्याडवीए एवं संपइ भावाडवीए जोडेमि ।
एयं चिय अक्खाणं संखेवणं जहा कमसो॥
जो तत्थ सत्थवाहो सो अरहा तिहुयणेक्कदिवसयरो ।
केवलपईवपयडियपरमत्थपयत्थवित्थारो॥
जम्मजरमरणसलिले मिच्छत्ताविरइदरपायाले।
भीसणकसायवत्ते दुल्लंघे सोमगंभीरे ॥
रागदोससमीरणविक्खोभियवीईतरंगकल्लोले ।
सोगाइदुट्टमच्छे संजोगविओगविक्खोमे ।।
पवरमणोहरकूले सुदीहसंसारसायरे घोरे।
दणं भममाणा दुक्खत्ते पाणिणो बहवे ।।
सपरोवयारकरणेकवच्छलो तिहुयणेकहियजुत्तो।
गंभीरोदारो चासबो व्य परमत्थकुसलो य ।।
एए उद्धरिऊणं इमाओ भीमाओ भवसमुद्दाओ।
आरोवेमि सिवपुरि अञ्चंतेगंतसुहठाणं ।।
एवं परिकलिउणं सरिसा उग्घोसणाए धम्मकहा ।
सम्वेसि सत्ताणं परिकहइ हियस्थबुद्धीए ॥
सत्थियपुरिसा जीवा अडवी य भवाडवी इमा नेया।
सरलपहो जइधम्मो सावयमग्गो भवे इयरो॥
२४९
२५०
Pos
२५१
२५२
२५३
२५४
२५५
२५६

पप्पपुरं पुण मोक्खो हरि-पुल्ली हुँति राग-दोसा थ।
निहणंति ते वि जीवं मोक्खं पइ पत्थियं दोवि ॥
न मुयंति मग्गचारं जा पत्तं केवलं वरं नाणं ।
इत्थीसंसत्ताओ वसहीओ सीयला रुक्खा ।।
परिसडियपंडुपत्ता रुक्खा सुद्धाओ हुंति वसहीओ।
मग्गतडट्ठा पुरिसा पासंडी ते मुणेयव्वा ॥
तह सत्थिगा य साहू कोहो य दवानलो भुणेयब्यो ।
सेलो य होइ माणो वंक(स)कुडंगी भवे माया ॥
खड्डोलगो य लोहो पूरिजतो य जाइ वित्थाएँ ।
इच्छामणोरहादओ किंषागफलोवमा विसया ॥
बावीसं पि पिसाया परीसहा विरसभोयण भिक्खा ।
दोसेहिं विष्पमुक्का उबलद्धा भमरवित्तीए ।
अपयाणगं तु निच्च नायव्वं संजमे समुच्छाहो ।
जामदुगे सज्झाओ कायव्यो निच्च कालं पि॥
एवं नित्थरिऊणं भवाडविसयलकम्मपरिमुका।
जीवा निव्वाणपुरे पाविंति अणोवमं सोक्खं ।।
जे सहरूवरसगंधफासपरिमोहिया इमं पंथं ।
मोत्तूण उप्पहेणं वच्चंति नरा कुबुद्धीया ॥
ते पुण हिंडंति इमं अणोरपारं सुदुत्तरं घोरं ।
सयलदुहाण निहाणं भीमं संसारमयरहरं ॥
२६६
एत्थ जिणवयणपोयं मोनूण तरंडयं न उण अन्न।
तस्सेय जेण वयणं होइ अवंझं अगाराओ॥
२६७
भणियं च-रागाओ दोसाओ मोहाओ वा भणेइ अलियाई।
___जस्स न एए दोसा भण अलिए तस्स को जोगो ।
ता सव्वहा आएवं सजुत्तिमत्ताओ इमं जिणवयणं ।
भणियं च-जुत्तीखमं च वयणं कोहकसायाइसूडणं परमं ।
हिंसाइदोसरहियं परमपयनिसेवणं गुज्झं ॥ ।
तहा पहव ! दुल्हं च इमं जिणवयणं । जओ भणियं-
घणघाइचउक्कयंमि भवणमूलभूयए, रागाइसमुब्भवंमि खीणमि असुहकम्मए ।
उल्लसिए केवलंमि सयलपयत्थसाहए, उवएसो जो जिणाणतं पावेइ सउनओ ॥ २७०
२६४
२६९

सो लस भी उ है सो।
ता एयं नाऊणं संसारमहाडविं दुरुत्तार।
उज्जयपहेण लग्गह जिणभणियविहाणुसारेण ।।
परलोयगमणनेवाणसाहणं जंजिणेहिं उबटुं ।
गिण्हह वरपच्छयणं पुणो वि माणुयत्त दुलहं॥
भणियं च- माणुसत्ताओ पब्बडो बुड्डो संसारखायरे।।।
दुक्खेण लहइ पाणी माणुसत्तं पुणो पुणो ॥
चिट्ठउ ता मणुपत्तं कह वि किलेसेण एत्थ संसारे।
जोणिबहुलक्खपुल लमह बेइंदिचत्तं पि ।
जओ एसो पुढविकाए असंखकालं पि निवसए जीवो ।
चिट्ठइ असंखगुणियं आउकाए पुणो वेस।।
तेउकाए वि तहा वाउंमि वणस्सइंमि य अणते ।
कायट्टिईऍ एवं पवाहपेक्खाए अक्खायं ।।
कह वि तुलग्गेणेवं इमाण कायाण उप्फडेऊण ।
संपावइ बेइंदियभावं तसकम्मउदएण ॥
परिवाडीए एवं लहई पंचिंदियत्तणं जीवो।
लद्धे वि तंमि एवं मणुयत्तं दुल्लहं होइ ॥
जह रयणं मयरहरे पन्भर्से दुल्लुहं पुणो होइ ।
एवं पुणो वि जम्मो सुदुल्हो मणुयजाईए ॥
भणियं च- चोल्लगपासगधन्ने जु(जू)ए रयो य सुमिणचके य ।
चम्मजुगे परमाणू दस दिटुंता मणुयजमे ॥
वित्थरभयाओ न मए दिढता एत्थ विरड्या एए ।
तह सुयसिद्धताओ सस्यणीया जिमलधिइहि ॥
एवं चिमेण विहिणा दुल्लहलंभ पि कह वि लहिऊण ।
धम्मस्स साहणाई खेत्ताईयाई न लभेइ ।।
माणुस्स-खेत्त-जाई-कुल-रूवारोगमाउयं बुद्धी।
समणोग्गह-सद्धा-संजमो य लोगमि दुलहाई ॥
नाऊण एवमेवं संसारे दुल्लह मणुयजम्मं ।
धमंमि समुच्छाहो कायब्बो अप्पमत्तेहिं ।।
भणियं च - जोणीसहस्साणि बहूणि गंतु, चिरस्स लभ्रूण य माणुसत्तं ।
सुहावहं जे न चरति धर्म, नरा हु ते अप्पयसत्तुभूया ॥
२७८
२७९
२८०

खु धरि ।
[१६, २८६-३००
खेत्ताईसुविसुद्धे द्धे मणुयत्तणे वि अइदुलहं ।
संसारसमुद्धरणं जिणिंदवयणामयं एयं ॥
भणियं च- रयणायरं पि पत्तो रयणाई पवरसोक्खसाराई ।
जह विरलो चिय पावइ, तह मणुयत्ते वि जिणधमो ॥
२८७
अइदुल्लहे वि य इममि जइ कुणइ संजमुच्छाहं ।
ता सहलं चिय सव्वं अन्नह किं तेण लद्धेण ॥
लद्धं अलद्धपुव्वं जिणवयणं भवसएहिं बहुएहिं ।
लद्धं पि अलद्धसम जं न कयं जं जहा भणियं ।।
भणियं च एत्थ कविणा जिणिंदवयणमि भावियमणेण ।
तं पह व ! निसामिजउ साहिप्पंतं समासेण ॥
एक नयणं तच्चिय जिणवरमग्गं न चेव पावंति ।
अवरे लद्धे वि पुणो संदेहं नवर चिंतिति ।
अन्नाण होइ संका न याणिमो कह व हो ज] से धम्मो। .
अवरे भणंति मूढा सब्बो धम्मो समो चेव ॥
२९२
अवरे बुद्धिविहणा रत्ता सत्ता कुतित्थिसत्थेसु ।
के वि पसंसंति पुणो चरग-परिव्वायदिक्खाओ ।
२९३
अवरे जाणंत च्चिय धम्माधम्माण जं फलं लोए ।
तह वि य करिन्ति पावं पुन्वजियकम्मदोसेण ।।
२९४
अवरे सामन्नं चिय पत्ता घणरागदोसमूढमणा ।
पेसन्ननियडिकोवेहिं भीमरूवेहिं धिप्पंति ॥
अन्ने भवसयदुलहं पावेऊणं जिणिंदवरमग्गं ।
विसयामिसमूढमणा संजमजोए न लग्गति ॥
२९६
न य इंति ताण भोगा न य धमो अलियविरइआसाणं ।
लोयाण दुन्नि चुक्का न य सग्गे खत्तियकुले य ॥
२९७
अवरे उण नाणेणं सव्वं किर जाणियं ति अम्हेहिं ।
पेच्छंत चिय दड्डा जह वंगुलया वणदवेण ॥
अवरे तबगारविया किर किरिया मोक्खसाहणी भणिया ।
उज्झति ते वि मूढा धावंता अंधला चेव ॥
इय बहवे जाणंता तह वि महामोहपसरभरमूढा ।
न कुणंति जिणवराणं आणं सोक्खाण संताणं ॥
२९५
3००

सो ल स मो उहे सो।
ता पत्ते मणुयत्ते धम्मे य जिर्णिदभासिए विमले ।
उज्जमियव्वं सब्वायरेण विसए विमोत्तूण ॥
मणुयत्तणं च जाणसु ओसाजललवतुसारसमसारं ।
खणदिनविहवं वाहिसयसमाउलं निच्च ।।
वहिरम्मं दीसंतं अभितरअसुइपूइपडिपुग्नं ।
दुग्गंध वीभच्छं नवसोत्तचिलिचिलचिलीणं ॥
खणसोहियरमणीयं खणमणहररूवजोव्वणविलासं ।
खणरिद्धिदेहजीवियपरिसंठियअसुहपरिणामं ॥
नाऊण चचलमिमं आउं तह जोव्वणं च जीयं च ।
जुवईण य असुइत्तं देहस्स य भंगुरत्तं च ॥
काऊणं समभावं अविहिंसालक्खणं जिणक्खायं ।
गिण्हह य धम्मरयणं परलोयहियं पयत्तेण ॥
मा मुज्झह घरवासे इमाण किंपागतरुफलसमाणं ।
अंतेसु दारुणाणं तुच्छाण कएण विसयाणं ॥
जओ- देहस्स उप्पत्ती एवंविहा बनिया समयन्नूहिं-
रसरुहिरमंसमेओ अट्ठी मजा य सुकथाऊ य ।
देहस्स य उप्पत्ती एसा कि तत्थ राएणं ।।
पञ्चक्खं चिय दीसइ नवसु विसोत्तेसु असुइनिञ्जासो।
वहिरंतगलंतमलो निचं असुमो दुरहिगंधो॥
जं चिय कुंकुमचंदणकप्पूरसुयंधपरिमलायड्ढें ।
तं होइ असुइगंधं देहविलग्गं खणद्धेण ॥
सिंभो लाला वयणे सिंघाणो नासियाए नीहरइ ।
नयणे सुदूसियाओ कनेसु मलो दुरहिगंधो ॥
मुत्तपुरीसाईयं सेफा वाणाइसु (१) सव्वेसु ।
नीसरइ दुरहिगंधं वीभच्छं लजणीयं च ।।
तं पि जराअकंतं पयडियवलिपलियनहरसमजालं।
विगलियदसणं पयडट्ठियं च ओहोइ हासणयं ॥
थरहरइ सिरं कंपति हत्थया गलइ नासियाविधरं ।
चुकइ दिट्टी न सुणंति कन्नया खलइ वाया वि ॥
तं चेव इमं देहं अन्नहरूवं जराए संजायं।
पायडियकलिकपहं पायडवयणं दुगुंछणियं ॥
३०८
३१२

भणियं च-चच्चरनिरंतरुन्भडजचजणजलपसाला जेनि।
परिणाभिउं कालवसेण ते वि कह पंडुरा जाया ॥
रतंतधवलपम्हलसललियभूमंगतरलताराई ।
नयणाई गलंति विहीवसेण जरछअगेहं व ।।
जे सव्वसत्थसललियमहरिहवाकव्वसुइगुड्या।
कन्ना दुप्पुत्तजुवाणय व्न अभियं पि नि(न) सुणिति ॥
३१८
जे वि समसहियनिद्धनिम्मललक्लारसरायरंजियच्छाया(?)।
दीसंति पविरला सअण व्व दंता दुरालक्खा ॥
जा विविहकलाकोसलपणईयणगुणमणोहरा वाणी ।
सा मुद्धयकठपरिक्वलंतखलियम्सरा जाया॥
जं समयनाभिपुर्व दिलु चवलाहि ताहि तरुणीहि ।
चलणजुयलं नमिजइ तं पिय गुरुभत्तिराएणं ।।
३२१
वयणं वाहाजुयलं अणोवनं विषयनेहपडिबद्धं ।
कह विहिवसेण जायं धुणक्वाभिनक व ।।
३२२
इय ते सोयति नरा नारायणसरिसया वि जियलोए ।
जे पढमं चिय न कुणति मोक्खहेउं तबच्चरणं ।।
३२३
अहवा बालाईसुं दुहाई जीवस्स दससु वि दसासु ।
अच्छउ पुण विद्धत्ते देहेण विगल्लपुरिसस्स ॥
३२४
भणियं च- बाला किड्डा भंदा बला य पम्हा य हायणिपर्वचा।
पब्भारमुम्मुही सायणी य दुसमा य कालदसा ।।
जायमेत्तस्स जंतुस्स जा सा पढमिया दसा।
न तत्थ सुह-दुक्खाई बहुं जाणइ बालया।
३२६
बीयं च दसं पत्तो नाणाकीलाहिं कीलई ।
न तत्थ काम-भोगेहि तिचा उप्पजई मही ।।
३२७.
तइयं च दसं पत्तो पंचकामगुणे नरो।
समत्थो भुजिउं भोए जइ से अस्थि घरे धुवा ॥
३२८
चउत्थी उ बला नाम जं नरो दसमस्सिओ।
समत्तो(त्थो) सत्तिं दंसेउं जइ होइ निरुवदुओ।
३२९
पंचमी उ दसं पत्तो आणुपुबीए जो नरो ।
इच्छियत्थं व चिंतेइ कुटुंबं चाभिकंखइ ।।
३२५

सो ल स मो उहे सो।
छवी ओमहायणी नाम जं नरो दसमस्सिओ।
विरजई य कामेसु इंदियत्थेसु हायई ॥
सत्तमि च दसं पत्तो आणुपुबीए जो नरो।
निठ्ठहइ चिकण खेलं खासई य अणिक्खणं ।।
संकुइयवलीचम्मो संपत्तो अहमी दसं।
नारीणमणभिप्पेओ जराए परिणामिओ॥
नवमी उ मुम्ही नाम जं नशे दसमस्सिओ।
जराघरे विणस्संते जीवो वसइ अकामओ ॥
हीणभिन्नस्सरो दीणो विवरीओ विचित्तओ।
दुब्बलो दुक्खिओ वसइ संपत्तो दसमं दसं ॥
ता सव्वहा वि दुक्खं नत्थि सुहं कि पि एल्थ संसारे ।
इय नाऊणं एयं मा मुज्झह किं पि मुद्धाओ ॥
तओ इमं च एत्तियं निसामिऊण संजायगरुयमहाभयसंसारमहनववेरग्गाहिं उत्पन्न-
सव्यविरइमणग्धेयरयणचित्ताहि करकमलविरझ्यंजलिउडाहिं भणियं सिंधु म इ पमुहाहिं
अहहिं विजं बु णा म जायाहि ।
अवि य - उत्तारियाओ मन्ने संसारमहासमुद्ददुक्खाओ।
दाऊण सबविरई जगुत्तमं सामि ते अम्हे ।।
३३७
ता पजत्तमिमेहिं दुट्ठविवाएहिं अम्ह भोएहि ।
निम्विन्नाओ अम्हे इमाण संसारकारीण ।।
तुम्भेहिं समं सामिय ! पच्चूसे मणहरिंदपासंमि ।
गिण्हामो पव्वज सव्वाओ ते अणुनाओ।
३३९
एकं पुण साहिजइ इमेण जं पुच्छियं कुमारेण ।
पभवेमि (?) सामि ! सोक्खं मोक्खे किल केरिसं होई ।।
तओ इमं च निसामिऊण भणिथं जं बु णा मे ण-
अवि य - सव्वन्तुवयणवित्थरपयत्थपय(र)मत्थलद्धसारेहिं ।
भविएहिं किच्चमेयं वयगहणं जिणसमुद्दिढ ॥
ता सुटु सुंदरो च्चिय ववसाओ एस तुम्ह संजाओ।
निव्वाणसुहपसाहणनिच्छियमणसाण सव्वाण ॥
३४२
जं पुण नेव्वाणसुहं तं कह अम्हेहिं नाणरहिएहिं ।
साहेऊण तरिजइ तह वि य वोच्छं जिणुदिहें।
ho
दु
NAREN

जंबु च रि यं ।
सव्वनरामरसोख भूय भविस्सं च वट्टमाणं च ।
बुद्धीए कप्पिऊणं कीरइ एगथपिंडोलो ।।
एक्कसमएण सोक्ख उप्पन्नं जं च एकसिद्धस्स ।
तं तेण समं कीरइ बुद्धीए नरामरमुहेण ।।
बडवीय-सुरगिरीणं जेत्तियमेतं तु अंतरं तत्थ ।
तेत्तियमेत्तं तेसिं दोण्ह वि किं होउ सोक्खाण ॥
अलियस्स वीहमाणो होउत्ति न जंपिमो अहं एयं ।
जेणंतरं महंतं तेसिं सोक्खाण तं दिहूँ ॥
भणियं च - नवि अत्थि माणुसाणं तं सोक्खं न वि य सव्वदेवाणं ।
जं सिद्धाणं सोक्खं अव्वाबाहं उवगयाणं ॥
सुरगणसुहं समत्तं सबद्धापिडियं अणंतगुणं ।
न वि पावइ मोत्तिसुहं अणंताहि वि वग्गवग्गूहि ॥
सिद्धस्स सुहो रासी सबद्धा पिंडिओ जइ हवेञ्ज ।
सोऽणंतवग्गभइओ सव्वागासे न माएजा ॥
ता कह तं साहिजउ उवमा जस्सेत्थ नत्थि भुवर्णमि ।
तह वि सुणिज्जउ पयर्ड जिणभणियं एत्थ दिद्रुतं ।।।
जह को वि मेच्छपुरिसो विंझधराधरनियंबपरिवासी।
विहिजोएणं पत्तो बार व ई पुरवरिं रम्मं ॥
कणयमयसालवलयं पेच्छइ सो तत्थ तुंगसिहरहूं ।
उत्तत्तकणयपडिए तुंगे य विसालपासाए ।
कणयमयसालिभंजियवेइयमाणिककोट्टिमे रम्मे ।
जिणभवणे उत्तुंगे पेच्छइ वररयणदिप्पते ॥
जिणवयणसिहरसंठियरयणसमुल्लसियकरसमूहेहिं ।
पेच्छइ गयणनिबद्धे सुरचावे पायडे तत्थ ।।
लायन्नरूवपोरुसविविहगुणकलाकलावपरिकलिए ।
पेच्छइ जायवकुमरे देवकुमारोवमे तत्थ ॥
रयणवरभूसणमयहजालबद्धिदविविहचावाओ।
जायवविलासिणीओ पेच्छइ सुरविलयसरिसाओ ॥
अण्णं च तत्थ सव्वं पेच्छइ असुयं अदिट्ठपुव्वं च ।
दतॄण विम्हिओ सो सुरलोयसमं पुरि दिव्वं ॥
तो चिंतिउं पयत्तो।
३५२
३५३
३५४
३५६
३५७
३५८

सो ल स मो उहे सो।
अवि य - किं एस होज सग्गो मोक्खो वा किं व परभवो एस ।
किंवा वि इंदयालं किं वा सुमिणंतरं किं पि ।।
एवं च विम्हयमणो जं जं नयरीए पेच्छए कि पि ।
तं तं अदिट्टपुव्वं द₹ण विम्हियं जाइ ।
विहिविलसिएण केण वि पुणो वि सो विंझनगवरं पत्तो।
पुच्छिज्जइ सवरेहि किं दिट्ट भद्द ते तत्थ ॥
केरिसया सा नयरी बा र व ई जीए तं गओ आसि ।
सो भणइ अहो भद्दा ! पञ्चक्खं तीए मम सव्वं ॥
किं तु न तीरइ कहिउं तुम्हाण अदिट्ठनयरिरूवाणं ।
न य अस्थि किं पि विझे तारिसयं जेण उवमेमि ।।
जो तं पेच्छइ नयरिं तीए सो चेव जाणइ सरूवं ।
सेसो उण न वि याणइ कहिजमाणं पि अम्हेहिं ॥
जह नाम कोइ मेच्छो नयरगुणे बहुविहे वियाणंतो।
न चएइ परिकहेउं उवमाए तहिं असंतीए॥
ता सो तेसिं किं साहउ कह वा तेसिं पि होउ पडिवत्ती।
कहिए वि तेण तीए नयरीए किल सरूवंमि ॥
एवं नेव्वाणसुहं नीरुवमं कह व साहिमो तुम्ह ।
तं पुण जिणेहिं दिटुं वियाणियं तह सरूवेण ॥
साहिंतु ते वि कह तं वियाणमाणा वि उयवमा(उवमया)रहियं ।
कह साहियं पि होजा पडिवत्ती होउ कह तस्स ॥
अत्यं(च)तेगंतसुहं अव्वावाहं नीरुवमं परमं ।
अयलमरूवमणतं सिवसासयमक्खयसरूवं ॥
ता एत्थ इमं सारं जं कह वि हु पाविऊण मणुयत्तं ।।
साहिजइ अञ्चतं सासयसोक्खं अणावाहं ।।
सोऊण एवमेयं प भ वो संसारचारवासस्स ।
भीओ निययमणेणं चिंतेउं एवमाढत्तो॥
नत्थि सरणं जयंमि वि अम्हाणं मोहमूढहियया[ग] ।
जरमरणाणं(ई ?)हिं तो भणियं च इमं जओ जीव ॥
सम्मोहसंभवुब्भंतदीहमुच्छानिमीलियच्छिस्स ।
परिट्ठियसासपरिकूलंतक्खलियकूरगिरस्स ॥
३६६
३६८
३६९
३७०
३७१
३७२
३७३

Page 195****************************************************************************************
TAIN
[१६, ३७४-६८
आवद्धउद्धसासानिरुद्धधुरुधुरुपुरंतकंठस्स ।
किं ते होही सरणं अत्थायं तंमि जियलोए ।
३७४
निवडतदंतसंघट्टगाढसंदहिययपीडस्स ।।
तम्मि समयंमि जरजिय जइ पर धमो तुमे सरणं ।।
वेजपरिच्छन्नवीसन्नविमणवटुंतहिययसोयस्स ।
आसन्नपत्तपरियणहलबोलकंतविहलस्म ।।
आपंडुरखामकवोलदीणदइयाग्नुहं नियंतस्स।
पासट्टियमुद्दडवालतणयहीरंतहिययस्स ॥
३७७
माया पिया परियणो सयणो वा गरुयनेहपडिबद्धो।
अत्थो वा दुक्खसहस्ससंचिओ कुणइ कि ताण ॥
जस्स य कए अकजाई कुणसि नीसेसरोगनिलयस्स ।
सव्वासुईनिहाणस्स कायकलिणो कयग्यस्स ॥
३७९
तं चिय इमं सरीरं सउणा खाहिति जीयविप्पजढं।
अह व किमियाण पुंजो होही कूडं व भूईए॥
इय ते सोयंति नरा अप्पाण मरणदेसकालंमि ।
जे पढमं चिय न कुणंति माणतुंग तवञ्चरणं ॥
अहवा - मा होह रे विसन्नो जीव ! तुमं विमणदुम्मणो दीणो।
न हु चिंतिएण फिट्टइ तं दुक्खं जं पुरा रइयं ॥
जइ पइससि पायालं अडविं व दरि गुहं समुदं वा ।
पुवकयाओ न चुक्कासि अप्पाणं खायसे जइ वि ॥
जइ रुपसि विलवसि (?) वेवसि दीणं पुलएसि दसविदिसिचक्के ।
हाहा पलवसि विलवसि चुकसि कत्तो कयंताओ ।
३८४
जइ गासि वासि दुम्मण मुज्झसि अह लोलसी धरणिवढे ।
जंपसि मूओ व्व ठिओ चुकसि न वि तं कयंताओ॥
जं चेव कयं तं चेव भुंजसी नत्थि एत्थ संदेहो।
अकयं कत्तो पावसि जइ वि सयं देवराओ ति ।।
मा हो जूरह [पुरिसा] विहवो नत्थि त्ति अम्ह हियएणं ।
जं पुव्वं चिय न कयं तं कत्तो पावसे इण्हि ।।
३८७
मा हो मजह पुरिसा विभवो अत्थि ति उत्तुणा हियए ।
किं पि कयं सुकयं वा पुणो वितं चैव भो कुणह ॥
CH

सो ल स मो उहे सो।
होऊण अम्ह न हुयं मा दीणा होह इय विचिंतेह ।
काऊण पुणो न कयं किं पि पुरा सुंदर कम्मं ॥
३८९
तओ इमं च एत्तियं चिंतिऊण पहरिसवयणलोयणेण भणियं पभ वे ण-'अहो महाणुभाव-
चरिय ज बुकु मा र ! सोहणो एस जो तए पसाहिओ उज्जयपहो । दुरंता य संसाराडवी बहुप-
चवायसयसंकुला य । दुल्लहो जिणसत्थवाहो कुसलो य। निव्वाणपुरगमणपहस्स पढमं च
सिवउरिसुहं बहुपुन्नफलपसाहणं च । अइकडुयविवागा विसया । बहुदुक्खपरिहरणीया य।
भणियं च - दुक्खं नज्जइ नाणं नाणं नाऊण भावणा दुक्खं ।
____भावियमई वि जीवो विसएसु विरज्जए दुक्खे ॥
तहा नाणावयारदुक्खाओ नारयतिरियनरामरगईओ, अइबहुकालनिवसणं च पुढविजला-
निलवणस्सइकाएसु जीवाणं । दुक्खेण य लब्भइ बेइंदियभावो । इंदियपरिवाडीए पुणो वि अइ-
दुल्लहं पंचिंदियत्तणं । तत्थ वि मणुयजाई। पुणो वि खेत्ताइयाई जिणप्पणीयधम्मोवगरणाई।
तत्थ वि जिणवरधम्मो । जिणधम्मे य जहाभणियविहाणुट्ठाणकरण । लोहागरगहण-
पुरिसत्तिभेयतुच्छफलए कुदिद्धिपणीए धम्मे जच्चकंचणपुरिससरिसो य सिवसुहपसाहण-
फलो इमो जिणप्पणीओ धम्मो। ता इमं च एत्तियं निसामिऊण विरत्तं मम भवपंजराओ चित्तं ।
निविन्नो य इमाणं किंपागफलसरिसाणमसुहविवायाण विसयाणं । ता तए सह सामन्नमहं पि
गिहिस्सामि त्ति । केवलं इमस्स को णि य नरिंदस्स कया मए बहवे अवराहट्ठाणा । तं मम
कएण तए सव्वे वि मरिसावणीया। अहं पि गंतूण जणणि-जणए आपुच्छिऊणागच्छामि'त्ति
भणमाणो निवडिओ चलणेसु जे बु कु मा र स्स । विणिग्गओ नयराओ। ताई पि पंचचोरपुरिसाई
पडिवनसम्मत्ताइ विमुक्काई बंधणायाराओ देवयाए । तओ इममि य अवसरे किं जायं ?--
अवि य- नजइ सुणिउ णेवं जायविराएण पुच्चइ नहेण ।
तमभावो पयडिजइ सच्छत्तं मित्तसंगेण ॥
वित्थिन्ननहदुमस्स य विलयंति भरेण तारया कुसुमे ।
निव्वट्टिऊण बद्धं ससिपिकफलं पि लंबतं ॥
रायंगणे य पहयं पहायपडिसूयगं महातूरं ।
देवभवणेसु संखा पवाइया गुहिरकलसदा ॥
तमनिवहं पेल्लंतो उजोयतो य दसदिसाचकं ।
धम्मनिरए य लोए कुणमाणो उग्गओ सूरो ॥
इय एरिसे पहाए जवु कु मारो वहूहिं परिकलिओ।
चेझ्यहरं पयट्टो जिणाण परिवंदणनिमित्त ॥
दिटुं च- विविहधयवडपवणपहोलंतदसदिसानिवहं ।
ससिकिरणसंगपसरियचंदमणिजलपवाहिल्लं ।।
तओ पयंसिउँ च पयत्तो निययजायाणं जंबुकुमारो जिणभवणं ।
૨૨

___ अवि य- फलिहमणिभित्तिविरइयगवक्खबरपोमरायपडिमाणं ।
किरणुल्लसियनिबद्धे ओपेच्छसु विविहसुरचावो ॥
नजति पलित्ता इच जिणिंदपासेसु चामरकलावा ।
थंभनिवेसियमणिपोमरायपहपडलनियरेहिं ॥
मरगयमणिकिरणेहिं फलिहविणिजंतनहमगृहेहिं ।
सामलधवलं जायं जिणबिंब कणयवन पि॥
तओ इमं च भणियाहिं अवलोइयं ताहिं तं जिणभवणं । केरिसं दिढ च?-
अवि य- जोइंदनीलमणिनियरजालकुवलयकओवयारं व ।
विदुमलयजालेहिं संझाराओं व्य तं दिटुं ॥
४००
मुत्ताहलनियरेहिं नञ्जइ गयणं व तारयाइन्न ।
आयंबकणयतेएण बालसूरो व्य दिप्पंतं ॥
नजइ ससलंछ पिव मरगयमणिमयूहपडलेहिं ।
आलंबियवरमुत्तावलीहिं धारानिहायं व ॥
सुद्धफलिहभित्तीहि य निरावलंबं व संठियं गयणे ।
जणि उल्लोच नजइ बहुरयणमिलंतकिरणेहिं ।
४०३
एवं पेच्छंताई काऊण पयाहिणं च तिक्खुतं ।
पणिवइऊण जिणिदं रइया पूया जिणिंदाणं ॥
कप्पूरागरुपूरो दट्ठो(ड्डो) य जिणिंदयाण भत्तीए ।
भत्तीसु विरइयाओ कत्थूरियबहलचच्चाओ।
४०५
कुंकुमजलेण धोयं कोट्टिमवीटं च दासचेडीहिं।
परिमलमिलंतमहुयरदिन्ना कुसुमोवयारा य ॥
४०६
तओ एवं च निम्मविए सयलपूओवयाराइए करणीए विरइयकरकमलंजलिउडो जंबु कु-
'मा रो सह जायाहिं भयवं व द्ध माण जिणयंदभवणगुरुं एवं थुणिउं समाढत्तो-
भवभयपणासणसहं जिणिंद ! पणमामि तुम्ह पयकमलं ।
अजलामलामलाणं सुपबुद्धं कंटयविहीणं ॥
पणयस्स देसु जयगुरु ! कह वि हु पसिऊण चरिमजिणयंद!।
नियपयकमले विमले भसलतं लंपडमणस्स ।।
४०८
तस्स य समकालमेव भणियं करकमलंजलिउडाहिं जिणसंथवंताहिं वहहिं । कह ?-
अवि य- तुम्ह चलणारविंदे केवलमयरंदबहललुद्धाओ।
जिणवर ! भवभीयाओ लीणाओ महुयरीओ व्व ॥
ता पसिय पसिय जयगुरु ! विहेसु पणईण कह वि तं वीर! ।
कम्मकलंकविमुक्कं नियंचलणासन्नपरिवासं ॥
४०४
४०७

सो ल स मो उद्दे सो।
एवं थुणिऊण जिणं सहिओ सो पणइणीहिं पणिवइओ।
जिणपयकमले विमले पयाहिणं तह पुणो काउं।
काऊणं सयलं चिय जहारहं तं पि तत्थ करणीयं ।
परियणसहिओ य गओ जिणभवणं जंबुणामो त्ति ।।
सहयारमंजरीगंधलुद्धभसलालिगीयसंवलिओ।
ताव य माहवमासो समागओ जणमणाणंदो ।
केसुयनिहेण नजइ वणलच्छी महुसमागमे मुइया ।
पयडेइ रायभावं दइयस्स व पोढमहिल च ॥
परिहरइ निययवावाइयं पि जो केसरी वणुदेसे ।
पिसियं च मुक्खियं पिव किंसुयउकेरसंकाए ।
फुल्ली पलाससिहरे पलंबिए कुसुमनियरभारेण ।
देइ चलप्पं बहुसो असणत्थं मंससेंकाए ।
पंथियवंद्राई वणे दट्टण सहयारमंजरीनियरे ।
ऊसुयमणाई बहुसो सरिउं दइयाण मुझंति ॥
कप्पूररेणुपरिमलमयरंदामोयनिब्भरसुयंधो ।
पहियाण दहइ हिययं सिसिरो विय दाहिणो पवणो ।
पहियदइयाण हियए चंदणमयरंदनिन्भरसुयंधो ।
विरहानलदड्ढाई दाहिणपवणो समुद्भुवइ ।
सयराहं मुक्काओ जीएणं पहियदइयदझ्याओ ।
ईसीसि जाव निसुओ कोइलकलकंठउल्लायो ।
दझ्यावाहजलेण वि पंथे न निवारिओ तहा दइओ।
मांसलमयरंदेणं जह पाडलकुसुमगंधेण ।।
दइए निवेसियाई दइयाए धवलपम्हलच्छीणि ।
दोण्ह वि विरहभएणं जायाई निमेसरहियाई ॥
माणकलिया वि पयडइ रायं दइयस्स पोढवरमहिला ।
सुरयसुहासापरिखित्तमाणसा पुलयभेएण ॥
कवडेणं नासंतं दइयं दद्रूण झत्ति मुद्धाए ।
अवहत्थिजइ माण कंठविलग्गाए दइयस्स ॥
विरहग्गिणा वि दड्डो पहिओ कह कह वि पाविओ दइयं ।
अणवरयं चिय घुट्टइ तण्हासुसिओ व्य अहररसं ।।
४२१
४२२
४२३
४२४

जं वु चरि थे।
सव्वो वि जणो सव्वायरेण संलद्धगल्यपसरेण ।
महुणा मयजञ्जरिओ कीरइ मयबाणपहरेहिं ॥
सज्झायझाणकलिए जुत्ते चारित्तकवयसंनद्धे ।
गुरुवयणतग्गयमणे मोतूणं साहुणो एक्के ।
इय एरिसे वसंते मयणसरा नो मणं पि मउए वि ।
खुप्पंति जंबु हियए सिद्धिवहूनिब्भरमणस्स ॥
गुरुवयणकवयकलिए जंबुकुमारे अलद्धसंपसरे ।
परिजूरइ पंचसरो विमुहीकयसयलवावारो॥
वयगहणनिच्छियमई जंबुकुमारं वियाणिउं ताहे ।
ण्हाणेह समाणत्तो जणएहिं विलासिणीलोओ ॥
माणिकवेड्याए कंचणपीढंमि जंबुवरनामो ।
उपविट्ठो विलयाहिं उवणीया मजणविही य ॥
ताव य किं जायं ?-
अवि य- घोलंतकन्नकुंडलकंठविरायंतधवलहाराहिं ।
बाहुलयारयणवलयकलरवपरिमुहरियदिसाहिं ॥
पिहुलनियंबयडट्टियरसणाकिंकिणिकलप्पवालाहिं ।
चलचलणरयणनेउररवभरियनहंतरालाहिं ॥
पियकामिणीहिं सहिओ समागओ वइयरं इमं नाउं ।
जंबूदीवाहिवई अ णा ढिओ सुरवरी तुट्ठो॥
सो य सहस त्ति भवणे अवइन्नो निययपरियणसमेओ।
गीयंतकामिणीयणकलगीयविमाणमारूढो ।
आयन्निऊण एवं कलघोसं जंबुनामकुमरेण ।
भणिओ विलासिणिजणो मजणधरसंठिएणेवं ॥
किं एस अयंडे च्चिय अतकिओ हंसकलरवो जाओ।
परियाणिऊण भणियं चेडीहिं न एस हंसरवो ॥
दिव्वजुबईण एसो नेउरउविल्लबाहुवलयाण ।
रसणाकिंकिणिघोसो दिव्यो भवणंगणगईण ॥
एत्तियमेत्तुल्लावो संवुत्तो जाव सुरवरो दिट्ठो।
ता दारवालसिट्ठो जंबुकुमारंतिए पत्तो॥
आणत्ताओ तेणं ताहे दिव्याओ निययविलयाओ।
निव्वत्तह सिग्धाओ मजणमहिमं कुमारस्स ॥
४३३
४३४
४३५
४३६
४३७
४३९

सो ल स मो उद्दे सो।
पभणियमेत्ताओ चिय हल्लप्फलनिययभूसणरवाओ।
तुटुंतहारअंगयमोत्तियपगलंतधाराओ॥
समकालं सवाओ गंधोदयभरियरयणकलसाओ।
कुमरस्सुवट्ठियाओ मंगलकलगीयसद्दाओ।
वजंतपवरवव्वीसवीणवरवंसमंगलरवेण ।
निवत्तिया जहिच्छं मजणमहिमा कुमारस्स ॥
कयमजणस्स ताहे सयमेव अ णा ढि ए ण जक्खेण ।
रइओ सिरंमि मउडो कुमरस्स फुरंतमणिरयणो ॥
कन्नेसु कुंडलाई कंठे हारो ललंतदेवंगो ।
अंगयरयणे वट्टे रयणललियबाहुलइयासु ॥
दिव्वं च खोमजुयलं नियंसियं पवरकडियलाहरणं ।
सव्यंगो य विलित्तो पवरहारयदणरसेण ॥
एवं सयलाहरणो काऊणं सुरवरेण हिट्ठण ।
भणिओ जंबुकुमारो पयडियगुरुनेहपसरेण ।।
तित्थयरेण व भुवणं सुरलोओ धीर ! जह सुरिंदेण ।
सुयनाणं पसमेणं सुकुलवहू जह व सीलेण ।।
गयणं व मियंकेणं जंबूदी व मेरुणा सहइ।
मरगयमणीहि उयहि ब्व जलहरो इंदचावेण ।।
सोहइ नाणेण जहा जंतुगणो तह तुमे वि अम्हाण ।
एस विरायइ वंसो कुलभूसणचरमकेवलिणा ॥
सिट्ठो य तस्स सब्बो संबंधो जह य चरमजयगुरुणा ।
वीरजिणेणं कहिओ से णि य नरनाहपुढेण ॥
जाव अ णा ढि य जक्खो सोऊणेवं पणच्चियं तत्थ ।
पुढे च से णि एणं नचइ किं एस परिमुइओ ।
जह भगवया वि सिट्ठो से णि य राय स्स तस्स पुव्वभवो ।
तह सव्वं परिकहियं कुमरस्स अणा ढि य सुरेण ॥
सोऊण इमं सव्वं जंबु कु मारे ण चुल्लवप्पो ति ।
काऊणं पणिवइओ हिटेणं सुरवरो तत्थ ।।
ताओ वि तस्स विलयाहिं जंबुकुमारस्स पवरजायाओ। .
मंडियपसाहियाओ कयाओ वरभूसणभराओ ॥
४४८
४४९
४५०
४५१
४५२
४५३

जणणि-जणयाओ ताहे पसरियसंतोसनिब्भरा जाया ।
पव्यजाएऽभिमुहा निव्वत्तियसयलसिंगारा॥
आणत्तो कुमरेणं व परियणो देह घोसणापुव्वं ।
तिय-चच्चरेसु दाणं किमिच्छियं सयललोयाण ॥
उदयधराधरसिहरं व सरयपडिपुन्नमंडलमियंको ।
आरूढो वरसिवियं सहस्सवोज्झं अहकुमारो॥
४५८
जणणि-जणएहि सहिओ जायापरिवारिओ सयणकलिओ।
पुणरवि अणुगम्मतो नीहरिओ निययगेहाओ ।।
तओ संचलियाणंतरं च कह पुण पवज्जियं तूरं ?-
अवि य- संखपडपडहजयसहसंमीसयं मंगलुग्गीयकलसहवरकाहलं ।
विलयनचंतअक्खित्तजणमाणसं वज्जियं तूरयं भुवणसंखोहणं.ति ॥ ४६०
तओ पसरतेहिं मंगलपाढयजयजयासद्दहलबोलेहिं, कीरंतेहिं मंगलथुइसंभूयगुणसंथवणेहिं,
गिजंतेहिं कलमंगलगीयसदेहि, दिज्जतेणं महादाणनिहायसंचएणं, पक्खिप्पंतेणं थोरमुत्ता-
हलनियरेणं, पयच्छिजंतेणं कडयकुंडलमणिमेचएणं, अवहत्थिजंतेहिं कणयकलहोयथालसमू-
हेहि, अवमन्निजंतेहिं दुगुल्लजुयलेहि, उब्भिजंतेहिं रल्लयकंबलएहिं, विक्खिप्पंतेहिं कोमलनेत्त-
पट्टएहिं, काणच्छिज्जंतेहिं वामलोयणवंतकडक्खिएहिं, वइज्जतेहिं दीणारनाणारूवयकरंबकया-
रुकेरएहिं ति।
अवि य- तं नथि जं न लब्भइ भुवर्णमि य नत्थि जं न तत्थ त्थि ।
मोत्तण कडुयवयण जणमणपरिसोसणसमत्थं ॥
तओ वजंततूरमंगलजयजयजयसदहलहलारावे ।
बंदियणकीरमाणे अवइन्नो रायमग्गमि ॥
४६२
एवं च नीहरते जंबुकुमारंमि पुरजणो सयलो।
जो जत्तो चिय निसुणइ तहुजयं धाइ सो तत्तो।
४६३
ताव य पत्तो जंबू लीलाए तुंगभवणपडिपुन्नं ।
नरय(यर)स्स मज्झदेसं जणसयसंबाहपरिकलियं ॥
ताव य को वुत्तंतो नायरयजणस्स संवट्टिउं पयत्तो?-
अवि य- मुंचंति गवक्खयसंठियाओ काओ वि सहरिसं तस्स ।
पुरओ दिप्पंतीओ रयणालंकारवुट्ठीओ ॥
महुयररवमुहलाओ दसद्धवरकुसुमपवरमालाओ।
पासायसंठियाओ उवरि मुंचंति अन्नाओ ॥
सच्छं पि हवइ सहसा पइन्नपडवासधूसरच्छायं ।
सुसुयंधबहलमोयं नहभोयंवीरभवणं च ॥
४६६

सो ल स मो उ हे सो।
सुव्वंति गवक्खयसंठियाण जुबईण मणहरुल्लावा ।
निजियवम्महरूबो हल सहिओ एस सो जंबू ॥
निजियरइरूवाओ घेत्तुं सोहम्मगुणसमिद्धाओ।
सामन्ननिच्छियमई सु ह म्म चलणतिए चलिओ॥
नहभोयं रविरहियं भा र ह वा सं व जिणवरविहीणं ।
एएण विणा एयं होही सुन्नं व म ग ह पुरं ॥
रयणि व्व चंदरहिया कमलिणिसंडं व सिसिरपरिदमु ।
पेयवणं चिय होही रा य गिहं वज्जियमिमेण ॥
एका य भणइ विलया एसो सो पंचबाणसमरूवो।
हल सहि पेच्छसु पेच्छसु मणवयणाणंदणो कुमरो ।
अन्नेका परिमग्गइ पढमं चिय सहियणं समारूढं ।
पासायवरगवक्खे हत्थालंबो अइतुरंती ॥
अन्ना तुंगनियंबा रूसइ सहियाण दारदेसंमि ।
अचयंती गंतूणं पढम संरुद्धमग्गाणं ।।
अन्ना गरुयपओहरगुरुभारकिलंतदेहतणुमज्झा । .
नीससइ च्चिय नवरं असमत्था नीहरेऊण ॥
अन्ना वि धावमाणी मुत्ताहलहारखुडि यसंपसरा ।
मयबिंदु व्व मुयंती बाला पडिहाइ महिबढ़े।
एका गुरुजणलज्जाएँ तह य कुऊहलनिब्भरत्तेण ।
दारं बहुसो पत्ता विणिग्गया तह वि न य बाहिं ।।
कोऊहलेण अन्ना हियएण गुरुयणस्स पच्चक्खं ।
बाहिं विणिग्गया से भणिया वि न देइ पडिवयणं ॥
गमणल्हसियकडियलोभयवेविरकरगयाए बालाए। ,
कीरंति पहसिरीओ एकाए नवर सहियाओ ।।
अन्नाए उत्तरिज दाहिणहत्थेण कह वि ल्हसमाणं ।
धरियं वामेण नियंसणं च परिधावमाणीए ॥
अह सुविउं पयत्ता आलावा नायरीण तत्थेए ।
सहि पसिय ! देसु विवरं किं तुह एक्कीए कोहल्लं ॥
किं नोल्लसि वज्जसमे इमेण करिकुंभविन्भमेण ममं ।
नियथणहरभारेणं पट्ठिपएसंमि नसिएणं ॥
४७५
४७६
४७७
४७८
४७९
४८१
४८२

मणयं वालसु एयं सहि णय कवाडसंपुडायारं।
वियडनियंबयडतडं पसिऊणं जा निरिक्खेमि ।।
वज्जसमे वालिज्जउ मम दिद्विपहस्स रुब्मणसमत्थं ।
तड्डवियसिहंडिकलावसच्छहं केसपब्भारं ॥
जीवउ जंबुकुमारो हाहा अइनिग्धिणे ! अवट्ठियासि ।
संठवसु उत्तरिजं थणोवरि कह व निल्लज्जे ! ॥
उक्खडियहारवलया सुनिटुरे निग्धिणे ! मुयसु वत्थं ।
मुसुमूरियं सुचवले ! एयं ते कुंडलं मज्झ ।
जावेत्तियमुल्लावं वट्ट विलयाण हरिसियमणाण ।
ता एत्तो आसन्नं नारीणं जंबुवरनामो॥
तओ- एकंमि अणेयाओ तस्स सरीरंमि नयणमालाओ।
निवडंति नायरीहिं खित्ताओ क्खित्तचित्ताहिं ॥
सो नत्थि देहदेसो भमुहाधणुमुक्कनयणवरबाणा।
कुमरस्स जंमि तेसिं बहुसो वि न लंपडा पडिया॥
उद्दिसिय जंबुकुमरं जुवइजणो भाणिउं अह पवत्तो।
होज्ज हला रूवेणं जंबुकुमारो अणंगो व्व ॥
अन्नाए भणियं- दीर्णमि जुवइसत्थे जइ पहवइ होज्ज मुद्धि ! ताऽणगो ।
एसो पुण रागगइंदनिद्दलणपञ्चलो सहइ ॥
अन्नाए भणियं-वच्छत्थलभोएणं नज्जइ नारायणो व्व सहि ! एसो।
अन्नाए भणियं- होज्ज फुडं महुमहणो जइ अंजणसप्पभो इंतो॥
___उत्तत्तकणयवन्नो एसो पुण तेण विहडए दूरं ।
अन्नाए भणियं- होज्ज हला कंतीए संपुनो पुनिमायंदो॥
अन्नाए भणियं- सहि एस होज्जा चंदो खंडिज्जइ जइ य होइ सकलंको ।
एसो कलंकरहिओ संपुनो सहइ निचं पि ॥
अन्नाए भणियं- सहि सत्तीए नज्जइ पुरंदरो चेव होज्ज पञ्चक्खं ।
अन्नाए भणियं- होज्जा सो देविंदो जइ नयणनिरंतरो हुँतो ॥
अवि य- वेल्लहलनिविडदेहो सहि एसो तेण विहडए दूरं।
अन्नाए भणियं- अंगेहि नज्जइ इमो उवमाई होज्ज पच्चक्खं ॥
अन्नाए भणियं- घडइ तिनयणसमाणो जइ हुँतो जुवइघडियवामद्धो ।
एसो संपुन्नंगो परंमुहो तह य जुवईण ॥
४९२
४९३
४९४
४९५
४९६

सो ल स मो उहे सो।
इय जाव किं पि घडिओ सुराण विलयाहिं ताव अन्नाहि ।
विहडाविज्जइ दूरं वियड्डनारीहिं अच्चत्थं ।।
ताव य जंबुकुमारस्स रूबलायनअवहियमणाओ।
आढत्ताओ काउं विलयाओ बहुविहं चेटुं ।।
एका भासइ उच्च अन्ना रुणुरुणइ महुरसद्देण ।
अन्ना वि पढइ गाहं अन्ना पंचं समालवइ ॥
अन्ना वंसं वायइ अन्ना वीणं पुणो पुणो छिवइ ।
जइ कह वि कुवलयच्छी एसो परिनियइ मुहुत्तं ।।
विलयायणस्स एवं अणेयवावारकरणसीलस्स ।
अवहियमणस्स सुइरं नयराओ विणिग्गओ जंबू॥
गुरुसेनमिलियसहरिसखुरवसंपायदलियभूवीढो ।
जंबुस्स दंसणत्थं समागओ को णि य नरिंदो ॥
भणिओ नराहिवेणं जंबुकुमारो अहो तए धीर! ।
समइकंतमहापहुचरियं पयर्ड कयं अज्ज ॥
उज्जालिओ इमो ते नियबंसो दुक्करं ववसिऊण ।
निथिनो चिय एसो भवजलहिवट्टए तुज्झ ॥
ता सकयत्थो जम्मो पसंसणीयं च तुह कुलं अज्ज ।
छेत्तूण जेण मोहं पडिबन्नो उत्तमं मग्गं ।।
अन्नं च-- गज्जंतचारणभडा तुरंगकल्लोलसंकुला जइ वि ।
पडिवक्खसुहडसेणा नरेण परिजिप्पइ सुहेण ॥
इंदियतुरंगचवला गरुयमणोरहगइंदघडकलिया।
रागाइसुहडसेणा सुदुज्जया होइ लोयम्मि ॥
कीरइ सप्पो वि वसं कोहग्गी दुञ्जओ जए होइ।
गुरुवारणो वि जिप्पइ माणभडो दुञ्जओ एत्थ ।।
विसगंठीविसरहिया कीरइ माया य दुजया सप्पी ।
वित्थिन्नो मयरहरो लंधिजइ नूण लोहदहो ।
एयं पुण ते सव्वं विणिजियं दुजयं पि गुरुकम्मं ।
अक्खयसोक्खावासो उपजिओ नूण ते धीर! ।।
तुब्भेहिं चिय एसो मणहरलायण्णरूवचरियेहिं ।
भुयणाभोओ सोहइ हेलाजियमयरचिंधेहि ॥
५०७
५०८
५०९

जइ गरुयसत्तचरिया न हुंति तुम्हारिसा महापुरिसा ।
धम्मधुरा जिणभणिया ता खुप्पइ मोहपकमि ॥
एवं महानरीसरनरिंदसामंतसेद्विपमुहेहिं ।
अणुगम्मतो जंबू गओ पसंसिज्जमाणो य ॥
धणओ व्व पूरमाणो दविणमहासंचएण पणइयणं ।
को णि य नरनाहेणं सहिओ य अणाढियसुरेण ॥
दुराओ अवयरिया सव्वे वि य जाणवाहणाहितो ।
गुण सि ल ए अह पत्ता जिणिंदभवणे मणहरम्मि ॥
नमिऊणं तत्थ जिणं सुहम्मसामि च वंदिउँ सव्वे ।
उबविट्ठा गुरुमूले नरिंदपमुहा महियलम्मि ।
नमिऊण पायकमलं सुहम्म सामिस्स जंबुणामेण ।
निजपरियणसहिएणं भणिओ एवं सहरिसेणं ॥
जम्मणमरणपरंपरनारयतिरिमणुयदेववासाओ।
बहुगब्मसंकुलाओ भयवं संसारवासाओ ।
जिणदिक्खादाणेणं इमाओ बहुदुक्खसंकडिल्लाओ।
उत्तारेसु अणाहं सयणेण समं इमं धीर ! ॥
भणियं सुहम्मगुरुणा एवमविग्धं ति मा चिरावेसु ।
किचमिण भवियाणं अवगयसंसारभावाणं ॥
अह को णि य नरवइणा भणिओ जंबू पसन्नवयणेण ।
आइससु धीर ! इण्हि जंकायच्वं मए किंचि ॥
पंचसयचोरसहिओ समागओ अह इमंमि पत्थावे ।
प भ वो नरनाहसुओ नमिओ य गुरूण चलणेसु ॥
जंबुकुमारेण तओ भणियं नरनाह ! खमसु एयस्स ।
प भ व कुमारस्स तुमं अवरद्धं किं पि जमिमेण ॥
अन्ज रयणीए एसो समागओ चोरीयाइ मम गेहं ।
तत्थ मए उवसमिओ सामण्णं गिहिही एसो ॥
नरनाहेणं भणियं कुणसु अविग्घेण एस सामण्णं ।
खमियं सव्वं पि मए एयस्स महाणुभावस्स ॥
एयंमि अवसरंमि [य] हरिसभरिजंतणाढियसुरेण ।
सज्जावियं जिणहरं रइया पूया बहुपयारा ॥
५२२
५२३
५२४
५२६
५२७

सो ल स मो उ दे सो।
नाणाविहरयणेहिं देवंगविचित्तवत्थकुसुमेहिं ।
निम्मविया वरपूया लोयगुरूणं जिणिंदाणं ।
विविहाओं ऊसियाओ धयाओ दिप्पंतरयणपउराओ ।
कुंकुमरसेण लित्तं जिणहरमणिकोट्टिमतलं च ॥
एहवियाओ जिणिंदाणं पडिमाओ तह पुणो विलित्ताओ।
आरोवियाई ताहे कुसुमाई बहुपयाराई ।।
पडपडहसंखकाहलगुहिरं च पवजियं महातूरं ।
जय जय जय त्ति घुटं सव्वेण समागयजणेण ।।
अह एवं च पयट्टे हलवोले बह(हि)रिए दिसाचक्के ।
जंबु पमुहेहिं ताहे निक्खित्ते निययआहरणे ॥
पटुंसुए य मुक्के गहिये गोखीरहंसहारपभे ।
दिव्वंसुए पसत्थे उवणीए नरवरिदेण ॥
तकालिओ य वेसो गहिओ य महाजईण जो जोगो ।
परिसंठिया जिणाणं पुरओ नमिउं जिणं ताहे ॥ .
पवयणविहिणा गुरुणा सव्वेसि जंबुसामिपमुहाणं ।
बहुपावरओहरणे श्यहरणे अप्पिए ताहे ।।
उप्पाडियाओ गुरुणा जुबईहिययं व कुडिलभंगाओ।
सुसिणिद्धतरंगाणं केसाणं तिन्नि मुट्ठीओ ।।
उच्चारियं च भवसयसहस्ससंबद्धपावमलहरणं ।
वाराओ तिनि सामाइयं च अह जंबुपमुहेहिं ॥
कयभंते ! सामइओ तिविहं तिविहेण जाव जीवं पि ।
सव्वं सावज्जं मे जोगं परिवज्जियं इण्हि ।
आरूढस्स य एवं महापइन्नागिरिस्स मत्थंमि ।
मंदरगिरिगरुययरो पव्वज्जभरो समुक्खित्तो ॥
आरोवियसामण्णो सव्वेहि पणमिओ मुणिंदेहिं ।
को णि य पमुहेहिं चिय पवंदिओ सव्वराईहिं ।
जणणि-जणएहिं सहिओ पभ व पमुहपंचचोरसयकलिओ।
जायासमण्णिओ सो उवविट्ठो गहियसामण्णो ।
सव्बंमि तओ लोए सुहासणत्थंमि भव्यकुमुयाणं ।
पडिबोहपोकससिणो भणियमिमं गणहरिदेण ॥
५३७
५३८
५३९
५४२

भो भो देवाणुपिया ! संसारे दुल्लहं मणुयजम्मं ।
तत्थ वि जिणवयणसुई सद्धा व जिगिंदवयणम्मि ।
दुलहो पुणो वि एसो संजमजोगमि पीरिउच्छाहो ।
एयम्मि य संपत्ते पत्तं जं पावियनं ति ॥
भणियं च- चत्तारि परमंगाणि दुल्हाणिह जंतुणो ।
माणुसत्तं सुई सद्धा संजमंमि य वीरियं ।
जुगसमिलादिवतो माणुसजम्मोक्मो जिणिंदेहिं ।
दुलहत्ते पनत्तो भणियं च इमं जओ तेहिं ।।
जह समिला पब्भट्ठा सागरसलिले अणोरपारमि ।
पविसेज्जा जुगछिडं कह वि भमंति भमंतंमि ॥
पुव्वंते होज्ज जुग अवरंते तस्स होइ समिलाओ।
जुगछिडंमि पवेसो इय संसइओ मणुयलंभो ॥
अवि चंडवायवीईपणोल्लिया सा लभेज्ज जुगछिर्छ ।
न य माणुसाओ भट्ठो जीवो पडिमाणुसं लहइ ॥
अइदुल्लहं पि कह वि हु संपत्तं देसरुवकुलकलियं ।
मणुयत्तं धम्मसुई सुदुल्लहा होइ जिणवयणे ।
जओ कुसुइकुमोहियचित्तो मिच्छत्तन्नाणमोहपडिबद्धो ।
जं जं जिणेहि भणियं तं तं जीवो न सद्दहइ ।।
मिच्छत्ततिमिरवाभोहियस्स जीवस्स गरुयकम्मस्स ।
उलुयस्स व सूरपहा जिणवयणं होइ मोहाय ।।
जह खंडखीरजूयं परिमन्नइ पित्तमोहिओ कोइ ।
महुरं पि कडुयरूवं विवरीयमइ त्ति इह पुरिसो॥
निंबरसं पुण मन्नइ सो चिय कडुयं पि महुररसतुल्लं ।
इंदियदोबल्लाओ किं कीरइ तस्स पुरिसस्स ॥
तह जिणवयणं परिणामसुंदरं जइ वि महुररसरूवं ।
मिच्छत्तपित्तपहओ वितहमइ......अहियं ।।
कुगइपहपयडपंथं कडुयविवायं पि निंबरसतुल्लं ।
महुररसं परिमन्नइ कुसुइपहं......वि जीवो ॥
भणिय च-जह तिमिररुद्धदिट्ठी गयणे सं......वि पेच्छए रूवे ।
सो वि न पेच्छइ फुडवियड़े वय......पहरूवे ॥
५५३
५५४
५५७

सो लस मो उदे सो।
तह पावतिमिरमूढो पेच्छइ धम्म कुतित्थतित्थेसु ।
पयर्ड पि नेय पेच्छइ जिणधम्मं तत्थ किं कुणिमो॥
इय दुल्ल(ल)हा होइ सुई जिणिंदभणियस्स विमलधम्मस्स ।
अह सा वि कह वि पत्त तत्थ वि सद्धं न सो कुणइ ॥
सद्धा भन्नइ भत्ती जिगिंदवयणमि अवितहं सव्वं ।
जं जं जिणेहिं भणियं तं तं चिय मन्नइ तह त्ति ॥
सद्धारहिओ जीवो निसुणइ पर केवलं न सहहह ।
मन्नइ जिणिंदवयणं पलालपरिभक्खणप्पायं ॥
अग्गि वणजलपमुहं सामग्गि कह वि जइ वि संपत्तो ।
तह वि न पावइ पारं कंकडओ निययदोसेण ।।
तह जिणवरिंदवयणे जई विच्छत्ती होइ गरुयकम्मस्स ।
कंकडुयस्स व सद्धा न होइ मणयं वि जीवस्स ॥
कि कीरइ गुरुकम्मो जाणतो वि य न जाणई जीवो।
अहवा दिसिमूढमई सत्थो(व्यो)वि य होइ विवरीओ ॥
तह जो जिणिंदवयणे मिच्छत्तमहंधयाररविकप्पे ।
उलूओं व मन्नइ तमं न कुणइ सद्धा तहिं मूढो॥
इय सद्धा जिणक्यणे दुलहं चिय होइ कम्मगरुयाणं ।
केसि पि जओ जायइ कम्मोवसमेण जीवाणं ॥
सद्धाकलिओ वि जई संजमजोगं न पावई जीवो।
घरपुत्तदारसत्तो निरुज्जमो चरणकरणेसु ॥
गुरुकम्मवसा जीवा जिणमयदिट्ठीए जाणमाणावि ।
न य विरमंति अउन्ना पावाओ कुगइमूलाओ ।।
जह को वि जाणमाणो विसंगठिगुणं तहावि मूढमई ।
असइपमायवसेणं सो पावइ तस्स विणिवायं ।।
तह जो पमायजुत्तो जिणवणं जाणमाणओ वि नरो ।
न कुणइ संजमजोगं कुणइ य असमंजसं पावं ॥
सो मूढमई पावइ अणोरपारंमि भवसमुइंमि ।
विरईरयणविहीणो दुक्खाई अणंतकालं पि ।।
जह तकरो वि याणइ मूलं मरणस्स चोरिया होइ ।
पेच्छइ मारिज्जते अने जे चोरियासत्ते ॥
५६८
he

जं वु च रिय।
तह वि न विरमइ घावो एवं जीवो वि जाणमाणो वि।
पावस्स फलं मूढो न य गिण्हइ संजमं तह वि ॥
भणिय च-जह सयलजलियकाणणवणतणडझंतभीसणं जलणं ।
दहूण जाणइ नरो डज्झिजइ न य पलाएइ ॥
तह सत्तुमित्तघरवासजलणजालावलीविलुद्धो वि ।
जाणइ डज्झामि अहं न य नासइ संजमं तेण ।।
अज कल्लं परं परारं विरमामो जा मिमं निवत्तेमि ।
एवं चिंतंतो चिय ता जा निहणं पि पावे ॥
अन्ने वि किल विरत्ता. संजमपडिकूलसेविणो पावा ।
तं तं करिति मूढा जं जं चिय नरयगइमूलं ॥
ता सव्वहा वि दुलहं संजमरयणं अउन्नजीवाण ।
एयंमि पुणो लद्धे दुलहं चिय वीरियं होइ ॥
तुमए पुण संपत्तं एवं सत्वं पि वीरियसणाहं ।
पालेसु जहा भणिथं गुरूवएसाणुसारेण ॥
इय एसो चउरंगो सुदुल्लहो मोक्खसाहणोवाओ ।
अहवा वि पनरसंगो भणियं च इमं निसामेह ॥
भूएसु जंगमत्तं तम्मि वि पंचेदियत्तमुक्कोसं ।
तत्तो वि य माणुस्सं माणुस्से आरिओ देसो ॥
देसे कुलं पहाणं कुले पहाणमि जाइ मुकोसा।
तीए रूवसमिद्धी रूवे य बलं पहाणयरं ।।
होइ बले वि य जीय जीए य पहाणयं तु विन्नाणं ।
विनाणे संमत्तं संमत्ते सीलपडिवत्ती ॥
सीले खाइयभावो खाइयभावे य केवलं नाणं ।
केवलिए पडिपुन्ने पत्ते परमक्खरे मोक्खो ॥
पन्नरसंगो एसो समासओ मोक्खसाहणोवाओ।
एत्थ बहू पत्तं ते थेवं संपावियव्वं ति ।।
ता तह कायव्वं ते जह तं पावेसि थेव कालेण ।
सीलस्स नत्थि सज्झं जयंमि तं पावियं तुमए ।
लक्ष्ण सीलमेयं चिंतामणिकप्पपायवन्भहियं ।
इह परलोए य तहा सुहावहं परममुणिचरियं ॥
५८२
५८३
५८४
५८७

सो ल स मो उहे सो।
एयंमि अप्पमाओ कायब्वो सइ जिणिदपन्नत्ते ।
भावेयव्वं च तहा विरसं संसारनेउन्नं ॥
अन्नं च- चरणकरणेसु सत्तो होसु य धर्ममि निच्छियो धीर!।
कुणसु तवं दुविहं चिय बज्झं अभितरं तह य ॥
पामि होसु विरओ रओ य चारित्तदंसणे नाणे ।
तग्गयमणो य झाणे किरियाए उकडो होसु ॥
पंचसमिओ तिगुत्तो पंचमहव्वयधरो य तं होसु ।
पडिपुन्नसंजमधरो अट्ठारससहस्ससीलंगो ।।
भावेसु भावणाओ बद्धसु किरियाकलावनियरेण ।
निदहसु कम्मकिट्ट पच्छा सिद्धिं पि पावेसि ।।
एयं निसामिऊणं भयवं रोमंचकंचुओ जंबू ।
गुरुचलणेसु नओ सह प भ वाई हिं [च] साहूहि ॥
तओ भणियं जंबुसामिणा ।
अवि य - जं जं चिय कायव् भगवं तं तं च अम्ह तुम्हेहिं ।
आणवणीयं सव्वं सेसं पडिसेहियव्वं ति ।।
एवं ति तओ भणिए गुरुणा वि य गणहरिंदचंदेण ।
चलणपणामं काऊण उडिओ जंबु सा मि त्ति ॥
कोणिय पमुहेहिं तओ नमिओ सामंतनायरजणेहिं ।
कुणमाणा य पसंसं नरवइपमुहा गया नयरं ।।
तकालियं च किरियं गुरुणा वि य जंबुसामि कारविओ ।
धारिणि पमुहाओ वि य ताओ सयलाओ अजाओ ॥
गुरुणा समप्पियाओ विहिपुव्वं जेट्ठमयहरजाए ।
तप्पभिई चिय भयवं गुरुणा सह विहरिओ जंबू ॥
कह ? अवि य-
कायव्वाई कुणतो अकुणतो तह य वजणियाई ।
भणियव्वाइं भणंतो अभणियव्वाई [य] अमणतो ।।
वजितो य अगम्मे समायरंतो य तह य सो गम्मे ।
भुंजंतो भक्खाइं अभुंजमाणो अभक्खाई ।।
पेयाइं अह पियंतो अपियंतो तह य सो अपेयाई ।
इच्छंतो इट्ठाई वर्जितो तह अणिट्ठाई॥
५२४
५९७
५९९

सोयन्वाइं सुणतो असुणतो तह विरुद्धवयणाई।
आएयं गिण्हतो उवेक्खणीए उवेक्खंतो॥
निंदंतो संसारं पसंसमाणो य जिणमयं धम्मं ।
पालितो सामण्णं अहिजमाणो य सुयधम्मं ॥
किं बहुणा भणिएणं कजाकज हियाहियं [नि]यमं ।
विहरइ वियाणमाणो अबसेसियकम्ममलमुक्को ।
सामाइयाई याई बारसअंगाई जंबुणामेण ।
गहियाइं थोवदियहेहिं भयवया सुत्तअत्थेण ।।
जाओ चोद्दमपुव्वी गुरुणा विय ठावियो गणिपयम्मि ।
प भवो वि य से सीसो अह दिन्नो गणहरिंदेणं ।।
निक्खिविऊणं गच्छं गणहारी जंतुसामिणो ताहे ।
नित्थिन्नभवसमुद्दो निप्फाइयसीसगणनिवहो ।
निट्ठवियअट्ठकम्मो पडिबोहियभव्वजंतुकमलवणो ।
केवलनाणदिवायरसुरनरदेविंदपणिवइओ ॥
भुयणाभोयपइट्ठियअसेससब्भूयभावभावन्नू ।
केवलपईवपयडियभव्वाणं पुनपावफलो।
सव्वजयतुपरमेक्कबंधवो तिहुयणेक्कपरमगुरू ।
जयसरणं पाणिहे(हि)ओ परमाणंदो य भव्वाणं ।।
केवलिपजायं विहरिऊण भवगाहिकम्मुणा मुक्को ।
भयवं सु ह म्म सा मी सिवमयलमणुत्तरं पत्तो॥
भयवं पि जंबु सा मी गो य म पयविमलपालणेकरओ ।
सयलगणसंपरिवुडो दंसणचारित्तनाणधरो ॥
परिविहरिओ य वसुहं गामागरनगरकवडसणाहं ।
सारयससि व्व सययं बोहितो भव्वकुमुयाई ॥
नाणाविहदेसेसु एवं सफलं च विहरमाणस्स ।
निव्वुढो बहुकालो जाया सीसाण निप्फत्ती ।।
अह अनया कयाई धम्मज्झाणमि निच्छियमइस्स ।
परिभाविन्तस्स सुयं जीवसरूवं गुणितस्स ॥
तवसंजमनियमरयस्स जंबुसामिस्स झाणनिरयस्स ।
निम्मलचित्तस्स सया भावणपरिभावियमइस्स ॥
६१२

कम्मविवाय विविहं चिंतेमाणस्स भवसरूवं च ।
जिणवरवयणं च तहा निचं चिय अणुगुणतस्स ॥
धुयमायाकलिमलनिम्मलस्स जियसव्वलोहतण्हस्स ।
खतिपहाणस्स तहा सययं मज्झत्थचित्तस्स ॥
एवं विसुद्धजोगस्स तस्स निदड्डकम्मकिट्टस्स ।
जोगंतरसंकमणं जायं परिणामसुद्धस्स ॥
उल्लसियं सुहझाणं ठिओ य सामाइयंमि पवरंमि ।
परिणयजोगस्स तओ अउरकरणं अह पवत्तो॥
जाया य खवगसेढी उल्लसियं जीववीरियं ताहे। .
निहया य कम्मसत्ती विवडिओ तह य झाणग्गी ॥
पढम चिय निद्दड्डा चउरो वि अणतबंधिणो तेण ।
मिच्छत्तमोहणीयं खवियं मीसं पुणो सम्मं ॥
लंघिय नियट्टिठाणं खाइयसम्मत्तकारणं एयं ।
दले अट्ठकसाए नपुंसवेयं पुणो भणियं ।।
इत्थीवेयं च पुणो दड्डे हासाइछक्कमन्नं च ।
खवियं च पुरिसवेयं दड्डे कोहाइसंजलणे ॥
खविये य लोहखंडे पच्छिमखंडं च किट्टियो काउं ।
सो सुहुमसंपराओ तं वेयंतो मुणी जाओ।
पुण चरणमहक्खायं पत्तो सो तं पि लंघिउं भयवं ।
विसमिउं खणमेकं निदं पयलं हणइ पढमे ॥
नाणस्स य आवरणं पंचविहं दंसणं चउविगप्पे ।
पंचविहमंतरायं खवेइ अह बीयसमएण ॥
अह सव्वदध्वपरिणामभावविन्नत्तिकारणं परमं ।
सासयमव्वाबाहं केवलनाणं समुप्पण्णं ॥
लोयालोयपयासे उप्पण्णे केवलंमि वरनाणे ।
केवलिमहिमनिमित्तं समागया सुरवरा हिट्ठा ॥
देववरवंद्रसहिओ एरावणचियडखंधमारूढो।
देविंदो सम्पत्तो कयजयजयसद्दहलबोलो।
नचंति अच्छराओ गायति य तत्थ किन्नरा तुट्ठा ।
उक्कुट्टिजयजयरवं कुणंति असुरिंददेविंदा ॥
६२४
६२८
२४

वायंति दिव्बतूरे परिमुइया वाणमंतरा देवा।।
हरिसियमणा य सव्वे जोइसिया जयजया बिति ॥
सक्केण समाणत्ता अह सव्वे सुरवरा हरिसिएण ।
केवलिमहिमं सिग्धं निव्वत्तह अह सुरेहि पि ॥
सोहेउं धरणियलं सव्वे संपाडिया निययसमया ।
गंधोदयं च वुटुं कुसुमुक्केरो कओ दिव्यो॥
मंद मंदं पवणो पवाइओ सुरहिसीयलो ताहे ।
निव्वत्तियं विसालं कणयमयं दिव्वपउमं ति ॥
तत्थुवविट्ठो भयवं मणुयासुरदेवसूरचंदा य ।
उवविट्ठा गुरुपुरओ नमिउं सव्वे वि पयकमलं ॥
हरिसियमणेहिं ताहे भणियं देविंदपमुहदेवेहिं ।
निहओ ते मोहतरू भयवं कम्मिघणं दद्रं ॥
पत्तं परमं तत्तं केवलनाणं जगुत्तमं तुमए ।
अप्पा सासयसोक्खे मोक्खपए ठाविओ धीर! ॥
सयलजयजंतुजम्मणजरमरणभओढुए भवसमुद्दे ।
जाओ य एस जम्मो भयवं तुभेत्थ सकयत्थो ॥
ता सकयत्थो भयवं भवभमणभयाउराण एस भवो।
संजाओ अम्हाण वि जं पत्तं तुम्ह पयकमलं ॥
ता उवइससु जगुत्तम ! जमेत्थमम्हेहिं होइ कायदं ।
भुवणुद्धरणसमत्थे संपत्ते तुम्ह पयकमले ॥
__ तओ इमं च भणमाणा सव्वे वि समकालमेव सुरीसरपमुहा जयजयरवाऊरमाणा सयल-
दिसिविवरंतरालववत्थियसयलजंतुयण 'किं किं ति' संजणियनिययभावावन्नसमाउलमाणसुत्त.
स्थभयविहलवेविरतणुसुरासुरनरीसरकिन्नरोरगाइणो देवमणुयविसेसा पहरिसुद्दामपसरंतहियय-
भिन्नरोमायमाणपयडिउमिनबहलरोमंचकंचुइयसरीरा सयललक्खणोववेयविमलपयकम-
लजुयले पणिवइया । तओ भयवया वि जयगुरुणा सयलजयजंतुहिययाणंदयारिणा विमलद-
सणावलीजुइपडिप्पहामुजोइयभुवणयलेण सजलजलजलहरुद्दामनिनाइणा भणियं जंवु सा मि
केवलिणा-'भो ! भो! मणुयासुरदेवदाणवगणा निसुणह, तावेत्थ जिणेहिं भगवंतेहिं वीय-
रागेहिं सव्वन्नूहिं सव्वदरिसीहिं सयलजयजंतुपरमहिययब्भुञ्जएहिं पणीयस्स परमधम्मस्स
पहाणोवएसो।
अवि य- चारित्तनाणदंसणसुहभावसमुजयस्स जीवस्स ।
उवएसो उ जिणाणं रोव(य)इ बहुखवियकम्मस्स ॥
६४२
६४१

दुक्खाहिणंदिणो पुण अहव जीवस्य गरुयकम्मस्स ।
मणयं पि न होइ मणे जिणिंदवयणस्स सब्भावो ।
सम्मइंसणनाणं चारित्तं जेण मोक्खवरमग्गा।
एएसिं विवरीओ संसारपहो अभव्वाणं ॥
जओ जिणवयण-
सम्मइंसणसुद्धं जो नाणं विरइमेव पावेइ ।
दुक्खनिमित्तं च इमो तेण सुलद्धो हवइ जम्मो॥
सम्मत्तविरहिया पुण अविरइबहुलाण नाणहीणाणं ।
लद्धो वि होइ विहलो मणुयभवो अह इमो तेसिं ॥
तुम्हेत्थ पुण सुलद्धो एस भवो जेण जिणमयपवन्ना ।
सम्मत्ताइगुणजुया अरिहा उवएसदाणस्स ॥
पाणवहालियविरईअदत्तमेहुणपरिग्गहाणं च ।
एसो परमुवएसो जिणपन्नत्तो समासेणं ।।
पंचेयाई वयाई देसे सव्वे य अणु-महंताई।
निस्सल्लो होइ वई सो अणगारी अगारी य॥
पंच य अणुव्वयाई गुणव्वयाइं च हुंति तिन्नेव ।
सिक्खावयाई चउरो होइ अगारीणिमो धम्मो॥
अणगारीणं दसहा खंताईओ उ होइ विन्नेओ।
मूलगुणुत्तरभेओ निच्छयनयसम्मओ सव्वो॥
खती य मद्दवजवमुत्ती तवसंजमे [य] बोधव्वे ।
सचं सोयं आकिंचणं च बंभं च जइधम्मो॥
एवं विहधम्मजुओ अणगारी बुद्धतत्तपरमत्थो।
सत्तहियणुजओ वि य अचलियसत्तो सयाकालं ।।
धम्मावस्सयजोएसु भावियव्वा(प्पा) पमायपरिवजी।
उवसमगुणसंपन्नो तह अब्बावाहसुहकंखी॥
सद्धम्मसुत्थियमई तिदंडविरओ तिगुत्तिगुत्तो य ।
विसयसुहनिरहिलासो धम्मज्झाणे अभिरओ य ॥
जिणवरवयणगुणगणं संचिंत(त)तोवहादवाए (१) य ।
कम्मविवाए विविहे संठाणविही अणेगा य ॥
वासीचंदणकप्पो य निरहियमणो य खंतिकलिओ य ।
जियसव्वलोयतण्हो धुयायाकलिमलकलको ॥
६५०
६५२
६५४
६५५

समसत्तुमित्तविहवो समतणमणिलेटुकंचणो तह य।
सज्झायज्झाणपरायणो य दढमप्पमत्तो य ।
सम्मत्तनाणचारित्तगुणजुओ तवसमाहिबलजुत्तो।
सीलंगसयलकलिओ साहुसमायारसत्तो य॥
विहिउंछगहणजुत्तो थीपसुपंडगविवित्तसेजो य ।
सगुणब्भासेक्कमई परदोसपरंमुहो तह य ॥
संपुन्नायारविऊ अट्ठारसपयसहस्सपरिपढिओ।
भावणविसुद्ध............त्तो वि उत्तमं पारं ॥
....................................।
परहियकरणेकरया जेण जिणा हुंति सव्वे वि ।।
सो भयवं कयकिच्चो जयजीवहिएकउज्जओ सययं ।
केवलिपरियायं विहरिऊण इह मणुयलोयंमि ॥
खविऊण सेसकम्मं संसारनिबंधणं चउवियप्पं ।
आउयनाम गोयं निस्सेसं वेयणीयं च ।।
देहं मोत्तूण तओ समएणेकेण सिद्धिखेत्तुढे ।
लोयग्गे परिसिज्झइ गंतूणं तत्थ सो भयवं ॥
साइअपज्जवसाणं निरुवमसुहमुत्तमं अणुहवंतो।
सम्मत्तनाणदंसणविसुद्धअप्पा हवइ मुको ।।
सम्मत्तसीलकलिओ जो य जई नाणगुणगणायड्डो।
वीरियमगृहमाणो नियसत्तीए सया जयइ ।
संघयणाउयबलकालवीरियसमाहिसंपयविगल्ला ।
कम्माइगरुयओ वा नय नेव्वाणं पसाहेजा ॥
सोहम्माइविमाणेसु सो वि सव्वट्ठसिद्धिचरिमेसु ।
उववजइ कय उन्नो भासुरबोंदी सुरवरिंदो॥
तत्थ सुरसेलसोक्खं दिव्वं दिव्याहिं सुरवहूहि समं ।
उवभुंजइ चिरकालं अणोवमं मणवहाराहि ॥
दिव्वविलितंगवरो दिव्वालंकारभूसियसरीरो।
दिव्वनियंसियवत्थो दिव्वजुई दिव्वदेविंदो ।। .
दिनभवणोयरगओ दिव्वे सिंहासणे सुहनिविट्ठो।
दिनविलयाहि कीरइ पुरओ नटुं मणभिरामं ।।
.
६७०

कलगीयवंसवव्वीसतंतिवीणामुइंगरवकलियं ।
पुरओ मणाभिरामं पेच्छंतो दिव्यपेच्छणयं ॥
देवाउयं असेसं एवं सो तत्थ भुंजिउं भोए ।
ठीईखएणुववजइ पुणो वि माणुस्सलोयंमि ॥
कुलजाइरूवविन्नाणनाणसंमत्तसंवरसमेओ ।
विहुणियसंसारपहो भावियजिणवयणपरमत्थो ।
सिज्झइ विगयमलो सो भवत्तएणं च सुरभवंतरिओ ॥
जो पुण होइ अगारी सेसविही होइ तस्सेसा ॥
जहसत्तिवयपवनो जिणगुरुसाहूय(ण) पूयणरओ य ।
सम्मत्तभावियमणो भवभवणविरत्तभावो य॥
सद्धासंवेगजुओ 'नमो जिणाणं' ति भणिय पच्चूसे ।
पडिबुझइ विगयमलो सरीरजोगं अह करेइ ॥
भत्तिब्भरनिब्भरंगो एक्कमणो अह जिणाण भवर्णमि ।
वच्चइ इरियासमिओ असेसवावारपरिमुक्को ।
अवणेउं निम्मल्ले तत्थ गओ जिणवराण गंधड्।
निम्मवइ पवरपूयं दसद्धवन्नं मणभिरामं ।।
एसा वि य कायव्वा जओ नियंतस्स गुरुमणपसाओ ।
धम्मज्झाणं च तओ झाणाओ निजरा विउला ॥
भणियं च-मिच्छादसणमहणी जणणी नेव्वाणगमणमग्गस्स ।
समदंसणसंसोहणी य पूया जिणिंदाणं ॥
तह य जिणागमो-
सुणणं दंसणं चेव पूयणं पज्जुवासणं ।
संकहा य जिणिंदाणं नावनो पावए नरो॥
तओ- पजालिउं पईवं धूयं उग्गाहिऊण गंधहूं ।
अहिसेयसमालहणं कुणइ जिणिदाण भत्तीए ॥
भणियं च- अच्चणमवि बहुभेयं पुप्फसमालहणधूयदीवाई।
एवं समायरंतो वि णेज पुन्नं बहुविगप्पं ।।
कुसुमाहरणविलित्तं काऊण जिणं पराए भत्तीए ।
जयजयसहुम्मीसं जिणाण थुइसंथवं कुणइ ॥
जओ भणियं-सयलावायविमुकत्तणओ सिरिरूवअइसयत्तणओ।
सोमं वियाररहियं जिणिंदइंदाण मइविमलं ॥
६८१
।

निरुवमगुणं निहाणं पयइपसन्नमवि गरुयलायन्नं ।
दठूण देवसोहं तिहुयणनाहत्तणुब्भवणं ॥
६८८
विमलगुरुभत्तिनिब्भरहरिसवसुभिन्नबहलरोमंचो।
जयजयसहुम्मीसं करेज एक्कं पि पणिवायं ।।
जओ- एक्को वि नमोकारो जिणवरवसहस्स वद्धमाणस्स ।
संसारसागराओ तारेइ नरं व नारिं वा॥
तह य जिणवयणं-
सज्झायझाणविणया चिइवंदणपूयणाइकिरियाओ।
वेयावच्चं च तहा कुणमाणो हणइ संसारं ।।
अन्नेहिं वि भणियं-
जिणवंदणं कुणतो विणएणं वंदणाइ साहूणं ।
खवइ विविहं सुबहुयं असुहं पुबज्जियं कम्मं ।।
तह जिणागमो-
वंदणमरिहंताणं तिगरणसुद्धं पराए भत्तीए ।
जीवपएसनिबद्धं विहुणइ घणचिक्कणं कम्मं ।।
झाएइ वंदणत्थं मणसा चायाए घोसइ पयाई ।
कारण विणयपणओ वंदंतो सोग्गई लहइ ।।
पूएउं जिणमेयं अहवा पढमं पि कुणइ सामइयं ।
जिणभवणे व घरे वा पुरओ वा अहव साहूणं ॥
भणियं च- चेझ्यसाहुसमीवे पोसहसालाए अहव निययघरे ।
जत्थ व वीसमइ मणो तत्थ हु सामाइयं कुणइ ॥
समभावो सामइयं सव्वेसि एत्थ होइ जीवाणं ।
सावजाण य जोगाण वजणं होइ सामइयं ॥
भणियं च- जो समो सव्वभूएसु तसेसु थावरेसु य ।
तस्स सामाइयं होइ इइ केवलिभासियं ।।
६९८
अहव कसायाण समे सम्मत्तणचरणणाणलाभो जो।
सामइयं ति तयं इह भन्नइ भणियं जिणिदेहिं ॥
६९९
जइ अवरेण समाणं केण वि अह दायगं विवाओ वा।
नत्थि हु तया घराओ काउं गच्छेज सामइयं ॥
पंचसमिओ तिगुत्तो विगयकसाओ विमुक्कभयहासो।
परिमुक्कपरममत्तो जाइ स पावं परिहरंतो॥
६९४
६९६
६९७
७००

अह अत्थि को वि दटुं अंछाअंछि करेज जो पंथो।
ता नियमा कायवं गंतूण तत्थ सामइयं ॥
मा गहियमंतराले भजिही गाहिएण केणावि ।
ता गंतूणं कुणइ हु दुविहं तिविहेण जा इच्छा ॥
पविसंतो कुणइ निसीहियं ति जा अप्पयं निसिद्धेइ ।
पावाणं कम्माणं नियमा जा पज्जुवासेइ ॥
आगंतूण य पच्छा करेइ सामाइयं तओ विहिणा ।
अरिहंते नमिउं चिय-साहुजणं बंदिउं सम्मं ॥
कडे तओ सुत्तं करेमि भंते ति एवमाईयं ।
आलोएइ गुरूणं इरियावहियं पडिक्कमिउं ।
वंदइ तओ य साहू विणएणं वंदिऊण आयरियं ।
पुच्छइ पढइ सुणेइ य झायइ झाणं निसिद्धिप्पा ॥
सामाइयंमि कए जइ कह वि करेज सावओ कालं ।
ता सो हु जहन्नण य सोहम्मे होज देवो त्ति ॥
अविराहियसामन्नस्स साहुणो सावगस्स य जहन्नो।
सोहम्मे उववाओ भणिओ तेलोक्कदंसीहिं ॥
तेणऽइयारविसुद्धं पालेयव्वं अवस्स जा गहियं ।
अइयारे सेवितो निरत्थयं कुणइ सामइयं ॥
दुप्पणिहाणं मणमाइयाण अणवट्ठियस्स करणं वा ।
सइसामइयाकरणं सामइए हुति अइयारा ॥
सामाइयंमि उ कए घरचिंतं जो उ चिंतए सडो ।
अट्टवसट्टोवगओ निरत्थयं तस्स सामइयं ।।
कडसामइओ पुचि बुद्धीओ पेहिऊण भासेज्जा ।
सइ अणवजं वयणं अन्नह सामाइयं न भवे ।।
अनिरिक्खियापमन्जिय थंडिल्ले ठाणमाइसेवंतो।
हिंसाभावे वि न सो कडसामइओ पमायाओ।
न सरइ पमायजुत्तो जो सामइयं कया उ कायव्वं ।
कयमकयं वा तस्स हु कयं पि विहलं तयं नेयं ।।
काऊण तक्खणं चिय पारेइ कारइ वा जहिच्छाए।
अणवट्टियसामइयं अणायराओ न तं सुद्धं ॥
जया
७०९
७१२
७१३
७१५

Page 219****************************************************************************************
जंबुच रि यं।
७१७
७१८
७१९
७२०
७२१
७२२
७२३
एयं नाऊण इभं वज्जेयव्वे इमे हु अइयारे ।
सुविसुद्धं सामइयं पालेयव्वं पयत्तेण ॥
सामाइयं कुणंतो मुंचइ जरमरणरोगपउराओ ।
संसारओ अवस्सं पावइ य सुहं निराबाहं ।।
देसावगासियं तह पुव्वग्गहियस्स गिण्हए निचं ।
अणुदियहं गिण्हंतो विसेसलाहं जओ लहइ ॥
न य दीहकालियं जं संवच्छरमाइयस्स कालस्स ।
परिमाणं इह गहियं दिणेण सयलं तरइ गंतुं ॥
तं च पहराइभेएण कीरई जाव दिवसदेवसियं ।
इय एवं जो कुणइ हु पावइ सो निजरं विउलं ॥
गहियं च इमं सम्मं अइयारविवज्जियं च पालेइ।
अइयारे पुव्वुत्ते अइयरियमसुंदरं होई ॥
ता तं चेव करेजा जस्स हु परिपालणं तरह काउं।
अइयारेहिं विसुद्धं बहुप्फलं तं चिय हवेज्जा ।
आहारे सक्कारे अव्वावारे य बंभचेरे य ।
तह पोसहोववासो गिण्हइ परमाए सद्धाए ॥
दुविहो एत्थाहारो देसे सव्वे य पोसहोवासो।
देसे अमुगा विगई सव्वे सव्वस्स विरओ हं ॥
गम्मम्मि य आहारे विरओ तस्सेव एत्थ कायव्यो।
जेण विणा जोगाणं हाणी न हु हवइ धन्नाणं ।
विणओ वेयावचं झाणं सज्झाओ तह य किइकम्मं ।
एयाई न सीयंती कायव्वो पोसहो तस्स ॥
सो य तवो कायव्यो जेण मणो मंगुलं न चिंतेह ।
जेण न इंदियहाणी जेण य जोगा न सीयंति ॥
वयभंगे उण गरुओ दोसो सो ताव इच्छियविणासी ।
अनं पि बंधइ बहुं असुहं वयभंगदोसाओ ॥
तेणागारविसुद्धं पञ्चक्खाणं सया गहेयव्वं ।
ते य जहा विहिरूवं भणिया इह वीयरागेहिं ।।
दो चेव नमोकारे आगारा छच्च पोरिसीए उ ।
सत्तेव य पुरिमड्ढे एक्कासणगंमि अढे व॥
७२४
७२५
७२६
७२७
जओ-
७२८
७२९
७३०
७३१

७३४
७३७
७३८
१६, ७३२-४६
सोलस मौ हे लो।
ठाणामि सत्त आयंबिले अद्वैव छच्च पाणमि ।
पंचाभिग्गहसत्तट्ठएसु चत्तारि चरिमंमि ।।
विगईसुं अद्वेव य समंतओ ता हवंति एएसु।
पत्तेयमणाभोगा सहसाकारो नमोकारो ॥
पोरिसिपञ्चक्खंतो पञ्चक्खइ इच्छिए य आहारे ।
तह उग्गयसूराओ अन्नत्थ इमं मम वयं ति ॥
पोरिसिमाईसुं जे पञ्चक्खाणेसु वनियागारा।
तेहिं विसुद्धं गिण्हह पञ्चक्खाणं गुरुसयासे ॥
इण्डि सरीरसक्कारपोसहो सो वि होइ दुविहो उ ।
देसे सव्वे य तहा देसे अमुग त्ति न करेमो ॥
ण्हाणुव्वट्टणवन्नगविलेवणाहरणगंधपुप्फाणं ।
तंबोलाईण तहा चागो सव्वंमि कायव्यो॥
तह बंभचेरमइओ देसे सव्वे य पोसहो भणिओ।
देसे दिणाइओ खलु एगं दो तिन्नि वा वारो॥
सव्वे य अहोरत्तं बंभच्चेरं चरंति सुविसुद्धं ।
कुसलाणुट्ठाणं वा भन्नइ तं बंभचेरं तु ॥
तक्करणेणं पोसेइ अप्पयं सोहणेण कम्मेण ।
ता बंभचेरमइओ पोसहो होइ कायव्यो ।
वावारा पुण रंधण-घरचिंतण-पयणसयडमाईया ।
तक्करणवारणपरो अव्वाचारो इहं भणिओ ॥
जे जीवधायणपरा परपीडयरा जुगंछिया पावा ।
परलोयंमि दुहयरा ते वावारा इहं असुहा ।।
ताण निसेहणरूवो अव्यावारो त्ति सावसेहे य ।
पडिसिज्झए य असुहं जं परभवदुहयरं होई ॥
न य पुण सोहणवावारकरणपडिसेहतप्परो सो हु।
सोहणवावाराणं करणं जिणसासणंमि मयं ।।
जओ भयवओ वयण-
जिणवंदणचणनमंसणाहिं सुहसंपयं समजिणहा ।
किसलयदलग्गसंठियजललवइवचंचलं जीयं ॥
ता एयं नाऊणं असेसकल्लाणजणणभूएसु।
___ सव्वायरेण जत्तो सुहेसु जोएसु कायव्यो ।
७४०
७४२
७४३
७४४
७४५
२५

७४७

७४८
gopianeyamparam
७५०
४५१
७५२
जिणवंद गाइ काउं एवं परमाए गरुयसद्धाए।
संघस्स कुणइ पूयं तित्थयराणंतरं संघो ॥
जओ भगवओ एवं वयणामयं पवयण--
[चेईय] कुलगणसंघआयरियाणं तहेव साहूणं ।
पूयं ससत्तिओ विहु कुणमाणो हणइ संसारं ।।
गुरुथेरतवास्सिगिलाणवालयसभेलु जो उ भत्तीए ।
ओसहत्तयणासणवत्थव साहिआहारपाणं च ॥
जो देइ सुपरिसुद्धं विहाणओ गरुयविणयपरिकलिओ।
निस्वमसंवेगगओ पवड्डमाणाए सद्धाए ।
सम्मत्तनाणचारित्तविणयसज्झायझाणकलियाणं ।
संजमसोयरयाणं खंतनवमवरयाणं ॥
वेयावच्चधराणं तिगुत्तिगुत्ताण समिइजुत्ताणं ।
समलेठुकंचणाणं निरग्गिमरणाण साहूणं ।।
रागाइदोसरहियाण निम्ममत्ताण निरुवमगुणाणं ।
परपरिवायविमुकाण असुहवाबाररहियाण ||
जं दवं ठेवणं वा आहारो य सयणासणाईयं ।
उपओगयाए बच्चड़ एयाण महाणुभावाए ॥
धन्नाण साहुगहणुजयंमि सुविसुद्धवासाणिहाण ।
संपजइ परिसुद्धं दाणं जोगं जइयणस्स ॥
धन्ना सम्मट्ठिीविवेगजुत्ता सुवासणोवगया ।
जाणणुदिनं पहाए जाइ उवओगं जईण धणं ॥
एमाइभत्तिजुत्तो दाणभियं देइ जो अणभिसंगो।
संघे गणे गुरूण गिलाणथेराइसाहणं ॥
सो पावइ ता [वि]उलं सुरगणनरनाहनमियचलणजुओ ।
सोक्खं सयलगुणनिही अनिदियं निग्गयजसोहं ।।
तत्तो पुणो वि संपत्तदंसणो निहणिऊण गुरुमोहं ।
निढवियकम्मरुक्खो संपावियनाणवररयणो ॥
काऊ सेसकम्मक्खयं पि अह निरुवमं ति विहुयरओ।
सासयमवावाहं पावइ अयरामरं सोक्खं ॥
एवं चिय अणगारा तह य अगारा य जिणमयपवना ।
वचंति सिद्धिवसहिं काउं कम्मक्खयमसेसं ॥
७५४
७५५
७५६
৩৩
७५८
(७६०
७६१

सो ल स मो उदे सो।
तओ एवं च भगवया इह भरहावसारिपणिनाणदक्षणावलबासेगलोयालोयपाडियसयल-
पयत्थवित्थरपञ्चक्खापच्छिमकेवलिगा भव्ययसंडसंबोहणेकमयाउव्यसत्यससिणाजं बुणास
महरिसिणा भणिए पणिवइया सव्वे वि सुरासुरमणुया भगवओ जंबुदायकमलजुयले भणिउंच
समाढत्ता-'भयवं! एवं इमं जहा तुमहिं समाइई । तओ तत्य के बि सव्यसावजजोगविरह.
लक्खणं साहुकिरियाकलावारिसेवणपचलं च पन्ना अगगारिष विक्वं । अन्ने उण विचित्तव-
यपरिसेवणपरिकुसलं जिगिंदगुरुसाहुपूयणकरणे......भावो तहविमुक सव्वसंगो य ।
एवंविहगुणजुलो संवरियप्पा निरासवो साहू ।
परिसुद्धचरणकरणो छिन्नइ नवकम्मसंताण ॥
७६२
पुवज्जियं खवितो जहुत्तभणियाहि खवयहेजहि ।
संसारतूलवीयं मूला उम्मूलए मोहं ।।
मोहणिय च खवितो खवेइ एयाई तिन्नि कम्माई ।
नाणधणदंसणघणं तहंतरायं च निस्सेसं ।।
गम्भयसइपणासे तालस्स जहा धुयो हवइ नासो।
तह कम्माण विणासो मोहणियखए समुदिहो ।
खीणघणघाइकम्मो अहखायं संजमं च संपत्तो ।
सुद्धो बुद्धो य जिणो सव्वन्नू केवली होइ ॥
७६६
सो भयवं कयकिञ्चो अवगयतत्तो निरंजणो निचो ।
परमप्पा सुद्धप्पा जहत्थवत्ता य सव्वन्नू ॥
७६७
तेण य सुहासुहाई अरायदोसेण निउणभणियाई ।
घेत्तव्वाई अभव्वेण जंतुणा तत्तबुद्धीए ।
तत्तत्थसद्धहाण सम्मत्तं जेण जिणवरा विति ।
तं होइ निसग्गेणं भव्वाणं अहिगमेणं वा ।।
एमेव निसग्गेणं कह व भमंताण भवसमुद्दमि ।
संजायइ जीवाणं सुहाण कम्माण उदएणं ।।
दट्टण जिणवरिंदं आयरियं साहु-साहुणिं चावि ।
अहिगमओ संजायइ तत्तत्थाय नणपरस्म ।।
७७१
जीवाजीचा पुग्नं पावासवसंवरो य निजरणं ।
बंधो मोक्खो य तहा नवतत्तत्था जिणक्खाया ॥
७७२
जीवा मुका संसारिणो य संसारिणो य बहुभेया ।
उवओगो सव्वेसि जीवाणं लक्खणं भणिय ।।
+भत्र मूलादर्श कियान् पाठः पतितः प्रतिभाति ।।
७६९
७७०

जं बुचरियं।
[१६, ७७४-८३
सो अट्टहा य चउहा सागारो तह य चेवणागारो।
नाणानाणे पंचइ भेए पढमो उ अढविहो ।
৩৩৪
चक्खुअचक्खुदसणागारो अवहिकेवलं नाणं ।
एवं एसो चउहा निदिह्रो जिणवरिन्देणं ।।
৩৩৭
धम्माधम्मागासा य पोग्गला काल अत्थिकाओ य ।
पंचपयारा जीवा य अस्थिकायामओ लोओ ॥
৩৩
लोयालोएसु गयं आयासं मचलोइओ कालो।
लोयं भविऊण ठिया चउरा अवसेसया काया ।
आहारो दवाणं गइठिइवंताण धम्मकाओत्थ ।
ठिइउवकिच्चाधम्मो आयासो देइ अवगासं ॥
७७८
पोग्गलका [अह ?] रूवी सेसा य अरूविणो समक्खाया।
उप्पायविगमनिच्चत्तलक्खणं अत्थि जं सवं ॥
७७९
जं पुग्गलसुहकम्मं तं पुनं असुहपोग्गलं पावं ।
पुंनासवो य जोगो सुद्धो पावस्स य असुद्धो॥
मणवयणकायगुत्तीनिरासवो संवरो समक्खाओ।
संवरियतवविहाणं तु निजरा होइ नायव्वा ।।
७८१
कम्मायाणं बंधो मोक्खो कम्माण उवगमो भणिओ।
तत्तपयत्था नवहा संखेवेणं समुट्ठिा ।
७८२
तम्हा सुभासियाई केवलिणा उत्तमट्ठवयणाई ।
घेत्तब्वाई भव्वेण जंतुणा तत्तबुद्धीए ॥
७८३
सो वि य भासइ भयवं सय[ल]त्थपञ्चलं च अणगारियं सुसावगधम्भं ति । तओ एवं च
तीयाणागयवट्टमाणवुत्तताई साहिऊण समुट्टिओ भगवं जंबुणामचरिमकेवली । ताव य उव-
गया निययहाणेसु देवदाणवनरिंदा । अन्ने उण उप्पन्नधम्माणुरायपरमत्था अणुगया सुरासु-
रगुरुणो भयवओ जंबुणामकेवलिणो संजाया। भगवं पि अचिंतचिंतामणिकप्पपायवब्भहियसमु-
प्पन्नासेसतिहुयणघरोयरपइट्टियपयत्थत्थवित्थरपयडियपरमत्थपयत्थसत्थत्थसब्भावकेवलना-
णदंसणपईवो सुहविहारेण विहरिऊण य निस्सेससत्तसुहाणंदयारिणं असेसकेवलिपरियायं
पडिवोहिऊण निम्मलसंपुन्नवयणिंदुविणिग्गयवायापवित्थरविमलमऊहोहसंपयाए भव्ययण-
कुमुयसंडनियरसंघाए संपत्तो विमलुत्तुंगगयणंगणसण्णिहं तं वलाहगसेलसिहरं ति । तत्थ य
समवसरिथं नाऊण भयवमिहावसप्पिणिभरहच्छेत्तचरिमकेवलि जंबुणाम समागया देवदा-
भवसिद्धगंधव्यकिन्नरोरगाइणो सुरमणुयविसेसा बहवे । पत्थुया य भयवया अहिंसाइया धम्म-
ऐसणा । पडिबुद्धा य बहवे पाणिणो । तओ भगवया नाऊण अत्तणो थोवाउयत्तणं कयं सव्वं
भत्तपञ्चक्खाणं पायवोवगमणाइयं जहाविहिं जहाकरणीयं । ठिओ य तस्थ सिलायलोवगओ

सो ल स मो उदे सो।
१९७
मासमेगं पाओवगमणेण । समाणत्ता य तत्थट्ठियस्स भगवओ सुरिंदपमुहेहिं सुरासुरनरीसरेहिं
नेवाणगमणविसेसपूय ति।।
तओ एवं च महापूयाकरणुजएसु सयलसुरासुरेसु भणियं सुरिंदआणाओ हरिणगवेसिणा-
"अहो हो सुरासुरनरीसरगणा ! एत्थ ताव पढमं चिय भरहच्छेत्ते इमीए अवसप्पिणीए पढम-
तित्थयरस्स सव्वजयपियामहस्स भगवओ उसहनाहस्स सव्यसुरमणुएहिं निव्वत्तियं महाप-
मोएणं पंचकल्लाणमहामहिमापूयाकरणं । तयणंतरं च मरुदेविसामिणीए पढमसिद्धस्म । तओ
जहापरिवाडीए सव्वतित्थयराणं पि अणेयाणं च केवलीणं संपन्नं च सयलतेलोककल्लसरोयर-
सरसपोंडरीयसिरिसोहियस्स भगवओ महइमहावीरवद्धमाणसामिणो नायकुलसमुब्भवस्स अप-
च्छिमतित्थयरस्स इमंमि चरिमतित्थे पवहमाणे एस कासबकुलसमुभवो महइमहावीरवद्धमाण-
सामिणो सव्वपहाणसीसस्स गणहारिणो गोयमसामिस्स पहाणसीसो संतइपवाहकारओ अप-
च्छिमकेवली सयपहाणपयसंधारणेकलद्धमाहप्पो जंबुनामो भगवं जाओ त्ति । 'इमेण य भग-
वया सव्वप्पहाणकल्लाणगाणं किल वोच्छेओ होहिई'-इइ भगवया वीरवद्धमाणसामिणा सुरासुर-
नरीसरपरिसाए गएण समाइट्ठमासि । जओ भगवओ वयणं ।
मणपरमोहिपुलाए आहारगखवगउवसमे कप्पे ।
संजमतियकेवलिसिझणा य जंबुमि बोच्छिन्ना ॥
७८४
ता सव्वहा वि पुणेत्थ दुल्लहा केवलिजिणा होहिंति । ता सजिणेह इमस्स भयवओ नेव्वा-
णगमणविसेसमहिमसंपूयाकरणेण अत्तणो पुनपब्भारं" ति-इमंमि य तेण हरिणगवेसिणा
भणिएण सव्वेहि समकालमेव सुरवरेहि सुटु समाइट्ठति भणमाणेहिं पवाइयाओ पवरदेवदुंदु-
हीओ। पमुक्कं सुरहिगंधोदयं । पवाहिओ सुरहिसीयलो पवणो । पमुकाओ कुसुमसुरहिवुट्ठीओ।
पगाइयं देवगणविलासिणीहिं । पणचियं अच्छराहिं । पवाइए वंसवीणामुइंगपमुहे पवरदेवाउ-
जविसेसे सुरवरेहिं । तओ एवं च पमुइयमाणसा सुखरा के वि गायंति, अन्ने वायंति, अवरे
नचंति, अन्ने पुण कीलंति, तहले बाहुसई कुणंति, अन्ने थुगंति, अन्ने नमसंति, अन्ने थुइ-
मंगलजयजयासदहरिसनिब्भरा पुणो भयवओ पणयउत्तमंगा सब्भूयगुणुकित्तणं काउं समा-
ढत्ता । तओ एवं च भत्तिभरसहरिसनिब्भरमाणसेसु सुरवरेसु भगवं पि निड्डहिऊण संदड्डरज्जु-
संठाणाणि आउयनामगोयावेणियकम्माणि सेलेसी संपत्तो, विमुको अउव्वकरणेण एकसम-
एणेव विमुकबुंदी नेव्याणपुरवरं संपत्तो ति॥
भणियं च पुव्वसत्थेसु- .
भयवं पि जंबुणामो बहूणि वासाणि विहरिऊण जिणो।
भत्तं पञ्चक्खायइ वालाहगसेलसिहरेसु ॥
नक्खत्तेसु पसत्थे सिद्धिसिलायलगयमि संथारे।
मासं पाओवगओ कम्मविमुको गओ मोक्खं ॥
खीरोयहिंमि य तहा पवाहियं भगवओ सुरवरेहिं ।
देहं उक्खिविऊणं पहरिसमणसेहिं सब्वेहि ॥

ताओ कि तमाम वायायों समझाया ममाणि-जओ य।
देवेसु ससुब्बा सिकिसनी जियालोहा ।।
७८८
भगवं पिरन समाहारी पर वो परिमालिका अनुभव।
मरिउ देवेनु गओ विजयालो विजिल्हाड़ी सोवि ।
एत्य य इमं समाप्त परिय लिरिजनुभागमारिखियो ।
गुण पाल णे क निरयन मनमो फितिमाहम् ।
७९०
सहरिसपणयानुरीलरसुंदरिमंदारलियमयरंद ।।
मुहलभसलोलिनीच पनामह जिणायदयानलं ।।
पुन्नं मित्रं यसर्थ चरियं जो जंबु गाव महरिसिणी ।
निमुणइ पढइ य वायइ अन्नति वा परिकहेइ ।।
७९२
कम्मकलंकविमुको विशुद्धसन्माणदंसणचरित्तो।
सो पावइ मोक्खसुहं भवत्तएणं विमुद्धप्पा ॥
छंदागमपरिहीणं विभत्तिलिंगत्थकयविवञ्जासं।
एत्थ मए जं रइयं तं तं कुशलेहि सोहणियं ।।
७९४
एय विरयंतेणं समलिजमा विपुलपुन ।
भव्या नेव्वाणसुहे तेण अविग्वेण पावितु ।।
भव्यकुमुओहपडिबोहपञ्चलो पावलिगिरनिट्ठवणो ।
आसी सासि व्व सयलो पूरी पजन्न वरनामो।।
७९६
जो दंसणनाणचरित्तसीलतवसंजनेतु असालमई।
जइयणगुणगणकालो मुची धम्मो य अवधरिओ ।।
तस्स य पर्यमि जाओ आयरिओ बी र भ द नामो त्ति ।
परिचिंतियदिनफलो आसी सो कप्पक्खो ति।
७९८
सेशेण व भुवणभरं धरिय लीलाए नियगणं जेण ।
जिणभवणसाहुलावा(एँ) निचं चिय बच्छलो जो य ॥
७९९
संदसणे य जस्स य परिशुदमो होइ जो अभव्यो वि ।
अमयं व जस्स वाणी सुहजणणी सव्वसत्ताणं ।।
जस्स य सीसो पथडो पयडियमू(गू.)ढत्थसत्थपरमत्थो ।
दसणचारित्तधरो सूरी पज्जु न्न नामो ति॥
अन्ने वि जस्स बहवे सीसा जइयणगुणेहिं परिकलिया।
संजाया धम्मरया सईसणनाणचरणड्डा ।।
M

सोस भो उहे लो।
गुण पाल णे के निउणेण साहुणा पश्यणथमत्तण ।
सीसेण तस्स रइयं चरियमिमं जंबु नाम इस ॥
८०३
८०४
८०७
८०८
पणयामरिंदसुंदरिधम्मेल्लुवेल्लकुसुमक्यसोहे ।
उसमाइजिणिहाणं सब्वस्ति ननह पाकमले ।।
ঘাষ্ট্রি অস্থির লন্সিী ও আণ্ডাই খ বিয়ে!
पणमामि य उज्झाए पण ओ तह समयाह ।।
संमतं च चरितं केवलनाच इंगियो !
मइनाणं सुगनाणं गणपजन-ओहिना छ ।
जिणपन्न धम्म नमाथि, नमामि तह सनसत्तसुहजणणं ।
जणमणजणियागंदा बाणी य जिणिंदचंदाण।
सन्नाणदंगणवरा सच्चे वियोवली पणिवयामि ।
वंदामि जिणपणीयं जिणिदइंदाण तित्थं पि ॥
सव्वेसि इंदाणं जिणिदइंदाण पणमिमो तह य ।
उड्डाहतिरियलोएसु संठियाणं पयत्तेण ॥
जे के वि सम्मदिट्ठी देवा मणुया य नारया तिरिया।
सिझिस्संती भब्बा बंदामिह ते वि भावेण ।।
इय एवं पच्चूसे संझासमए य जो य सज्झण्हे ।
पढइ जिणाणं पुरओ सद्धाए जुओ बि सुद्धप्पा ॥
सो गहडाइणिरक्खसभूयपिसायारिचोरसप्पाणं ।
न य भाइ विसुद्धप्पा य कम्मुणा सिवसुहं लहइ ॥
सव्वे वि सुहसमिद्धा परहियकरणकाउजया सके ।
जायं तु जंतुनिवहा भंगलमउलं तु पावितु ॥
८११
अह चा-
जम्मजरमरणमवजलहिउत्तारए, सिद्धिपुस्गमणसुहसंपयागारए।
असुरसुरमणुयपरिचदिए जे जिणे, मंगलं पढमयं इंतु ते बुहयणे॥ ८१४
सयलसंसारपरिमुकसंवासए, भविमलोयान सदिनसुहवासए ।
कम्मरणगहणयं सोसिउँ सिद्धए, मंगलं बीययं इंतु तुह सिद्धए ॥ ८१५
कुमयवाईकुरंगाण पंचाणणे, ससमयपरसमयसब्भावपंचाणणे।
पंचहायारपडिपुन्नसंधारए, मंगलं तझ्ययं इंतु तह सुहयरे ॥
सव्यसाहूण उवएससंपदायए, उभयसुत्तस्थकयपवरसज्झायए।
धम्मसुकाण झाणाण सग्गायए, मंगलं चोत्थयं हुंतवज्झायए ॥ ८१७
PawanSOMpPाव

नाणतवचरणसम्मत्तगुणपुन्नए, कोहमयमाणभयलोहसंचुन्नए।
सयलसावजवावारकयसंवरे, मंगलं पंचमं हुंतु तह मुणिवरे॥ ८१८
इय पणिवयासुरिदिंदगोविंदनाइंदराइंदचंदेहि पायारविंदाण पंचाण एयाण तेलोकसाराण
वावारमुक्काण जीवाण बंधूण जे पायवीटं नमंते सया। विमलवरनाणजुत्ताण चारित्यारीण
सदसणुप्पत्तिसन्नायसद्धस्स तत्ताण भव्वारविंदेक्कसंबोहसराण संसाररुंदं समुदं जिणाणत्थ संति-
नयाणं सुहेणं सया।
तह य विमलमोक्खमग्गं गयाणं च सन्नाणजुत्ताण कम्मेण मुकाण सिद्धाणणंताण आया.
रधारीणुवज्झायाणं च सज्झायवंताण साहूण संसारमोहेण संचत्तयाणं तहा विगयमवकलंका
होइऊणं सुराणं बहुतेयवंता सया देवलोएसु देवगणा संघसब्भावसोक्खं चिरं पाविऊणुत्तमं ते
पुणो सव्वकल्लाणजुत्तं सुहं मंगलं पाविरे छ।।
इय मंगलमालियमुत्तमयं परमेट्टिमहामुणिकित्तणयं ।
गुण पाल ण खतिसमाहिरया पढिऊण सिंवं अह जति नरा॥ ८१९
एयाई मंगलाई पुरिसोत्तमथुइपहाणवयणाई ।
भवियाण हुँतु सया जिणभणियत्थं सुणताण ।।
HPaan
८२०
॥इइ महामुणिगुणपालविरइयं जंबुणामचरियं समत्तं ॥

०ओ त्ति
०मणुन्नायं
गुत्ती
०सवाणि
वत्थाण
० समिउ
थी भत्त-
सिघणजल्लस०
सच्चं
भिक्खपडि०
०सारेणं
तुम
-
०सवाणि(ण)
वत्था(तत्ता)ण
०समिइ
थी-भत्त-
सिंघणजल्ल (सिंघजलमल्ल ?) स०
:
५
सव्वं
Moc
भिक्खुपडि०
साराणं.
तुम(म्हं)
न (टुटुं)
दिन्नखी(न्नरवि)प०
नवर
न
दिन्नखीप०
नरखर
"
नव त्ति
"
दशमगाथास्थाने एकादशमी गाथा वाच्या, तत्स्थाने च दशमी
०किला०
०कीला०
न व ति
अरिहंत सिद्ध-
अरिहंत-सिद्ध-
तरं]
[वइक्कंताणं
वि दिन्नं तीएपारि' विदिन्नं तीए पारि०
य वर०
य [प]वर०
वेयणिय-
वेयणीय-
०कसाय-बहुमोह-परि० ०कसाय(या) बहुमोहपरि०
देसओं मग्गनासओ ०देसओ मग्गनासओ
अणुव्वय-.
अणुव्व(व)य-
०पवत्तणं
०पवत्तेण
०दोस०
दोस०
पत्यसमाणो
पत्ते य समाणे
.
.

Page 231****************************************************************************************
२०४

पङ्क्तो
अशुद्धं
अत्थेगो
पत्तेय
विशोद्धयम्
अथेगे
पत्ते य
22.20MM
: : :
तम्मि सं०
होइ प०
वज्झेहि
अकय प०
कंखाई०
तम्मि [य] सं०
होइ य] प०
बज्झेहि
अकयप०
कंखाइ०
परिग्गहस्स
परिग्ग(ग)हस्स
०बहु०
५
: :
qe
: :: :
०लोयमंन०
लोयं मंन०
भवक०
भव्यक०
पवज्ज
पव्वज्ज
०बाहनियरेहिं
बाहनियरेहि(नयहिं)
वसंतपुरे लायन्नवइ त्ति वसंतपुरवारे लायन्नवइ ति नाम
[जह] नाम
अस्थि प०
अ( इ ? )स्थिप०
भणइ ते
भणइ [य] ते
[य] इओ
इओ
चेव काल-
चे(थे)वकाल-
तायव
तायम्ब
सिरिस
सरिसं
कुसुमाण वुट्ठी
कुसुमाण(कुसुम)वुटूठी
संझा रायजुया इव गयणद्वं ता संझारायजुया इव गयणद्धांता
६ : :
20AM 272
०चंदांगारवि...
: ५
वो
चंदंगारबि०
वो(णे)
गिण्हामि(मो)
ताणेक्केणं
‘गिण्हामि
ताणेक्केण
9
६५
निसुणेह
निसुणह
M

पङ्क्तौ
शुद्धि पत्र क म्
२०५
अशुद्ध
विशोद्धयम्
नाम तु
०नामंतु(मि)
भयंकरा
भयकरा
"ता एयं सोऊणं" इत्यारभ्य "संवुत्ता" पर्यन्तं गद्यम र्या ज्ञेया ।
जइ धम्म;
जइधम्म,
११
२४-२५
is
ة
م
m
م
ه
कप्पं जिणो
कप्प(प्प)जिणो
:
۸
مه
نیک
و
ہ
ر
ہ
०भाब(वा)वि०
हवंति
कुविलंब
सवन्नूणमएण
०अणोर०
उद्देशो
० बहु०
०सासाई
मंजरी दिव्व०
अवई नो
बणियं
इयरेसिं प०
०समदा०
नमिमे
निवट्ठ०
०भावविभा०
हवंति(होति)
कु(हु) विलंब
सम्वन्नूण मएण
अ(s)गोर०
उद्देसो
०वहु०
०सासाइं(ओ)
मंजरीदिव्ब०
अवइन्नो
व(ध)णियं
इयरेसिं च] प०
सुमदा०
नमिमे(मो)
س
م
م
م
३
س
م
ه
م
निबद्ध०
ه
م
س
मुहुत्तं तेण
अणु०
निक्किव! कंम०
०रियणाण अण०
उद्देशी
०परपी
हिऊण
०मच्चू०
मुहुत्तंतेण
अणु(?)
निकियकंम०
०रियणाण(रिण्णाण)अण.
उद्देसो
०पर(रि)पी०
हिऊण (हिउं)
०मच्चु०

जं बु च रि यं
अशुद्धं
२७
.
.४१%
अधुवा
०मि खि०
अवस्सं
विशोद्धयम्
अधुवो(बुधो ?)
यमि [स] खि०
अ(s)वस्सं
८६
जा
AM - 12.
पडताई
ता हो!
कुबेरदत्ता
कुबेरदत्ता
वाहिउं
वाहा
जाया अणं०
गणणी
विसयसु-
१
Memov A
गंमागम
कोंउ०
परमरणं
वुड्डो वुड्डो
परिच्चयइ
०गयं धम्म
तीए तहापइ०
पडन्ताई
ता हो!,
कुबेरदत्तो
कुबेरसेणा
बाहिर
बाहा
जायाअ(5)ण०
गणिणी
विसयसुह-
गंमागंम(म?)
कोऊ.
पर मरणं
बुड्डो बुड्डो
परिव्वयइ
०गयधम्म०
तीए (?) तहा पइ०
च (१)
सुओ(अ)
गिहपरि०
विवि-
पभव !
विबाहियासु
। [जीवो
सद्दादेवा०
वावा[ए]मि
तस्स मा०
वणहत्थी
च
सुओ
गिहिपरि०
विचि-
पभवं!
विवाहियासु
2 AM AM
सदा देवा०
ववामि
तस्समा०
वण हत्थी

शुद्धि पत्र कम्
२०७
पत्र
पङ्क्तौ
সহ
नियंवपहार०
. . ८न्नयभरिय०
वीइ०
०जलयसे०
तओ
१००
१०१
ww x www was a
० सद्दलो
मुक्कस०
वाहिज्जा
ईओ
क्विओ
रज्जु
गंधकव्वजक्खभूएसु
रक्ख[स]पि०
विय
विशोद्धयम्
नियंवपहार(निययमहाहार ?). . .
नय धरणि ?] भरिय०
वीई०
० जलयरसे० .
तओ(2)
० सद्दलो
मुक्कं स०
बाहिजइ
० इओ
क्खि (क्ख)ओ .
रज्जु(ज)
गंधव्व-जक्ख-भूएसु
रक्ख-पि०
३
विय
०वर०
क्खित्तं
दो जीहत्तं
परफणीसु
oमणीणं
० सरूवं विल०
था(टा)मं
०सहस्स । स०
०वर(?).
० क्खि(खि)तं
दोजीहत्तं
पर फणीसु
०मणी(णा)णं
० सरूवं(व)विल० ,
१०५
थामं
"
१०६
साकुयं
०सहस्स स०
साकूयं
ठिया । निययसमएण
ससज्झसं
GK
जियसत्तु-
१०८
ठिया निययसमएण;
ससज्जसं
वियसत्तु-
०वंद्रेय
अज अज वि पवड्ढइ
वहु०
[......]-'नरवइणा कि
भामिऊण, जहा
वंद्रे य
अन्ज(?) अज वि पवड्ढइ(न उट्ठइ १)
बहु०
[राइणो । मणियं च] नरवइणा-'कि
भामिऊण चोइओ] जहा .
- 0ऊण सव्व०
*
.०ऊणसव्व०

२०८
पत्र
ะ * * * * *
जंबु च रि यं
अशुद्ध
विशोद्धयम्
पसुताई
पसुत्ताई
। सो य
। पछिपहावियरायपुरिसो ?] सो य
वज्जसमं
०वज्जसमं
किमगारिणं
किम[णव]गारिणं
(?) तओ आसन्नमागओ (!)- तओ आसन्नमागओ । [ नायरएहिं
यसो चोरो भणिओ] -
किं फला
किंफला
रखमसु
खमसु
सिंसासणे
सिंहासणे
जेण जत्थ जइया
जेण जत्थ जइया (जेण पावियव्वं)
'पहसिरीए' इति विशेषनाम नो ज्ञेयम् ।
० मीणाणं
० मीणाण
तुमं
ठिए वि अज्ज वि, मा ठिए वि (?) अज वि मा,
आगच्छामीह
आगच्छामिह
तुच्छकु०
तुच्छ[य]कु०
नेच्छिओ
नेच्छि(च्छु)ओ
अणगारसो (स्स) अणगारसो(रिणो)
चेव [य]
११३
m
नुग्नं
* * * * * * * * * * * * * * * * * * * * * * *
चेव
मुणंति
मुणंति [य]
हिंडंत
हिंडंत(ति)
कुगईसु तेसु.
कुगइसु ते सु(१)
नवर,
नवर
०पवरभत्थण
०पवरभ (परऽभ) स्थण०
परं
परं(परम १).
जओ जोव्यणमारोग्गं, चिय जओ,-जोव्वणमारोग्ग चिय,
तेणते णं
तेणतेणं
सो, कढि०
सो, [अइ] कढि०
वि पहा०
वि(१) पहा०
तेसं
११९
१२..
.
१२१
तेर्सि

पत्र
पङ्क्तौ
अशुद्धं
विशोद्धयम्
१२१
२३
ا
__urn००
क्खित्त०
भीणो
०वत्तिणो
०णवसुपरि०
इमाइ
०लुलसियभासाओ
لم
१२३
१२४
थेरीए
क्खि(खि)त्त०
०मीणो
०वत्तिणा
०णवपरि०
इमाहि
०लुलसियभाओ (१)
थेरीओ
नयरीए [निययाउ०
०खित्वाय
सहि!
सव्य(१)
सको
०थोर[य साल०
०स्ख बहु०
जेण ग०
तं, [परं दुब्भिज्जो] तस्स
मांश्च
भार्यां च] रूप०
कालन्नुओ
दामिओ [य] मं०
कुप्पहं पव-
चारित्त०
०हार[वि]दुरस्स
१२६
नयरीए उ०
०खिचा य
सह
सव्व०
सका
०थोरसाल.
०स्स व(य) बहु०
जेण(जो य) ग.
तं तस्स
०मों च .
भायौं रूप०
कालं वु....ओ
दामिओ मं०
कुप्पहपव-
चरित्त०
०हारदुवा] रस्स
नियस्सु
तेणते ण
०खुडं .
०खुड०
१२७
१२८
नियसु
तेणतेणं
०खु(क्खु)डं
०खु(क्खु)ड.
सुंदरी
एक्का
०क्कमेण
०सुदरी
एक्का
कम्मेण
२७

जंबुच रि यं
अशुद्धं
१३१
2
. A
विडवा
दिट्ठीओ
०निटूठ(ह)हण०
दारयसु०
नरय नि०
निजओ
पाविऊणं
n s
०क्खित्तं
०वावारे
जुयलेहि
पीणनिय(?)कलसथण-
हरगुरुणा[र]कि०
इय दिणयर०
फ(प)रिह०
पुण वसणू
परिभवो
अब्मित्थिमो
नुवज्जामि
वाहावियं
सधि(द्धि)ति
विशोद्धयम्
वि(व ?)डवा
दिठिओ
निठ्ठहण०
दारसु०
नरयं मि] नि०
निजउ
पावि(लि ?)ऊणं
[मससहर ? ]
०खितं
०वावारो
०जुयले(ला)हि
पोणनियकलस (पीणुन्नयनिय ?) थण-
हरगुरुणा(भा)[रेण] कि०
इयदिणयर(इंदीवर ?).
फरिह०
पुण वसणू (पुण छणु १).
परिभ(म)वो
अब्भत्थिमो
नुवण्णामि
वा(धा)हावियं
स(सं)धिन्ति
[हs]
पि(१)
भरहे
सरइको०
०वमणाई हिं
बीय०
.. 9 0
भारहे
सरइ को०
०वमणाइहिं
वीय
१५०
१५३
22002
पारतं
अविरुद्धे सो
वंदणीमाओ
पार
अविरुद्धेसो
वंदणीया उ
च(१)
"

२११
पत्र
पङ्क्तो
विशोद्धयम्
वि य सा०
१५४
१५५
अशुद्धं
वि सा०
जह संखं
०डवीभीम
२८
जहसंखं
अन्ने
दिट्ठी
संभूय स०
पणिवईओ
नाऊणं
०डवी(बि)भी मं
अन्ते
दिट्ठी(ठें)
संभूयस०
पणिवइओ
ना(दा)ऊणं
१५७
१५९
१६०
०वीई(विइ)
भवाडवि स०
वि य(प) ने इ०
r
बहि०
m
5 g * g g : : : : * * * * * * * * * * * * * * * * *
०वीई०
भवाडविस०
वि य इ०
वहि०
वीभच्छं
वहि०
वीभच्छं
परिणा०
०पणई०
तिचा
मही
ओम
अणंताहि
जिणवयण
सव०
बीभच्छं
बहि०
ਕੀਮਚ
परिण०
०पणइ०
तिव्वा
मही(ई)
ओम(उण )
अ(?)णंताहि
जिणवय(भव)ण.
सब०
ता,-सो
अव्वाबाह
अणाबाहं
परिठि(परिरुभि ?)यसासपरि...
क्खलंतखलियक्खरगिरस्स
परिच्छ(छ)न्न०
बाल.
वि(१) लवसि
ता सो
अव्वावाई
अणावाह
परिट्टियसासपरिकूलंत-
क्खलियकूरगिरस्स
परिच्छन्न
०वाल०
विल्वसि(१)
१६८
* * *

૨૨૨
जंबु च रिय
पत्र
पइन्तौ
।
विशोद्धयम्
१६८
१६९
* * * * * * * * * * * *
অহা
दसविदि०
०पुरिसाई
सुणिउं णेवं
दिटुं च-वि०
०चंदमणि
चावो
०मणिमयू०
दळूण
०मई
सव्वंगो
०कुमारस्स
•भोयंवी०
हियएण
अवट्ठिया
होज्जा
उवमाई
•नियइ मु.
जलहिव०
दस वि दि०
•पुरिसा(स)[सया]इं
सुणिउं(ऊ)णेवं
दिळं च वि०
चंद[य]मणि
०चावो(वे)
मणि[सिय ?]मयू०
वठूण(दटुं)
०मई
सव्वंगो(गेट)
०कुमरस्स
०भोयं वी०
हियएणं
अवठि (हि)या
१७२
१७३
.
.
१७४
१७५
१७६
होज
१७७
०ससिणो
समिलाओ
अग्गि वण.
* * * * * * * * * * * * * * *
जई
उमावई
नियइ [य] मु०
०जलही व०
नूण (न उण)
०ससिणा
०समिला उ
अग्गिव(ध)ण०
जई (१)
सत्थो विय
कल्लं परं परारं (कल्लपरारं ?)
थेवका०
वज्जणीयाई
[य] अभणिव्वाइं
सामाइयाइंयाइं (आयारमाइयाइं ?),
निव्वूढो
वीसमि
१८३
सत्थो(व्वो) वि य
कल्लं परं परारं
थेव का०
वजणियाई
अभणियब्वाइं [य]
सामाइयाई याई
निव्वुढो
विसमिउं
.
१८४
१८५ -

विशोद्धयम्
१८६
२५
.
ठीई०
करेइ
२
३
काययो
Hon' www w
ena na
० जया बिति
जयाविति
० माणा सय०
०माणा(ण)सय०
जंतुसामि०
जंबुसामि०
अहव
अहवा
एवं विह०
एवंविह
० वाह०
वाह०
ठीइ०
गंतूण
गंतूणं
भज्जिही
भनीही
०यमि कए
व्यंमि [य] कए
कारह
जहा वि०
जहावि०
अट्ठे व
अटूठेव
इओ पो० ०इओ [उ] पो०
का(ना?)यव्यो
सेहे
सेहे(हो)
०भावाए
भावाए(ण)
जाइ उव०
जाइउ(जाउ)व०
०संवोह
० संबोह०
अभव्वेण
अ( भव्वेण
पंचइ भए
पंच-इ(ति)मेए
०६सणा०
०६सणा(इंसण अण १).
चउरा
भणिएण
भणिए ण(१)
मुत्ती धम्मो य मुत्ती(तो) धम्मो य(व)
०ल्लुवेल्ल०
०ल्लुव्वेल्ल.
धम्म नमामि, नमामि तह - धम्म, नमामि तह
जायं तु
जायतु
तह सुहयरे
रे (सुहयारए ?)
संपदायए
संपदा (संदा )यए
सग्गायए
सम्गा(ज्झा)यए
.
चउरो
१९८
१९९

२००३
२००
"इय०" इत्यारब्ध मंगलं पाविरे ॥” इत्येतदन्तपाठात्मको
गद्यविभागो दण्डकछन्दोऽवगन्तव्यः ।
. se
सद्धस्स तत्ताण
•णुवज्झायाणं
तहा विगयमव०
बहु०
देवगणा संघ०
मित्तो
सुद्धस्सतचाण
०णुवज्झा[य]याणं
तहा, विगयमव(य).
बहु(हू ?)
देवंगणासंघ०
मित्तो(इष्भो)
. .

गणिकापुत्रः
गणिका
ग्रामः
८८,८९,९०
ईभ्यः
श्रेष्ठिपुत्रः
१७८
१६९
श्रेष्ठी
अजवरष्ठउडी कुलपुत्रः १७ कामपडाया
अणाढिओ यक्षः ५६, १७२ कामसत्थं
अभयसागरायरिओ आचार्यः ३६ कासवकुलं
अरिजयपुरं नगरम् १३३ कुबेरदत्ता
अवराइओ
नृपः
१३५ कुबेरदत्ता
असणिघोसो विद्याधरराजा ११४ कुबेरदत्तो
देशः
कुबेरदत्तो
अंबाडयं
कुबेरसेणा
आवया ब्राह्मणी
कुबेरसेणो
कुंथुजिणो
उसभदत्त
कोणिओ
उसहदत्तो
५७ कोणिय
उसहनाहो तीर्थकरः
एरवय क्षेत्रम्
खिइपइट्ठियं
कणगमाला ईभ्यजाया
गयणवल्लहं
कणगवई राजकुमारी
कणगवई ईभ्यजाया ७७ गंगिला
कणयकेऊ राजा
गुणपाल
कणयवई राजकुमारी ४० गुणवाल
कणयसिरी ईभ्यपुत्री
गुणसिलयं
कमलत्पहा राज्ञी १५६ गुत्तमई
कमलबई जम्बूपत्नी १३३ गोयमो
कमलावई ईभ्यपुत्री
____७७ गोविंद
कलिंग
११९, १३० गोसाल
कलिंगा देशः १०० चंदकिरणं
कंचणपुरं नगरम् ६९ चेल्लणा
तीर्थकृत्
नृपतिः
राजा
देवः
नगरम्
विद्याधरनगरम्
१९७ खंद
___१३५
११४
गंगा
नदी
७७
सार्थवाहस्नुषा ९३
ग्रंथकारः ४,७,१६,२९,
(सर्वोद्देशकान्ते)
चैत्यम् ६१,१७८
ईभ्यः
गणघरः
देवः
निहवः
देशः
उद्यानं

ईभ्यपुत्री ७७
कुलम्
राजा ३८,१५६
ईभ्यपुत्री
ईभ्यपुत्री ৩৩
ईभ्यजाया ७७
आचार्यः (प्रशस्तौ) १९८०
७७
श्रेष्ठिपुत्रः
श्रेष्ठिपुत्रः
ܕܙ ܂
ܕܙ
: ܕܕ
देवता
श्रेष्ठिपुत्रः
विजयः
२१६
जंबुच रिय
पत्र
जउणा
नदी
९० नागसेणा
जमुणा
नदी
८८ नायकुलं
जयसेणा ईभ्यजाया ७७ पउमरहो
जसमित्तो श्रावकः ५९ पउमसिरी
जसोहरा
चक्रिजाया ३० पउमसेणा
जंबुकुमारो
६१ पउमावई
जंबुणामो
६० पज्जुन्नो
जंबुदीवो द्वीपः ७,५३,५६,५७,१४२ .
जंबुद्दीवपन्नत्ती जैनागमग्रन्थः ५९ पभवो
जंबुद्दीवो द्वीपः
३० पसन्नचंदो
जंबुसामी . गच्छपतिः १८४ पहवो
जंबूदेवया
. ५९ पहाफरो
जिणयत्तो
५७
जिणयासो , श्रावकः १११,१२६ ।
पियंगुसामा
जयसत्त
१०४,१२५ शुक्खलावई
नुयाइ
फग्गुसिरी
तामलित्ती नगरी ९३,१२७ बहुला
दक्षिणावहो जनपदः ११० बारवई
ईभ्यपुत्रः ५३ चंगा
ईभ्यपुत्री
बंभलोओ
दमघोसो . . . . श्रमणः ९१ भद्दालंदो
दुप्पसहो
श्रमणः ७२,७३ मरहवासं
दुमुहो
देवः
भरह
घणसिरी : ईभ्यजाया ७७
घणो . . . .: : सार्थवाहः १५७
धारिणी
श्रेष्ठिपत्नी ५९ भस्यच्छं
नम्मया
भवदत्तो
नंदणयं .. ग्रामः
९६ भवदत्तो
नाइल
श्रावकः
भवदेवो
नाइला • कुलपुत्री १८ भागीरही .
नागदत्तो कुलपुत्रः
१८ भारहं
नोगसम्मो ब्राह्मणः १४० मगह
राजा
तीर्थकृत्
गच्छपतिः १९८
राजषिः १०,११,१२
राजकुमारः ८०
राजकुमारमित्रं
राजकुमारः
राज्ञी
३०,३८
श्राविका ७२
सार्थवाहजाया
पुरी । १६६
जनपदः १२९.
देवलोकः
ग्रामः १२९
क्षेत्रम् १३३,१३९.१७५
क्षेत्रम् ७,२३,५३,५६,
१०३,११९,१२४,
१२९,१९५
दधम्मो
दत्तसिरी
५५
____१२
नगरम्
२३
नदी.
कुलपुत्रः
साधुः
१८
कुलपुत्रः
नदी
क्षेत्रम्
... देशः
. १७
९९
१३०,१४२

वसुपालो

१४०
७७
१२४
मगहपुर
नगरम् ६०, १७५ वणमाला
राज्ञी
मगहा
देशः । ७,१७,५३ वद्धमाण तीर्थकृत
मणोरहो
१५८
तीर्थकृत
वद्धमाणसामी
तीर्थकृत १७०
मयणमंजूसा राजपुत्रीसखी
वसंतपुरं नगरम् ६८,१०४,११५
मयणमंजूसिया राजपुत्रीसखी
१२५,१२७,१४२
मयणा
राजदासी १४३
वसुणंदयं खगम्
१३७
मरुदेविसामिणी आद्यतीर्थकृन्माता १९७
वसुपालगो
ईभ्यः
७७
महावीरवद्धमाणसामी तीर्थकृत् ५९
ईभ्यपुत्रः १०४
महावीरो
वसुसेणो
७७
महुरा
नगरी ८८,८९,९०
वाणारसी नगरी
महेसरदत्तो सार्थवाहपुत्र : ९३
विजयउर नगरम्
मायंगयविजा विद्या ___ ११५
विजयसिरी ईभ्यपुत्री
ওও
मायंगवरविजा विद्या ११५
विजयसेणा ईभ्यजाया
मायंदी
नगरी
विज्जुमाली
१६,५५
मेहरहो विद्याधरराजपुत्रः १
रयणदीवो
विद्याधरराजपुत्रः
१५७
द्वीपः
विज्जुमाली
११५
ईभ्यजाया ৩৩
रायगिहं
विणयसिरी
नगरम् ७,५८,६०,
६१,१७५ विमला
१०४
रेवई
कुलपुत्रपत्नी १७ विलासवई
१०४
ईभ्यस्नुषा
नदी
९८ विझ
रेवाइचो विप्रः २३ विंझगिरी
८०,१२०
देवः
८ विझडवी अटवी
कुलपुत्रपत्नी
लच्छिमई
१६६
१८ विंझो
ललियंगो
श्रेष्ठिपुत्रः १४४ वीयसोया
१४३ वीरभद्दो आचार्यः(प्रशस्तौ)
देशः २३ वीरवद्धमाणसामी तीर्थङ्कर
लायन्नवती
गणिका .. ६८ वीरो. तीर्थकृत
चक्रवर्ती ___३० वीससेण राजा
प्रामः ११८ वेभारगिरिवरो नगः
देवः
नदी
रेवा
नगः
नगः
नगः
नगरी
राज्ञी
ललिया
लाडदेसो
वहरदत्तो
वडव

